
PADĖKA 


Esu dėkingas daugybei žmonių, padėjusių man išleisti šią kny- 
gą. Keletas mano kolegų akademikų, perskaitę pirminį juodraš- 
tį, pateikė įžvalgių komentarų, kuriais remdamasis tobulinau 
knygą iki galutinio jos varianto. Tai Gusas Levine, Dough'as 
Kenrickas, Artas Beamanas ir Markas Zanna. Pirminį juodraš- 
tį perskaitė ir keletas mano šeimos narių bei draugų — Richar- 
das ir Gloria Cialdini, Bobette Gorden ir Tedas Hallas. Jie ne 
tik teikė taip reikalingą emocinę paramą, bet ir pasakė svarbių 
ir reikšmingų pastabų. 

Kiti žmonės pateikė naudingų pasiūlymų dėl kurio nors vie- 
no ar kelių knygos skyrių. Tai Toddas Andersonas, Sandy Bra- 
ver, Catherine Chambers, Judy Cialdini, Nancy Eisenberg, Lar- 
ry Ettkin, Joanne Gersten, Jeffas Goldsteinas, Betsy Hans, Va- 
lerie Hans, Joe Hepworth'as, Holly Hunt, Ann Inskeep, Barry 
Leshowitzius, Darwynas Linderis, Debbie Littler, Johnas Mo- 


wenas, Igoris Pavlovas, Janis Posneris, Trish Puryear, Marilyn 
Rall, Johnas Reichas, Peteris Reingenas, Diane Ruble, Phyllisas 
Sensenigas, Romanas Shermanas ir Henry Wellmanas. 

Kai kurie žmonės prisidėjo prie knygos išleidimo, vos tik pra- 
dėjau ją rašyti. Johnas Staley — pirmasis profesionalus leidėjas, 
įžvelgęs mano projekto potencialą. Jimas Shermanas, Alas Go- 
ethalsas, Johnas Keatingas ir Danas Wegneris iš anksto pateikė 
teigiamų atsiliepimų, ir jie paskatino mane ir redaktorius pradė- 
ti įgyvendinti projektą. Williamas Morrow ir tuometinis leidy- 
bos bendrovės vadovas Larry Hughesas atsiuntė man trumpą, 
bet entuziastingą žinutę, ir ji galutinai įtikino mane, kad tikrai 
verta imtis šio darbo. Maria Guarnaschelli tikėjo manimi nuo 
tada, kai tik pradėjau rašyti šią knygą. Jos dėka knyga išliko to- 
kia, kokios norėjau, tik buvo labai patobulinta. Esu jai be galo 
dėkingas už įžvalgumą ir įdėtas pastangas redaguojant tekstą. 

Be to, būtų aplaidu nepripažinti knygos rankraštį paruo- 
šusios Sally Carney gebėjimų bei profesionalumo ir protingų 
mano advokato Roberto Brandeso patarimų. 

Visą projekto laiką niekas nebuvo arčiau manęs nei Bobette 
Gorden, drauge su manimi gvildenusi kiekvieną žodį. 

Dabar galiu atvirai prisipažinti — visą gyvenimą buvau mul- 
kis. Kiek tik pajėgiu prisiminti, visuomet buvau lengvas grobis 
narkotikų prekeiviams, aukų rinkėjams ir įvairiems prekybos 
agentams. Tiesą sakant, tik kai kurie iš šių žmonių turėjo blo- 
gų ketinimų. Visų kitų, pavyzdžiui, tam tikrų labdaros organi- 
zacijų atstovų, tikslai buvo labai kilnūs. Tačiau tai nesvarbu. 
Suvokęs, kaip dažnai užsiprenumeruoju žurnalus, kurių turi- 
nys manęs nedomina, ar nusiperku bilietus į sanitarų vakarėlį, 
sunerimau. Tikriausiai todėl, kad taip ilgai leidausi mulkina- 
mas, ėmiau gilintis į įtakos psichologiją, kuria siekiama at- 
sakyti į klausimus: nuo kokių veiksnių priklauso, kad vienas 
žmogus pasako „taip“ kitam, kokie metodai labiausiai susieja 
šiuos veiksnius ir leidžia gauti sutikimą? Norėjau žinoti, kodėl 
vienaip pareikštas prašymas atmetamas, o suformuluotas kiek 
kitaip išpildomas. 

Taigi aš, eksperimentinės socialinės psichologijos specialistas, 
pradėjau tyrinėti įtakos psichologiją. Tyrimo pradžioje tik atlikda- 
vau eksperimentus su koledžo studentais, dažniausiai savo labo- 
ratorijoje. Norėjau sužinoti, kokie psichologiniai principai paska- 
tina išpildyti kito žmogaus prašymą. Dabar psichologai nemažai 
žino, kokie yra įtakos principai ir kaip veikia. Juos aš pavadinau 
įtakos ginklais. Svarbiausius aprašiau tolesniuose skyriuose. 

Po kurio laiko supratau, kad eksperimentinis darbas bū- 
tinas, bet jo nepakanka. Užsiimdamas vien eksperimentais, 
negalėjau įvertinti įtakos principų svarbos ne psichologijos 
mokslo srityje ir studentų miestelyje, kuriame tyriau studen- 
tus. Tapo aišku, kad jei noriu iki galo suvokti įtakos psichologi- 
ją, turiu praplėsti tyrimo sritį. Man reikėjo iš arčiau pažvelgti į 
įtakos specialistus - žmones, kurie visą mano gyvenimą taikė 
principus prieš mane. Jie žino, kas veiksminga ir kas ne, taip 
patvirtindami posakį, jog išlieka tik stipriausi. Tų žmonių dar- 
bas - priversti mus sutikti, nuo to priklauso jų atlygis. Tie, ku- 
rie nežino, kaip priversti kitus pasakyti „taip“, greit pasitraukia 
iš rinkos, o kurie žino, išlieka joje ir klesti. 

Žinoma, ne vien įtikinėjimo specialistai žino ir taiko įtakos 
principus, kad pasiektų tai, ko jiems reikia. Kasdieniame gyve- 
nime mes visi vienaip ar kitaip jais pasinaudojame ar jiems pa- 
siduodame bendraudami su kaimynais, draugais, partneriais ar 
vaikais. Tačiau įtikinėjimo specialistų žinios daug gilesnės nei 
daugumos mūsų neaiškus, paviršutiniškas principų suvokimas. 
Kiek pamąstęs supratau, jog specialistai turi daugiausia man 
reikalingos informacijos. Nuo tada beveik trejus metus derinau 
eksperimentines studijas ir neabejotinai smagesnį darbą: vis pa- 
sinerdavau į įtikinėjimo specialistų - prekybos agentų, labdaros 
rinkėjų, samdytojų, reklamuotojų ir panašių žmonių - pasaulį. 

Mano tikslas buvo stebėti, kokius metodus ir strategijas 
dažniausiai ir efektyviausiai taiko įvairūs įtikinėjimo specialis- 
tai. Kartais stebėsena susidėdavo iš pokalbių su pačiais įtiki- 

nėtojais ar jų priešininkais (pavyzdžiui, sukčiavimus tiriančiais 
pareigūnais, vartotojų teisių apsaugos institucijų atstovais). 
Kitais atvejais nagrinėdavau vienos specialistų „kartos“ kitai 
perduodamą rašytinę medžiagą su pateiktais įtakos principais, 
pardavimo skatinimo instrukcijas ir panašiai. 

Dažniausiai būdavau dalyvis — stebėtojas. Tai toks tyrimo 
būdas, kai tyrinėtojas tampa šnipu —- slėpdamas savo tikrąją ta- 
patybę bei ketinimus, įsilieja į jį dominančią aplinką ir tampa 
visaverčiu stebimos grupės nariu. Taigi norėdamas sužinoti, 
kaip organizuojamas enciklopedijų (dulkių siurblių, portretinės 
fotografijos paslaugų ar šokių pamokų) pardavimas, atsiliepda- 
vau į skelbimus laikraščiuose, kad ieškomi pardavėjai, ir būda- 
vau apmokomas. Pasitelkęs panašias, bet ne tokias pat gudry- 
bes, sugebėjau patekti ir į reklamos, viešųjų ryšių agentūras bei 
lėšų rinkimo organizacijas, išstudijuoti jų taikomus metodus. 
Taigi didžioji dalis knygoje išdėstytų faktų paremti mano, apsi- 
metėlio įtakos specialistu ar praktikantu, patirtimi įvairiose or- 
ganizacijose, veikiančiose tam, kad įtikintų mus pasakyti „taip“. 

Svarbiausia išvada, prie kurios priėjau per tą trejų metų lai- 
kotarpį, yra tokia: daugumą metodų, kuriuos įtakos specialistai 
pasitelkia norėdami įtikinti mus pasakyti „taip“, galima priskir- 
ti prie vienos iš šešių kategorijų. Kiekviena apibūdinta psicho- 
loginiu principu, lemiančiu žmonių elgesį ir taip leidžiančiu 
metodams veikti. Kiekvienam principui — nuoseklumo, grįž- 
tamumo, socialinio įrodymo, autoriteto, mėgstamumo ir sto- 
kos — skirta po skyrių, kur aptariama, kaip principai veikia vi- 
suomenėje ir kaip didžiule jų galia naudojasi įtakos specialistai, 
gudriai juos apipinantys prašymais ką nors įsigyti, paaukoti, 
padaryti nuolaidą, suteikti leidimą ir panašiai. Pažymėtina, kad 
tarp šešių principų nepateko paprasčiausias materialinis inte- 
resas — noras už mažiausią kainą gauti tai, kas geriausia. Apie 
jį nerašiau ne dėl to, kad manyčiau, jog noras padidinti naudą 
ir sumažinti išteklius beveik nelemia mūsų sprendimų, taip pat 

ir ne todėl, kad įtakos specialistai nekreiptų dėmesio į šį faktą. 
Yra priešingai: atlikdamas tyrimą esu ne kartą pastebėjęs, kaip 
įtikinėtojai - kartais sąžiningai, kartais ne - operuoja įtikinama 
fraze: „Aš galiu jums pasiūlyti naudingą sandorį“ Nutariau ma- 
terialinio intereso atskirai neaprašyti, nes jis, manau, nulemtas 
motyvacijos ir nebūtina apie jį kalbėti - pakanka tik pripažinti 
jo buvimą, nenagrinėjant plačiau. 

Kiekvienas principas išnagrinėtas pagal tai, kaip priverčia 
išgauti automatišką, nemąstant duodamą sutikimą — kai pir- 
miau pasakoma „taip“ ir tik vėliau pagalvojama. Faktai verčia 
manyti, kad dėl greitėjančio gyvenimo tempo ir didėjančio in- 
formacijos kiekio daugės atvejų, kai sutikimas duodamas ne- 
mąstant. Tad visuomenei bus vis svarbiau suvokti, kaip ir kodėl 
veikia automatiška įtaka. 


Nuo tada, kai pasirodė pirmasis „Įtakos galios“ leidimas, jau 
praėjo nemažai laiko. Taigi dėl tam tikrų pokyčių buvo šiek tiek 
pakeistas ir turinys. Pirma, dabar apie įtikinėjimą mes žinome 
daugiau nei seniau. Įtakos, sutikimo ir pokyčių tyrimas tapo 
platesnis, tad kai kurios knygos vietos buvo atitinkamai patai- 
sytos. Be to, remdamasis ankstesnio leidimo skaitytojų atsilie- 
pimais, ne tik truputį pakeičiau tekstą, bet ir pateikiau naujovę. 

Ta naujovė - šiame knygos leidime išspausdinti laiškai žmo- 
nių, skaičiusių ankstesnį leidimą ir papasakojusių, kaip vienas 
ar kitas principas suveikė jų atveju. Laiškai kiekvieno skyriaus 
pabaigoje parodo, kaip paprasta ir lengva kasdieniame gyveni- 
me pasiduoti įtakai. 

Noriu padėkoti žmonėms, kurie tiesiogiai ar per savo dar- 
bų vadovus dirbo prie skaitytojų laiškų: Patui Bobbsui, Markui 
Hastingsui, Jamesui Michaelsui, Paului R. Nailui, Alanui J. Res- 
nikui, Darylui Retzlaffui, Danui Swiftui ir Karlai Vasks. 


ROBERT B. CIALDINI 


1 skyrius 


ĮTAKOS 
GINKLAI 


Viskas turi būti padaryta itin paprastai, bet ne paprasčiau. 


ALBERT EINSTEIN 


IENĄ DIENĄ MAN PASKAMBINO DRAUGĖ, NESENIAI ATI- 
dariusi indiškų papuošalų parduotuvę Arizonoje. Ji tiesiog 
netvėrė savam kaily norėdama pranešti keistas naujienas. Ką 
tik nutiko kai kas neįtikėtino, ir, jos manymu, aš, psichologas, 
galėsiąs tai paaiškinti. Ji ėmė kalbėti apie tai, kaip jai nesiseka 
pardavinėti turkio papuošalų. Buvo pats turizmo sezono įkarš- 
tis, į parduotuvę ateidavo daugiau žmonių nei kitu metu, turkio 
papuošalų kokybė atitiko kainą, tačiau niekas jų nepirko. Mano 
draugė išmėgino keletą standartinių pardavimo skatinimo gu- 
drybių: papuošalus perkėlė arčiau prekybos salės centro, kad 
pirkėjai atkreiptų į juos dėmesį, bet tai nepadėjo. Ji net liepė 
pardavėjams mėginti tas prekes įsiūlyti — ir nieko. 
Galiausiai, prieš išvykdama apsipirkti į kitą miestą, mano 
draugė piktai brūkštelėjo raštelį vyriausiajai pardavėjai: „Visi 
papuošalai šioje vitrinoje — 1/2 kainos“, tikėdamasi kaip nors 

atsikratyti jų, net jei tektų patirti nuostolių. Sugrįžusi po keleto 
dienų, ji nenustebo sužinojusi, kad visi turkio papuošalai išpar- 
duoti, tačiau buvo priblokšta, kai suprato, kad pardavėja vietoj 
„1/2“ perskaitė „2“, ir prekės buvo parduotos už dukart didesnę 
nei pradinė kainą! 

Štai tada ji man ir paskambino. Pamaniau, kad žinau, kas 
atsitiko, tačiau pasakiau jai, jog tam, kad viską tinkamai paaiš- 
kinčiau, ji turėtų išklausyti mano pasakojimą. Tas pasakojimas 
buvo ne apie mane, o apie kalakutes, ir susijęs su viena etologi- 
jos sritimi — gyvūnų tyrinėjimu jų natūralioje aplinkoje. Kala- 
kutės yra geros savo jaunikliams — mylinčios, sargios ir globė- 
jiškos. Jos labai rūpinasi jais, šildo, valo ir glaudžia juos po savo 
sparnu. Tačiau yra viena keista jų elgesio ypatybė. Motinišką 
instinktą sužadina tik kalakučiukų ciepsėjimas, o visa kita - jų 
kvapas, prisilietimai, išvaizda — jį veikia labai menkai. Jei ka- 
lakučiukai ciepsi, motina jais rūpinasi, jei ne, nekreipia į juos 
dėmesio, o kartais ir užmuša. 

Didžiulė kalakutės priklausomybė vien tik nuo to garso pui- 
kiai pavaizduota gyvūnų elgesio specialisto M. W. Foxo užra- 
šuose apie eksperimentą su kalakute ir šeško iškamša.' Šeškas 
yra kalakutės priešas, taigi jam pasirodžius ji ima burbuliuoti, 
puola kapoti snapu ir draskyti nagais. Eksperimentuotojai nu- 
statė, kad net šeško iškamša, virve priartinama prie kalakutės, 
tuoj pat pasitinkama tūžmingu puolimu. Tačiau į iškamšos 
vidų įdėjus ir paleidus kasetę su kalakučiukų ciepsėjimo įrašu 
kalakutė ne tik prisileisdavo iškamšą artyn, bet ir užtūpdavo. 
Išjungus kasetę, vėl tapdavo agresyvi. 


Kaip keistai, esant tokioms aplinkybėms, atrodo kalakutė: ji 
apkabina savo priešą tik todėl, kad šis ciepsi, ir skriaudžia ar net 
užmuša savo jauniklį, jei šis to nedaro. Ji — lyg robotas, kurio 
motinystės instinktai priklauso vien tik nuo to garso. Etologai 
pastebėjo, kad tai būdinga ne vien kalakutams, reguliarius ir 

aklai mechaniškus veiksmus atlieka ir daug kitų rūšių gyvūnų. 
Šie fiksuoto elgesio modeliu vadinami veiksmai kartais su- 
daro sudėtingas sekas, iš kurių susideda rūpinimosi jaunikliais 
ar poravimosi ritualai. Modelio pagrindinis bruožas — veiks- 
mai visad pasireiškia taip pat ir ta pačia tvarka. Atrodo, tarsi 
gyvūnuose būtų įtaisytos kasetės su tokio elgesio įrašu. Kai rei- 
kia rūpintis, pasileidžia rūpinimosi kasetė, kai laikas prabusti 
motiniškiems instinktams — motinystės kasetė. Paspauskite 
mygtuką, ims suktis atitinkama juosta ir prasidės standartinių 
veiksmų seka — tai vadinamasis click-whirr principas. 
Įdomiausia yra tai, kaip šios kasetės aktyvuojamos. Pavyz- 
džiui, į vieno patino teritoriją įsibrovus kitam tos pačios rūšies 
patinui, pasileidžia teritorijos gynimo kasetė — tada ginantis 
savo teritoriją patinas budi, grasina varžovui ir, jei reikia, jį puo- 
la. Tačiau yra viena šios sistemos keistybė. Tokį elgesį sukelia ne 
pats varžovas, o tam tikras provokuojantis jo bruožas. Dažnai 
tai būna viena mažytė visumos — varžovo —- detalė, tarkim, ko- 
kia nors spalva. Etologų atlikti eksperimentai parodė, kad, pa- 
vyzdžiui, liepsnelės patinėlis, gindamas teritoriją nuo kito pa- 
tinėlio, puola tik raudonų plunksnų gniužulą, padėtą netoliese. 
O parodžius patinėlio be raudonų krūtinės plunksnų iškamšą 
nereaguoja. Tą atskleidė eksperimentai ir su kitomis paukščių 
rūšimis, pavyzdžiui, mėlyngurkle, kuriai poreikį ginti teritoriją 
sukelia tam tikro mėlyno atspalvio plunksnos ant krūtinės.* 


Prieš apsidžiaugdami, jog ne mes, o tik primityvesnių rūšių 
gyvūnai lengvai pasiduoda provokuojančiam bruožui ir susi- 
klosčius konkrečiai situacijai ima elgtis neadekvačiai, turėtume 
suprasti du dalykus. Pirma, automatiško, fiksuoto elgesio mo- 
delis beveik visada veikia gyvūnų, kuriems jis būdingas, naudai. 
Pavyzdžiui, kalakutė kreipia dėmesį tik į ciepsinčius jauniklius, 
nes šį garsą skleidžia tik sveiki, normalūs kalakučiukai. Reaguo- 
dama tik į vieną dirgiklį, kalakutė beveik visais atvejais pasielgs 

teisingai. Tik gudrus mokslininkas gali pričiupti kalakutę su- 
klydus. Antras svarbus dalykas, kurį reikia suprasti, yra tai, kad 
mes taip pat turime iš anksto užprogramuotas vidines kasetes, 
kurios dažniausiai veikia mūsų naudai, tačiau provokuojantis 
bruožas gali jas paleisti netinkamu metu ir priversti mus veikti. 
Kad automatiškas elgesys būdingas ir Žmonėms, eksperi- 
mentu įrodė Harvardo universiteto socialinės psichologijos 
specialistė Ellen Langer. Gerai žinomas žmogaus elgesio prin- 
cipas teigia, kad prašydami padaryti paslaugą sulauksime suti- 
kimo, jei nurodysime priežastį. Žmonėms tiesiog patinka, kai 
yra priežastis tam, ką jie daro. Langer įrodė šį pernelyg nestebi- 
nantį faktą, paprašiusi eilėje prie kopijavimo aparato stovinčių 
žmonių ją praleisti pirmą: „Atsiprašau, turiu penkis puslapius. 
Gal galėčiau eiti pirmiau jūsų? Nes skubu“ Prašymas, pateiktas 
nurodant priežastį, suveikė: 94 procentai žmonių leido moteriai 
eiti pirmai. Palyginkime bandymo rezultatus, kai ji pateikė tik 
prašymą: „Atsiprašau, turiu penkis puslapius. Gal galėčiau eiti 
pirmiau jūsų?“ Šiuo atveju tik 60 procentų žmonių sutiko prašy- 
mą patenkinti. Iš pirmo žvilgsnio atrodo, jog didžiulį skirtumą 
tarp dviejų prašymų lemia pateikta papildoma informacija: „Nes 
aš skubu“ Tačiau dar kitoks Langer pateiktas prašymas parodė, 
kad taip nėra. Rodos, skirtumą lemia ne konkretus žodžių deri- 
nys, O tik vienas žodis „nes“. Pateikdama trečią prašymą, psicho- 
logė vėl pavartojo žodį „nes“, po kurio nepasakė nieko daugiau, 
tik tai, kas akivaizdu: „Atsiprašau, turiu penkis puslapius. Gal 
galėčiau eiti pirmiau jūsų? Nes man reikia pasidaryti keletą ko- 
pijų: Vėl beveik visi (93 procentai) žmonės sutiko išpildyti pra- 
šymą, nors nebuvo jokios rimtos priežasties ar naujos informa- 
cijos. Tiesiog kaip kalakučiukų ciepsėjimas automatiškai sužadi- 
na motinystės instinktą, net jei sklinda iš šeško iškamšos, taip ir 
Langer pavartotas žodis „nes“ paskatino žmones sutikti išpildyti 
prašymą, net ir nenurodžius rimtos priežasties. Click-whirr* 

Nors kai kurie kiti Langer atradimai įrodo, kad yra daug si- 
tuacijų, kai žmogus nesielgia mechaniškai, lyg paleidus kasetę, 
vis dėlto tai vyksta labai dažnai. Pavyzdžiui, keistas yra juvely- 
rikos parduotuvės klientų elgesys, kai šie išpirko turkio papuo- 
šalus, per klaidą padvigubinus jų kainą. Negaliu paaiškinti jų 
elgesio kuo kitu nei click-whirr principu. 

Pirkėjai, kurių dauguma buvo pasiturintys ir nelabai ką žino- 
jo apie turkį, nusipirko papuošalų, nes pasidavė standartiniam 
principui — stereotipui „brangus, vadinasi, geras“. Taigi jie norėjo 
„gerų“ papuošalų ir manė, kad brangesni papuošalai vertingesni 
ir patrauklesni, nors niekas nepasikeitė, tik buvo padidinta kai- 
na. Didesnė kaina sudarė aukštos kokybės įspūdį ir išprovokavo 
kokybės ištroškusius žmones išpirkti papuošalus. Click-whirr! 

Nesunku turistams įpiršti netikusių pirkinių, tačiau geriau 
pamąsčius nesinori jų peikti — juk tai žmonės, auginti su po- 
žiūriu „gauni tai, už ką moki“, ir jų gyvenime šis požiūris daug 
kartų pasiteisino. Jų supratimas yra toks: „Brangus, vadinasi, 
geras“, ir tai gana dažnai pasitvirtindavo: vertingesni daiktai 
būdavo brangesni, taigi jie manė, kad didesnė kaina papras- 
tai atspindi geresnę kokybę. Tad užsinorėję turkio papuošalų 
ir per daug apie juos neišmanydami, turistai, žinoma, rėmėsi 
supratimu, esą turkio kaina atitinka jo kokybę. 

Pirkėjai tikriausiai nesuvokė, jog turkį vertindami tik pagal 
kainą vieną kriterijų iškėlė aukščiau už kitus. Užuot kruopščiai 
įvertinę visus kriterijus, pagal kuriuos matuojama turkio ver- 
tė, jie pasirinko tik kainą manydami, kad tai viskas, ką jie turi 
žinoti. Pirkdami mano draugės parduotuvėje jie apsiriko, nes 
kažkas vietoj „1/2“ užrašė „2“, tačiau vertinant iš ilgalaikės pers- 
pektyvos, prisiminus visas praeities situacijas ir numatant tai, 
kas gali įvykti ateityje, toks požiūris galbūt pats racionaliausias, 
koks tik gali būti. 

Tiesą pasakius, automatiškas, stereotipiškas elgesys pasireiš- 
kia daugeliu gyvenimo atvejų, nes dažniausiai taip elgtis nau- 

dingiausia, o kartais tiesiog būtina. Mes gyvename visokiausių 
dirgiklių pilnoje ir neabejotinai dinamiškiausioje, sudėtingiau- 
sioje aplinkoje, kokios iki šiol pasaulyje nėra buvę. Kad išgyven- 
tume, privalome veikti greitai. Negalime atpažinti ir analizuoti 
visų kasdienių kiekvieno asmens, įvykio ir situacijos detalių, nes 
neturime tam laiko, jėgų ar sugebėjimų. Tad labai dažnai mums 
tenka kliautis stereotipais, taisyklėmis, kad viską suklasifikuo- 
tume pagal kelis pagrindinius bruožus, ir reaguoti nemąstant, 
pasireiškus vienam ar kitam provokuojančiam bruožui. 

Kartais elgesys būna neadekvatus situacijai, nes net paran- 
kiausi stereotipai ir provokuojantys bruožai suveikia netinka- 
mai, tačiau mes su tuo susitaikome, nes daugiau neturime iš 
ko rinktis. Be tų stereotipų ir bruožų stovėtume vienoj vietoj 
ir sudarinėtume sąrašus, vertintume, tikrintume, o laiko veikti 
neliktų. Civilizacijos vystymasis verčia manyti, kad ateityje mes 
jais kliausimės dar labiau — dirgikliai, kurių pilnas mūsų gyve- 
nimas, darosi vis painesni ir įvairesni, todėl teks dar greičiau 
suktis, norint su jais visais susitvarkyti. 

Garsus britų psichologas Alfredas North'as Whiteheadas 
šią neišvengiamą šiuolaikinio gyvenimo ypatybę apibūdino to- 
kiais žodžiais: „Civilizacijos pažanga vyksta daugėjant operaci- 
jų, kurias atliekame apie jas negalvodami: Pavyzdžiu paimki- 
me vieną iš „pažangos“ apraiškų — nuolaidų kuponus, kuriuos 
pirkėjai pateikia parduotuvėje, manydami, jog galės ką nors įsi- 
gyti už mažesnę kainą. Vienos įmonės, prekiavusios automo- 
bilių padangomis, istorija atskleidžia, kaip mes esame įpratę 
mechaniškai veikti dėl to, kad tikimės ką nors įsigyti pigiau. 
Tie į namus išsiųsti kuponai, kuriuose dėl spausdinimo klaidos 
nebuvo paminėta jokia nuolaida, sulaukė tokios pat pirkėjų re- 
akcijos, kiek ir geri. Aiški ir pamokanti šios istorijos esmė - iš 
kuponų mes tikimės dvigubos naudos: sutaupyti ne tik pinigų, 
bet ir laiko bei psichinės energijos, kurią reikėtų eikvoti sukant 

galvą, kaip sutaupyti. Šiandieniame pasaulyje mūsų pagrindi- 
nis rūpestis — finansai, bet yra ir kita, galbūt rimtesnė proble- 
ma — psichinė įtampa. 

Keista, kad daugelis mūsų apie automatiško elgesio mode- 
lius žino labai nedaug, nors šiais laikais jie labai dažni ir ateityje 
bus dar aktualesni. Gal taip yra dėl to, kad mes linkę elgtis me- 
chaniškai, nemąstydami. Kad ir kokia būtų to priežastis, reikia 
suvokti vieną svarbų dalyką: mumis gali pasinaudoti kiekvie- 
nas, žinantis, kaip tie elgesio modeliai veikia. 


PAV. 1.1 


Ikrai ir meistrystė 


Sios reklamos mintis aiški - brangus daiktas yra geras. 


(PAVEIKSLAS PANAUDOTAS GAVUS „DANSK INTERNATIONAL 
DESIGNS“ LEIDIMĄ..) 

Kad gerai suprastume, kokie esame pažeidžiami, panagri- 
nėkime dar vieną etologų aprašytą atvejį. Pasirodo, tam tikro 
elgesio kasetes moka paleisti ne vien mokslininkai, pasitelkę 
kalakučiukų ciepsėjimo įrašus ir krūtinės plunksnas. Yra gy- 
vūnų, kurie kopijuoja kitų rūšių gyvūnų bruožus, mėgindami 
priversti tos rūšies gyvūnus elgtis tinkamai netinkamu laiku. 
Tai jie daro mėgdžiodami tinkamus veiksmus. 

Pavyzdžiu paimkime vienos rūšies jonvabalių pateles (lot. 
Photuris), žudančias kitos rūšies (lot. Photinus) patinėlius. Pho- 
tinus patinėliai, suprantama, kaip įmanydami vengia susidurti 
su kraujo trokštančiomis Photuris patelėmis. Tačiau per daugy- 
bę šimtmečių Photuris patelės sužinojo savo grobio silpnybę — 
tereikia mirksėjimu parodyti, kad jos pasirengusios poruotis. 
Kažkaip Photuris patelės išsiaiškino, koks Photinus poravimosi 
ženklas. Mirksėdamos Photuris patelės privilioja patinėlius, 
ir jie mechaniškai reaguodami į ženklą skrenda į mirties, o ne 
meilės glėbį. . 

Iš visų gyvūnų daugiausia vabzdžiai naudojasi savo aukų po- 
linkiu į automatišką elgesį ir taip įvilioja jas į mirtį. Bet esama ir 
ne tokių baisių naudojimosi formų. Pavyzdžiui, maža žuvelė — 
šunžuvė — naudojasi kitų dviejų rūšių žuvų bendradarbiavimu. 
Tos žuvys sudaro Mutt ir Jefj, vienos didelės ir vienos daug 
mažesnės žuvies, komandą. Mažesnioji žuvelė — didžiosios 
valytoja; jai leidžiama prisiartinti ir net įlįsti į burną pašalinti 
grybelių ir kitų parazitų, apnikusių didžiosios žuvies dantis ir 
žiaunas. Tai puikus sandoris: iš didesniosios išvalomi parazitai, 
o mažesnioji lengvai gauna maisto. Visas per arti priplaukusias 
mažesnes žuvis didžioji dažniausiai suryja, o pasirodžius valy- 
tojai tarsi sustingsta ir atvira burna plūduriuoja beveik nejudė- 
dama - taip ji reaguoja į vilnijančius valytojos kūno judesius. 
Šis šokis — tai provokuojantis bruožas, dėl kurio staiga didžioji 
žuvis tampa pasyvi. Tuo šunžuvė ir naudojasi. Mėgdžiodama 

valytojos judesius, ji priverčia didžiąją žuvį nejudėti, tada pri- 
plaukia artyn, dantimis staigiai išplėšia didžiosios kūno gabalė- 
lį ir nuplaukia sau, aukai nespėjus atsitokėti.s 

Žmonių pasaulyje irgi giliai įsišaknijusi liūdna šio reiškinio 
paralelė. Tarp mūsų yra išnaudotojų, kurie norėdami sukel- 
ti automatišką atsaką mėgdžioja tam tikrus provokuojančius 
bruožus. Gyvūnai dažniausiai reaguoja instinktyviai, o mūsų 
elgesys paremtas psichologiniais principais ar stereotipais, su 
kuriais mes išmokyti sutikti. Nors įvairių principų galia nevie- 
noda, kai kurie jų daro labai didelę įtaką žmonių veiksmams. 
Jie mums įdiegti labai ankstyvoje vaikystėje ir taip įsišakniję, 
jog vargu ar suvokiame, kokia jų galia. Tačiau kai kurie žmo- 
nės, suvokiantys tuos principus, paverčia juos automatiškos 
įtakos ginklais. 

Yra tam tikra grupė žmonių, kurie labai gerai žino, kur slypi 
automatiškos įtakos ginklai, todėl dažnai ir gudriai tuo pasi- 
naudodami gauna, ko nori. Jie keliauja iš vienos socialinės si- 
tuacijos į kitą prašydami žmonių išpildyti jų norus ir sulaukia 
stulbinamos sėkmės. Sėkmės paslaptis yra tai, kaip jie suformu- 
luoja savo prašymus — kaip pasitelkia vieną ar kitą socialinėje 
aplinkoje esantį ginklą. Kartais tereikia vieno tinkamo žodžio, 
paremto kuriuo nors galingu psichologiniu principu, skatinan- 
čiu mus elgtis automatiškai. Išnaudotojai greitai suvokia, kaip 
pasipelnyti iš mūsų polinkio taip reaguoti į tuos principus. 

Pamenate mano draugę, juvelyrikos dirbinių parduotuvės 
savininkę? Pirmą kartą ji pasipelnė atsitiktinai, o paskui ėmė 
nuolat tyčia naudotis stereotipu „brangus, vadinasi, geras“. Da- 
bar daiktus, kuriuos per turizmo sezoną sunku parduoti, mė- 
gina prastumti už gerokai didesnę kainą. Ji sako, kad tai nuos- 
tabiai rentabilu — dažniausiai nieko neįtariantys atostogautojai 
sukrauna jai didžiulį pelną. O kai tai neveikia, draugė prie pre- 
kės priklijuoja lapelį su užrašu, esą kaina sumažinta nuo tiek iki 

tiek, ir parduoda už pirminę kainą, irgi pasinaudodama stereo- 
tipu „brangus, vadinasi, geras“. 

Mano draugė - tikrai ne pirmoji, sumaniusi pritraukti pir- 
kėjus remdamasi šiuo stereotipu. Žurnalistas ir rašytojas Leo 
Rostenas aprašė brolius Sidą ir Harry Drubeckus, turėjusius ke- 
tvirtajame dešimtmetyje siuvimo ateljė rajone, kuriame jis augo. 
Kaskart, kai naujas klientas matuodavosi kostiumus prieš trijų 
dalių veidrodį, Sidas apsimesdavo neprigirdintis ir vis paprašy- 
davo kliento kalbėti garsiau. Klientui išsirinkus kostiumą ir pasi- 
teiravus kainos, Sidas šūktelėdavo broliui, vyriausiajam siuvėjui, 
būdavusiam kitame kambario gale: „Harry, kiek paimt už šitą 
kostiumą?“ Trumpam atsitraukęs nuo darbo, Harry atsiliepda- 
vo, tyčia smarkiai išpūsdamas kainą: „Už šitą gražų vilnonį kos- 
tiumą — keturiasdešimt du dolerius“ Apsimetęs, jog neišgirdo, 
Sidas pridėdavo ranką prie ausies ir vėl klausdavo. Harry pakar- 
todavo: „Keturiasdešimt du dolerius“ Po šito Sidas pasisukdavo 
į klientą ir sakydavo: „Dvidešimt du doleriai: Daugelis vyrų sku- 
bėdavo nusipirkti „brangų, vadinasi, gerą“ kostiumą ir sprukdavo 
iš parduotuvės, kol Sidas dar nespėjo suvokti, jog įvyko „klaida“. 


Dauguma šioje knygoje aprašytų įtakos ginklų susideda iš 
keleto komponentų. Du iš jų jau aptarėme: pirma, tai beveik 
mechaniškas procesas, kurio metu suveikia principų galia, an- 
tra, atsiranda galimybė tuo pasinaudoti tam, kuris žino, kaip 
išprovokuoti automatišką reakciją. Trečias komponentas - tai, 
kaip ginklų galią perima jais besinaudojantis asmuo. Įtakos 
ginklai ne tokie kaip, pavyzdžiui, sunkių lazdų rinkinys, kurį 
pamatęs puolamas žmogus būna priverstas paklusti. 

Šis procesas daug sudėtingesnis ir subtilesnis. Jei ginklų 
naudotojai veikia tinkamai, jiems retai kada tenka įtempti bent 
vieną raumenėlį, kad gautų, ko nori. Tereikia toje situacijoje 
esančius įtakos šaltinius nukreipti į pasirinktą taikinį. Tai pa- 

našu į japonų kovos be ginklo meno - džiudžitsu - filosofiją: 
tarkim, besiginanti nuo priešo moteris fizinės jėgos naudoja la- 
bai mažai, tokioje kovoje svarbu sunkio ir keliamoji jėgos, mo- 
mentas ir inercija. Jei moteris žino, kur ir kada tuo naudotis, 
gali lengvai nugalėti už save stipresnį priešininką. Taip ir tie, 
kurie pajungia natūralią automatišką įtaką, gali nukreipti įta- 
kos ginklų galią į savo taikinį, beveik nedėdami pastangų. La- 
bai naudingas naudos ieškančiam asmeniui yra dar vienas šio 
proceso ypatumas — galimybė manipuliuoti neparodant, kad 
tai daroma. Aukos dažnai būna linkusios manyti, kad pačios 
sutiko ką nors padaryti, o ne buvo paskatintos. 

Štai pavyzdys. Egzistuoja kontrasto principas, veikiantis tai, 
kaip mes suvokiame skirtumus tarp dviejų objektų, pateiktų 
vienas po kito. Trumpai tariant, jei antrasis objektas gerokai 
skiriasi nuo pirmojo, tuomet tas skirtumas mums atrodo di- 
desnis, nei yra iš tiesų. Taigi jei pirma kilstelėsime lengvą daik- 
tą, o paskui — sunkų, antrasis pasirodys sunkesnis, nei atrodytų 
nekėlus pirmojo. Kontrasto principas yra plačiai nagrinėjamas 
psichofizikos mokslo ir veikia ne tik svorio, bet ir visus kitus 
pojūčius. Jei per kokteilių vakarėlį kalbamės su gražia mote- 
rimi, o vėliau į mūsų pokalbį įsitraukia kita, ne tokia graži, tai 
pastaroji pasirodys dar nepatrauklesnė, nei yra. 

Tiesą sakant, Arizonos ir Montanos universitetuose atlikti 
tyrimai atskleidė, kad mūsų partneriai gali būti mums ne to- 
kie patrauklūs dėl žiniasklaidos brukamo netikroviškai tobu- 
lo kūno kulto. Per vieną tyrimą koledžo studentai vidutiniš- 
kai simpatišką priešingos lyties atstovę įvardijo kaip ne tokią 
patrauklią, prieš tai jiems parodžius populiarių žurnalų skel- 
bimus. Per kitą tyrimą vaikinų koledžo-internato moksleiviai 
rinkosi kandidatę aklam pasimatymui. Tie, kurie tai darė žiūrė- 
dami ištrauką iš filmo „Čarlio angelai“, merginą laikė ne tokia 
patrauklia nei tie, kurie ją vertino matydami kitą TV programą. 

Taigi kandidatę nepatrauklią neabejotinai padarė išskirtinis 
„Čarlio angelų“ aktorių grožis.“ 

Kartais psichofizikos laboratorijoje rengiamos smagios 
demonstracijos, kaip veikia kontrasto principas. Kiekvienas 
studentas iš eilės atsisėda priešais tris dubenėlius. Viename 
vanduo šaltas, antrame kambario temperatūros, o trečiame 
karštas. Jų paprašoma ranką įkišti į šaltą vandenį, tada į karštą, 
paskui iškart abi į kambario temperatūros vandenį. Kaipmat 
linksmas sumišimas viską pasako: šaltame vandenyje pabuvusi 
ranka jaučia, jog yra karštame, o pabuvusiai karštame vanduo 
yra šaltas. Esmė ta, kad tą patį dalyką (šiuo atveju vandens tem- 
peratūrą) galime suvokti labai skirtingai, tai priklauso nuo to, 
kas mums pateikiama prieš tai. 

Galite būti tikri, kad įtakos ginklas, kurį suteikia kontrasto 
principas, nelieka nepanaudotas. Didžiausias jo pranašumas yra 
ne tik jo veiksmingumas, bet ir faktiškai nepastebimas veikimas. 
Šio ginklo naudotojai gali pasipelnyti neparodydami savo „taiki- 
niui“ nė menkiausios užuominos, kad situaciją sumodeliavo savo 
naudai. Geras pavyzdys — drabužių parduotuvės. Įsivaizduoki- 
me, kad į madingų vyriškų drabužių parduotuvę užeina vyras ir 
pasako, jog norėtų įsigyti trijų dalių kostiumą bei megztinį. Jei 
būtumėte pardavėjas, kurias prekes parodytumėte pirmiausia, 
kad paskatintumėte išleisti daugiausia pinigų? Parduotuvės ap- 
moko savo darbuotojus pirma siūlyti brangiausias prekes. Gal- 
būt logiškai mąstant atrodo, kad reikia daryti priešingai — juk 
vyras, ką tik paklojęs nemažai pinigų už švarką, nenorės pirkti 
dar ir brangaus megztinio. Tačiau drabužių pardavėjai žino ge- 
riau. Jie taiko kontrasto principą: pirmiausia paduoda kostiumą, 
nes paskui, renkantis megztinį, net pačių brangiausių kainos ne- 
atrodys tokios didelės. Vyras gali būti nutaręs megztiniui išleisti 
95 dolerius, tačiau jei ką tik nupirko kostiumą už 495 dolerius, 
tai 95 doleriai už megztinį nepasirodys daug. Tas pats principas 

taikomas ir tada, kai vyras nori pirkti prie kostiumo derančius 
aksesuarus (marškinius, batus, diržą). Priešingai nei sako svei- 
kas protas, rezultatai parodo kontrasto principo veiksmingumą. 
Kaip teigia pardavimo motyvacijos analitikai Whitney, Hubinas 
ir Murphy, „įdomu tai, kad į parduotuvę tik kostiumo atėjęs 
pirkti vyras visuomet už bet kokius aksesuarus sumokės dau- 
giau, jei pirks juos jau įsigijęs kostiumą“. 

Pardavėjams daug naudingiau pirmiausia parodyti pirkė- 
jams brangiausius daiktus, nes to nepadarius kontrasto prin- 
cipas ne tik nebepadės parduoti brangesnių prekių, bet ir ims 
veikti parduotuvės nenaudai. Pirma parodžius pigiausią prekę, 
o tada brangiausią, pastaroji pasirodys dar brangesnė — kažin 
ar tai naudinga pardavimo vadovams. Taigi kaip įmanoma pa- 
daryti, kad tos pačios temperatūros vanduo atrodytų karštesnis 
ar šaltesnis, nelygu, kokios temperatūros vandenyje prieš tai 
buvo įmerktos rankos, taip ir to paties daikto kaina gali pasiro- 
dyti didesnė ar mažesnė - priklauso nuo to, koks daiktas prieš 
tai buvo siūlytas. 

Protingas kontrasto principo taikymas praverčia ne vien 
parduodant drabužius. Su vienu šio principo taikymo būdu 
susidūriau tada, kai apsimetęs nekilnojamojo turto bendrovės 
darbuotoju tyriau jos naudojamus įtakos metodus. Kad išmok- 
čiau darbo pagrindų, vieną savaitgalį su bendrovės brokerių — 
pavadinkime jį Philu — vykau aprodyti namų turtingiems pir- 
kėjams. Agentas turėjo man parodyti gaires, kad prasilaužčiau 
per bandomąjį laikotarpį. Greit pastebėjau, kad Philas, rodyda- 
mas pirkėjams namų sąrašą, kaskart pradeda nuo prasčiausių 
namų. Kai apie tai paklausiau, jis ėmė juoktis. Tie namai buvo 
vadinami „paruošiamaisiais“. Bendrovė savo sąrašuose visuo- 
met turinti vieną ar du apleistus namus išpūstomis kainomis. 
Jų parduoti neketina, tačiau visuomet rodo pirkėjams tam, kad 
dėl susidariusio kontrasto būtų lengviau įsiūlyti tikrai parduo- 

damus objektus. Ne visi brokeriai naudojosi „paruošiamaisiais“ 
namais, o Philas tai darė. Jam patiko stebėti, kaip nušvinta pir- 
kėjų akys, kai pirma jiems parodo apleistus namus, o paskui ke- 
tina mus parduoti. „Namas, kurį jiems iš tiesų siūlau, pasirodo 
esąs nuostabus po to, kai parodau porą griuvenų“ 
Automobilių pardavėjai kontrasto principą taiko taip: pirma 
sudera kainą, kurią pirkėjas sumokės už naują automobilį, o 
paskui siūlo visokius mažmožius. Sudarius penkiolikos tūks- 
tančių dolerių vertą sandorį, šimtas dolerių ar panaši suma už 
tokį žaisliuką kaip FM radijas atrodo juokinga. Tokie atrodys 
ir pinigai, kuriuos reikės mokėti už kitus pardavėjo pasiūlytus 


1.2 PAV. 
„Noriu, kad kiekvienas šįvakar eidamas namo stabtelėtų, pažvelgtų 
aukštyn, pagalvotų, koks beribis yra dangus, ir suvoktų, jog per antrąjį 
ketvirtį patirti nuostoliai visai nereikšmingi“ 


Žvaigždiška idėja 
Būdy, kaip pasinaudoti kontrasto principu, yra 


nesuskaičiuojama daugybė. 
(THE NEW YORKER) 

aksesuarus — tamsintus langų stiklus, dvigubus veidrodėlius, 
baltašones padangas ar specialią apdailą. Gudrybė — pateikti 
įvairių smulkmenų atskirai vieną nuo kitos, kad jų kainos atro- 
dytų dar mažesnės, palyginti su jau nutarto pirkti automobilio 
kaina. Patyręs automobilių pirkėjas gali patvirtinti, jog dėl šių 
smulkmenų galutinė suma, kurią reikia mokėti, tampa daug di- 
desnė. Kai pirkėjas laiko pasirašytą sutartį stebėdamasis, kaip 
čia taip išėjo, ir neranda daugiau ką kaltinti, išskyrus save, par- 
davėjas stovi šalia su džiudžitsu meistro šypsena. 


SKAITYTOJŲ LAIŠKAS 
Atsiuntė koledžo studentės tėvai 


Mieli mama ir tėti, 

Nerašiau jums nuo tada, kai išvykau studijuoti, tad atsi- 
prašau, kad buvau tokia nerūpestinga ir neatsiunčiau laiško 
anksčiau. Dabar jums papasakosiu, kas man atsitiko, bet 
prieš pradėdami skaityti atsisėskite. Neskaitykite toliau, 
kol neatsisėsite, gerai? 

Taigi, dabar laikausi gana gerai. Jau ats'igavau po trau- 
mų - kaukolės lūžio ir smegenų sukrėtimo, - kurias patyriau 
iššokusi pro langą, kai mano bendrabučio kambaryje tuoj po 
mano atsikraustymo kilo gaisras. Ligoninėje praleidau vos 
dvi savaites ir dabar jau matau visai gerai, tik kasdien už- 
eina baisūs galvos skausmai. Laimei, mano skrydį pro langą 
ir gaisrą pastebėjo šalia bendrabučio esančios gaisrinės 
budėtojas, jis ir iškvietė gaisrūinę bei greitąją. Jis mane 
aplankė Ligoninėje ir maloniai pasiūlė kraustytis pas jį, 
nes sudegus bendrabučiui nebeturėjau kur gyventi. Tas kam- 
barys įrengtas rūsyje, bet visai jaukus. Budėtojas - labai 
puikus vaikinas, mudu labai įsimylėjome ir žadame tuoktis. 
Tikslios vestuvių datos dar nenumatę, bet susituoksime, kai 
mano nėštumo dar nebus matyti. 

Taip, aš nėščia. Žinau, kaip nekantraujate tapti sene- 
Tiais ir kaipdžiaugsitės anūku. Apgaubsite jį tokiapat mei- 
Te, atsidavimu, švelnia priežiūra, kaip ir augindami mane. 
Delsiam susituokti todėl, kad mano vaikinas turi nedidelę 
infekciją, ją ir aš pasigavau nuo jo. Todėl negalime atlikti 
prieš santuoką būtino kraujo tyrimo. 

Dabar, kai viską papasakojau, noriu pasakyti, kad nebuvo 
jokio gaisro bendrabutyje, aš nesusitrenkiau smegenų ir 
nesusilaužiau kaukolės, negulėjau Ligoninėje, nesilaukiu, 
nesu susižadėjusi, niekuo neužsikrėčiau, neturiu vaikino. 
Tačiau gavau D iš Amerikos istorijos bei F iš chemijos ir no- 
riu, kad jūs tinkamai reaguotumėte į šiuos pažymius. 


Jus mylinti duktė Sharon 


Galbūt Sharon nesiseka chemija, bet iš psichologijos ji verta 
aukščiausio balo - A. 


2 skyrius 


GRĮŽTAMUMAS 


Duokite, imkite.... ir imkite 


Atiduokite visas skolas, tarsi sąskaitas jums būtų išrašęs Dievas. 


RaLPH WAaLDO EMMERSON 


Dr KELETĄ METŲ VIENO UNIVERSITETO PROFESORIUS 
atliko nedidelį eksperimentą. Jis išsiuntė kalėdinius atvi- 
rukus tam tikram skaičiui visiškai jam nepažįstamų žmonių. 
Ir, žinoma, tikėjosi, kad žmonės kaip nors sureaguos, tačiau jų 
atsakas jį apstulbino —- profesoriaus namus užplūdo atvirukai 
nuo tų, kurie jo niekada nebuvo nei sutikę, nei ką nors apie jį 
girdėję. Daugelis tų Žmonių net nesiteiravo, kas tas nežinomas 
siuntėjas. Jie gavo jo atviruką su sveikinimais — click-whirr - ir 
automatiškai nusiuntė atviruką jam. Eksperimentas nedidelis, 
tačiau parodo, kaip veikia vienas galingiausių įtakos ginklų — 
grįžtamumo taisyklė! Ji sako, kad mes turime atsilyginti už tai, 
ką mums suteikė kitas asmuo. Jei moteris mums padaro kokią 
paslaugą, ir mes jai turėtume padaryti; jei vyras mums atsiunčia 
gimtadienio dovaną, ir mes turėtume ką nors jam padovanoti; 
Jei pora pakviečia mus į savo rengiamą vakarėlį, mes taip pat tu- 

rėtume juos pakviesti į savąjį. Pagal šią taisyklę mes esame įpa- 
reigoti kada nors atsilyginti už paslaugas, dovanas, kvietimus 
ir panašiai. Gavus ką nors iš minėtų dalykų, jaustis skolingam 
taip įprasta, kad frazė much obliged — „labai įsipareigoju“ tapo 
thank you — „ačiū“ sinonimu ne tik anglų, bet ir kitose kalbose. 

Įspūdingas grįžtamumo taisyklės ir įsipareigojimo jausmo 
aspektas yra tas, kad šie reiškiniai tarp Žmonių taip paplitę, jog 
po intensyvaus tyrimo sociologai, tokie kaip Alvinas Gouldne- 
ris, pareiškė, kad nėra visuomenės, kuriai ši taisyklė nebūtų bū- 
dinga.* Ir kiekvienoje visuomenėje egzistuoja kokia nors mainų 
forma. Gali būti, kad iš grįžtamumo taisyklės kilęs paprotys bū- 
tinai atsidėkoti yra unikalus žmonių kultūros bruožas. Garsus 
archeologas Richardas Leakey grįžtamumo sistemą, skiriančią 
mus nuo gyvūnų, aiškina taip: „Esame žmonės, nes mūsų pro- 
tėviai išmoko dalytis maistu ir įgūdžiais per garbingą įsiparei- 
gojimo tinklą? Kultūrinės antropologijos specialistai Lionelis 
Tigeris ir Robinas Foxas šį „dėkingumo tinklą“ suvokia kaip 
unikalų adaptacinį žmonių mechanizmą, leidžiantį pasidalyti 
darbus, keistis įvairiomis prekėmis bei paslaugomis (ir iškilti 
savo srities specialistams) ir sukurti žmonių tarpusavio pri- 
klausomybę, kuri suburia juos į itin našiai dirbančias grupes“* 

Įsipareigojimo jausmas paremtas orientacija į ateitį, kuri le- 
mia visuomenės pažangą, aprašytą Tigerio ir Foxo. Visų žmo- 
nių dalijimasis ištekliais ir įsipareigojimo, kurį reikės įvykdyti 
ateityje, jausmas tapo Žmogaus socialinės evoliucijos skiria- 
muoju požymiu, kad vienas žmogus gali suteikti kitam ko nors 
(pavyzdžiui, maisto, jėgų, globą) ir būti tikras, jog to nepraras. 
Pirmą kartą evoliucijos istorijoje vienas individas galėjo kitam 
suteikti kokių nors išteklių, fiziškai jų neatiduodamas. Rezul- 
tatas — natūralios tarpusavio konkurencijos mažėjimas, kuris 
turėjo prasidėti vienam žmogui suteikus savo išteklių kitam. 
Sudėtingos ir įmantrios dovanų davimo, pagalbos, gynybos ir 

prekybos sistemos davė didžiulę naudą jas įdiegusioms visuo- 
menėms. Nenuostabu, kad grįžtamumo taisykle, taip įaugusia 
į mūsų kultūrą, smarkiai persmelktas socializacijos procesas, 
kurį išgyvename mes visi. 

Geriausias pavyzdys, kaip toli įsipareigojimo atsilyginti jaus- 
mas gali paplisti, yra stulbinanti istorija apie 1985-aisiais Mek- 
sikos suteiktą penkių tūkstančių dolerių pagalbą Etiopijai. Tais 
metais Etiopiją drąsiai buvo galima pavadinti labiausiai nua- 
linta ir skurdžiausia šalimi pasaulyje. Šalies ekonomika buvo 
žlugusi, trūko maisto dėl kelerius metus trukusios sausros ir pi- 
lietinio karo. Nuo ligų ir bado mirė tūkstančiai gyventojų. Taigi 
nenuostabu, kad Meksika tai vargingai šaliai nusiuntė penkis 
tūkstančius dolerių. Tačiau ir dabar prisimenu, kad man atvi- 
po žandikaulis, kai viename laikraštyje perskaičiau, jog pinigai 
buvo grąžinti Meksikai. Tai padaryti nutarė Etiopijos Raudo- 
nojo Kryžiaus darbuotojai, norėdami padėti žmonėms, nuken- 
tėjusiems tais metais nuo Meksiką krėtusio žemės drebėjimo. 

Tokia jau mano asmeninė tragedija ir profesinis palaimi- 
nimas — kai mane suglumina žmonių elgesys, jaučiu turįs tai 
išnagrinėti išsamiau. Tuo atveju aš sugebėjau išsiaiškinti kitas 
tos istorijos aplinkybes. Vienas žurnalistas, kurį, kaip ir mane, 
suglumino Etiopijos poelgis, nusiuntė paklausimą. Atsakymas, 
kurį gavo, iškalbingai patvirtino grįžtamumo taisyklę: etiopai, 
nepaisydami jų šalį ištikusių baisių nelaimių, grąžino pinigus, 
nes 1935-aisiais Meksika buvo nusiuntusi pagalbą Etiopijai, kai 
į šią šalį įsiveržė Italijos kariuomenė. Tai sužinojęs nesuglumau 
ir pajutau pagarbą. Būtinybė atsidėkoti įveikė kultūrinius skir- 
tumus, didžiulį atstumą, badą ir žmonių norą žiūrėti savų in- 
teresų. Trumpai tariant, praėjus pusei amžiaus įsipareigojimo 
jausmas nugalėjo visas kitas jėgas. 

Nesuklysiu pasakęs, jog visuomenė iš grįžtamumo taisyklės 
gauna tikrai daug naudos, todėl pasirūpina, kad visi jos nariai 

ją įsisąmonintų ir ja tikėtų. Mes visi išmokyti gyventi pagal 
šią taisyklę ir žinome, kas laukia tų, kurie jos nesilaiko. Tokie 
žmonės vadinami negatyviais žodžiais — veltėdis, nedėkinga- 
sis, piktybiškas skolininkas. Tie, kurie tik ima ir nieko neduoda, 
yra nemėgstami, todėl mes dažnai darome viską, kad tik nebū- 
tume laikomi tokiais, ir taip leidžiame pasipelnyti žmonėms, 
kuriems naudinga tai, jog jaučiamės skolingi. 

Norėdami suvokti, kaip naudojamasi grįžtamumo taisykle 
siekiant padaryti įtaką (ši taisyklė ir yra įtakos ginklas), aptar- 
kime eksperimentą, atliktą Kornelio universiteto profesoriaus 
Denniso Regano.s Du vertintojai vertino piešinių kokybę - atli- 
ko meno kūrinių vertinimą. Antrasis — pavadinkime jį Joe - iš 
tiesų buvo daktaro Regano asistentas. Tyrimas buvo atliekamas 
esant dviem skirtingoms sąlygoms. Kai kada Joe neprašomas 
padarydavo tiriamajam paslaugą — per trumpas poilsio per- 
traukėles porai minučių išeidavo iš kabineto, sugrįždavo ne- 
šinas dviem buteliukais kokakolos ir sakydavo: „Paklausiau jo 
(profesoriaus), ar galiu atsigerti kokakolos, jis leido. Nupirkau 
buteliuką ir tau“ Kitais kartais asistentas po pertraukos grįžda- 
vo tuščiomis. Visa kita jis darė taip pat, kaip ir tiriamasis. 

Kai visi piešiniai būdavo įvertinami ir mokslininkas tuoj pat 
išeidavo iš kambario, Joe paprašydavo tiriamojo padaryti pa- 
slaugą jam. Jis pasakydavo, kad parduoda loterijos laimėti au- 
tomobilį bilietus ir jei parduos daugiausia bilietų, gaus penkias- 
dešimt dolerių. Joe paprašydavo tiriamojo nupirkti dalį bilietų 
po penkiasdešimt centų: „Kiekvienas bilietas priartins mane 
prie laimėjimo, kuo daugiau parduosiu, tuo geriau“ Pagrindinis 
atradimas susijęs su tuo, kiek bilietų iš Joe bus nupirkta esant 
dviem skirtingoms sąlygoms. Žinoma, Joe lengviau sekėsi par- 
duoti bilietus tiems tiriamiesiems, kuriems jis buvo padaręs 
paslaugą. Jausdamiesi skolingi, tie žmonės bilietų nupirko du- 
kart daugiau nei tie, kuriems nebuvo padaryta paslauga. Re- 

gano tyrimas, nors gana paprastai iliustruoja, kaip veikia grįž- 
ramumo taisyklė, atskleidžia keletą svarbių taisyklės aspektų. 
Plačiau juos panagrinėję suprasime, kaip pelningai pasinaudoti 
taisykle. 


Grįžtamumo taisyklė veikia stipriau nei kitos 


Viena priežasčių, dėl kurių grįžtamumo taisyklė gali būti veiks- 
minga norint gauti kito asmens sutikimą, yra jos galia. Šios 
taisyklės didžiulė galia dažnai priverčia žmogų sutikti išpildyti 
prašymą, kuris tikrai nebūtų išpildytas, jeigu ne nenoras jaustis 
skolingiems. Kaip ši taisyklė nusveria įtaką kitų veiksnių, nuo 
kurių priklauso, ar prašymas bus išpildytas, parodo antrasis 
Regano eksperimento atvejis. Mokslininkas domėjosi ne tik 
grįžtamumo taisyklės paveikumu, bet ir kaip prašymų išpildy- 
mas susijęs su tuo, ar prašytojas mums patinka. Kad sužinotų, 
kiek loterijos bilietų Joe pavyko parduoti atsižvelgiant į tai, ar 
tiriamiesiems jis patiko, ar ne, Reganas jiems išdalijo klausimy- 
nus. Tuomet palygino, kiek bilietų nupirko tie, kuriems Joe pa- 
tiko, ir tie, kuriems nepatiko. Daugiau bilietų įsigijo jaučiantys 
Joe simpatiją. Tai niekam nesukėlė nuostabos - juk tikriausiai 
daugelis mūsų pagalvotume, kad žmonės mieliau padaro pa- 
slaugą tiems, kurie patinka. 

Tačiau išaiškėjo įdomus dalykas — ryšį tarp mėgstamumo ir 
sutikimo išpildyti prašymą visiškai tai, kad Joe panaikino tyri- 
mo dalyviams buvo atnešęs kokakolos. Tiems, kuriems jis davė 
gėrimo, nebuvo skirtumo, patinka jis ar ne, - žmonės tiesiog 
jautė pareigą atsilyginti ir tai padarė. Net ir tie, kuriems Joe ne- 
patiko, gavę kokakolos nupirko lygiai tiek pat loterijos bilietų, 
kaip ir tie, kuriems jis patiko. Grįžtamumo taisyklė tokia galin- 
ga, kad nusvėrė kito veiksnio - mėgstamumo - įtaką, taip pat 
lemiančią sprendimą sutikti išpildyti prašymą. 

Pagalvokite, kaip mes jai pasiduodame. Žmonės, kurie pa- 
prastai mus erzina - įkyrūs ar nepageidaujami prekybos agen- 
tai, sunkaus būdo pažįstami, visokių neaiškių ar mažai kam 
žinomų organizacijų atstovai, — gali paskatinti mus atlikti tai, 
ko jie nori, jei prieš pateikdami prašymą padarys mums kokią 
nedidelę paslaugą. Panagrinėkime pavyzdį, kuris šiais laikais 
daugeliui mūsų žinomas. Krišnaitų religinė sekta, prieš kelis 
šimtmečius atsiradusi Indijos Kalkutos mieste, išpopuliarėjo 
tik apie 1970-uosius. Tada ne tik išaugo narių skaičius, bet ir 
sektos turtai. Juos ji susikrovė įvairiais būdais, iš kurių dažniau- 
sias ir Žinomiausias — praeivių prašymas paremti. Pirmaisiais 
metais, kai sekta ėmė populiarėti JAV, prašymas paremti buvo 
pateiktas taip, kad to neužmiršo nė vienas, kas tai matė. Būriai 
Krišnos garbintojų, dauguma skustomis galvomis, apsivilkę 
palaikiais drabužiais, apsivynioję kojas, apsikarstę karoliukais 
ir varpeliais, prašinėdami sušelpti pagrindinėje miesto gatvėje 
vienu balsu skandavo ir šokinėjo. 

Šis būdas puikiai tiko norint atkreipti dėmesį, bet susi- 
rinkti pinigų nelabai padėjo. Vidutinis statistinis amerikietis 
laikė krišnaitus mažų mažiausiai keistuoliais ir neturėjo noro 
jų remti. Sektantai susidūrė su didele viešųjų ryšių problema. 
Žmonėms nepatiko pinigų prašinėjančių sektantų išvaizda, 
apranga ar elgesys. Jei sekta būtų buvusi komercinė įmonė, 
sprendimas būtų buvęs paprastas - pakeisti tai, kas žmonėms 
nepatinka. Tačiau krišnaitai — religinė organizacija, tad jos na- 
rių išvaizdą, aprangą ir elgesį reguliuoja tam tikros dogmos. 
Kadangi keisti religinių nuostatų vien dėl pasauliečių nuo- 
monės nevalia, krišnaitų vadovybė susidūrė su rimta dilema: 
viena vertus, tikėjimas, apranga ir šukuosenos turėjo religinę 
reikšmę, kita vertus, Amerikos visuomenės požiūris į visa tai 
buvo neigiamas, ir tai kėlė pavojų sektos finansinei padėčiai. 
Tad ką krišnaitai turėjo daryti? 

2.1 PAV. 
Tada ir dabar 


Septintajame dešimtmetyje ir aštuntojo pradžioje (kairėje) krišnaitai 
kur kas labiau nei dabar (dešinėje) stengdavosi išsiskirti iš minios. 
Pastebėkite, jog šių dienų krišnaitė nešiojasi kelioninį krepšį, 
kad būtų lengviau paveikti oro uosto keleivius, 
tokius kaip šis aiškiai nepatenkintas vyras. 


(NUOTRAUKOS: KAIRĖJE — UPI, DEŠINĖJE — HARRY GOODMANO 
IŠ THE WASHINGTON STAR) 


Jų sprendimas buvo genialus. Naujas veikimo būdas leido 
nebepaisyti žmonių, kurių prašoma paaukoti pinigų, požiū- 
rio į sektą. Krišnaitai pradėjo naudotis grįžtamumo taisykle, 
kuri, kaip jau atskleidė Regano eksperimentas, neretai atsve- 
ria neigiamą požiūrį į prašytoją. Jie ir dabar kalbina praeivius 
viešose vietose, kur daug žmonių (labai dažnai — oro uostuo- 
se), tačiau, prieš prašydami sušelpti, įteikia žmogui „dovaną“ 
(dažniausiai šventraštį „Bhagavadgyta“, organizacijos leidžia- 
mą žurnalą Back to the Godhead arba gėlę, kuri ypač paveiki. 
Netikėtai įspraudus gėlę to nesitikėjusiam praeiviui į ranką ar 
prisegus prie striukės, jokiu būdu neleidžiama jos grąžinti, net 

jei jis tvirtina jos nenorintis. „Ne, tai mūsų dovana tau“, - sako 
krišnaitas, nepriimdamas gėlės atgal. Tik kai jau pasinaudoja 
grįžtamumo taisykle, jis paprašo paaukoti pinigų. Ši strategija 
Hare Krišna sektai davė didžiulę naudą —- buvo surinkta itin 
daug lėšų finansuoti šventykloms, įmonėms, namams ir kitam 
turtui JAV - 321-am filialui. 

Beje, laikui bėgant krišnaitams tapo sunkiau taikyti grįž- 
tamumo taisyklę, bet ne dėl to, kad jos paveikumas būtų su- 
menkęs, o todėl, kad žmonės išmoko nesileisti paveikiami. 
Oro uostų ir traukinių stočių keleiviai dabar atsargesni ir ven- 
gia susidurti su mantijomis apsigobusiais sektantais, stengiasi 
juos aplenkti ar iš anksto pasiruošia nepriimti dovanų. Sektos 
vadovai narius, kad neatrodytų įtartini, paragino vilkėti šiuo- 
laikiškus drabužius ir šukuosenomis neišsiskirti iš minios (kai 
kurie net nešiojasi kuprines ar lagaminus), bet net tai ne ką 
tepadėjo, nes pernelyg daug žmonių dabar žino apie „dovanų“ 
brukimą. Be to, oro uostų administracija dažnai aiškina kelei- 
viams, kas yra krišnaitai ir kokie jų tikslai. Dabar tam tikrose 
oro uostų vietose krišnaitams draudžiama rinkti pinigus, yra 
iškabinti perspėjimai ir ženklai. Ši istorija iliustruoja tai, kad 
mes verčiau vengsime krišnaitų, nei atvirai pasipriešinsime jų 
siekiui pasinaudoti grįžtamumo taisykle. Ji pernelyg galinga ir 
socialiai naudinga, kad mums norėtųsi ją pažeisti. 

Politika — kita sritis, atskleidžianti, kaip veikia grįžtamumo 
taisyklė. Ja paremtomis gudrybėmis naudojasi visų lygmenų 
valdžia: 


+ Aukščiausio lygmens politikai teikia vienas kitam para- 
mą, ir pasikeitimas paslaugomis padaro juos partneriais. 
Kurio nors politiko balsavimas už konkretų įstatymo 
projektą dažnai būna niekuo nepaaiškinamas — tiesiog 
„paslauga už paslaugą“. Politologus apstulbino, kad pir- 

2.2 PAV. 


Kriss Krišna 


Šie krišnaitai, kurie užsimaskavo Kalėdų Senelio drabužiais ir 
naudojosi grįžtamumo taisykle, areštuojami už pinigų rinkimą 
be leidimo - pirma įsiūlydavo atėjusiems žmonėms pirkti 
saldainių, o paskui prašydavo paremti. 

(NUOTRAUKA — WIDE WORLD) 


maisiais Lyndono Johnsono prezidentavimo metais Kon- 
gresas patvirtino daugybę jo projektų. Už projektus bal- 
savo net tie Kongreso nariai, kurie į juos žiūrėjo skeptiš- 
kai. Atlikę išsamų tyrimą, politologai nustatė, kad John- 
sono sėkmę lėmė ne jo politiniai sugebėjimai, o tai, kad 

jis per ilgametę karjerą Senate ir Baltuosiuose rūmuose 
įstatymų leidėjams buvo padaręs daug įvairių paslaugų, 
todėl tapęs prezidentu per trumpą laiką sugebėjo išleisti 
daug įstatymų. Įdomu, kad grįžtamumo taisyklė nulė- 
mė ir tai, jog Jimmy Carterio projektų Kongresas nepa- 
tvirtino, nors ir Parlamente, ir Senate buvo demokratų 
dauguma. Carteris atėjo į valdžią nebūdamas Kongreso 
narys. Kalbėdamas mėgdavo pabrėžti, kad yra kilęs ne 
iš Vašingtono, ir teigė niekam už nieką nesąs skolingas. 
Politinę jo nesėkmę lėmė tai, kad ir jam niekas už nieką 
nebuvo skolingas. 


Visi puikiai žinome, kaip grįžtamumo taisyklė atsispindi 
vidurinio valdžios lygmens reikaluose: tai įmonių atsto- 
vų ir paprastų žmonių polinkis dovanoti dovanas, teikti 
paslaugas teisėjams, įstatymų leidėjams ir visa tai apribo- 
ta taisyklėmis. Net legalus partijų rėmimas dažnai slepia 
siekį remti konkretų kandidatą. Pakanka tik žvilgtelėti į 
sąrašą įmonių bei organizacijų, remiančių dviejų iškiliau- 
sių kandidatų rinkimų kampanijas. Tiems, kurie tuo ne- 
tiki ir nori tiesioginių įrodymų, jog egzistuoja „paslauga 
už paslaugą“, pateikiu frazę, ištartą Charleso H. Keatingo 
Jaunesniojo, vėliau nuteisto už valstybės pinigų pasisavi- 
nimą ir paskolų švaistymą. Atsakydamas į klausimą, ar 
yra ryšys tarp jo suteiktos 1,3 milijono dolerių paramos 
penkiems senatoriams per jų rinkimines kampanijas ir 
senatorių vėlesnių veiksmų, kuriais jie bandė jį išgelbėti 
nuo valstybės kontrolierių, Keatingas pareiškė: „Atsaky- 
siu kuo atviriau: tikrai tikiuosi, kad yra“ 


Žemiausio lygmens valdžios organizacijos supranta, kad 
norint valdininkus išlaikyti postuose balsuotojams rei- 

kia duoti įvairių dovanėlių. Miestuose politikų padėjė- 
jai vis dar puikiai tuo naudojasi. Tačiau politinę paramą 
už dovanas teikia ne tik pavieniai žmonės. 1992-ųjų per 
pirminius prezidento rinkimus aktorė Sally Kellerman, 
paklausta, kodėl leido naudotis savo vardu ir stengėsi 
padėti demokratų vilčiai - Jerry Brownui, atsakė: „Prieš 
dvidešimt metų aš dešimties draugų paprašiau padėti 
persikraustyti. Jis vienintelis sutiko." 


Grįžtamumo taisyklės galia atsispindi ir prekybos srityje. 
Nors to pavyzdžių labai daug, panagrinėkime porą atvejų, su- 
sijusių su nemokamu mėginiu. Šis prekybininkų triukas jau se- 
niai efektyviai naudojamas: pirkėjams leidžiama šiek tiek išban- 
dyti norimo parduoti produkto ir nutarti, ar jiems jis patinka, 
ar ne. Taip išreiškiamas ir teisėtas pardavėjo tikslas — pranešti 
visuomenei, kokios produkto savybės geriausios. Tačiau nemo- 
kamo mėginio esmė ta, kad dovana pirkėjui leidžia pardavė- 
jui lyg džiudžitsu meistrui pasinaudoti grįžtamumo taisykle, o 
nieko neįtariančiam pirkėjui atrodo, jog jis tik informuojamas. 
Tai dažnai vyksta prekybos centruose, kur žmonėms siūloma 
ragauti sūrio ar mėsos gabaliukų. Daugumai sunku iš besišyp- 
sančio pardavėjo paimti gabaliuką, jį suvalgius grąžinti krapš- 
tuką ir nueiti, tad jie nuperka kažkiek maisto, net jei jis nela- 
bai patiko. Ši paveiki rinkodaros priemonė aprašyta Vance'o 
Packardo knygoje The Hidden Persuaders („Slapti įtikinėjimo 
meistrai“): Indianos valstijos prekybos centro pardavėjas pasiū- 
lė pirkėjams patiems nemokamai atsipjauti po gabalėlį sūrio ir 
vos per keletą valandų pardavė jo kelis tūkstančius kilogramų. 

Kiek kitokią taktiką taiko auganti kompanija „Amway Cor- 
Poration“, gaminanti ir išvežiojanti po visą šalį namų apyvokos 
daiktus ir asmens higienos priemones. Įmonė, iš rūsyje prieš 
keletą metų daromo versliuko tapusi kasmet už 1,5 milijardo 

dolerių prekių parduodančia kompanija, didina pelną leisdama 
žmonėms nemokamai išmėginti tai, ką vadina „BUG“. Tai įmo- 
nės produktų rinkinys — baldų valikliai, plovikliai, šampūnai 
purškiami dezodorantai, purškalai nuo vabzdžių ar langų vali- 
kliai, kurie sudėti į dėklus ar polietileninius maišelius atvežami 
pirkėjams į namus. Slaptame pardavėjų pareigų apraše nurody- 
ta palikti „BUG“ rinkinį pirkėjui „24, 48 ar 72 valandoms, ne- 
prašant jokio užmokesčio ar įsipareigojimo. Tiesiog paprašyki- 
te jo išmėginti produktus. Tai pasiūlymas, kurio niekas negali 
atsisakyti“. Po kurio laiko atvažiuoja pardavėjas ir pasižymi, 
ką pirkėjas nori užsisakyti. Per tokį trumpą laiką labai nedaug 
pirkėjų sunaudoja bent vieną duotą produktą, taigi pardavėjas 
paima tai, kas liko, nuveža kitam pirkėjui ir viską pradeda iš 
naujo. Daugelis „Amway“ pardavėjų tuo pat metu būna išdaliję 
ne vieną „BUG“. 

Dabar mes žinome, kad sutikę nemokamai išmėginti buiti- 
nę chemiją, pirkėjai pakliūva į grįžtamumo taisyklės pinkles — 
daugelis pasiduoda jausmui, esą yra įsipareigoję užsisakyti par- 
davėjo duotų produktų, nes išmėgindami sunaudojo tam tikrą 
kiekį. Aišku, tai žino ir „Amway“. „BUG“ sukėlė tikrą sensaciją, 
nors „Amway“ ir taip sparčiai auga. Tai rodo jos produktų pla- 
tintojų atsiliepimai: 


„Tai tiesiog neįtikėtina! Dar niekad nebuvo tokios pa- 
klausos. Prekių pardavimo rodikliai geri, o juk mes tik 
pradėjome užsiimti šia veikla... Vietiniams platintojams 
ėmus dalyti „BUG“, pardavimas šoktelėjo į padanges 
(platintojas Ilinojaus valstijoje)“ „Tai geriausia kada nors 
pasitelkta pardavimų taktika!.. Kai mėginiai paimami, 
nuperkama vidutiniškai pusė visų „BUG“. Žodžiu, nuos- 
tabu! Tokios pirkėjų reakcijos dar niekad nebuvo (platin- 
tojas Masačusetso valstijoje)“ 

„Amway“ platintojai atrodo kiek suglumę —- aišku, džiaugs- 
mingai, bet vis tiek suglumę dėl to, koks „BUG“ galingas, o mes 
jau tikriausiai ne. 

Grįžtamumo taisyklė veikia ir daugybę kitų situacijų, ku- 
rios yra grynai tarpasmeninės, visai nesusijusios su pinigais ar 
komerciniais mainais. Mano mėgstamiausias pavyzdys, paro- 
dantis, kaip puikiai galima pasinaudoti šia taisykle, yra moks- 
lininko Eibl-Eibesfeldto papasakota istorija. Mokslininkas savo 
knygoje perpasakojo Pirmajame pasauliniame kare dalyvavusio 
vokiečio, kurio darbas buvo gaudyti priešų kareivius tardymui, 
prisiminimus. Dėl tam tikros apkasų sandaros buvo neįmano- 
ma tarp fronto linijų esančią teritoriją —- vadinamąją niekieno 
žemę — pereiti visai kariuomenei, bet vienas žmogus galėjo 
gana lengvai ją peršliaužti ir įsėlinti į priešo apkasus. Tai da- 
rydavo specialiai apmokyti visų kariuomenių kareiviai, kurių 
darbas buvo grobti priešų kareivius tardymui. Minėtasis vokie- 
čių kareivis buvo sėkmingai atlikęs daug tokių užduočių ir vis 
gaudavo naujų. Tąkart jis mitriai persikėlė per niekieno žemę, 
staiga atsidūrė apkase šalia priešų kareivio, kuris budėjo vienas 
ir tuo metu valgė, ir lengvai jį nuginklavo. Išsigandęs belaisvis, 
teturėdamas duonos riekę, atliko lemtingą veiksmą — atlaužė 
gabalą ir padavė vokiečiui. „Dovana“ jį taip paveikė, kad jis ne- 
begalėjo toliau vykdyti užduoties — apsisuko ir vienas grįžo, pa- 
sirengęs iškęsti savo viršininkų rūstybę. 

Dar vienas įtikinamas faktas apie grįžtamumo taisyklę - pa- 
sakojimas moters, kuri išsaugojo savo gyvybę, tačiau ne duo- 
dama dovaną kaip nelaisvėn paimtas kareivis, o atsisakydama 
jos ir su ja susijusio įsipareigojimo. Ta moteris, Diane Louie, 
gyveno Gajanos miestelyje Džonstaune, įkurtame Jimo Joneso 
Sektos, 1978-ųjų lapkritį lyderis paskelbė, kad visi sektantai turi 
nusižudyti, ir daugelis jų klusniai išgėrė užnuodyto „Kool-Aid“ 
gėrimo. Diane atsisakė tą daryti ir pabėgo į džiungles. Savo su- 

gebėjimą atsisakyti ji aiškino tuo, kad anksčiau, ištikus kokiai 
bėdai, dažniausiai atmesdavo Jimo Joneso pagalbą. Kadaise, kai 
sirgo, atsisakė valgyti jo pasiūlytą specialų maistą, nes: „Žino- 
jau, jeigu priimsiu jo pagalbą, atsidursiu žabanguose. Nenorė- 
jau būti už ką nors skolinga“ 


Grįžtamumo taisyklė skatina nenorimus mainus 


Kaip jau minėjau, visokie keistuoliai, nemalonūs ar nepagei- 
daujami žmonės, pirmi padarę mums kokią paslaugą, pagal 
grįžtamumo taisyklę gali tikėtis, kad sutiksime išpildyti jų pra- 
šymus. Tačiau yra dar vienas šios taisyklės aspektas — kitas 
žmogus, norėdamas priversti mus pasijusti jam skolingus, gali 
padaryti paslaugą neprašomas. Prisiminkite, kad taisyklė tik 
reikalauja mūsų atsilyginti tuo pačiu, ji nesako, kad norint pa- 
sijusti skolingiems reikia paprašyti paslaugos. Pavyzdžiui, neį- 
galiais tapusių Amerikos karo veteranų organizacija teigia, jog 
į paštu išsiųstus prašymus paaukoti pinigų reaguoja maždaug 
18 procentų žmonių, tačiau kai kartu su bukletais kiekvienam 
gavėjui atkeliauja ir neprašyta dovana (individualūs adresų lip- 
dukai), pinigų paaukoja beveik dvigubai daugiau žmonių - 35 
procentai. Neteigiu, kad paprašę paslaugos nesijausime labiau 
skolingi ir nenorėsime atsilyginti, tiesiog noriu pabrėžti, jog 
nebūtina ko nors prašyti, kad atsirastų įsipareigojimo jausmas. 

Jei pagalvotume apie socialinę grįžtamumo taisyklės paskir- 
tį, suprastume, kodėl taip yra. Taisyklę žmonės sukūrė norėda- 
mi kurti abipusiais mainais grįstus santykius, kad asmuo tokius 
santykius galėtų inicijuoti nebijodamas ką nors prarasti. Taigi 
neprašyta paslauga turi sukelti įsipareigojimo jausmą. Taip pat 
neužmirškite, jog taisyklę taikančioms kultūroms tai labai nau- 
dinga, todėl stengiamasi užtikrinti jos laikymąsi. Nenuostabu, 

kad garsus prancūzų antropologas Marcelis Maussas, apibū- 
dindamas žmonių kultūros visuomenės spaudimą duoti dova- 
nų, pareiškė: „Yra įsipareigojimas duoti, įsipareigojimas gauti ir 
įsipareigojimas atsilyginti.“ 

Grįžtamumo taisyklės esmę sudaro įsipareigojimas atsily- 
ginti, bet įsipareigojimas gauti lemia taisyklės taikymo papras- 
tumą. Įsipareigojimas gauti sumažina galimybę rinktis, iš ko 
mes norime ką nors gauti, ir perleidžia ją kitam žmogui. Kad 
geriau suprastume, kaip tai įvyksta, dar kartą panagrinėkime 
porą ankstesnių pavyzdžių. Pirmiausia grįžkime prie Regano 
tyrimo, mums atskleidusio, kad paslaugos, kuri padėjo Joe pa- 
dvigubinti loterijos bilietų pardavimus, tiriamieji neprašė. Joe 
neprašytas trumpam išeidavo iš kambario ir grįždavo nešinas 
dviem kokakolos buteliukais — vienu sau, kitu tiriamajam. Nė 
vienas žmogus buteliuko neatsisakė. Lengva suprasti, kodėl 
žmonėms buvo nepatogu atsisakyti: Joe išleido tam tikrą pi- 
nigų sumą, vaišinimas gėrimu — tinkamas veiksmas esant tai 
situacijai, juolab kad Joe turėjo savo buteliuką, be to, būtų buvę 
nemandagu atmesti Joe dosnumą. Vis dėlto gauta kokakola 
žmones paskatino pasijusti skolingus, vos tik Joe paprašė pa- 
slaugos — padėti parduoti bilietus. Tai akivaizdi nelygybė tarp 
tiriamųjų ir Joe: visi pasirinkimo variantai buvo pastarojo ran- 
kose. Jis parinko tiek pirmosios paslaugos, tiek tos, kuria reikės 
atsilyginti, formą. Žinoma, kai kas galbūt pasakytų, jog tiria- 
mieji turėjo teisę atmesti abu Joe pasiūlymus. Bet tai būtų bu- 
vęs sunkus pasirinkimas — abiem atvejais pasakymas „ne“ būtų 
reiškęs pasipriešinimą su grįžtamumo taisykle susijusioms kul- 
tūrinėms normoms, kuriomis pasinaudojo Džiudžitsu Joe. 

Hare Krišnos sektos taikomas pinigų rinkimo metodas pa- 
rodo, kaip net nelaukta paslauga sužadina jausmą, kad esi sko- 
lingas. Sistemingai stebėdamas oro uostuose pinigų kaulijan- 
čius krišnaitus, užkalbinau daugybę žmonių ir užrašiau atsaky- 

mus. Dažniausiai žmonės į sektantus reaguoja taip, kaip dabar 
papasakosiu. Keleivis, tarkim, verslininkas, skuba per žmonių 
pilną oro uostą. Vienas iš krišnaitų išeina jam priešais, įteikia 
gėlę, o nustebęs verslininkas ją paima.? Paskui beveik tuoj pat 
bando grąžinti sakydamas, kad jam jos nereikia. Krišnaitas at- 
remia, jog tai jų organizacijos dovana, tad vyras turėtų ją pri- 
imti... tik būtų puiku, jei paremtų sektą pinigais ir taip padėtų 
jai tęsti savo gerus darbus. Verslininkas toliau spyriojasi: „Man 
nereikia gėlės. Še, pasiimkit atgal“ Krišnaitas vėl atsisako: „Tai 
mūsų dovana jums, pone“ Verslininko veide aiškiai atsispin- 
di vidinis konfliktas. Ką reikėtų daryti — pasilikti gėlę ir nieko 
nedavus nueiti sau ar paklusti taip smarkiai įsigalėjusiai grįž- 
tamumo taisyklei ir paaukoti pinigų? Dabar vidinis konfliktas 
matyti ne tik verslininko veide, bet ir laikysenoje. Jis nusisuka 
nuo krišnaito ir, atrodo, tuoj spruks, bet taisyklė priverčia jį vėl 
atsigręžti. Paskui jis vėl pasisuka eiti, bet, deja, negali pajudėti 
iš vietos. Galiausiai linkteli galva, pasikuičia piniginėje, paduo- 
da krišnaitui vieną ar du dolerius, ir šis džiaugsmingai dėkoja. 
Dabar verslininkas laisvai nueina laikydamas „dovaną“ rankoje 
ir radęs šiukšliadėžę išmeta gėlę. 

Visiškai atsitiktinai man teko stebėti vieną įvykį, iš kurio pa- 
aiškėjo, kad krišnaitai labai gerai žino, jog dauguma praeivių 
nenori iš jų jokių dovanų. Sėdėdamas Čikagos O'Hare'o tarp- 
tautiniame oro uoste ir stebėdamas pinigų prašančius krišnai- 
tus, pamačiau, kad kai šie išdalydavo visas gėles, viena sektantė 
vis kažkur išeidavo ir sugrįždavo nešina daugiau gėlių. Kai ji 
kaip tik vėl ruošėsi tai daryti, aš nutariau trumpam atsitraukti. 
Kadangi neturėjau kur eiti, nusekiau tai moteriai iš paskos. Pa- 
sirodo, ji eidavo nuo vienos šiukšliadėžės prie kitos rinkdama 
keleivių išmestas gėles, o paskui grįždavo jų pilnu glėbiu (kai 
kurios gėlės būdavo išmestos turbūt jau nežinia kiek kartų) ir 
vėl panaudodavo grįžtamumui įgyvendinti. Didžiausią įspūdį 

man padarė tai, kad tas gėles išmetė pinigų paaukoję žmonės. 
Grįžtamumo taisyklės ypatybė — krišnaitams puikiai pavyko 
pasinaudoti dovana, kuri tokia nepageidaujama, kad buvo iš- 
mesta vos pasitaikius progai. 

Tai, kad nenorimos dovanos sukelia įsipareigojimo jausmą, 
žino ne tik krišnaitai, bet ir daugybės kitų organizacijų atsto- 
vai. Kiek kartų iš kokių nors labdaros organizacijų esame gavę 
dovanų (adresų lipdukų, atvirukų, raktų pakabukų) drauge su 
bukletais, kuriuose prašoma paaukoti? Pastaraisiais metais esu 
gavęs penkis tokius siuntinukus — du iš neįgalių karo veteranų 
grupės, o kitus iš apaštalinių mokyklų ir ligoninių. Visais siun- 
tinukais siekta, kad atsiųsti niekučiai būtų traktuojami kaip do- 
vana, 0 paaukoti pinigai — ne užmokestis, o veikiau atsilygini- 
mas. Vienos misionierių organizacijos laiške už krūvą atvirukų 
buvo prašoma ne užmokėti, o išreikšti gerumą. Jei atsižvelgtu- 
me ne tik į pajamų mokestį, bet ir kitus veiksnius, suprastume, 
kodėl siunčiamus niekučius geriau pateikti ne kaip prekes, o 
kaip dovanas: nusistovėjusios kultūrinės normos ragina atsily- 
ginti net už nenorimą dovaną, tačiau nėra jokio spaudimo bū- 
tinai įsigyti nenorimą prekę. 


Taisyklė gali paskatinti neteisingus mainus 


Yra dar viena naudinga grįžtamumo taisyklės ypatybė. Para- 
doksalu, tačiau lygiaverčiams abipusiams mainams užtikrinti 
sukurta taisyklė gali būti taikoma taip, kad mainai būtų netei- 
singi. Taisyklė reikalauja už konkretų veiksmą atsilyginti pana- 
šiai. Už paslaugą reikia atsimokėti paslauga, o ne abejingumu 
ar juo labiau agresija. Tačiau nustatant, kokie veiksmai yra pa- 
našūs, leistinas šioks toks lankstumas. Mažesnė paslauga gali 
sukelti įsipareigojimo jausmą ir paskatinti žmogų mainais pa- 

daryti didesnę. Kaip jau žinome, taisyklė leidžia rinktis, kokios 
formos bus paslaugos — tiek pirmoji, sukelianti įsipareigojimo 
jausmą, tiek jį panaikinanti antroji, todėl lengva įsipainioti į ne- 
teisingus mainus su kuo nors, sumaniusiu pasinaudoti taisykle. 

Kad tai įrodytume, vėl panagrinėkime Regano eksperimen- 
tą. Regano asistentas Joe kai kuriems tiriamiesiems padarė pa- 
slaugą —- davė kokakolos buteliuką, o vėliau visų dalyvių papra- 
šė nupirkti loterijos bilietų, kainuojančių po 25 centus. Iki šiol 
neminėjau, kad tyrimas buvo atliktas septintojo dešimtmečio 
pabaigoje, kai kokakolos buteliukas kainavo vos 10 centų. Žmo- 
nės, gavę 10 centų vertės buteliuką, nupirkdavo vidutiniškai po 
du, o kai kurie net po septynis bilietus. Net jei vertintume tik 
pardavimo vidurkį, vis tiek Joe gerai prasisuko. 500 procentų 
investicijos grąža - neblogai! 

Tačiau Joe ta grąža tebuvo 50 centų. Ar grįžtamumo taisyklė 
gali nulemti itin didelį dviejų paslaugų skirtumą? Susiklosčius 
tam palankioms aplinkybėms, gali. Kaip pavyzdį pateiksiu savo 
studentės pasakojimą apie dieną, kurią ji prisimena su liūdesiu: 


„Maždaug prieš metus atsitiko taip, kad man niekaip ne- 
pavyko užvesti automobilio. Sėdėjau ir kankinausi, kol 
priėjo stovėjimo aikštelėje buvęs vaikinas ir užvedė. Pa- 
sakiau „ačiū“, jis — „prašom“, paskui, jam jau nueinant, 
pasiūliau kreiptis į mane, jei kada prireiks kokios paslau- 
gos. Maždaug po mėnesio tas vaikinas pasibeldė į mano 
duris ir paprašė dviem valandoms paskolinti automobilį, 
nes jo transporto priemonė dirbtuvėse. Jaučiausi kažkaip 
įsipareigojusi, bet nelabai norėjau skolinti, nes mano au- 
tomobilis buvo gana naujas, o vaikinas visai jaunutis. Vė- 
liau sužinojau, kad jis nepilnametis ir neturi draudimo. 
Tačiau vis tiek paskolinau jam savo automobilį, o jis su- 
daužė jį nepataisomai: 

Kaip atsitiko, kad protinga mergina sutiko paskolinti naują 
automobilį nepažįstamam žmogui, ir dar nepilnamečiam, tik 
todėl, kad jis prieš mėnesį buvo padaręs jai nedidelę paslaugą? 
Kitaip tariant, kodėl padarius mažą paslaugą galima tikėtis, kad 
bus atsilyginta kur kas didesne? Viena svarbiausių priežasčių — 
jaustis skolingam nesmagu. Daugumai mūsų įsipareigojimo 
jausmas nemalonus. Jis gan smarkiai slegia, tad norisi jo atsi- 
kratyti. Iš kur kyla šis jausmas, suprasti nesunku. Kadangi vi- 
suomenėje labai svarbu atsilyginti už suteiktas paslaugas, mes 
esame išmokyti jaustis nepatogiai, būdami skolingi. Jei atvirai 
parodysime, kad atsilyginti neketiname, sugriausime visą grįž- 
tamumo seką, o „geradarys“ kažin ar dar kada nors suteiks 
paslaugų. Nei viena, nei kita neatitinka visuomenės interesų, 
todėl mes dar vaikystėje išmokomi jausti emocinę įtampą, kai 
įsipareigojame. Tik norėdami atsikratyti skolos psichologinės 
naštos, mes galime sutikti padaryti paslaugą, didesnę už pada- 
rytą Mums. 

Yra ir kita siekio būtinai atsilyginti už paslaugas priežastis. 
Žmogaus, pažeidžiančio grįžtamumo taisyklę, tai yra ką nors 
priimančio ir niekaip neatsilyginančio, aplinkiniai nemėgsta. 
Žinoma, taip nebūna, kai atsilyginti neleidžia aplinkybės ar 
išgalės, o kitais atvejais tie, kurie nesilaiko grįžtamumo taisy- 
klės, yra nemėgstami.š Todėl žmonės stengiasi neužsitarnauti 
„prašinėtojo“ ir „piktybinio skolininko“ pravardžių. Mes taip jų 
nenorime, jog net sutinkame su neteisingais mainais. 

Taigi vidinis diskomfortas ir galimas aplinkinių pasmerkimas 
gali tapti sunkia psichologine našta. Įsivaizduojame, ką tuomet 
tektų iškęsti, todėl nenuostabu, kad atsilygindami duodame 
daugiau, nei buvo duota mums. Nenuostabu ir tai, jog žmonės, 
kaip parodė Pitsbergo universitete atliktas eksperimentas, ne- 
retai vengia ko nors prašyti, jei žino negalėsiantys atsilyginti. 
Psichologinė našta dažnai atsveria materialinį nuostolį. 

Žinodami, jog ne tik gali būti pasmerkti, bet ir susilaukti 
kitokių neigiamų padarinių, žmonės atsisako tam tikrų dova- 
nų ar paslaugų. Moterys dažnai kalba apie nemalonų įsiparei- 
gojimo jausmą vyrui, padovanojusiam prašmatnią dovaną ar 
sumokėjusiam už brangius pietus. Net toks menkniekis kaip 
nupirktas gėrimas gali priversti pasijusti skolingą. Viena stu- 
dentė labai paprastai tai aprašė popieriaus lape: „Išmokau šią 
pamoką — nebeleidžiu klube sutiktiems vaikinams pirkti man 
gėrimų ir neįsipareigoju jiems atsiduoti: Tyrimai rodo, jog jos 
žodžiuose esama tiesos: jei užuot susimokėjusi už gėrimą mer- 
gina leidžia padaryti tai vyrui, aplinkinių (ir vyrų, ir moterų) 
akyse gėrimą nupirkęs vyras tarsi įgyja teisę prašyti ją lytinių 
santykių.? 


NUOLAIDOS DARANT MAINUS 


Yra ir kitas būdas, kaip pasinaudojus grįžtamumo taisykle pa- 
skatinti kitą žmogų išpildyti jūsų prašymą. Tai yra subtiliau, nei 
padaryti žmogui paslaugą ir paprašyti ko nors mainais, tačiau 
kai kada daug veiksmingiau. Visa, kas man nutiko prieš keletą 
metų, aiškiausiai parodė, kaip puikiai veikia šis įtakos metodas. 

Mane einantį gatve užkalbino gal vienuolikos ar dvylikos 
metų berniukas. Jis prisistatė ir pasakė pardavinėjantis bilie- 
tus į kasmetinį skautų cirko pasirodymą, vyksiantį artimiausią 
šeštadienį. Tada paklausė, ar nenorėčiau įsigyti bilietų po pen- 
kis dolerius. Atsisakiau, nes man visai nesinorėjo tą šeštadie- 
nį praleisti cirke. „Na, - pasakė berniukas, - jei nenorite eiti į 
cirką, tai gal įsigytumėte šokolado? Viena plytelė — vos vienas 
doleris“ Nupirkau dvi plyteles ir iškart supratau, kad nutiko tai, 
į ką verta atkreipti dėmesį: a) tos rūšies šokolado nemėgstu; 
b) ...tačiau labai mėgstu dolerius; c) likau stovėti ten su dviem 

berniuko parduotomis šokolado plytelėmis; d) berniukas nuėjo 
tolyn, gavęs iš manęs du dolerius. 

Norėdamas suvokti, kas atsitiko, nuvykau į darbą ir sušau- 
kiau asistentų susirinkimą. Išnagrinėję situaciją, supratome, 
kaip berniukas pasinaudodamas grįžtamumo taisykle privertė 
nupirkti dvi šokolado plyteles. Bendroji taisyklė sako, kad ati- 
tinkamai elgdamasis žmogus turi teisę iš mūsų tikėtis maždaug 
to paties. Tačiau kitas taisyklės aspektas toks, kad mes įsiparei- 
gojame padaryti nuolaidą tam, kuris ją padaro mums. Pamąstę 
supratome, jog berniukas pastatė mane kaip tik į tokią padėtį: 
siūlydamas pirkti šokolado plytelę vietoj bilietų, padarė man 
nuolaidą — suteikė alternatyvą. Kad nepažeisčiau grįžtamumo 
taisyklės, man teko irgi padaryti berniukui nuolaidą — sutikti 
išpildyti mažesnį prašymą vietoj didesnio, nors iš tiesų nenorė- 
jau įsigyti nė vienos berniuko pasiūlytos prekės. 

Tai klasikinis pavyzdys, kaip formuluojant prašymą pasi- 
naudota automatiškos įtakos ginklu. Nusipirkau šokoladą ne 
todėl, kad jo būčiau norėjęs labiau nei bilietų, o dėl to, kad 
berniukas pateikė prašymą pasitelkdamas grįžtamumo taisy- 
klę. Tai, kad aš nemėgstu šokolado, buvo nesvarbu — berniukas 
padarė nuolaidą, įjungė mano tam tikro elgesio vidinę kasetę — 
click-whirr, ir aš taip pat padariau nuolaidą. Žinoma, nuolai- 
dų darymas nėra toks galingas, kad visada veiks visus — toks 
nėra nė vienas įtakos ginklas. Tačiau mane, susidūrusį su tuo 
berniuku, taisyklė paveikė, tad likau su dviem perkainotomis 
šokolado plytelėmis, nors jų pirkti nenorėjau. 

Kodėl aš turėčiau atsilyginti už man padarytą nuolaidą? At- 
sakymas į šį klausimą susijęs su nauda, kurią grįžtamumo tai- 
syklė teikia visuomenei. Kiekvienai žmonių grupei svarbu, kad 
visi jos nariai drauge norėtų įgyvendinti grupės tikslus. Tačiau 
daugybėje socialinių situacijų susikerta tarpusavyje nesuderi- 
nami žmonių reikalavimai ir poreikiai, tad visuomenė socialiai 

naudingo bendradarbiavimo labui turi tuos pirminius, nesude- 
rinamus norus kažkaip nuslopinti. Per šį procesą pasiekiamas 
kompromisas. Abipusis nuolaidų darymas yra proceso dalis. 

Grįžtamumo taisyklė skatina abipuses nuolaidas dviem bū- 
dais. Pirmasis būdas aiškus — už nuolaidą reikia atsilyginti nuo- 
laida. Kitas būdas ne toks akivaizdus, tačiau labai reikšmingas. 
Pareiga atsilyginti už nuolaidas, kaip ir už dovanas, paslaugas 
ar pagalbą, sukuria terpę socialiai naudingiems sandoriams, 
užtikrinant, kad nė vienas, siekiantis pradėti tokį sandorį, ne- 
bus išnaudojamas. Jei nebūtų visuomenės spaudimo atsilyginti 
už suteiktą nuolaidą, kas tuomet norėtų ją suteikti pirmas - juk 
tada kiltų pavojus nieko negauti mainais. Tačiau grįžtamumo 
taisyklė leidžia mums ramiai pirmiems ko nors atsisakyti dėl 
kito žmogaus, nes jis irgi įsipareigoja ko nors atsisakyti. 


Grįžtamumo taisyklė reguliuoja kompromiso pasiekimą, 
todėl tas, kuris pirmas padaro nuolaidą, gali pasinaudoti tuo 
kaip dalimi labai galingo įtakos ginklo. Tai paprastas mažėjan- 
čios sekos metodas. Įsivaizduokite: norite, jog išpildyčiau kokį 
nors jūsų prašymą. Kad būtų didesnė tikimybė pasiekti savo, 
reikia man pateikti didesnį prašymą ir viltis, kad aš jį greičiau- 
siai atmesiu, o man atsisakius pateikti tą mažesnį, kurį ir norė- 
jote, kad patenkinčiau. Jei prašymus suformulavote sumaniai, 
antrąjį aš turėčiau priimti kaip man padarytą nuolaidą ir pada- 
ryti nuolaidą jums - išpildyti jūsų prašymą. 

Ar būtent taip berniukas privertė mane nupirkti tas dvi šo- 
kolado plyteles? Ar jis tyčia, siekdamas parduoti, iš pradžių pa- 
siūlė brangesnę prekę, tada pigesnę? Manau, kad tikrai ne, nes 
jis segėjo pirmamečio skauto ženklelį. Tačiau nesvarbu, ar ber- 
niukas mažėjančios sekos metodu pasinaudojo tyčia, ar ne, jis 
vis tiek suveikė. Šis metodas veiksmingas, todėl gali būti ir yra 
specialiai taikomas kai kurių žmonių, norinčių pasiekti tikslą. 

Pirmiausia panagrinėkime, kaip jį pasitelkti kaip veiksmingą 
įtakos ginklą, o vėliau aptarsime konkrečius pavyzdžius. Ga- 
liausiai aprašysiu porą mažai kam žinomų šio metodo aspektų, 
dėl kurių jis yra vienas veiksmingiausių įtakos ginklų. 

Prisimenate, kaip po atsitikimo su jaunuoju skautu sukvie- 
čiau savo asistentus, kad išsiaiškintume, kas nutiko, ir gavome 
tikslius įrodymus. Iš tiesų mes padarėme daugiau - atlikome 
eksperimentą ir nustatėme, kiek naudinga yra pereiti prie ma- 
žesnio prašymo, prieš tai pateikus didesnį, kurį, tikėtina, pra- 
šomas asmuo atmes. Buvo du pirminiai eksperimento tikslai. 
Pirmiausia norėjau sužinoti, ar mažėjančios sekos metodas 
veikia ne vien mane, bet ir kitus žmones. Tą dieną aš jau buvau 
pasidavęs šiam metodui, tačiau mane daug kartų paveikė ir kiti 
įtakos ginklai. Tad klausimas liko atviras: ar šis metodas veikia 
pakankamai žmonių, kad jį būtų galima laikyti efektyviu įtakos 
ginklu? Jei taip, tada tai yra vienas iš reiškinių, į kuriuos ateityje 
reikės atkreipti dėmesį. 

Kitas tikslas buvo nustatyti, kokia mažėjančios sekos me- 
todo galia. Ar jis paskatintų sutikimą, pateikus gana didelį 
prašymą? Kitaip tariant, ar mažesnis prašymas vietoj pirmo, 
didesnio, privalo būti iš tiesų mažas? Jei teisingai suvokiame 
tai, kas lemia metodo veiksmingumą, antras prašymas nebūti- 
nai turi būti mažas, o tik mažesnis už pirmąjį. Mes nujautėme, 
jog perėjimas nuo didesnio prašymo prie mažesnio paveikdavo 
žmones todėl, kad atrodė kaip nuolaida. Taigi antras prašymas 
gali būti ir didelis, svarbu, kad būtų mažesnis už pirmąjį. 

Taigi pagalvoję nusprendėme pradėti nuo prašymo, kurį 
nedaug kas sutiktų išpildyti. Apsimetę „Pagalbos apygardos 
Jaunimui“ programos dalyviais, nuėjome į koledžo studentų 
miestelį ir ėmėme pro šalį einančių studentų klausti, ar jie ne- 
galėtų palydėti linkusių nusikalsti jaunuolių grupės į zoologijos 
sodą. Pasiūlymas kelias valandas praleisti viešoje vietoje su bū- 

riu neaiškaus amžiaus chuliganų ir negauti už tai jokio atlygio 
suviliojo nedaug ką. Kaip ir tikėjomės, didžioji dalis studen- 
tų (83 procentai) atsisakė. Tačiau rezultatai buvo visai kitokie 
apklausus panašų skaičių studentų, tik kitaip suformulavus 
klausimą. Prieš paprašydami studentų neatlygintinai palydėti 
jaunuosius chuliganus į zoologijos sodą, pasiteiravome, ar ne- 
padarytų mums dar didesnės paslaugos — gal galėtų dirbti su 
tais jaunuoliais bent dvejus metus po dvi valandas per savaitę. 
Studentams atsisakius (atsisakė visi), pateikėme mažesnį pra- 
šymą — palydėti jaunuolius į zoologijos sodą. Pateikus jį kaip 
nuolaidą, triskart daugiau studentų sutiko palydėti jaunuolių 
grupę į zoologijos sodą.!* 

Galite būti tikri, kad bet kuria gudrybe, galinčia tris kartus 
padidinti sutikusių išpildyti prašymą žmonių procentą (mūsų 
eksperimento metu - nuo 17 iki 50 procentų), dažnai pasinau- 
dojama daugybėje įvairių situacijų. Pavyzdžiui, darbininkų 
profesinių sąjungų atstovai per derybas su vadovybe dažnai 
siūlo tai, kas vargu ar bus išpildyta, tačiau tai tikruosius pra- 
šymus taip „sumažina“, kad šie atrodo lyg nuolaida. Galbūt kai 
kas mano, kad kuo didesnis pirmasis prašymas, tuo veiksmin- 
gesnis mažėjančios sekos metodas, nes atsiranda daugiau er- 
dvės tariamoms nuolaidoms. Tačiau taip yra tik iki tam tikros 
ribos. Tyrimas, atliktas Izraelio Bar Ilano universitete, atsklei- 
dė, kad jei pirmasis prašymas toks didelis, jog atrodo neįgy- 
vendinamas, mažėjančios sekos metodas nebeveikia." Tokiais 
atvejais didelį prašymą išgirdęs žmogus pamano, kad deramasi 
nerimtai ir mažesnio prašymo nelaiko nuolaida, tad už jį neat- 
silygina. Taigi gabus derybininkas moka pateikti pakankamai 
didelį, bet įgyvendinamą pirminį prašymą, kad kiti prašymai 
atrodytų lyg nuolaidos ir padėtų gauti tai, ko jis iš tiesų nori. 

Vieni garsiausių televizijos prodiuserių Grantas Tinkeris ir 
Gary Marshallas yra derybų su televizijos laidų cenzoriais meis- 

trai. Atvirame interviu abu su TV Guide dirbusiu žurnalistu 
Dicku Russelu prisipažino „tyčia scenarijuje parašantys eilutes, 
už kurias cenzoriui norėtųsi juodu išspirti iš darbo“, kad paskui 
pakeistų jas žodžiais, kuriuos iš tiesų ketino įrašyti. Ypač dažnai 
tai daro Marshallas. Perskaitykite Rusello straipsnio ištrauką: 


„O Marshallas... ne tik prisipažįsta užsiimantis šiomis 
gudrybėmis... bet ir, rodos, tuo tiesiog mėgaujasi. Pa- 
vyzdžiui, apie vieną [tuo metu] „topinių“ savo serialų 
Laverne and Shirley („Lavern ir Širlė“) jis papasakojo 
štai ką: „Buvo situacija, kai veikėjas Sąuiggy skubėjo iš 
savo namų susitikti su aukštu aukščiau gyvenančiomis 
merginomis. Jis pasakė: „Gal paskubėsi, nes man tuoj ne- 
besinorės?“ Bet scenarijuje įrašėme kur kas vulgaresnę 
frazę, žinodami, jog cenzoriai ją iškirps. Jie tai padarė, 
ir aš tada nekaltai paklausiau: „O kaip jums frazė „tuoj 
nebesinorės?“ — „Tiks“, — atsakė jie. Kartais juos reikia 
tiesiog apmauti. 

Kuriant serialą Happy Days („Laimingos dienos“) di- 
džiausios aistros užvirė dėl žodžio „mergelė“. Marshallas 
sakė: „Žinojom, kad tas žodis cenzoriams nepatiks, tad 
įrašėm jį septynis kartus, tikėdamiesi, kad jie jį iškirps 
šešiose vietose ir paliks vienoje. Taip ir buvo. Tokią pačią 
gudrybę panaudojome ir žodžiui „nėščia“.“ 


Mačiau ir dar vieną mažėjančios sekos metodo variantą, kai 
tyriau pardavimų taktiką „nuo durų lig durų“ - tai buvo ne taip 
organizuotai, bet įžūliau. Žinoma, pagrindinis taktiką taikan- 
čio pardavėjo tikslas yra parduoti prekes. Tačiau visų mano tir- 
tų kompanijų, pasirinkusių tokią taktiką, darbuotojams buvo 
keliamas dar vienas tikslas — sužinoti savo klientų draugų, gi- 
Minaičių ar kaimynų vardus. Dėl įvairių priežasčių, apie kurias 


56 ĮTAKOS GALIA 


plačiau kalbėsime 5-ame skyriuje, prekybos agentui daug ge- 
riau sekasi parduoti, kai pamini kokio kliento pažįstamo, esą 
rekomendavusio pasiūlyti prekes, vardą. 

Iki tol niekad nedarydavau taip, kad mano siūlymas būtų 
atmestas, o paskui teiraučiausi kliento pažįstamų Žmonių var- 
dų. Tačiau dirbdamas keliose įmonėse buvau mokomas prašyti 
kontaktų, jei pirkėjas atsisakydavo iš manęs ką įsigyti: „Na, jei 
manote, kad puikių enciklopedijų jums šįkart nereikia, tai gal 
galėtumėte man padėti — pasakyti savo pažįstamų, kurie galbūt 
norėtų pasinaudoti puikiu mūsų kompanijos pasiūlymu, var- 
dus?“ Dauguma žmonių, kurie šiaip jau nenorėtų, kad pas jų 
pažįstamus atvyktų pirkti spaudžiantys prekybos agentai, su- 
tinka duoti kontaktus, kai tai pateikiama kaip siūlymo, kurio 
jie atsisakė, nuolaida. 


Mes jau aptarėme vieną priežastį, dėl kurios mažėjančios 
sekos metodas sėkmingai pritaikomas, nes yra paremtas grįž- 
tamumo taisykle. Yra ir pora kitų priežasčių. Pirma susijusi su 
kontrasto principu, kurį jau aptarėme 1-ame skyriuje. Tas prin- 
cipas nulėmė vyro pasirinkimą pirkti brangesnį megztinį ne 
prieš įsigyjant, o jau įsigijus kostiumą: pamačius didesnę pirmo 
pirkinio kainą, antrojo kaina, palyginti su pirmojo, nebeatrodė 
didelė. Taigi mažėjančios sekos metodas paremtas kontrasto 
principu: antras prašymas, palyginti su pirmuoju, atrodo ma- 
žesnis nei iš tikrųjų. Norėdamas iš jūsų pasiskolinti penkis do- 
lerius, pasistengsiu, kad ši suma jums atrodytų mažesnė, taigi 
pirma paprašysiu dešimties. Teigiama šio metodo ypatybė — 
pirmiau paprašęs didesnės sumos, o paskui mažesnės, vienu 
metu pasinaudoju ir grįžtamumo taisykle, ir kontrasto princi- 
pu. Ne tik prašymas paskolinti penkis dolerius bus suvokiamas 
kaip nuolaida, už kurią reikia atsilyginti, bet ir pati suma atro- 
dys mažesnė nei tuo atveju, jei būčiau jos paprašęs iškart. 


galia gali būti milžiniška. Pasinaudojus šia galia, pateikiant pir- 
ma didesnį, paskui mažesnį prašymą, galima sulaukti stulbina- 
mų rezultatų. Manau, tik jais galima paaiškinti politinį įvykį, po 
kurio prezidentas Nixonas buvo priverstas atsistatydinti, — su- 
manymą įsilaužti į „Watergate“ viešbutyje buvusią Demokratų 
partijos būstinę ir joje įrengti pasiklausymo aparatūrą. Kai vienas 
iš sąmokslo dalyvių sužinojo, kad įsilaužėliai pagauti, sutrikęs 

Kartu veikiančių grįžtamumo taisyklės ir kontrasto principo 


paklausė: „Kaip mes galėjome būti tokie kvaili?“ Tikrai — kaip? 


Kad suprastume, koks netikęs buvo Nixono administracijos 


pareigūnų sumanymas, turime žinoti keletą faktų: 

Visa tai sugalvojo Gordonas Liddy, apkaltintas informa- 
cijos Prezidento perrinkimo komitetui (angl. Committee 
to Re-elect the President) rinkimu. Administracijos va- 
dovai jį laikė keistuoliu, būta abejonių dėl jo psichikos 
stabilumo ir priimtų sprendimų tinkamumo. 

Liddy sumanymas kainavo labai brangiai - jam įgyven- 
dinti reikėjo 250 000 dolerių grynaisiais. 

Kovo pabaigoje, kai sumanymas buvo patvirtintas per 
Prezidento perrinkimo komiteto direktoriaus Johno 
Mitchello, jo asistentų Magruderio ir Fredericko LaRue 
susitikimą, Nixono pergalė per lapkričio rinkimus buvo 
daugiau nei akivaizdi. Edmundas Muskie, vienintelis 
kandidatas, kuris per pirmąjį rinkimų turą turėjo šansų 
atimti iš jo prezidento postą, per išankstinius rinkimus 
pasirodė nekaip. Atrodė, jog bus iškelta silpniausio po- 
litiko George McGoverno kandidatūra, o respublikonų 
pergalė garantuota. 

Pats įsilaužimas į Demokratų partijos būstinę buvo labai 
rizikingas veiksmas, reikalavęs dešimties vyrų bendra- 
darbiavimo ir gebėjimo laikyti liežuvį už dantų. 

+ Demokratų nacionalinis komitetas ir jo pirmininkas 
Lawrence O'Brienas, į kurių būstinę buvo įsilaužta ir ke- 
tinta įrengti pasiklausymo aparatūrą, neturėjo jokios pa- 
kankamai kompromituojančios informacijos, kuri būtų 
galėjusi priversti tuometinį prezidentą atsistatydinti. Ir 
negalėjo jos gauti, nebent prezidento administracija būtų 
pasielgusi labai, labai kvailai. 


Nepaisant visų išvardytų priežasčių, brangus, rizikingas, 
beprasmis ir galbūt sunkias pasekmes sukelsiantis sumanymas, 
pateiktas vyro, kurio sprendimais ne kartą abejota, buvo pri- 
imtas. Kodėl protingi ir daug gyvenimiškos patirties turintys 
vyrai, Mitchellas ir Magruderis, sutiko padaryti tokią kvailys- 
tę? Atsakymą į šį klausimą tikriausiai slepia faktas, apie kurį 
kalbėta nedaug: 250 000 dolerių suma už įsilaužimą nebuvo 
pirmas Liddy pasiūlymas. Tiesą pasakius, tai buvo didžiulė 
nuolaida, palyginti su anksčiau siūlytomis milžiniškomis su- 
momis. Pirmas pasiūlymas, pateiktas per vykusį prieš du mė- 
nesius Mitchello, Magruderio ir Johno Deano susitikimą, buvo 
1 milijono dolerių vertės planas, į kurį įėjo ne tik pasiklausymo 
aparatūros įrengimas „W'atergate“ viešbutyje, bet ir lėktuvas, 
kuriuo būtų galima sekti Demokratų partijos lėktuvus, taip pat 
įsilaužimai, pagrobimus ir užpuolimus vykdysiančios grupuo- 
tės, jachta su aukštos klasės prostitutėmis Demokratų partijos 
nariams šantažuoti. Po savaitės Liddy tiems patiems bendrams 
pateikė kitokį planą, atsisakęs kai kurių punktų ir sumažinęs 
biudžetą iki z00 000 dolerių. Galutinis - 250 000 dolerių ver- 
tės — planas Liddy Mitchellui, Magruderiui ir LaRue buvo pa- 
siūlytas tada, kai buvo atmesti du pirmieji. Tąkart planas - ma- 
žesnės apimties, bet toks pat kvailas — buvo patvirtintas. 

Ar gali būti, kad tiek aš, ilgus metus buvęs mulkis, tiek Joh- 
nas Mitchellas, patyręs ir gudrus politikas, buvome taip lengvai 

priversti pirkti nenorimą daiktą (aš — berniuko šokoladą, jis — 
politinį skandalą), taikant tą patį įtakos metodą? 

Panagrinėję Jebo Magruderio, kuris, pasak tyrėjų, davė tei- 
singiausius parodymus apie susitikimą, per kurį planas buvo 
patvirtintas, pastebėsime, jog yra tam tikrų kabliukų. Magru- 
deris sako, kad „sumanymas nė vieno pernelyg nesužavėjo“, bet 
„paskui, vietoj milijono dolerių pasiūlius susimesti 250 000, to- 
kia suma pasirodė priimtina... buvo kažkaip nepatogu palikti 
Liddy be nieko“. Magruderis, apimtas jausmo, jog Liddy reikia 
„kažką duoti“, sutiko: „Gerai, susimeskim ketvirtį milijono ir 
pažiūrėkim, kas iš to išeis: 

Taigi ketvirtis milijono, palyginti su Liddy pasiūlytomis di- 
džiulėmis sumomis, atrodė visai nedaug, lyg nuolaida. Viską 
suvokęs jau po laiko, Magruderis savo pasakojime atskleidė 
pačią aiškiausią, kokią tik esu kada nors girdėjęs, mažėjančios 
sekos metodo apraišką. „Jei jis pradžioje būtų mums pasakęs: 
„Ketinu nusiaubti Larry O'Brieno būstinę ir įrengti ten pasi- 
klausymo aparatūrą“, mes tikriausiai būtume atsisakę į tai vel- 
tis. Tačiau jis pradėjo dėstyti planą nuo prostitučių, pagrobimų, 
užpuolimų, kompromitavimo, pokalbių klausymosi ir išdėstė 
reikalą iki galo tik tuomet, kai buvo pakankamai patenkintas 
puse ar net ketvirčiu milijono/* 

Pažymėtina ir tai, kad nors įgyvendinti savo viršininko pla- 
ną Magruderis sutiko nenorom, iš visų trijų politikų atvirai 
paprieštarauti pajėgė tik Frederickas LaRue. Remdamasis tik 
sveiku protu jis pasakė: „Nemanau, kad verta rizikuoti“ — ti- 
kriausiai nelabai suprato, kodėl jo kolegos Mitchellas ir Magru- 
deris mano kitaip. Žinoma, vyrų nuomonės taip skirtis galėjo ir 
todėl, kad jie galbūt labai nevienodai suprato Liddy pasiūlymą, 
bet aišku viena: iš visų trijų tik LaRue sugebėjo suvokti, kad 
pasiūlymas kvailas, vertinti jį adekvačiai ir išlikti nepaveiktas 
grįžtamumo taisyklės ir kontrasto principo. 

JEI NEGALIU GAUTI 
ARKLIO, TAI GAL 
GALIU GAUTI BENT 


KAS TUO NEMATOMAS ARKLYS 
PATIKĖTŲ? VERTAS TIEK, KIEK JO 


SVORIS SAUSAINIAIS! 


2.3 PAV. 


G. Gordonas - grėsmė visuomenei? 


Ar panašus elgesys sukelia panašias šypsenas? Atrodo, kad taip. 


(PAVEIKSLIUKAI IŠ KOMIKSO „DENIS — GRĖSMĖ VISUOMENEI“ PANAUDOTI GAVUS HANKO 
KETCHAMO IR FIELD ENTERPRISES SUTIKIMA; POLITIKO NUOTRAUKA — UPI.) 

Minėjome, kad mažėjančios sekos metodas veiksmingas ne 
tik dėl grįžtamumo taisyklės, bet ir dėl kitų veiksnių. Jau kal- 
bėjome apie pirmąjį veiksnį — kontrasto principą. Dar vienas 
metodo pranašumas — ne psichologinis principas, kaip kiti du 
veiksniai, o struktūrinė prašymų pateikimo seka. Dar kartą tar- 
kime, kad aš noriu iš jūsų pasiskolinti penkis dolerius. Pirmiau 
paprašydamas dešimties, tikrai neturiu ko prarasti. Jei jūs sutin- 
kate tiek paskolinti, aš gaunu dukart daugiau, negu man reikia. 
Ojei nesutinkate, aš paprašau penkių dolerių - sumos, kuri man 
iš tiesų reikalinga, — ir, veikiant grįžtamumo ir kontrasto prin- 
cipams, tikimybė, jog paskolinsite, padidėja. Taigi aš tik išlošiu. 


Mažėjančios sekos metodo panaudojimą aiškiausiai at- 
spindi „viršutinės lentynos“ prekių pardavimo taktika. Klien- 
tui pirmiausia parodomas prabangus prekės modelis, ir jei yra 
nuperkamas, tampa it „razina ant torto“, o jei ne, pardavėjas 
sumaniai pereina prie ne tokių brangių modelių. Šio metodo 
efektyvumas atskleistas žurnalo Sales Management pranešime, 
perspausdintame Consumer Reports: 


„Jei būtumėte biliardo stalų pardavėjas, kurį stalą rekla- 
muotumėte - kainuojantį 329 ar 3000 dolerių? Turbūt 
pigesnį, nes kai ateis klientas, jums galbūt pavyks jam 
įsiūlyti brangesnį. Bet G. Warren Kelley, naujasis parda- 
vimo vadovas Brunsvike, teigia, kad tai gali būti klaida... 
Savo žodžius Kelley pagrindžia vienos parduotuvės pre- 
kių pardavimo rodikliais... Remiantis tradiciniu prekių 
pardavimo skatinimo modeliu, pirmą savaitę klientams 
buvo rodomi pigiausi stalai... o paskui brangesni... Tą 
savaitę stalai buvo parduodami už vidutiniškai 550 do- 
lerių... O antrą savaitę klientams, neatsižvelgiant į tai, 
kokių stalų jie ieškojo, buvo iškart pasiūlyti 3000 dolerių 

kainuojantys biliardo stalai... Tada jiems parodyti piges- 
ni, vėliau dar pigesni (kaina priklausė nuo kokybės). Šios 
taktikos taikymo rezultatai — biliardo stalai parduoti už 
vidutiniškai 1000 dolerių“! 


Nors viršutinės lentynos metodas veiksmingas, kai kuriems 
žmonėms gali kilti įtarimų, kad jis turi ir trūkumų - galbūt pir- 
kėjas supyks, nes jo sutikimą išgavote gudraudamas. Tas pyk- 
tis gali būti išreikštas dviem būdais: pirkėjas atsisakys vykdyti 
žodinį susitarimą arba ims nepasitikėti manipuliuojančiu par- 
davėju ir nutars daugiau niekad nebeturėti su juo reikalų. Jei 
tai vyktų labai dažnai, kiekvienas pardavėjas prieš taikydamas 
metodą gerai pagalvotų. Tačiau tyrimai rodo, kad pirkėjai dėl 
šio metodo naudojimo pyksta ne taip jau dažnai. Stebina, bet, 
rodos, net rečiau nei dėl kitų taikomų metodų! Prieš pradėda- 
mi aiškintis, kodėl taip yra, apžvelkime, kas tai įrodo. 

Kanadoje atliktas tyrimas iškelia klausimą: ar žmogus, pa- 
veiktas mažėjančios sekos metodo, iki galo laikysis susitarimo 
atlikti antrą prašymą? Eksperimentuotojai ne tik užsirašydavo, 
užkalbintas žmogus pasakė „taip“ ar „ne“ (pasiūlymas dvi valan- 
das nemokamai darbuotis bendruomenės psichikos sveikatos 
centre), bet ir tai, ar jie atėjo, kaip buvo prižadėję. Kaip visuo- 
met, pirma pateikus didesnį prašymą (savanoriauti bent dvejus 
metus po dvi valandas per savaitę), buvo daugiau priėmusių ma- 
žesnįjį (76 procentai), nei pateikus vien mažesnį. Kitas svarbus 
eksperimento rezultatas — kiek savanoriauti sutikusių žmonių 
atėjo dirbti. Ir vėl buvo daugiau (85 ir 50 procentų) tų, kuriuos 
kalbinant buvo panaudotas mažėjančios sekos metodas.* 

Kitu eksperimentu buvo siekiama nustatyti, ar naudojant 
mažėjančios sekos metodą įmanoma priversti žmogų pajusti, 
jog juo manipuliuojama, ir paskatinti atmesti bet kokius toles- 
nius prašymus. Šįkart koledžų studentai per kasmetinį dono- 

rystės renginį buvo prašomi paaukoti po pintą kraujo. Vienos 
studentų grupės paprašyta mažiausiai trejus metus kas šešias 
savaites duoti po pintą kraujo. Kitų paprašyta tik vieną kartą 
duoti po pintą. Sutikusiųjų iš abiejų grupių, kurie vėliau pa- 
sirodė kraujo centre, paprašyta duoti savo telefonų numerius, 
kad ateityje būtų galima susisiekti dėl donorystės. Beveik visi 
studentai, kurie sutiko būti donorais, panaudojus mažėjančios 
sekos metodą, sutiko tai daryti ir ateityje (84 procentai), tuo 
tarpu kitų studentų sutiko mažiau nei pusė (43 procentai). Ma- 
žėjančios sekos metodas suveikia net kalbant apie prašymus, 
kurie bus pateikti ateityje.'* 

Keista, bet mažėjančios sekos metodas paskatina žmones ne 
tik sutikti išpildyti prašymą, bet ir tą padaryti, o paskui pildyti 
kitus prašymus. Kuo pasižymi šis metodas, kad žmonės sutin- 
ka pildyti ir tolesnius prašymus? Kad atsakytume į šį klausimą, 
reikia aptarti šio metodo esmę - prašytojo padarytą nuolaidą. 
Jau žinome: kol žmonės nesuvokia, kad jiems nuolaida daro- 
ma tik siekiant naudos, tol jaus poreikį irgi padaryti nuolaidą. 
Bet mes dar nekalbėjome apie dvi mažai žinomas pozityvias 
nuolaidos darymo išdavas: didesnės atsakomybės už susitari- 
mą jausmą ir pasitenkinimą susitarimu. Šis šalutinis poveikis ir 
lemia, kad metodas verčia žmones vykdyti duotus susitarimus 
ir įsitraukti į tolesnius. 

Teigiami šalutiniai bendraujant su žmogumi padarytos 
nuolaidos efektai gražiai išryškėja eksperimentuojant — vyk- 
dant derybas. Vienas eksperimentas, atliktas Kalifornijos uni- 
versiteto Los Andžele socialinės psichologijos specialistų, la- 
bai taikliai tai atskleidžia. Tiriamajam su paskirtu oponentu 
buvo liepta derėtis, kaip pasidalyti tam tikrą eksperimentuoto- 
jų duotą pinigų sumą. Taip pat pasakyta, kad jei per tam tikrą 
laiką nepavyks pasiekti kompromiso, pinigų negaus nė vienas. 
Oponentas buvo mokslininkų asistentas (tiriamasis to nežino- 

jo), kuriam šie liepė derėtis su tiriamuoju vienu iš trijų būdų. 
Vienus žmones jis iškart ėmė spausti — sakė, kad beveik visi 
pinigai turi atitekti jam, ir per derybas atkakliai laikėsi savo. 
Kitiems jis išdėstė sau palankų reikalavimą ir tvirtai atsisakė 
keisti per visas derybas. Trečiai grupei jis iškėlė didžiulį reika- 
lavimą, o per derybas palaipsniui perėjo prie mažesnio. 

Šis eksperimentas atskleidė tris svarbius dalykus, leidžian- 
čius suprasti, kodėl mažėjančios sekos metodas toks efektyvus. 
Pirmiausia, palyginti su kitais dviem derybų būdais, didelio rei- 
kalavimo pateikimas ir paskui perėjimas prie mažesnio padėjo 
oponentui gauti daugiausia pinigų. Bet tai nestebina, nes mes 
jau aptarėme, kaip tokia prašymų seka padeda pasiekti pelnin- 
gus susitarimus. Dabar pakalbėsime apie išaiškėjusius per eks- 
perimentą kitus, įspūdingesnius, dalykus. 

Atsakomybė. Žmonės, su kuriais oponentas derėjosi taikyda- 
mas mažėjančios sekos metodą, jautė didžiausią atsakomybę už 
galutinį kompromisą. Jie dažniau teigė įtikinę oponentą pasiimti 
mažiau pinigų nei tie, su kuriais oponentas derėjosi nekeisda- 
mas savo pozicijos. Aišku, tai nuo jų nepriklausė, nes mokslinin- 
kai buvo liepę oponentui švelninti reikalavimą, nesvarbu, kaip 
elgėsi tiriamieji. Tačiau tiriamiesiems atrodė, kad tai jie įtikino 
oponentą pakeisti poziciją, ir nuolaidos gavimas neva priklausė 
nuo jų pačių. Tiesiog jie jautėsi labiau atsakingi už derybų baigtį. 
Žinant šias išvadas, nesunku suprasti, kodėl metodas taip dažnai 
verčia laikytis žmones susitarimo. Prašytojo padaryta nuolaida 
ne tik skatina žmones dažniau sakyti „taip“, bet ir verčia jaustis 
atsakingus už derybų baigtį. Taigi metodo gebėjimas priversti 
žmones laikytis susitarimų aiškus: tas, kuris jaučiasi atsakingas 
už susitarimo sąlygas, bus labiau linkęs jo laikytis. 

Pasitenkinimas. Nors tiriamieji atidavė oponentui didesnę 
dalį pinigų, tie, prieš kuriuos tai panaudota, buvo labiausiai pa- 
tenkinti susitarimu. Atrodo, kad susitarimas, išgautas taikant 

šį metodą, kelia pasitenkinimą. Tuo galima paaiškinti kitą glu- 
minančią metodo ypatybę — paskatą sutikti išpildyti tolesnius 
prašymus. Kai per nuolaidas pasiekiamas prašomojo sutiki- 
mas, šis būna labiau patenkintas susitarimu. Ir tai paaiškina, 
kodėl žmonės sutinka pildyti prašymus ir ateityje — todėl, kad 
yra patenkinti derybų rezultatu. 


KAIP PASAKYTI „NE“ 


Žmogus, kuris prašo taikydamas grįžtamumo taisyklę, yra sun- 
kiai nugalimas priešininkas. Siekdamas mūsų sutikimo, prašy- 
tojas pasitelkia galingą ginklą — pasiūlo mums paslaugą arba 
nuolaidą. Iš pirmo žvilgsnio atrodo, kad galimybių atsilaikyti 
nedaug. Mes galime arba išpildyti prašymą pasiduodami grįž- 
tamumo taisyklei, arba atsisakyti ir kamuotis dėl mums už- 
programuotų teisingumo ir įsipareigojimo jausmų. Padėtis be 
išeities — arba pasiduoti, arba kentėti nemalonius padarinius. 

Laimei, šie pasirinkimo variantai — ne vieninteliai. Tinka- 
mai suvokdami, kaip veikia mūsų oponentas, kovos lauką ga- 
lime palikti nenukentėję ir net išpešti šiokios tokios naudos. 
Svarbu suvokti, kad prašytojas, taikantis grįžtamumo taisyklę 
(ar kokį kitą įtakos ginklą), iš tiesų nėra mūsų oponentas. Jis tik 
susitapatina su džiudžitsu kovotoju, pasitelkdamas ir nukreip- 
damas iš kojų verčiančią taisyklės galią į jus, kai pirmas pasiūlo 
paslaugą ar nuolaidą. Tikrasis oponentas — pati taisyklė, ir jei 
nenorime, kad ji mus paveiktų, turime imtis veiksmų. 

Tačiau kaip pasipriešinti socialinei normai, kuri reikalauja 
būtinai atsilyginti? Regis, ji labai paplitusi ir nėra kur nuo jos 
pabėgti, ir būna per stipri, kai jau ima veikti, tad geriausia pa- 
sistengti, kad ji nesuveiktų. Tikriausiai nuo grįžtamumo taisy- 
klės poveikio išsisuksime, jei neleisime prašytojui jos panaudoti 

prieš mus. Atsisakydami pirminės paslaugos ar nuolaidos, gal- 
būt išvengsime bėdos. Galbūt taip, o galbūt ir ne. Nuolatinis pa- 
slaugos ar nuolaidos atsisakinėjimas veiksmingas teoriškai, bet 
ne praktiškai. Didžiausia problema yra tai, kad vos išgirdus pra- 
šymą sunku atspėti, ar jis tikras, ar juo siekiama išpešti naudos. 
Nuolat tikėdamiesi blogiausio, atmetame paslaugas ar nuolai- 
das asmenų, kurie nesiekia pasinaudoti grįžtamumo taisykle. 
Mano kolega su pykčiu prisimena, kaip jo dešimtmetės duk- 
ters jausmus skaudžiai užgavo vyras, kuris, siekdamas išvengti 
grįžtamumo taisyklės įtakos, į mergaitės geranoriškumą atsakė 
šiurkštumu. Tądien jos klasėje vyko atvirų durų diena sene- 
liams, o jos pareigos buvo stovėti prie įėjimo ir paduoti gėlę 
kiekvienam atėjusiam žmogui. Pirmas atėjęs vyras suurzgė: 
„Pasilik ją sau: Nežinodama, ką daryti, mergaitė vėl ištiesė ran- 
ką. Tada vyras paklausė, ką turės jai duoti už tą gėlę. Kai ji tyliai 
atsakė: „Nieko, tai dovana“, jis nepatikėjęs pervėrė ją akimis, 
pareiškė perpratęs „jos žaidimus“ ir nuėjo. Mergaitė buvo taip 
įskaudinta, kad nebegalėjo atlikti užduoties, kurios nekantriai 
laukė. Sunku pasakyti, kas kaltas dėl šios situacijos — storžievis 
vyras ar pernelyg įsismaginę grįžtamumo taisyklės naudotojai, 
galų gale sukėlę automatišką atmetimą. Nesvarbu, ką jūs labiau 
kaltintumėte, esmė aiški: gyvenime susidursime ir su tikrai są- 
žiningais žmonėmis, ir tais, kurie tik šiek tiek, o ne rimtai nau- 
dosis taisykle. Pastaruosius, be abejonės, žeis tie, kurie nuolat 
juos atstums, ir tai gali baigtis socialine trintimi ir atskirtimi. 
Taigi dažnai atsisakyti siūlomų paslaugų — netinkamas elgesys. 
Kitoks problemos sprendimas - priimti tuos pirminius pa- 
siūlymus, suvokiant, kokie jie yra iš tiesų, o ne taip, kaip juos 
pateikia siūlytojas. Tarkime, jei žmogus pasiūlo kokią paslaugą, 
galime sutikti suvokdami, kad kada nors ir mes turėsime pada- 
ryti paslaugą. Šitaip susitarus siūlytojas mūsų neišnaudoja. Yra 
priešingai — tai lygiavertis „įsipareigojimų tinklas“, duodantis 

didelę naudą ir individams, ir visuomenėms nuo pat žmonijos 
aušros. O jei matyti, kad siūloma paslauga iš tiesų yra įtakos 
priemonė, triukas, gudrybė, kuria siekiama gauti mūsų sutiki- 
mą padaryti didesnę paslaugą? Šiuo atveju mūsų oponentas yra 
ne geradarys, o spekuliantas, tad mes jį turime ir traktuoti kaip 
spekuliantą. Supratę, kad tai ne paslauga, o siekis padaryti įtaką, 
turėtume reaguoti taip, kad tos įtakos išvengtume. Kai tik su- 
vokiame ir apibrėžiame paslaugą kaip grįžtamumo taisykle pa- 
remtą gudrybę, siūlytojas ginklo jau nebeturi: taisyklė sako, kad 
paslaugomis reikia atsilyginti už paslaugas, o ne už gudrybes. 


Kad būtų aiškiau, pateikiu konkretų pavyzdį. Įsivaizduoki- 
me: vieną dieną jums paskambina moteris ir prisistato esanti 
jūsų miesto namų gaisrinės saugos asociacijos atstovė. Paskui ji 
paklausia, ar norėtumėte įgyti daugiau žinių apie gaisrinę saugą 
namuose, taip pat ar sutiktumėte, kad jūsų namuose būtų atlikta 
patikra, be to, gautumėte gesintuvą — ir už visa tai mokėti nerei- 
kės. Įsivaizduokite, kad susidomite pasiūlymu ir suderinate lai- 
ką, kada atvyks gaisrinės saugos inspektorius. Atvykęs jis jums 
paduoda nedidelį gesintuvą ir atlieka patikrą. Tai padaręs, pa- 
teikia jums įdomią, bet bauginančią informaciją - bendrai apie 
gaisro pavojus ir kokia jūsų namo gaisrinės saugos būklė. Tada 
pasako, kad turėtumėte įsirengti gaisrinę signalizaciją, ir išeina. 

Visa tai neturėtų stebinti. Daugumoje miestų ir miestelių 
veikia ne pelno organizacijos, kurių darbuotojai atlieka nemo- 
kamas namų gaisrinės saugos patikras. Šiuo atveju inspektorius 
neabejotinai padarė jums paslaugą. Pagal grįžtamumo taisyklę, 
jūs turėtumėte būti pasiruošęs ir jam padaryti paslaugą, jei dar 
kada nors jį sutiksite. Apsikeitimas tokiomis paslaugomis būtų 
8ražiausią grįžtamumo taisyklės išraiška. 

Sių įvykių baigtis galėjo būti ir kitokia — ta, kuri labiau ti- 
kėtiną. Parekomendavęs įsirengti gaisrinę signalizaciją, inspek- 

torius, užuot išėjęs, ima įtikinėti jus nusipirkti brangią, į tem- 
peratūros pokyčius reaguojančią sistemą, kurią įtaisytų jo ats- 
tovaujama įmonė. Tai gana dažnai daro po namus vaikštantys 
signalizacijomis prekiaujančių įmonių atstovai. Jų prekės daž- 
niausiai kokybiškos, tačiau perkainotos. Tikėdamiesi, kad neži- 
note tikrų kainų ir jaučiatės įsipareigoję už nemokamą patikrą 
ir gesintuvą, jie spaus jus tuoj pat įsigyti gaisrinės apsaugos sis- 
temą. Šią gudrybę naudojančios kompanijos JAV tiesiog klesti.*š 

Jeigu supratote, kad atėjusio inspektoriaus tikslas - įsiūlyti 
jums brangią sistemą, turėtumėte atlikti vieną subtilų veiks- 
mą — susidariusią situaciją apibrėžti kitaip. Tiesiog viską, ką 
gavote iš inspektoriaus — gesintuvą, saugumo informaciją, pa- 
tikrą, - įvardykite ne kaip dovaną, o kaip pardavimo skatinimo 
priemonę, ir tuomet galėsite lengvai, nebevaržomi grįžtamu- 
mo taisyklės, atmesti arba priimti siūlymą pirkti. Už paslaugą 
turi būti atsilyginama paslauga, o ne pardavimo skatinimo stra- 
tegija. Ir jei inspektorius į jūsų atsisakymą pirkti sureaguoja pa- 
prašydamas duoti kontaktus draugų, kuriems galėtų paskam- 
binti, vėl panaudokite tą patį psichologinį manevrą: įvardykite 
mažesnį jo prašymą kaip tai, ką suvokiate jį esant (tikiuosi, per- 
skaitę skyrių jau suvokiate) — įtakos ginklą. Kai tai padarysite, 
inspektorius nebeprašys vardų kaip nuolaidos mainais, nes jo 
prašymas nebebus nuolaida. Tada, kai jūsų nebevaržys inspek- 
toriaus sukeltas įsipareigojimo jausmas, vėl galite sutikti arba 
nesutikti - kaip norite. 

O jei esate jau pasikaustęs, jo naudojamą ginklą net galite 
nukreipti prieš jį patį. Prisiminkite, kad grįžtamumo taisyklė 
liepia žmogui atsilyginti tuo, ką jis gavo. Jei nutarėte, kad ins- 
pektoriaus dovanos — tai ne dovanos, o priemonė iš jūsų pa- 
sipelnyti, galite jomis pasinaudoti, kad pats šį tą išloštumėte. 
Tiesiog priimkite viską, ką inspektorius jums duoda - saugu- 
mo informaciją, gesintuvą, tada mandagiai padėkokite ir pa- 

rodykite jam duris. Juk, pasak grįžtamumo taisyklės, siekiant 
teisingumo reikia pasinaudoti kitų bandymais pasinaudoti. 


SKAITYTOJO LAIŠKAS 
Buvęs vaizdo ir garso technikos pardavėjas 


Gana ilgai dirbau vienos didelės kompanijos vaizdo ir garso 
technikos skyriuje. Pardavėjų atlyginimas priklausė nuo 
parduotų prekių skaičiaus, tačiau pagrindinis mūsų darbas 
buvo ir tebėra parduoti paslaugų sutartis, one prekes. Kom- 
panijos politika buvo tokia, kad pardavęs dešimt prekių tu- 
rėdavai parduoti bent keturias sutartis. Jei du mėnesius iš 
eilės neįvykdydavai nustatytos normos, jie tau grasindavo, 
tave perkeldavo į kitą vietą arba atleisdavo. 

Kai supratau, kaip svarbu įvykdyti normas, ėmiau naudo- 
tis mažėjančios sekos metodu, nors tuo metu šio pavadinimo 
dar nežinojau. Pirkėjas galėjo pasirašyti nuo vienų iki tre- 
jų metų pirkimo išsimokėtinai sutartį. Daugelis pardavėjų 
mėgino parduoti tik vienų metų trukmės sutartis. Toks buvo 
ir mano tikslas, nes turėjau parduoti mažiausiai keturias 
sutartis, nesvarbu, kokios trukmės. Tačiau pradžioje, mė- 
gindamas parduoti, pasiūlydavau ilgiausią ir brangiausią 
planą, už kurį nedaug kas norėjo mokėti (apie 140 dolerių). 
Bet pirkėjui atsisakius gaudavau puikią galimybę įsiūlyti 1 
metų trukmės sutartį už palyginti mažą kainą - 34,95 dolerio, 
tą aš labai norėjau pasiekti. Tai pasirodė esą be galo veiks- 
minga - pardaviau sutartis 70-iai procentų savo klientų, 
Tr jie atrodė labai patenkinti, o mano kolegos tesugebėjo 
Isiūlyti jas tik 40 procentų klientų. Niekam apie tai iki šiol 
nepasakojau. 

Atkreipkite dėmesį, kaip kartu su mažėjančios sekos metodu dažnai 


naudojamas ir kontrasto principas. Perėjimas nuo 140 prie 34,95 dolerio 
atrodė ne tik kaip nuolaida, bet ir kaip mažesnis pasiūlymas. 


3 skyrius 


ĮSIPAREIGOJIMAS IR 
NUOSEKLUMAS 


Proto demonai 


Pasipriešinti lengviau pradžioje nei pabaigoje. 


LEONARDO DA VINCI 


1)“ KANADIEČIŲ PSICHOLOGŲ ATLIKTAS TYRIMAS AT- 
skleidė įdomų faktą apie žmonių elgesį per žirgų lenkty- 
nes: susilažinę jie daug labiau tiki, kad jų pasirinktas žirgas lai- 
mės, nei prieš pat lažindamiesi.' Žinoma, laimėjimo tikimybė 
nekinta — tai tas pats žirgas tame pačiame take, tame pačiame 
hipodrome, tačiau lažybininkų mintyse ji smarkiai išauga, vos 
šie įsigyja bilietus. Nors iš pirmo žvilgsnio tai atrodo sunkiai 
suprantama, šis pasikeitimas susijęs su paprasčiausiu sociali- 
nės įtakos ginklu. Jis, kaip ir kiti ginklai, glūdi mumyse tyliai re- 
guliuoja mūsų veiksmus. Tai tiesiog beveik maniakiškas mūsų 
troškimas būti ir atrodyti nuosekliems su tuo, ką jau padarėme. 
Ką nors pasirinkę ar užėmę poziciją, patiriame asmeninį ir tar- 
pasmeninį spaudimą elgtis atitinkamai pagal tą įsipareigojimą. 
Spaudimas verčia mus elgtis taip, kad pateisintume savo priim- 
tą sprendimą. 

Pavyzdžiu paimkime lažybininkų elgesį per žirgų lenktynes. 
Pusę minutės prieš statymą jie būdavo nedrąsūs ir pilni abe- 
jonių, o pusę minutės po jo į viską žiūrėdavo optimistiškiau ir 
imdavo labiau pasitikėti savimi. Čia lemiamas veiksnys yra ga- 
lutinio sprendimo priėmimas - šiuo atveju bilieto įsigijimas. 
Priėmus sprendimą, nuoseklumo poreikis skatina žmones su- 
sieti savo jausmus ir įsitikinimus su tuo, ką padarė ką tik. Jie 
paprasčiausiai įtikino save, kad priėmė teisingą sprendimą, ir 
neabejotinai pasijuto geriau. 

Kad nepamanytumėte, kad tokia saviapgaulė susijusi tik su 
žirgų lenktynių mėgėjais, panagrinėkime mano kaimynės Saros 
ir suja gyvenančio jos vaikino Timo istoriją. Jie susipažino ligo- 
ninėje, kur jis dirbo rentgeno aparatų techniku, oji - dietologe. 
Jie kurį laiką susitikinėjo net Timui netekus darbo ir galiausiai 
apsigyveno kartu. Sara nebuvo patenkinta santykiais — norė- 
jo, kad Timas ją vestų ir liautųsi girtuokliauti, o šis nenorėjo 
nei vieno, nei kito. Po ypač sunkaus konfliktų pilno laikotarpio 
Sara nutraukė santykius su Timu, jis išsikraustė. Netrukus Sa- 
rai paskambino į miestelį po daugybės metų grįžęs jos buvęs 
vaikinas. Jie ėmė susitikinėti, ir santykiai tapo tokie rimti, kad 
jie ėmė galvoti apie vedybas. Kai jau buvo nustatę konkrečią 
datą ir išsiuntę kvietimus, Sarai paskambino Timas. Jis gailėjosi 
dėl savo elgesio, norėjo vėl gyventi su ja. Sarai pasakius, jog ji 
ruošiasi tuoktis, jis maldavo jos apsigalvoti, norėjo, kad viskas 
būtų kaip anksčiau. Bet Sara nesutiko ir pareiškė nenorinti vėl 
taip gyventi. Timas net pasisiūlė vesti ją, bet ji vis tiek laikėsi 
savo — sakė norinti būti su kitu. Galiausiai Timas pasižadėjo 
nustoti gerti, kad tik ji nusileistų. Jausdama, jog Timas prana- 
Šesnis, Sara nutarė nutraukti sužadėtuves, atšaukti vestuves, 
anuliuoti kvietimus ir leido Timui vėl pas ją apsigyventi. 

Greičiau nei po mėnesio Timas pasakė, kad mesti gerti jam 
nėra reikalo, o praėjus mėnesiui nutarė, jog prieš vestuves rei- 

kėtų „luktelti ir pažiūrėti“. Jau dveji metai, kaip Timas ir Sara 
gyvena taip kaip seniau. Jis vis dar geria ir neketina jos vesti, 
tačiau ji jam dar labiau atsidavusi. Ji sako, kad priversta rinktis 
suprato, jog Timas yra jos tikroji meilė. Taigi iškeitusi savo su- 
žadėtinį į Timą ji pasijuto laimingesnė, nors sąlygos, su kurio- 
mis priėmė sprendimą pas jį grįžti, nebuvo išpildytos. Žinoma, 
statantieji žirgų lenktynėse nori tikėti savo sunkaus sprendimo, 
kai šis jau priimtas, teisingumu. Iš tikrųjų mes visi kartais kvai- 
liname save, kad mūsų mintys ir įsitikinimai derėtų su tuo, ką 
padarėme ar nusprendėme. 


Psichologai jau seniai žino, kokią įtaką žmonių veiksmams 
daro nuoseklumo principas. Žinomi teoretikai Leonas Festin- 
geris, Fritzas Hiederis ir Theodore'as Newcombas į nuoseklu- 
mo poreikį žiūri kaip į pagrindinį mūsų elgesio motyvatorių. 
Ar nuoseklumo poreikis tikrai toks stiprus, kad gali paskatinti 
daryti tai, ko šiaip jau nenorėtume? Be abejonės, taip. Troš- 
kimas būti ir atrodyti nuosekliam yra labai stiprus socialinės 
įtakos ginklas, dažnai verčiantis mus elgtis priešingai savo in- 
teresams. 

Pavyzdžiu paimkime tai, kas atsitiko, kai psichologas Tho- 
mas Moriarty Niujorko miesto paplūdimyje inscenizavo vagys- 
tes, kad pažiūrėtų, ar aplinkiniai išdrįs rizikuoti savo saugumu 
ir sustabdyti nusikaltimą. Eksperimento dalyvis pasidėdavo 
patiesalą pusantro metro priešais atsitiktinai pasirinktą žmo- 
gų — tyrimo objektą. Porą minučių padrybsojęs ir pasiklausęs 
nešiojamo radijo, jis atsikeldavo ir palikęs patiesalą nueidavo 
tolyn palei paplūdimį. Po kelių minučių kitas dalyvis, apsi- 
metęs vagimi, prisiartindavo prie patiesalo, čiupdavo radiją ir 
mėgindavo skubiai dingti. Kaip jau tikriausiai atspėjote, įpras- 
tinėmis sąlygomis poilsiautojai visai nenorėdavo rizikuoti ir 
kištis — į dvidešimt surežisuotų vagysčių įsikišo tik keturi žmo- 

nės. Bet kai tas pats bandymas buvo pakartotas dar dvidešimt 
kartų, tiktai padarius nedidelį pakeitimą situacija smarkiai 
pakito. Šikart prieš nueidamas pirmasis dalyvis paprašydavo 
poilsiautojų pasaugoti daiktus; tai padaryti sutikdavo visi poil- 
siautojai. Dabar, veikiami nuoseklumo taisyklės, devyniolika iš 
dvidešimties žmonių tapo uoliais daiktų saugotojais - imdavo 
bėgti paskui vagį, sustabdydavo jį, pareikalaudavo pasiaiškinti, 
dažnai sučiupę laikydavo ar atimdavo radiją. 

Kad suprastume, kodėl nuoseklumas taip smarkiai moty- 
vuoja, svarbu žinoti, jog daugeliu atvejų jis yra vertinamas ir 
stengiamasi jo neprarasti. Nenuoseklumas dažnai laikomas 
neigiamu asmenybės bruožu. Žmonės, kurių nuomonė, žo- 
džiai ir darbai nesutampa, laikomi neryžtingais, sutrikusiais, 
dviveidžiais ar net psichiškai nesveikais. O nuoseklumas daž- 
nai siejamas su asmenybės tvirtumu ir aukštu intelektu, taip 
pat su logika, racionalumu, stabilumu ir sąžiningumu. Frazė, 
ištarta garsiojo britų chemiko Michaelo Faraday'aus, parodo, 
kad būti nuosekliam galbūt net svarbiau, nei būti teisiam. Po 
vienos paskaitos paklaustas, ar išpeikęs kitą mokslininką norė- 
jo pasakyti, jog šis amžinai klysta, Faraday'us piktai dėbtelėjo 
į paklaususįjį ir atsakė: „Jis tiesiog nepakankamai nuoseklus“ 

Taigi didelis nuoseklumas mūsų kultūroje yra ir turėtų būti 
aukštai vertinamas, nes skatina protingą ir naudingą pasaulio 
pažinimą. Jei mūsų mąstymas bus nuoseklus, mes dažniausiai 
išlošime, o jei ne, gyvenimas bus sunkus, chaotiškas ir padrikas. 


Kadangi būti nuosekliems tenka dažnai, tai tampa įpročiu, 
taigi elgiamės nuosekliai net tose situacijose, kuriose to nerei- 
kia. Kai taip elgiamės nemąstydami, galime susilaukti nemalo- 
nių padarinių. Tačiau net aklam nuoseklumui sunku atsispirti. 

Pirma, kaip ir daugelis kitų automatiško reagavimo būdų, 
nuoseklumas padeda prisitaikyti prie šiuolaikinio gyvenimo 

tempo. Iškilus problemai, jis viską labai palengvina - mums 
nereikia tiek daug galvoti apie tą problemą. Nereikia analizuoti 
krūvos įvairios informacijos, kad rastume reikalingus faktus, 
nereikia eikvoti emocinės energijos pasveriant visus „už“ ir 
„prieš“, nereikia jokių sudėtingų sprendimų. Kilus problemai, 
tereikia įjungti nuoseklumo kasetę wAirr, ir štai žinome, kuo 
tikėti, ką sakyti ar daryti. Tereikia tikėti, sakyti ar daryti tai, kas 
dera prie jau priimto sprendimo. 

Negalima nuvertinti fakto, jog nuoseklumas yra apgaulingas. 
Jis mums suteikia patogų, pastangų nereikalaujantį ir efektyvų 
būdą susitvarkyti su kasdienės aplinkos iššūkiais, atimančiais iš 
mūsų daug psichinės energijos ir verčiančiais aktyviai naudotis 
turimomis žiniomis bei gebėjimais. Taigi nesunku suprasti, ko- 
dėl sunku liautis būti automatiškai nuosekliems — todėl, kad tai 
leidžia pernelyg giliai nemąstyti. Kaip pasakė seras Joshua Rey- 
noldsas: „Nėra priemonės, kurios žmogus nesiimtų norėdamas 
išvengti paties sunkiausio darbo — galvojimo“ Suveikus mūsų 
vidinėms nuoseklumo kasetėms, mes galime neapsikrauti tuo 
darbu ir laimingi užsiimti savo reikalais. 


Yra ir kitų, daug ydingesnių mechaninio nuoseklumo apža- 
vų. Vengti aktyvios protinės veiklos kartais skatina ne sunkus 
pažintinis darbas, o nemalonios jo pasekmės. Būna, kad imame 
mąstyti paviršutiniškai, paskui atrandame skausmingus ir ne- 
malonius atsakymus į iškilusius klausimus. Tam tikrų dalykų 
mes norėtume nesuvokti. O automatiškas nuoseklumas yra iš 
anksto užprogramuotas būdas reaguoti nemąstant, todėl gali 
tapti saugia užuovėja nuo to suvokimo. Užsidarę tarp griežto 
nuoseklumo sienų, mes galime atsilaikyti prieš neigiamus mąs- 
tymo padarinius. 

Vieną vakarą, man klausantis paskaitos apie transcenden- 
tinę meditaciją, buvo parodyta taikli iliustracija: žmonės sle- 

piasi tarp nuoseklumo sienų norėdami apsisaugoti nuo gilaus 
mąstymo padarinių. Du rimti jauni vyrai skaitydami paskaitą 
siekė pritraukti į organizaciją naujų narių. Dėstytojai tvirtino, 
kad per sudėtingesnę (ir brangesnę) jų mokymo programą gali- 
ma išmokti unikalios meditacijos, leidžiančios pasiekti visa, ko 
trokštama: nuo paprasčiausios vidinės ramybės iki antgamtiš- 
kų galių — skraidyti ir eiti kiaurai sienas. 

Nusprendžiau nueiti į tą paskaitą ir pažiūrėti, kaip viliojami 
nauji nariai. Pasikviečiau šiuo klausimu irgi susidomėjusį drau- 
gą — universiteto profesorių, kurio mokslinių interesų sritis 
yra statistika ir simbolinė logika. Praėjus daliai paskaitos, kai 
papasakoję apie transcendentinę meditaciją dėstytojai perėjo 
prie teorijos, mano draugas ėmė nekantrauti. Jis vis labiau rau- 
kėsi ir negalėjo nusėdėti, o galiausiai visai nebenustygo vietoje. 
Kai baigę paskaitą dėstytojai pasiteiravo, ar yra klausimų, mano 
draugas pakėlė ranką ir mandagiai, bet griežtai sukritikavo tai, 
kas ką tik buvo išdėstyta. Per mažiau nei dvi minutes jis tiksliai 
nurodė, kuriose vietose ir kodėl sudėtingi dėstytojų argumen- 
tai prieštarauja vieni kitiems, yra nelogiški ir jų tiesiog neįma- 
noma klausytis. Tai dėstytojus tiesiog sugniuždė. Iš pradžių 
stojo nejauki tyla, o paskui dėstytojai mėgino atsakyti, tačiau 
pasitarę galiausiai pripažino, kad mano draugo išsakytas mintis 
verta panagrinėti. 

Dar įdomesnis buvo mano draugo žodžių poveikis kitiems 
paskaitos klausytojams. Nebelikus klausimų, dauguma žmonių 
grūsdamiesi puolė prie dėstytojų sumokėti septyniasdešimt 
penkių dolerių už transcendentinės meditacijos programą. 
Imdami pinigus dėstytojai kumšėjo vienas kitam alkūnėmis, 
gūžčiojo pečiais, kikeno, jų veiduose buvo matyti sumišimas. 
Klausytojams pasielgus itin nuosekliai, paskaita, iš kurios po 
Mano draugo žodžių beveik garantuotai turėjo išeiti šnipštas, 
Kažkaip susilaukė didžiulės sėkmės. Nors ir smarkiai suglu- 

męs, nutariau, kad klausytojai taip sureagavo, nes nesuprato 
logiškų mano kolegos argumentų. Paaiškėjo, kad iš tiesų buvo 
priešingai. 

Kai išėjome iš kabineto, mus užkalbino trys klausytojai, 
davę pinigus vos pasibaigus paskaitai. Jie norėjo sužinoti, dėl 
ko mes atėjome. Paaiškinome, tad paklausėme jų to paties. Vie- 
nas iš jų buvo aktorius, desperatiškai norintis padaryti karjerą 
ir atėjęs sužinoti, ar transcendentinė meditacija galėtų išmo- 
kyti savikontrolės, kuri padėtų įvaldyti vaidybos meną. Dės- 
tytojai užtikrino, jog galėtų. Antrąjį klausytoją kamuoja baisi 
nemiga, todėl jis vylėsi, kad transcendentinė meditacija padės 
atsipalaiduoti ir lengviau užmigti. Trečiasis taip pat turėjo su 
miegu susijusių problemų. Jam nesisekė studijos koledže, nes 
mokslams nepakako laiko. Jis atėjo į paskaitą sužinoti, ar trans- 
cendentinė meditacija gali padėti įprasti miegoti keliomis va- 
landomis trumpiau ir tą laiką skirti studijoms. Įdomu tai, kad 
dėstytojai ir šiam Žmogui, ir tam, kuris kenčia nuo nemigos, 
pasakė, jog transcendentinės meditacijos užsiėmimai išspręs jų 
problemas, nors jos visiškai skirtingos. 

Vis dar manydamas, jog ta trijulė užsisakė transcendentinės 
meditacijos programą tik todėl, kad nesuprato mano draugo 
kalbos esmės, pradėjau jų klausinėti, kaip jie ją supratę. Mano 
nuostabai, jo mintis jie suprato gana gerai, tiesą sakant, net 
pernelyg gerai. Kaip tik tai, kad jos nenuginčijamos, ir paskati- 
no juos užsisakyti programą. Trečiasis žmogus viską apibūdi- 
no geriausiai: „Šįvakar aš neketinau išleisti nė cento, nes dabar 
mano finansinė padėtis tikrai prasta. Buvau nutaręs palaukti 
kitos paskaitos. Bet kai prakalbo jūsų draugužis, nusprendžiau 
geriau sumokėti dabar, arba parėjęs namo imsiu galvoti apie 
tai, ką jis pasakė, ir niekada šių paskaitų neužsisakysiu“ 

Staiga supratau: tie žmonės turi rimtų problemų ir despe- 
ratiškai ieško būdo, kaip jas išspręsti. Ir jie jį rado — tai trans- 

cendentinės meditacijos užsiėmimai, jei tik galima būtų tikėti 
dėstytojais. Vedami savo norų, jie labai norėjo tikėti, kad trans- 
cendentinė meditacija padės įveikti visas bėdas. 

Ir staiga mano kolegos pavidalu apsireiškęs proto balsas 
praneša, kad teorija, padėjusi apsispręsti, yra klaidinga. Pani- 
ka! Reikia tuojau pat ką nors daryti, kol dar logika nepražudė 
vilties. Reikia greitai, greitai statyti sienas logikai atremti, ir 
nesvarbu, kad tai kvailystė. „Greit slėpkimės nuo minčių! Štai 
pinigai, imk. Ach, pačiu laiku. Daugiau nebereikia galvoti apie 
savo problemas. Sprendimas priimtas, ir nuo dabar galima pa- 
leisti nuoseklumo kasetę, kada tik tai būtina. Transcendentinė 
meditacija? Ji man tikrai padės, aš tikrai ketinu jos mokytis, 
aš tikrai tikiu jos veiksmingumu. Juk ką tik už ją sumokėjau, 
ar ne? Ach, koks malonus tas nuoseklumas negalvojant. Aš čia 
pailsėsiu kurį laiką. Tai daug maloniau nei sprendimo paieškas 
lydintis jaudinimasis ir įtampa“ 


Jei automatiškas nuoseklumas saugo nuo minties kaip sky- 
das, neturėtų stebinti, kad tokiu nuoseklumu gali pasinaudoti 
tie, kurie norėtų, kad sutikdami pildyti jų prašymus mes per 
daug negalvotume. Šiems išnaudotojams, kuriems įgyvendinti 
tikslus padeda mechaniška reakcija į jų prašymus, mūsų polin- 
kis į automatišką nuoseklumą yra aukso kasykla. Jie sugeba taip 
gudriai priversti mus paleisti nuoseklumo kasetę, kad mes retai 
kada suvokiame pakliuvę į pinkles. Pasinaudodami džiudžitsu, 
Jie su mumis bendrauja taip, kad mums patiems reikėtų būti 
nuosekliems ir mes duotume jiems pelno. 

Stambūs prekiautojai žaislais tuo naudojasi norėdami iš- 
spręsti sezoniškumo problemą. Žinoma, žaislų pardavimas 
labiausiai išauga prieš Kalėdas ir po jų, taigi šiuo laikotarpiu 
Prekiautojai susikrauna milžinišką pelną. Jų problema ta, kad 
Praėjus šventėms žaislų parduodama gerokai mažiau. Pirkėjai 

jau būna išleidę daug pinigų ir griežtai atsisako nupirkti vai- 
kams dar žaislų. Netgi tie vaikai, kurių gimtadienis po Kalėdų, 
gauna mažiau dovanų dėl neseniai pasibaigusių švenčių. 

Tad žaislų gamintojai susiduria su dilema: kaip išlaikyti ge- 
rus pardavimo rodiklius švenčių laikotarpiu ir pakankamą pa- 
klausą du mėnesius po jų. Tas rūpestis — ne tai, kaip paskatin- 
ti ir taip nepasotinamus mūsų vaikus norėti vis naujų žaislų. 
Daugybė per televiziją šeštadieniais tarp filmukų transliuojamų 
brangių reklamų kaip visada sukels daug maldavimų, verkšle- 
nimo ir gerinimosi, kad ir kokiu metų laiku jos rodomos. Ne, 
problema ne tai, kaip sužadinti vaikams norą po Kalėdų gauti 
dar žaislų. 

Svarbiausia yra paskatinti nemažai pinigų per šventes išlei- 
dusius tėvus paimti nuo lentynos dar vieną žaislą, nors jų vai- 
kas ir taip turi apsčiai. Ką žaislais prekiaujančios įmonės daro, 
kad paskatintų tėvus elgtis taip, kaip jie kažin ar nori? Vienos 
smarkiai suintensyvino reklamą, kitos ramiuoju periodu ge- 
rokai sumažino kainas, bet nė vienas iš pardavimo skatinimo 
būdų pernelyg negelbėjo. Abu būdai ne tik brangūs, bet ir ne- 
padėjo padidinti pardavimo tiek, kiek tikėtasi. Tėvai tiesiog ne- 
nori pirkti žaislų, nepakanka sumažinti reklamos ir kainų, kad 
tėvų nusistatymas pasikeistų. 

Tačiau kai kurie stambūs žaislų gamintojai mano radę ge- 
nialų sprendimą. Norint jį įgyvendinti reikia suvokti didžiulę 
poreikio būti nuosekliam įtaką, o reklamos — ne daugiau nei 
įprastai. Ši mintis man toptelėjo į galvą, kai keliskart pasimo- 
viau ant šito kabliuko kaip mulkis. 

Tai įvyko sausį, kai nuėjau į didžiausią žaislų parduotuvę 
mieste. Jau prieš mėnesį buvau nupirkęs sūnui daug (gal net 
per daug) žaislų ir prisiekiau labai ilgai nebekelti ten kojos. Ta- 
čiau buvau ten, toje velniškoje vietoje, ir ne tik buvau, bet ir pir- 
kau savo sūnui dar vieną brangų žaislą — didelį elektrinį gatvės 

lenktynių rinkinį. Priešais tų daiktų vitriną sutikau kaimyną, 
kuris pirko savo vaikui tokį pat žaislą. Keisčiausia buvo tai, kad 
mes daugiau vienas kito nebematėme. Tiesą sakant, buvome 
susitikę praeitais metais, kai pirkom vaikams brangią pokalė- 
dinę dovaną — tąkart robotą, kuris vaikščiojo, kalbėjo ir viską 
griovė. Pasijuokėme iš keistenybės, kad susitinkam tik sykį per 
metus tuo pačiu laiku, toje pačioje vietoje ir darome tą patį. 
Vėliau tą dieną apie šitą „sutapimą“ papasakojau draugui, kuris, 
kaip paaiškėjo, kadaise dirbo žaislų įmonėje. 

— Tai ne sutapimas, — pasakė jis išmanančio žmogaus tonu. 

— Kaip tai ne sutapimas? 

— Klausyk, - tarė jis, — noriu kai ko paklausti apie lenktynių 
rinkinį, kurį šiemet pirkai. Pirma — ar davei sūnui žodį, kad nu- 
pirksi tokį rinkinį Kalėdoms? 

— Na, taip. Cristopheris, žiūrėdamas šeštadienio filmukus, 
matė daugybę šio žaislo reklamų ir paprašė jo Kalėdoms. Pats 
mačiau porą reklamų ir man žaislas patiko, tad pažadėjau nu- 
pirkti. 

— Pagavau, - pasakė jis. - Dabar antras klausimas: kai nu- 
ėjai pirkti to rinkinio, ar pastebėjai, kad jo nebėra nė vienoje 
parduotuvėje? 

— Taip, pastebėjau! Parduotuvės darbuotojai užsakė kažkiek 
vienetų, bet nežino, kada jie atkeliaus. Taigi vietoj gatvės lenk- 
tynių rinkinio man teko nupirkti sūnui kitų žaislų. Bet iš kur tu 
Žinai? 

— Ir vėl pagavau, — pasakė draugas. —- Leisk užduoti tau dar 
vieną klausimą. Ar ne tas pats nutiko su žaisliniu robotu pra- 
eitais metais? 

— Luktelk truputėlį... Tu teisus. Taip ir nutiko. Neįtikėtina. 
Kaip tu tai atspėjai? 

— Aš ne aiškiaregys, tiesiog taip jau nutiko, kad sužino- 
jau, kaip kelios stambios žaislų kompanijos smarkiai padidina 

pardavimą sausį ir vasarį. Prieš Kalėdas jie per televiziją ima 
transliuoti tam tikrų žaislų reklamas. Vaikai, aišku, užsimano 
to, ką pamato, ir bando išgauti tėvų pažadą tai nupirkti. Štai 
kur slypi kompanijų naudojamų metodų genialumas: jie į savo 
parduotuves atsiveža nepakankamai tų žaislų, kuriuos tėvai yra 
pažadėję nupirkti. Daugeliui nepavyksta jų gauti, nes jie greit 
išparduodami, ir tada tenka pirkti kitus tos pačios vertės žais- 
lus. Žaislų gamintojai, žinoma, užsako daug visokių pakaitalų. 
O po Kalėdų kompanijos ima reklamuoti kitus žaislus. Tai ska- 
tina vaikus jų norėti labiau nei visada. Jie pradeda verkšlenti: 
„Tu juk pažadėjai, pažadėjai“, ir tuomet gimdytojai plumpina į 
parduotuves tesėti savo pažadų. 

— O ten, - jau pradėjau virti iš pykčio, — jie sutinka kitus 
tėvus, kurių visus metus nematė ir kurie užkibo ant to paties 
kabliuko, taip? 

— Taip. O kur dabar eini? 

— Tuoj pat grįšiu į parduotuvę ir grąžinsiu tą lenktynių rin- 
kinį, - atsakiau vos ne šaukdamas iš pykčio. 

— Palauk. Pagalvok minutėlę. Kodėl šįryt jį nupirkai? 

— Todėl, kad nenorėjau nuvilti Cristopherio, be to, noriu jį 
išmokyti tesėti pažadus. 

— Na, juk šios priežastys niekur nedingo. Jeigu dabar tą žais- 
lą grąžinsi, tavo sūnus nesupras, kodėl taip padarei. Jis supras 
tik tai, kad tėvas sulaužė jam duotą pažadą. Ar tu to nori? 

— Ne, - atsidusau, - manau, kad ne. Taigi jie dvejus metus 
mano dėka pasidvigubino pelną ir aš vis dar savo paties žodžių 
spąstuose? Ir dabar vėl sakysi „pagavau“? 

Draugas linktelėjo: „Tu pralošei“ 

ESMĖ YRA ĮSIPAREIGOJIMAS 


Kai mes suvokiame, kad sunku pasipriešinti nuoseklumo įta- 
kai, kurią ji daro Žmogaus veiksmams, kyla svarbus praktinis 
klausimas: kaip ta jėga pradeda veikti? Kas paspaudžia nuose- 
klumo kasetės mygtuką ir priverčia suktis juostelę? Socialinės 
psichologijos specialistai mano žiną atsakymą: tai įsipareigoji- 
mas. Jei aš sugebu jus priversti įsipareigoti (tai yra užimti tam 
tikrą poziciją balsiai ištariant), padedu pagrindą automatiškam 
ir neapgalvotam jūsų nuoseklumui, susijusiam su įsipareigoji- 
mu. Ką nors garsiai pasakęs žmogus linksta elgtis griežtai pagal 
padarytą įsipareigojimą. 

Kaip matome, socialinės psichologijos specialistai — ne vie- 
ninteliai, kurie žino, jog egzistuoja ryšys tarp įsipareigojimo 
ir nuoseklumo. Beveik visose srityse įtakos darymo meistrai 
mums taiko įsipareigojimo strategijas. Kiekvienos strategijos 
tikslas — paskatinti mus imtis kokių nors veiksmų ar ištarti tei- 
ginį, kuris, spaudžiant nuoseklumui, privers mus sutikti. Įsipa- 
reigojimas išgaunamas įvairiais būdais. Kai kurie jų labai atviri, 
kiti — vieni subtiliausių, su kokiais tik tenka susidurti. 

Įsivaizduokite: norite, kad po jūsų rajoną vaikščiotų daugiau 
žmonių ir rinktų aukas jūsų mėgstamai labdaros organizacijai. 
Tokiu atveju jums praverstų pastudijuoti socialinės psicholo- 
gijos specialisto Josepho J. Shermano metodą. Jis tiesiog su- 
šaukė tam tikrą skaičių Indianos valstijos Blumingtono miesto 
gyventojų į apklausą ir paprašė paspėlioti, ką atsakytų, jei būtų 
paprašyti tris valandas rinkti pinigus Amerikos vėžio asocia- 
Cijai. Žinoma, nenorėdami mokslininkui ar sau pasirodyti ne- 
gailestingi, dauguma atsakė, jog sutiktų tapti savanoriais. To- 
kios gudrios įsipareigojimo taktikos padarinys — po kelių dienų 
paskambino organizacijos atstovas ir paprašė atsiųsti jam lab- 

daros rinkėjų. Savanorių padaugėjo 700 procentų. Taikydama 
tą pačią taktiką, tik tąkart paprašiusi Ohajo valstijos Kolumbo 
miesto gyventojų nuspėti, ar visuomenė balsuos JAV preziden- 
to rinkimų dieną, tyrinėtojų komanda, vadovaujama Anthony 
Greenwaldo, padidino balsuotojų skaičių. 

Turbūt dar gudriau labdaros organizacijų atstovai įsipa- 
reigojimus išgauna paskambinę telefonu. Ar pastebėjote, kad 
prieš paprašydami paaukoti pinigų jie pasiteirauja, kokia jūsų 
sveikatos būklė ir gerovė. „Laba diena, ponas/ponia Taikiny, — 
sako jie. — Kaip jaučiatės šįvakar/kaip šiandien laikotės?“ Tokia 
skambintojo įžanga ne tik draugiška ir reiškianti rūpinimąsi, 
bet ir priverčia jus reaguoti taip, kaip paprastai reaguojama į 
tokius mandagius, paviršutiniškus klausimus — duoti tokį pat 
mandagų, paviršutinišką atsakymą „gerai“, „labai gerai“ ar „pui- 
kiai, ačiū“. Kai balsiai pasakote, jog jums sekasi gerai, agentui 
tampa daug lengviau paskatinti jus padėti tiems, kuriems ne 
taip gerai: „Smagu girdėti, nes skambinu pasiteirauti, ar nesu- 
tiktumėte paaukoti pinigų nelaimingosioms... aukoms“ 

Pagal šią taktiką, žmonėms, ką tik pareiškusiems, jog jie 
jaučiasi gerai ar jiems sekasi, net jei tai pasako apsikeisdami 
mandagumo frazėmis, bus nesmagu pasirodyti šykštiems, kai 
jų gyvenimo aplinkybės tokios palankios. Jei jums nesinori tuo 
tikėti, panagrinėkime teoriją patikrinusio vartotojų tyrėjo Da- 
nielio Howardo atradimus. Teksaso valstijos Dalaso miesto gy- 
ventojams buvo paskambinta ir paklausta, ar jie leistų labdaros 
ir paramos organizacijos atstovui atvykti pas juos namo par- 
duoti sausainių, o pajamos būtų skirtos remti neturtingiesiems. 
Vien tik toks standartinis prašymas sulaukė vos 18 procentų 
žmonių reakcijos. Tačiau jei skambintojas pirma paklausdavo: 
„Kaip jūs šįvakar jaučiatės?“ ir tik sulaukęs atsakymo pateik- 
davo prašymą, atsitikdavo keletas reikšmingų dalykų. Pirma, 
iš 120-ies žmonių dauguma (108) davė įprastinį mandagų at- 

sakymą („gerai“, „normaliai“, „labai gerai“). Antra, 32 žmonės, 
paklausti, kaip jaučiasi šįvakar, beveik dukart sėkmingiau, nei 
pateikus standartinį prašymą, sutiko, kad pas juos atvažiuotų 
sausainių pardavėjas. Trečia, ir vėl suveikė nuoseklumo princi- 
pas - beveik visi (89 procentai), pas kuriuos namo atvyko par- 
davėjas, įsigijo sausainių. 

Kad įsitikintų, ar ši taktika tokia sėkminga tik todėl, kad ją 
taikantis agentas atrodo labiau susirūpinęs ir paslaugus nei 
tas, kuris jos netaiko, Howardas atliko dar vieną tyrimą. Šįkart 
skambintojai pokalbį pradėdavo arba klausimu „kaip jūs jau- 
čiatės šįvakar?“ (ir prieš kalbėdami toliau palaukdavo atsaky- 
mo), arba teiginiu „tikiuosi, šįvakar jaučiatės gerai“, ir tuomet 
pateikdavo standartinį prašymą paaukoti. Nors pokalbis bū- 
davo pradedamas šilta ir draugiška fraze, klausimas „kaip jūs 
jaučiatės šįvakar?“ paveikdavo geriau nei frazė „tikiuosi, šįvakar 
jaučiatės gerai“ (33 ir 15 procentų), nes klausimas skatindavo 
žmones įsipareigoti. Pastebėkite, kad išpildyti prašymą sutik- 
davo dukart daugiau žmonių, net tada, kai pokalbis prasidėda- 
vo visai nereikšmingu atsakymu į labai paviršutinišką klausi- 
mą - tai dar vienas socialinio džiudžitsu pavyzdys. 


Į klausimą, kas priverčia įsipareigoti, galima atsakyti įvai- 
riai. Tai, kaip įsipareigojimas paveiks mūsų elgesį, lemia daugy- 
bė veiksnių. Viena stambaus masto programa, sukurta padėti 
išgauti sutikimą, gražiai atskleidžia, kaip veikia kai kurie veiks- 
niai. Puikus programos bruožas — ji remdavosi tais veiksniais 
jau prieš kelis dešimtmečius, daug anksčiau, nei jie buvo atrasti 
pasitelkus mokslinius tyrimus. 

Korėjos karo metais daug į nelaisvę paimtų amerikiečių ka- 
rių atsidūrė kinų komunistų įkurtose belaisvių stovyklose. Jau 
konflikto pradžioje tapo aišku, kad kinai su belaisviais elgiasi 
kitaip nei jų sąjungininkai Šiaurės Korėjoje, kurie linkę paklus- 

numą išgauti žiauriomis ir griežtomis bausmėmis. Vengdami 
brutalumo, raudonieji kinai amerikiečiams taikė vadinamąją 
švelnią politiką, o iš tiesų tai buvo organizuota ir įmantri psi- 
chologinė prievarta. Po karo amerikiečiai psichologai iška- 
mantinėjo grįžusius kareivius norėdami išsiaiškinti, kas vyko 
belaisvių stovyklose. Intensyvus psichologinis tyrimas buvo 
atliekamas iš dalies todėl, kad kai kurie kinų sėkmės aspektai 
kėlė nerimą. Pavyzdžiui, kinams labai lengvai pasisekė priversti 
amerikiečius skųsti vieniems kitus — visiškai kitaip buvo An- 
trojo pasaulinio karo metais amerikiečių įkurtose stovyklose. 
Dėl šios priežasties (ir kitų) planai pabėgti būdavo greit išaiš- 
kinami, o patys bandymai beveik visad nesėkmingi. „Kai kas 
nors pabėgdavo, - rašė dr. Edgaras Scheinas, vyriausiasis Kini- 
jos indoktrinacijos programos Šiaurės Korėjoje tyrėjas, — kinai 
tą žmogų lengvai rasdavo pasiūlę maišelį ryžių tam, kas įduos 
bėglį Sakoma, kad beveik visi belaisviai vienokia ar kitokia 
forma bendradarbiavo su priešu.* 

Išnagrinėjus karo belaisvių indoktrinacijos programą, pa- 
aiškėjo, jog jų darbuotojų sėkmė, kad kaliniai paklustų, labai 
priklausė nuo įsipareigojimo ir nuoseklumo. Žinoma, pirminė 
kinų problema buvo priversti amerikiečius kaip nors bendra- 
darbiauti — juk tai buvo vyrai, išmokyti nesakyti nieko, išskyrus 
vardą ir pavardę, laipsnį ir serijos numerį. Tik imdamiesi fizi- 
nės prievartos kinai galėjo priversti juos atskleisti karinę infor- 
maciją, įduoti savo likimo draugus ar viešai kritikuoti savo šalį. 
Elementariai - pradėdami nuo smulkmenų ir eidami vis toliau. 

Pavyzdžiui, kaliniams būdavo liepiama sakyti tarsi ne- 
reikšmingus antiamerikietiškus ar prokomunistinius teiginius 
(„Jungtinės Valstijos nėra tobula šalis“; „komunistinėse šalyse 
nėra nedarbo problemos“). Amerikietis, vos pritaręs kinų tar- 
dytojo frazei, kad Jungtinės Valstijos nėra tobula šalis, būdavo 
paprašomas pateikti konkrečių pavyzdžių. Tada jo paprašydavo 

sudaryti Amerikos „problemų“ sąrašą ir pasirašyti, paskui per- 
skaityti jį diskutuojant su kitais kaliniais. „Taigi tai yra tai, kuo 
jūs iš tiesų tikite, ar ne?“ Dar vėliau, remdamasis tuo sąrašu, jis 
turėdavo parašyti rašinėlį ir tas problemas panagrinėti išsamiau. 

Tuomet kinai pasakydavo kalinio vardą ir perskaitydavo 
rašinėlį antiamerikietiškoje radijo laidoje, transliuojamoje ne 
tik stovykloje, kurioje jis kalėjo, bet ir kitose Šiaurės Korėjos 
stovyklose ir Amerikos daliniams Pietų Korėjoje. Staiga kalinys 
tapdavo kolaborantu, padėjusiu priešui. Suvokdamas, kad pa- 
rašė tokį rašinį be jokių rimtesnių grasinimų ar prievartos, tas 
žmogus keisdavo įvaizdį taip, kad šis derėtų su jo veiksmu ir 
naująja kolaboranto etikete, o tai dažnai privesdavo prie nau- 
jų kolaboravimo veiksmų. Todėl „tik labai nedaugeliui kalinių 
pavyko išvengti kolaboravimo —- rašo dr. Scheinas, - o daugu- 
ma darė tai, kas jiems atrodė nesvarbu, tačiau kai kuriuos kinai 
sugebėjo paveikti savo naudai... Tai ypač padėjo per tardymus 
išgauti prisipažinimus, savikritiką ir informaciją'?. 


Jei apie subtilią šio metodo jėgą žinojo kinai, nenuostabu, 
kad ir kiti žmonės, kuriems svarbu gauti kitų sutikimą, irgi 
žino, kad jis naudingas. Juo naudojasi įvairios organizacijos. 

Pardavėjo taktika — paskatinti pirkėją nusipirkti daugiau, 
pradėjus nuo mažesnio kiekio. Tikslas yra ne gauti pelno, o pri- 
versti žmogų įsipareigoti. Tikimasi, kad įsipareigojęs pirkėjas 
pirks daugiau. Tai glaustai aprašoma prekybos žurnalo Ameri- 
can Salesman straipsnyje: 


„Svarbiausia yra išmokti platinti, pradedant nuo smul- 
kaus užsakymo... Pažiūrėkite į tai iš tokios pozicijos: 
žmogus, sutikęs užsisakyti jūsų siūlomų prekių, net jei 
suma tokia nedidelė, kad vargiai kompensuoja sugaištą 
laiką ir pastangas, jau yra klientas“ 

Taktika, kai iš pradžių pateikiamas mažesnis prašymas, kad 
būtų išpildyti didesni, turi vardą — „koja tarpduryje“. Moksli- 
ninkai apie jos efektyvumą sužinojo septintojo dešimtmečio 
viduryje, kai psichologai Jonathanas Freedmanas ir Scottas 
Fraseris pateikė stulbinamus duomenis. Jie pranešė rezultatus 
eksperimento, kurį atliekantis savanoriu apsimetęs tyrinėtojas 
Kalifornijoje vaikščiojo nuo vienų durų prie kitų namų savi- 
ninkų prašydamas absurdiškų dalykų, pavyzdžiui, pievelėse 
prie savo namų leisti pastatyti viešųjų paslaugų skelbimų lentą. 
Kad žmonės aiškiau įsivaizduotų, kaip tai turėtų atrodyti, jiems 
jis parodydavo nuotrauką, kurioje gražų namą beveik visiškai 
užstoja didžiulė lenta su prastai įskaitomu užrašu PRAŠOME 
VAIRUOTI ATSARGIAI. Nors prašymą, suprantama, atmetė 
didžioji dalis kituose rajonuose gyvenančių žmonių (83 pro- 
centai), šio rajono gyventojai reagavo gana teigiamai — net 76 
procentai leido naudotis pievele prie namų. 

Taip lengvai jie sutiko dėl to, kad prieš dvi savaites įsipa- 
reigojo užtikrinti saugų eismą. Pas juos atėjęs kitas savanoris 
tada prašė leisti pievelėje pastatyti kvadratinį aštuonių centi- 
metrų ženklelį PRAŠOME VAIRUOTI ATSARGIAI. Tas pra- 
šymas buvo toks nereikšmingas, kad beveik visi žmonės leido 
tą padaryti, tačiau jo poveikis buvo didžiulis. Kadangi žmonės 
mielai sutiko patenkinti prieš dvi savaites pateiktą mažą prašy- 
mą, vėliau patenkino ir gerokai didesnį. 

Freedmanas ir Fraseris nesustojo — išbandė kiek kitokį eks- 
perimentą su kitų namų savininkais. Pirmiausia šių Žmonių 
paprašyta pasirašyti peticiją „Išlaikykime Kaliforniją gražią“. 
Žinoma, beveik visi pasirašė, nes valstijos aplinkos būklė, kaip 
ir politikų veiklos efektyvumas ir normali nėščiųjų priežiūra, 
yra tokios problemos, prieš kurių sprendimą beveik niekas 
nenusistatęs. Palaukę apie dvi savaites, Freedmanas ir Frase- 
ris pas tuos pačius Žmones pasiuntė kitą savanorį paklausti, 

ar šie nesutiktų, kad jų pievelėje iškiltų didžiulis PRAŠOME 
VAIRUOTI ATSARGIAI ženklas. Jų reakcija buvo labiausiai 
stulbinanti iš visų, kurias parodė visi tirti savininkai. Maždaug 
pusė žmonių leido prie savo namų pastatyti didelį ženklą, ir 
nesvarbu, jog prieš dvi savaites duotas sutikimas buvo susijęs 
ne su atsargiu vairavimu, o su viešąja paslauga — valstijos gra- 
žinimu. 

Pradžioje eksperimentų rezultatai mokslininkus suglumino: 
kodėl toks nedidelis veiksmas kaip peticijos už gražesnę aplin- 
ką pasirašymas paskatino žmones mielai sutikti padaryti kito- 
kią ir daug didesnę paslaugą? Pasvarstę mokslininkai atmetė 
visus paaiškinimus ir sutarė tik dėl vieno: peticijos pasirašymas 
pakeitė žmonių savivoką. Jie pasijuto visuomeniškais piliečiais, 
pasielgusiais pagal pilietinius principus. Po dviejų savaičių pa- 
prašyti padaryti dar vieną viešą paslaugą - leisti pastatyti žen- 
klus, jie sutiko, kad jų veiksmai derėtų su nauju įvaizdžiu. Pa- 
sak Freedmano ir Fraserio: | 


„Pasikeičia žmogaus supratimas apie tai, kaip į ką nors 
įsitraukti ar imtis veiksmų. Kai tik jis sutinka išpildyti 
prašymą, jo požiūris pasikeičia, jis savo paties akyse tam- 
pa tuo, kuris daro tokius dalykus: sutinka pildyti sveti- 
mų žmonių prašymus, daro tai, kuo tiki, ir prisideda prie 
gerų darbų“ 


Taigi Freedmano ir Fraserio atradimai mums sako, jog tu- 
rime būti labai atsargūs sutikdami pildyti iš pirmo žvilgsnio 
menkaverčius prašymus. Tai gali paskatinti mus pildyti ne tik 
Panašius, tik dar didesnius prašymus, bet ir daryti dideles pas- 
laugas, turinčias tolimą sąsają su pradiniu mažu prašymu. Tai 
antrasis mažais prašymais užmaskuotas įtakos būdas, kuris 
Mane gąsdina. 

Ašjo taip prisibijau, kad retai kada sutinku pasirašyti petici- 
jas, net tas, kurios atitinka mano požiūrį. Jų pasirašymas gali ne 
tik nulemti mano elgesį ateityje, bet ir pakeisti mano suvokimą 
taip, kaip aš nenoriu. O kai žmogaus savivoka pakinta, juo gali 
pasinaudoti visi, kuriems naudingas tas pokytis. 

Kuris iš namų savininkų, tai yra eksperimento dalyvių, nu- 
manė, kad tikrasis savanorio, paprašiusio pasirašyti peticiją 
„Už Kalifornijos gražinimą“, tikslas — po dviejų savaičių rasti 
pievelę pastatyti ženklui? Ir ar kuris nors nujautė, kad jų suti- 
kimas iškelti ženklą susijęs su ta peticija? Manau, nė vienas. Jei 
ženklui iškilus jie kada gailėtųsi, ar galėtų kaltinti ką kita, o ne 
save ir savo prakeiktą pilietiškumo jausmą? Jie tikriausiai nie- 
kad neprisimins siūliusio pasirašyti peticiją vyruko, taikiusio 
džiudžitsu metodiką. 


Kojos tarpduryje metodo taikytojai labai džiaugiasi dėl 
vieno dalyko: per mažus įsipareigojimus galima manipuliuoti 
žmogaus savivoka, tai gali padėti paversti piliečius visuome- 
nės tarnais, potencialius klientus — esamais, kalinius — kola- 
borantais. Ir paveikus žmogaus savivoką taip, kaip reikia, tas 
žmogus savaime sutiks išpildyti prašymus, atitinkančius tą 
savivoką. 

Tačiau savivoką pakeičia ne visi įsipareigojimai. Egzistuo- 
ja tam tikros sąlygos, kurios turi būti išpildytos, kad įsiparei- 
gojimas suveiktų. Norėdami sužinoti, kokios tos sąlygos, dar 
kartą apžvelkime amerikiečių karių patirtį kinų įrengtose karo 
belaisvių stovyklose Šiaurės Korėjoje. Svarbu suprasti, kad 
pagrindinis kinų tikslas buvo ne tiesiog išgauti informaciją iš 
amerikiečių, o įdiegti jiems komunizmą, pakeisti jų požiūrį į 
save ir savivoką, požiūrį į savo politinę sistemą, savo šalies vai- 
dmenį kare, į komunizmą. Ir ši programa dažnai veikdavo ste- 


bėtinai efektyviai. 


Įsipareigojimas ir nuoseklumas 89 


Dr. Henry Segalas, iš karo grįžusių belaisvių neuropsichia- 
trinio tyrimo komandos vadovas, pranešė, kad tų žmonių įsiti- 
kinimai apie karą pasikeitę iš esmės. Didžioji dalis vyrų tikėjo 
kinų sukurta istorija, esą JAV naudojo bakteriologinį ginklą, ir 
manė, jog tai jų gimtosios šalies pajėgos inicijavo karą. Panašiai 
buvo pasikeitusios ir vyrų politinės pažiūros: 


„Dauguma reiškė antipatiją kinų komunistams, tačiau 
tuo pat metu liaupsino juos, „kokį gerą darbą šie padarė 
Kinijoje“. Kiti teigė, kad „komunizmas Amerikoje nepri- 
gytų, tačiau Azijoje tai tinkama sistema“? 


Atrodo, kad tikrasis kinų tikslas buvo bent laikinai pakeisti 
belaisvių mąstymą ir suvokimą. Pasak dr. Segalo, jei matuotu- 
me jų sėkmę tokiais kriterijais kaip JAV kareivių „dezertyra- 
vimas, nelojalumas, pasikeitęs požiūris ir įsitikinimai, menka 
drausmė, žema moralė, menkas sąmoningumas ir abejonės dėl 
JAV vaidmens kare“, tai galėtume sakyti, kad „kinų pastangos 
smarkiai atsipirko“. Kadangi metodai, kuriais išgaunamas įsi- 
pareigojimas, buvo kinų sėkmės veikiant amerikiečių širdis ir 
protą dalis, būtų visai pravartu plačiau panagrinėti jų taikytus 
metodus. 


Stebuklingas veiksmas 


Tiksliausias įrodymas to, ką žmogus iš tiesų jaučia ir galvoja, 
yra ne žodžiai, o veiksmai. Tyrėjai, norėdami sužinoti, koks gi 
tas žmogus, atidžiai stebi jo veiksmus. Kinai suvokė, kad as- 
mMuo apie save sprendžia iš savo veiksmų. Jo elgesys pasako, 
koks jis yra, tai pirminis šaltinis, rodantis įsitikinimus, vertybes 
ir požiūrį. Puikiai suprasdami šį savivokos principą, kinai sto- 

vyklose viską sutvarkė taip, kad belaisviai nuolatos veiktų, kaip 
jiems, kinams, reikia, nes tai padėtų pakeisti belaisvių savivoką, 
kad ji atitiktų tai, ką jie daro. 

Rašymas — vienas iš veiksmų, kuriuos kinai nuolat ragino 
atlikti amerikiečius. Kinams nepakakdavo, kad belaisviai tik 
tyliai klausytųsi jų kalbų ar garsiai su jomis sutiktų, — jie visad 
tai turėdavo ir užrašyti. Kinams teiginių išdėstymas raštu buvo 
toks reikalingas, kad jei belaisvis nenorėdavo teiginio užrašy- 
ti pats, jam pasiūlydavo jį nuo kur nors nurašyti. Amerikiečių 
psichologas Edgaras Scheinas aprašė, kaip vykdavo tokia in- 
doktrinacijos sesija: 


„Kitas metodas — priversti vyrą užrašyti klausimą, tada — 
[prokomunistinį| atsakymą į jį. Jei jis atsisakydavo tai da- 
ryti savo noru, turėdavo nurašyti nuo užrašų knygelės — 
tai atrodė lyg nesvarbi nuolaida“ 


Tačiau ta nuolaida būdavo ne tokia jau ir nesvarbi. Jau ži- 
nome, kaip iš pirmo žvilgsnio maži įsipareigojimai gali prives- 
ti prie keistų poelgių. O kinai žinojo, kad teiginių užrašymas, 
kaip įsipareigoti skatinanti priemonė, turi keletą pranašumų. 
Pirmiausia, tai daiktinis įrodymas, jog veiksmas atliktas. Vos 
tik vyras parašydavo, ką kinai liepdavo, jam tapdavo labai sun- 
ku patikėti, kad jis to nepadarė. Pamiršti ar paneigti neišeidavo, 
nes tai galioja tik žodiniams teiginiams. Paties belaisvio užra- 
šas, neatšaukiamas dokumentuotas veiksmas, skatino įsitikini- 
mus ir savivoką priderinti prie to, kas padaryta ir ko nepaneigsi. 

Kitas rašymo pranašumas — raštus galima kam nors parody- 
ti. Žinoma, juos galima panaudoti norint įtikinti tą parašiusius 
žmones, kad jie priderintų savo požiūrį prie to, kas parašyta. 
Tačiau dar svarbiau yra tai, kad raštas patvirtina, jog autorius 
tikrai tiki tuo, ką parašė. Žmonės natūraliai linkę manyti, kad 

teiginys atspindi tikrąjį jį ištarusio asmens požiūrį. Neįtikėtina, 
bet jie taip mano net ir žinodami, jog asmuo teiginį ištarė ar 
parašė ne savo noru. 

Tai įrodo ir tyrimas, atliktas psichologų Edwardo Joneso ir 
Jameso Harriso, kurie davė žmonėms perskaityti rašinį, aukš- 
tinantį Fidelį Castro, tada paklausė, kokie tikrieji autoriaus įsi- 
tikinimai.* Vienai tiriamųjų grupei mokslininkai pasakė, kad 
autorius parašyti apie Castro nusprendė pats, kitai - kad jam 
buvo liepta tai padaryti. Keista, bet net tie, kurie žinojo, kad ra- 
šinį autorius parašė ne savo noru, manė jį simpatizuojant Cas- 
tro. Atrodo, kad teiginys sukelia jį girdinčių žmonių click-whirr 
reakciją. Žmonės automatiškai nutaria, kad tas, kuris pasakė 
teiginį, juo ir tiki, nebent esama svarių įrodymų, jog yra prie- 
šingai. 

Įsivaizduokite, kaip tai paveikdavo savivoką kalinio, pa- 
rašiusio prokomunistinį ar antiamerikietišką rašinį. Rašinys 
būdavo ne tik ilgalaikis priminimas jam apie šį veiksmą, bet ir 
informuodavo aplinkinius, jog teiginys atspindi tikruosius au- 
toriaus įsitikinimus. O 4 skyriuje sužinosime, kad aplinkinių 
nuomonė apie mus labai lemia mūsų požiūrį į save. Pavyzdžiui, 
vienas tyrimas atskleidė: sužinojusios, jog yra laikomos dos- 
niomis, Konektikuto valstijos Niu Heiveno namų šeimininkės 
paaukojo daugiau pinigų Sklerozės asociacijos agentui.? Vien 
kitų žmonių nuomonės žinojimas paskatino jas savo veiksmus 
priderinti prie tos nuomonės. 

Kai pajuntamas įsipareigojimas, savivoką iš abiejų pusių ima 
Spausti nuoseklumas. Vidinis spaudimas priderina savivoką 
prie veiksmo. Išorinis spaudimas yra slaptesnis — tai polinkis 
formuoti savo savivoką pagal aplinkinių nuomonę. O kadangi 
aplinkiniai mano, kad mes tikime tuo, ką rašome (net jei nela- 
bai galime rinktis, ką rašyti), tai ir šiuo atveju patiriame spau- 
dimą suvokti save pagal tai, ką parašėme. 

Keletas subtilių Korėjoje taikytų metodų be fizinės prievar- 
tos priversdavo kalinius rašyti taip, kaip norėdavo kinai. Pavyz- 
džiui, kinai žinojo, kad dauguma amerikiečių trokšta pranešti 
šeimoms, jog tebėra gyvi. Žinodami ir tai, jog laiškai cenzūruo- 
jami, ne visus leisdavo išsiųsti. Kad laiškai būtų išsiųsti, kai ku- 
rie amerikiečiai ėmė rašyti norintys taikos ir kad stovykloje su 
jais gerai elgiamasi, rašydavo esą už komunizmą. Jie vildavosi, 
jog kinai bus patenkinti tokiais laiškais ir juos išsiųs. Žinoma, 
kinams patiko bendradarbiauti, nes tokie laiškai puikiai atiti- 
ko jų interesus. Pirma, jų pasaulinei propagandai daug naudos 
davė amerikiečių prokomunistiniai teiginiai. Antra, rengdami 
indoktrinacijos sesijas jie nė pirštu nepriliesdami kareivių galė- 
jo palenkti juos į savo pusę. 

Panaši metodika buvo taikoma dažnai rengiant rašinių kon- 
kursus karo belaisvių stovyklose. Prizų laimėtojams būdavo la- 
bai mažai ir jie buvo menkučiai - keletas cigarečių ar vaisiaus 
gabalėlis, ojų siekdavo daug vyrų. Dažniausiai laimėdavo griež- 
tai prokomunistinis rašinys... bet ne visada. Kinai buvo ganėti- 
nai protingi, taigi suprato, kad kaliniai nedalyvaus konkurse, 
kurį laimėtų vien tik parašiusieji prokomunistinį traktatą. Taip 
pat kinai puikiai žinojo, kaip priversti bent kiek įsipareigoti ko- 
munizmui, o vėliau tuos įsipareigojimus didinti: retkarčiais pri- 
zą duodavo kaliniams, kurie parašydavo rašinį, remiantį JAV, 
bet kartu pritariantį keliems komunistiniams teiginiams. Ši 
strategija veikė taip, kaip kinai ir tikėjosi. Kaliniai savanoriškai 
dalyvaudavo konkursuose, nes žinojo, kad gali laimėti parašę 
rašinį, palankų savo šaliai. Bet, tikriausiai to nesuvokdami, jie 
persunkė savo rašinius komunizmu tikėdamiesi laimėti. Ki- 
nai nepraleisdavo pro akis nė vieno prokomunistinio teiginio 
ir remdamiesi juo pradėdavo spausti belaisvį elgtis nuosekliai 
pagal tą teiginį. Rašytinis įsipareigojimas tarp savo noru rašyto 

rašinio eilučių sudarė puikias sąlygas iš belaisvių padaryti kola- 
borantus ir visiškai pakeisti jų pažiūras. 


Kiti įtakos darymo meistrai taip pat žino, kaip rašytiniai tei- 
giniai skatina įsipareigoti. Pavyzdžiui, itin sėkminga kompanija 
„Amway Corporations“ rado būdą priversti savo darbuotojus 
siekti vis didesnių laimėjimų: paprašydavo parašyti pardavimo 
tikslus ir įsipareigoti juos įvykdyti: 


„Paskutinis punktas prieš pradedant: nusistatykite tikslą 
ir jį užsirašykite. Kad ir koks būtų tikslas, svarbiausia yra 
tai, kad jį užsibrėžėte, tad turite ko siekti, ir jį užsirašėte. 
Rašymas yra stebuklingas dalykas. Tad nusistatykite tiks- 
lą ir jį užsirašykite. Jį pasiekę, nusistatykite kitą ir vėl už- 
sirašykite. Jūs daug laimėsite ir puikiai susitvarkysite:“'* 


Kad rašymas yra stebuklingas dalykas, žino ne tik „Amway“, 
bet ir kitų įmonių darbuotojai. Kai kurios taikančios kojos 
tarpduryje metodą įmonės naudojasi rašytinių įsipareigojimų 
magija kovodamos prieš daugelyje valstijų neseniai priimtus 
įstatymus, nustatančius keleto dienų laikotarpį, per kurį pir- 
kėjas gali grąžinti prekes ir atgauti visus pinigus. Pradžioje 
šie įstatymai neigiamai paveikė daugumą įmonių, primygtinai 
peršančių savo prekes. Kadangi pirkėjams įmonės daro didelį 
spaudimą, jie dažnai perka prekes ne todėl, kad jų nori, o dėl 
to, kad būna apgauti ir įspausti į kampą. Išleidus įstatymus, tie 
Žmonės ėmė masiškai grąžinti pirkinius. 

Norėdamos gerokai sumažinti grąžinamų prekių, kompani- 
Jos sugalvojo, kaip tą padaryti — pirkimo sutartį duoti pildyti 
pirkėjui, o ne pardavėjui. Pasak didelės enciklopedijų parduo- 
tuvės pardavėjų, apmokytų pagal tam tikrą programą, vien įsi- 
Pareigojimas yra „labai svarbus psichologinis veiksnys, sulai- 

kantis pirkėjus nuo sutarčių atšaukimo“. Panašiai kaip „Amway 
Corporation“, šios įmonės sužinojo, kad kai žmonės įsipareigo- 
ja raštu, įvyksta šis tas ypatingo: jie vykdo tai, ką užrašė. 

Rašytine informacija kompanijos pasinaudoja ir per nekaltai 
atrodančias reklamos priemones. Prieš pradėdamas studijuo- 
ti socialinės įtakos priemones, dažnai susimąstydavau, kodėl 
stambios įmonės, tokios kaip „ProcterėckGamble“ ir „General 
Foods“, visad rengia „100, 50, 25 ar mažiau žodžių“ dovanų 
prekių gyrimo konkursus. Visi jie panašūs. Konkurentas turi 
sukurti trumpą teiginį, prasidedantį „kodėl aš mėgstu..“, tada 
girti, tarkim, tešlos mišinį ar grindų vašką. Kompanija įvertina 
pristatymus ir apdovanoja laimėtojus vertingais prizais. Man 
visad kildavo klausimas, kokia įmonėms nauda iš tų konkursų. 
Norint juose dalyvauti, dažniausiai nereikia nieko pirkti, gali 
dalyvauti, kas tik nori. Vis dėlto keista, kad įmonės mielai ren- 
gia vieną konkursą po kito ir tam išleidžia nemenkas lėšas. 

Dabar manęs tai nebestebina. Šių konkursų tikslas — toks 
pat kaip komunistų, kurie vertė rašyti rašinius stovyklose. 
Abiem atvejais siekiama kuo daugiau žmonių užregistruoti 
kaip „mėgstančius“. Korėjoje tai buvo Kinijos komunizmo pre- 
kinis ženklas, JAV tai gali būti skysčio nagų odelėms šalinti pre- 
kinis ženklas. Nesvarbu, koks tai produktas, nes procesas toks 
pat. Konkursų dalyviai savo noru rašo rašinius norėdami prizų, 
kuriuos laimėti tikimybė nedidelė. Bet jie žino: kad rašinys tu- 
rėtų nors menką galimybę laimėti, jame turi būti giriamas pro- 
duktas. Tad jie atranda teigiamas produktų savybes ir išvardija 
savo rašiniuose. Rezultatas — šimtai vyrų Korėjoje ar JAV, kurie 
raštu paliudijo produkto patrauklumą ir dėl to patyrė „magiš- 
ką“ polinkį tikėti tuo, ką parašė. 

3.1 PAV. 
Priimk mūsų iššūkį ir laimėk 25 000 dolerių. 
Rašyti — tai tikėti 
Ši reklama kviečia žmones dalyvauti konkurse — 


ranka surašyti gerąsias produkto savybes. 
(PANAUDOTA GAVUS SCHIEFFELIN £4: CO LEIDIMA.) 


Visuomenės nuomonė 


Viena priežasčių, kodėl rašytiniai teiginiai taip pakeičia asme- 
nybę, yra tai, kad juos galima pasakyti viešai. Kalinių patirtis 
Korėjoje rodo, kad kinai gana gerai žinojo — vieši įsipareigo- 
Jimai dažnai būna ilgalaikiai. Jie pasistengdavo, kad belaisvių 
teiginius sužinotų jų likimo draugai. Kaliniui parašius kinams 
Patinkantį rašinį, jo kopijos būdavo iškabinamos stovykloje 
arba autorius paprašomas perskaityti jį per kalinių diskusijas ar 

net radiją. Paaiškėjo — kuo daugiau viešumo, tuo geriau. Kodėl? 

Kai kas nors pasako savo poziciją kitiems girdint, atsiranda 
poreikis ją išlaikyti, kad atrodytų esąs nuoseklus. Šiame skyriu- 
je jau kalbėjome apie tai, koks norimas asmenybės bruožas yra 
nuoseklumas, o juo nepasižyminčius žmones galima palaikyti 
nepastoviais, nepatikimais, silpno charakterio, išsiblaškėliais ar 
nestabiliais, o nuoseklius — racionaliais, savimi pasitikinčiais, 
patikimais ir protingais. Visa tai žinant, nenuostabu, kodėl 
žmonės vengia pasirodyti esą nenuoseklūs. Kuo viešesnis pa- 
sirodymas, tuo labiau mes stengsimės pasirodyti nenuoseklūs. 

Kaip vieši įsipareigojimai veda link itin nuoseklaus veiksmo, 
iliustruoja dviejų garsių psichologų Mortono Deutscho ir Ha- 
roldo Gerardo atliktas gerai žinomas eksperimentas. Svarbiau- 
sias veiksmas buvo paprašyti koledžo studentų įvertinti savo 
protingumą pagal parodytų linijų ilgį. Tada vienos studentų 
grupės paprašyta užrašyti savo vardą, vertinimus, taip jiems 
įsipareigojant, ir grąžinti lapelius mokslininkui. Antra studen- 
tų grupė taip pat įsipareigojo savo vertinimams, bet juos užrašė 
nutrinamoje užrašų knygelėje, paskui, kol niekas nepamatė, ką 
perskaitė, viską ištrynė. Trečia studentų grupė savo vertinimus 
laikė galvoje ir jų neužrašė. 

Taigi mokslininkai padarė taip, kad vieni studentai įsiparei- 
gotų viešai, kiti asmeniškai, o treti neįsipareigotų. Mokslinin- 
kai norėjo sužinoti, kurie studentai bus labiausiai linkę laikytis 
savo vertinimų pareiškus, kad jie neteisingi. Taigi visiems stu- 
dentams buvo pasakyta, kad jų vertinimai neteisingi, ir suteikta 
galimybė pakeisti juos. 

Rezultatai buvo gana aiškūs. Neužrašę savo vertinimų stu- 
dentai nebuvo linkę jų laikytis. Kai buvo pateikta nauja infor- 
macija, prieštaraujanti tam, ką jie turėjo galvoje, studentams 
buvo lengviausia pakeisti tai, ką jie laikė esant teisinga. Tie, ku- 
rie užrašė savo mintis ir iškart nutrynė, buvo kur kas mažiau 

linkę, palyginti su neįsipareigojusiais, keisti savo nuostatas. 
Nors jie įsipareigojo anonimiškai, tai, ką jie užrašė, paskatino 
juos nesutikti su prieštaraujančia informacija ir laikytis pirmi- 
nių savo teiginių. O studentai, viešai užrašę savo požiūrį, la- 
biausiai nenorėjo jo keisti. Viešas pareiškimas pavertė juos itin 
užsispyrusiais. 

Užsispyrimas gali pasireikšti net tada, kai tikslumas svar- 
biau nei nuoseklumas. Per eksperimentą, kai šešių arba dvyli- 
kos teisėjų grupė narpliojo slaptą bylą, teisėjai po lygiai balsų 
surinkdavo dažniau, jei komisijai pasakydavo nuomonę paste- 
bimai gestikuliuodami, o ne slaptai balsuodami. Išreiškę nuo- 
mones viešai, jie nenorėdavo jų viešai atsisakyti. Jeigu kada bū- 
site komisijos pirmininku, rinkitės slaptą balsavimą, o ne viešą, 
jei nenorite, kad būtų surinkta po lygiai balsų." 

Deutscho ir Gerardo tyrimo išvada, kad esame labiausiai 
linkę laikytis savo sprendimų tada, kai pasakome juos viešai, 
gali padėti darant gerus darbus. Pagalvokite apie organizacijas, 
padedančias žmonėms atsikratyti žalingų įpročių. Dauguma 
dietologų supranta: vien pasiryžimo sulieknėti neužtenka, kad 
pacientas atsispirtų saldumynų vilionėms kepyklų vitrinose, 
verdamo maisto aromatams ir naktinėms Saros Lee maisto re- 
klamoms. Tad jie tvirtina, kad pasiryžimas turi būti paremtas 
viešu įsipareigojimu. Klientų paprašoma užrašyti, kad jie nori 
numesti svorio, ir parodyti kuo didesniam draugų, giminių ir 
kaimynų būriui. Klinikų darbuotojai teigia, kad šis paprastas 
būdas padeda tiems, kuriems nepadeda niekas. 

Žinoma, viešai įsipareigoti galima nemokant pinigų klini- 
kai. Moteris iš San Diego man papasakojo, kaip viešai pasiža- 
dėjo mesti rūkyti: 


„Prisimenu, kad nutariau mesti rūkyti sužinojusi apie dar 
vieną tyrimą, įrodžiusį, kad rūkymas sukelia vėžį. Kas- 

kart, išgirdusi ką nors panašaus, pasiryždavau mesti, bet 
niekad nepavykdavo. Tačiau tąkart nutariau ko nors im- 
tis. Esu išdidi ir nemėgstu pasirodyti blogai. Tad pama- 
niau: „Gal mano išdidumas man gali padėti atsikratyti šio 
blogo įpročio“ Sudariau sąrašą žmonių, kurių norėčiau 
būti gerbiama. Paskui nusipirkau tuščių vizitinių korte- 
lių ir kitoje jų pusėje užrašiau: „Pažadu tau, kad daugiau 
nesurūkysiu nė vienos cigaretės: 

Per savaitę išdalijau korteles visiems esantiems sąra- 
še: tėčiui, broliui Rytuose, viršininkui, geriausiai draugei, 
buvusiam vyrui — visiems, išskyrus vyrą, su kuriuo tada 
susitikinėjau. Man jis beprotiškai patiko ir tikrai norė- 
jau, kad mane vertintų kaip asmenybę. Patikėkite, prieš 
duodama jam kortelę pagalvojau du kartus, nes žinojau, 
jog mirsiu, jei nepajėgsiu tesėti duoto pažado. Tačiau vie- 
ną dieną biure, — jis dirbo tame pačiame pastate kaip ir 
aš, — priėjau prie jo, padaviau kortelę ir nieko nesakiusi 
nuėjau. 

Niekad daugiau neberūkyti buvo sunkiausia, ką kada 
nors esu dariusi. Daugybę kartų beprotiškai norėjosi už- 
sirūkyti. Bet kai tik tai pajusdavau, pagalvodavau apie 
žmones, kuriuos įtraukiau į sąrašą, ypač bijojau, kad tas 
vyras nesusidarytų apie mane prastesnės nuomonės, jei 
nesugebėsiu atsilaikyti. To tik ir reikėjo. Daugiau nė kar- 
to nebeužsirūkiau. 

Žinote, įdomu tai, kad tas vyras, kaip paaiškėjo, tikras 
liurbis. Nesupratau, kuo jis man pasirodė geras. Bet tuo 
metu, pats to nežinodamas, jis padėjo įveikti nelengvą 
sunkiausiai pasiekiamo tikslo, su kokiu tik esu susidūrus, 
dalį. Man jis nebepatinka, tačiau vis tiek esu dėkinga jam, 
nes, manau, jis išgelbėjo man gyvybę“ 

Papildomos pastangos 


Rašytiniai įsipareigojimai tokie veiksmingi ir dėl to, kad no- 
rint juos įvykdyti reikia labiau stengtis nei vykdant žodinius. Ir 
akivaizdu, kad kuo daugiau pastangų susiję su įsipareigojimu, 
tuo lengviau padaryti įtaką įsipareigojusiam žmogui. Įrodymų 
mes galime rasti tiek savo šalyje, tiek tolimuose trečiojo pasau- 
lio regionuose. Pavyzdžiui, Pietų Afrikoje gyvena tongų gentis, 
kurios berniukai privalo dalyvauti sudėtingoje ceremonijoje ir 
tik po jos laikomi vyrais. Kaip ir daugumos primityvių genčių 
nariai, tongų berniukai turi daug iškęsti, kad taptų vyrais. An- 
tropologai W'hitingas, Kluckhohnas ir Anthony šį tris mėne- 
sius trunkantį vargą aprašė glaustai, bet gyvai: 


„Maždaug 10-16 metų berniuką tėvai išsiunčia į vadina- 
mąją apipjaustymo mokyklą, įkuriamą kas 4—5 metus. 
Čia kartu su kitais bendraamžiais jis atlieka labai sunkias 
užduotis, duodamas genties vyrų. Pradžioje jis turi bėg- 
ti tarp dviejų suaugusių vyrų eilių, o jie jį plaka rykštė- 
mis. Paskui nurengiamas nuogai, jam nuskutami plaukai. 
Tuomet susitinka su vyru, apsigobusiu liūto karčiais, ir 
sėdasi priešais jį ant akmens. Kažkas jam suduoda iš nu- 
garos, ir kai jis pasisuka pažiūrėti, „liūtas“ griebia jam už 
apyvarpės ir dviem judesiais ją nupjauna. Tada jis trims 
mėnesiams uždaromas „paslapčių kieme“, kur gali ben- 
drauti tik su kitais įšventinamaisiais. 

Per tą laikotarpį berniukas turi iškęsti šešis didžiau- 
sius vargus: mušimus, šaltį, troškulį, neskanų maistą, 
bausmes ir mirties alsavimą. Dėl menkiausios priežasties 
gali būti primuštas neseniai įšventinto jaunuolio, ku- 
riam šią užduotį patiki vyresnis genties vyras. Berniukas 

miega be antklodės ir turi kęsti žiemos šaltį. Visus tris 
mėnesius jam draudžiama išgerti bent lašelį vandens. 
Jis maitinamas vemti verčiančiu maistu, apdrabstytu 
apvirškinta žole iš antilopės skrandžio. Jei sužinoma, 
kad berniukas pažeidė kurią nors svarbią įšventinimo 
taisyklę, būna žiauriai baudžiamas. Pavyzdžiui, viena iš 
bausmių — berniukui tarp pirštų įkišamos lazdos, stiprus 
vyras jas suspaudžia ir sutraiško pirštus. Jį priverčia pa- 
klusti gąsdindami pasakojimais, jog tie, kurie pabėgo ar 
ką nors papasakojo moterims ar kitiems pašaliniams apie 
įšventinimą, pakariami, o jų kūnai sudeginami“? 


Iš pirmo žvilgsnio šie ritualai atrodo keisti ir neįprasti. Ta- 
čiau jų principas ir eiga labai panašūs į naujų studentų broli- 
jos narių krikštynas. Kasmetinės tradicinės „Pragaro savaitės“, 
vykstančios koledžo studentų miesteliuose, naujokai privalo 
įvykdyti daugybę vyresnių studentų užduočių, kuriomis tikri- 
nama fizinė ištvermė, psichologinė stiprybė ir gebėjimas at- 
silaikyti prieš socialinį nepatogumą. Savaitės pabaigoje viską 
ištvėrę vaikinai tampa pilnateisiais grupės nariais. Po tokių iš- 
bandymų jie dažniausiai jaučiasi pavargę ir kiek išsigandę, nors 
kartais padariniai būna rimtesni. 

Įdomu tai, kad per „Pragaro savaitę“ vykstančios krikštynos 
labai panašios į genčių jaunuolių įšventinimą į vyrus. Kaip jau 
žinome, tongų berniukai „paslapčių kieme“ turi iškęsti šešis 
sunkiausius išbandymus. Nuskenuotuose laikraščių straips- 
niuose rašoma, kad visa tai turi iškęsti ir brolijų nariai: 


+ Mušimai. 14-metis Michaelas Kalogrisas tris savaites 
praleido Long Ailando ligoninėje, kur gydėsi vidaus 
organų traumas, patirtas per „Pragaro savaitę“ vykusį 
įšventinimą į mokyklos vaikinų broliją „Omega Gamma 

Delta“. Jam teko iškęsti tai, kas vadinama „atomine bom- 
ba“: būsimi jo „broliai“ liepė jam laikyti rankas už galvos 
ir apspitę smūgiavo į pilvą ir nugarą. 


Buvimas šaltyje. Vieną žiemos naktį Fredericką Bron- 
nerį, Kalifornijos koledžo studentą, brolijos nariai per 
krikštynas nuvežė į kilometro aukštį kalnuose ir šešioli- 
ka kilometrų gilyn į mišką, iš kur vaikinas turėjo vienas 
rasti kelią namo, vilkėdamas tik ploną sportinę aprangą. 
Storulis Fredis, kaip jį vadino draugai, drebėjo šaltame 
vėjyje, o paskui įkrito į gilų tarpeklį ir susilaužė kojas, su- 
sitrenkė galvą. Dėl sužeidimų jis nebegalėjo pajudėti iš 
vietos ir galiausiai mirtinai sušalo. 


Troškulys. Du Ohajo valstybinio universiteto naujokai 
buvo užrakinti brolijos būstinės „požemyje“, nes ne- 
pakluso vyresniųjų paliepimui atropoti į valgyklą prieš 
„Pragaro savaitės“ pietus. Dvi dienas, kol sėdėjo sandė- 
liuke, gaudavo vien sūraus maisto. Gerti jiems nedavė, tik 
puodukus, iš kurių, jei norėjo, galėjo gerti savo šlapimą. 


Sugedęs maistas. Pietų Kalifornijos universiteto studentų 
miestelyje esančiuose „Kappa Sigma“ brolijos namuose 
naujokai išpūtė akis, kai pamatė, kokią šlykščią užduotį 
turės atlikti. Priešais juos ant padėklo pūpsojo vienuolika 
žalių mėsainio dydžio kepenų gabalų. Vaikinams reikė- 
jo nekramtant nuryti po vieną aliejuje išmirkytą gabalą. 
Richardas Swansonas springdamas ir dusdamas nesė- 
kmingai bandė tai padaryti tris kartus. Norėdamas būti- 
nai įvykdyti užduotį, jis galiausiai nurijo gabalą, bet mėsa 
įstrigo gerklėje. Gabalo niekaip nepavyko pašalinti laiku, 
ir vaikinas užduso. 

+ Bausmė. Viskonsino valstijoje naujokas, pamiršęs dalį 
ritualinės kalbos, kurią turėjo išmokti visi įšventina- 
mieji, buvo nubaustas. Jam liepta laikyti pėdas po su- 
lankstomos kėdės galinėmis kojomis tol, kol ant jos at- 
sisėdęs sunkiausias brolijos narys išgers savo alų. Nors 
baudžiamas naujokas nė necyptelėjo, jam lūžo abiejų 
pėdų kaulai. 


+ Grasinimas mirtimi. „Zeta Beta Tau“ brolijos naujokui, 
nuvežtam į vieną Naujojo Džersio paplūdimį, buvo liepta 
„pačiam išsikasti sau kapą“. Kai brolijos narių palieptas 
jis atsigulė į iškastą duobę, staiga įgriuvo jos šonai, ir vai- 
kinas užduso, nes brolijos nariai nespėjo jo atkasti. 


Yra dar vienas stebinantis genčių ir brolijų įšventimo ritualų 
panašumas: jie tiesiog nemirs. Pabandžius šiuos ritualus išnai- 
kinti ar uždrausti, jie labai greitai ir vėl atliekami. Valdžia - ko- 
lonijinės vyriausybės ir universitetų administracija — norėda- 
ma priversti tuos Žmones nebeatlikti pavojingų ir žeminančių 
ritualų išmėgino daug ką: grasino, darė socialinį spaudimą, 
kreipėsi į teismus, išvarė iš bendruomenės, papirkinėjo ir su- 
galvojo draudimus. Niekas nepadėjo. Tiesa, kol valdžia budriai 
stebi, gali būti kokių nors pasikeitimų. Bet ta stebėsena labiau 
tariama nei tikra; sunkesnės užduotys duodamos slapta, o kai 
spaudimas dingsta, jas galima duoti atvirai. 

Kai kurių koledžų studentų miesteliuose valdžia mėgino iš- 
naikinti pokštų krėtimą per pirmakursių krikštynas, pakeisda- 
mi jas „Pagalbos savaite“, per kurią studentai turėjo atlikti ko- 
kias viešas paslaugas, arba perimdami krikštynų ritualus į savo 
rankas. Studentų brolijos, jei to gudriai apeiti nepavykdavo, 
tam priešindavosi. Pavyzdžiui, kai Pietų Kalifornijos universi- 
tete užduso studentas Richardas Swansonas, universiteto rek- 

rorius nustatė naujas taisykles, pagal kurias viską, ką norima 
daryti per krikštynas, turi patvirtinti mokymo įstaigos vadovy- 
bė, o pačias krikštynas stebėti suaugęs asmuo. Vienas žurnalas 
rašė: „Naujas krikštynų kodas išprovokavo tokias riaušes, kad 
policija ir gaisrininkai bijojo eiti į studentų miestelį“ 

Pamatę, kad nieko negalima padaryti, kiti koledžo atstovai 
atsisakė minties uždrausti tai, kas vyksta per „Pragaro savai- 
tę“. „Jei krikštynos — universali žmogaus veikla, ir visi įrodymai 
akivaizdūs, tikriausiai jų uždrausti neišeis. Jei neleisite jomis 
užsiimti legaliai, jos vyks slapta. Neįmanoma uždrausti sekso, 
alkoholio, taip pat tikriausiai ir krikštynų!“** 

Kodėl tiek studentų, tiek gentinėse bendruomenėse naujokų 
krikštynos tokios svarbios? Kas verčia tas grupes rengti krikš- 
tynas slapta ir kovoti prieš žeminančių ir pavojingų krikštynų 
ritualų draudimą? Manoma, kad grupėse yra psichologinių ar 
socialinių problemų turinčių žmonių, kuriems malonu stebėti, 
kaip kiti žalojami ir žeminami. Tačiau atliktų tyrimų rezultatai 
atskleidė ką kita. Pavyzdžiui, ištyrus, kokiais asmenybės bruo- 
žais pasižymi studentų brolijų nariai, paaiškėjo, kad dažniau- 
siai jų psichologinė būklė net geresnė nei kitų studentų. Be to, 
brolijos mielai dalyvauja naudinguose bendruomenės projek- 
tuose, teikiančiuose gėrį visuomenei. Tačiau brolijų nariai ne- 
nori, kad šie projektai pakeistų naujokų krikštynas. Vašingtono 
universitete atlikta apklausa atskleidė, kad studentų draugijos 
nariai dalyvavo „Pagalbos savaitėje“, tačiau ši buvo „Pragaro sa- 
vaitės“ dalis. Tik vienu atveju „Pagalbos savaitė“ buvo tiesiogiai 
susieta su naujokų krikštynomis.'* 

Taigi aišku, kad krikštynų kaltininkai - normalūs žmonės, 
dažniausiai psichologiškai stabilūs ir besirūpinantys visuome- 
nės gerove, o žiaurūs tampa tik susibūrę į grupę ir tik vieną 
kartą — per naujokų krikštynas. Taigi kalta pati krikštynų cere- 
monija. Grupei gyvybiškai svarbu tai, kas susiję su žiaurumu. 

Žiaurumas atlieka kažkokią funkciją, dėl kurios išsaugojimo 
grupė nepalenkiamai kovoja. Kokia tai funkcija? 

Mano manymu, atsakymas į šį klausimą paaiškėjo 
1959-aisiais, atlikus tyrimą, apie kurį žino tik socialinės psicho- 
logijos specialistai. Du jauni tyrinėtojai, Elliotas Aronsonas ir 
Judsonas Millsas, nusprendė patikrinti išsikeltą hipotezę, kad 
„žmogus, kuris ko nors siekdamas susiduria su daugybe sun- 
kumų ar skausmo, yra linkęs tai vertinti daug labiau nei tas, 
kuris gauna tą patį, įdėjęs mažai pastangų“. Tikras kūrybingu- 
mas yra tai, kad jie nutarė hipotezę patikrinti naujokų krikšty- 
nomis. Paaiškėjo, kad tos koledžo studentės, kurioms tekdavo 
iškęsti labai žeminančias krikštynas norint patekti į diskusijų 
apie seksą klubą, įtikino save, jog naujoji grupė ir jos diskusi- 
jos — beprotiškai vertinga, nors prieš naujų narių įšventinimą 
mokslininkai ne kartą viešai pareikšdavo, esą ta grupė „bevertė 
ir neįdomi“. O studentės, iškentusios kur kas lengvesnes krikš- 
kas neigiamiau. Dar vieno tyrimo, kai studentėms, kad patektų 
į grupę, teko kęsti ne pažeminimą, o skausmą, rezultatai buvo 
tokie patys. Kuo stipriau mergina būdavo kankinama elektro- 
šoku, tuo labiau tikėjo, jog grupė ir jos veikla įdomi, intelektu- 
ali, reikalinga.“ 

Dabar aišku, kodėl per įšventinimus ir krikštynas prakti- 
kuojamos patyčios, sunkios užduotys ir net mušimas. Viskas, 
ką tongų genties vyras su ašaromis akyse stebi: kaip jo dešim- 
tmetis sūnus dreba ant šaltų „paslapčių kiemo“ grindų, kaip 
koledžo antrakursis „Pragaro naktį“ daužo „mažojo broliuko“ 
užpakalį irklu, pertraukdamas tai nervingu juoku, — ne sadiz- 
mas, o veiksmai, reikalingi grupei išlaikyti. Gal ir keista, bet 
įšventinimo bei krikštynų ritualai reikalingi tam, kad naujokai 
ateityje grupę laikytų patrauklia ir vertinga. Kol žmonėms pa- 
tinka ir jie tiki tuo, ką gavo per vargus, tol grupės atliks pastan- 

gų reikalaujančius ir sudėtingus krikštynų ritualus. Naujokų 
lojalumas ir atsidavimas grupei gerokai padidina tikimybę, kad 
grupė bus darni ir išliks. Ištyrus penkiasdešimt keturias gentis, 
paaiškėjo, jog tos, kurių įšventinimo ritualai patys sunkiausi ir 
griežčiausi, yra vieningiausios.'* Aronsono ir Millso tyrimas at- 
skleidė: žiauri krikštynų ceremonija smarkiai padidina naujoko 
įsipareigojimą grupei, tad nenuostabu, kad grupės kiek galėda- 
mos priešinsis jas silpninančiam reiškiniui. 

Ne išimtis yra ir karinės grupės bei organizacijos. Naujokų 
kareivių „krikštynų“ žiaurumai jau tapo legenda. Štai ką rašo 
rašytojas Williamas Styronas, buvęs jūrų pėstininkas, apie tai, 
kas būdinga tongams (ir studentų brolijoms „Kappa“, „Beta“, 
Alfa“): „..nepaliaujamos, daugybę valandų trunkančios rikiuo- 
tės pratybos kepinant saulei, psichinė ir fizinė prievarta, žemi- 
nimas, dažnas rikiuotės seržantų sadizmas, visi tie klaustrofo- 
biški ir siaubingi įžeidinėjimai, kurie Kvantike ar Pario saloje 
esantį karinį dalinį daro panašų į koncentracijos stovyklą lais- 
vame pasaulyje: Tačiau Styronas ne tik pasakoja apie vargus, 
patirtus per tas košmariškas pratybas, bet ir nusako jų tikslą: 
„Tarp mano pažįstamų nėra nė vieno buvusio jūreivio, kad ir 
kokią dvasinę ar politinę kryptį būtų pasirinkęs prabėgus toms 
pašėlusioms jaunystės dienoms, kuris į tas pratybas nežiūrėtų 
kaip į sunkų išmėginimą, po kurio tapo stipresnis, drąsesnis ir 
ištvermingesnis“ 

Bet kodėl mes turėtume tikėti Williamu Styronu, rašytoju? 
Juk dažnai rašytojų kūriniuose riba tarp tiesos ir pasakos būna 
neaiški. Na, iš tiesų, kodėl mes turėtume tikėti rašytoju, tvirti- 
nančiu, kad tos pragariškos karinės pratybos, numatytos tam, 
kad jas ištvėrę jūreiviai taptų išdidesni ir tarp jų užsimegztų 
tvirta bičiulystė, pasiteisino? Patikėti jo žodžiais skatina vienas 
įvykis — West Pointo akademijos kadeto Johno Edwardso atve- 
jis. Šis vyras 1988-aisiais buvo išmestas iš akademijos už tai, kad 

surengė legalias patyčias, kurias privalo iškęsti visi pirmamečiai 
kadetai, kad pajėgtų atlaikyti sunkią tarnybą. Ponas Edwardsas, 
turintis kone aukščiausią laipsnį tarp 1100 savo rango narių, 
nusikalto ne tuo, kad nebūtų galėjęs pats iškęsti tų ritualų. Buvo 
išmestas ir ne už tai, kad neva pernelyg žiauriai elgėsi su jau- 
naisiais kadetais. Prasižengė, nes jo elgesys su kadetais nebuvo 
„absurdiškas ir nužmoginantis“. Taigi paaiškėja, kad per sun- 
kias krikštynas iškęsti sunkumai grupių, kurioms reikia sukurti 
ilgalaikį solidarumo ir išskirtinumo jausmą, nariams suteikia 
pranašumą ir jie nenori jo atsisakyti — tad naujokams privalu 
pakęsti kitų griežtumą, o senbuviams būti griežtiems. 


Vidinis pasirinkimas 


Kinų komunistų indoktrinacijos metodų ir koledžų naujokų 
krikštynų tyrimai suteikė vertingos informacijos apie įsiparei- 
gojimą. Atrodo, kad lengviausia priversti žmogų įsipareigoti 
keičiant jo savivoką ir elgesį ateityje, kai tie pokyčiai aktyvūs, 
vieši ir reikalauja pastangų. Tačiau įsipareigojimas turi dar vie- 
ną labai svarbią ypatybę. Kad tai suprastume, pirma reikia iš- 
sklaidyti keletą neaiškumų dėl komunistų tardytojų ir studentų 
brolijų narių veiksmų. 

Pirmasis neaiškumas — studentų brolijų narių nesutikimas, 
kad viešosios paslaugos būtų įšventimo į jų tarpą dalis. Prisi- 
minkite: atlikus apklausą paaiškėjo, kad bendruomenės projek- 
tai yra dažni, tačiau visuomet atskirti nuo naujokų krikštynų. 
Kodėl? Jei studentų brolijos nori priversti naujokus įsiparei- 
goti, tai per krikštynas tikrai galėtų skirti jiems nemalonių ir 
sunkių viešųjų darbų, liepti remontuoti senelių namus, tvar- 
kyti psichiatrijos ligoninės kiemus ar valyti ligonių basonus. 
Be to, bendruomenės labui daromi darbai padėtų labai page- 

rinti visuomenės nuomonę ir paskatinti teigiamus žiniasklai- 
dos atsiliepimus apie „Pragaro savaitės“ ritualus — apklausos 
duomenimis, vienam teigiamam straipsniui apie juos tenka keli 
neigiami. Dėl viešosios nuomonės studentų brolijos galėtų per 
krikštynas naujokams liepti atlikti tam tikrus darbus bendruo- 
menės labui, tačiau to nedaro. 

Kad išsklaidytume antrą neaiškumą, grįžkime prie kinų be- 
laisvių stovyklų Korėjoje ir amerikiečiams rengiamų politinių 
rašinių konkursų. Kinai norėjo, kad juose dalyvautų kuo dau- 
giau amerikiečių ir parašytų komunizmą palaikančių rašinių. 
Kodėl prizai buvo tokie menki, jeigu reikėjo pritraukti kuo 
daugiau konkursantų? Keletas papildomų cigarečių ar mažas 
vaisius dažnai būdavo visa, ko nugalėtojas galėdavo tikėtis, ta- 
čiau tokioje situacijoje net šie prizai daug reiškė. Buvo ir kitų 
naudingų dalykų, kuriais kinai galėjo pritraukti daugiau kon- 
kurso dalyvių, - šilti drabužiai, galimybė išsiųsti daugiau laiškų 
ir laisviau judėti stovyklos teritorijoje, tačiau kinai pasirinko 
mažiau, o ne daugiau. 

Nors aplinkybės skirtingos, studentų brolijos nenorėjo, jog 
viešasis darbas įeitų į krikštynų ceremoniją dėl tos pat prie- 
žasties, dėl kurios kinai nedavė didesnių prizų, o apsiribojo tik 
menkomis paskatomis: vyrai turėjo prisiimti atsakomybę už 
tai, ką padarė. Nebuvo klausomasi jokių pasiteisinimų, nebuvo 
jokių galimybių to išvengti. Vaikinas, iškentęs sunkias krikš- 
tynas, nieku gyvu neturėjo teisės galvoti, kad daro tai iš lab- 
daringų paskatų. Kalinys, pagardinęs savo rašinį keletu antia- 
merikietiškų teiginių, negalėjo tikėtis vien už tai gauti didelio 
apdovanojimo. Ne, studentų brolijų nariai ir kinų komunistai 
žaidė rimtai. Reikėjo ne tik priversti vyrus įsipareigoti, bet ir 
prisiimti atsakomybę už savo veiksmus. 

Jei manysime, kad kinų komunistų rengiami rašinių kon- 
kursai yra įtakos ginklai, nereikėtų stebėtis, kad tokių rašinių 

banga užplūdo po 1989-aisiais įvykusių žudynių Tianjanme- 
nio skvere, kai demokratus protestuotojus iššaudė vyriausybės 
pareigūnai. Vien Pekine devyni valstybiniai laikraščiai ir tele- 
vizijos stotys rėmė rašinius apie kontrrevoliucionierių maišto 
numalšinimą. Tačiau Pekino valdžia elgėsi įžvalgiai, pagal jau 
įprastą modelį sumenkindama apdovanojimus už viešus įsipa- 
reigojimus, nes nenurodė, kokie tie prizai. 

Socialinių mokslų specialistai sako, kad mes prisiimame at- 
sakomybę už savo elgesį tuomet, kai manome, jog pasirinkome 
taip elgtis išnykus stipriam išoriniam spaudimui. Vienas iš to- 
kių spaudimo būdų - didelis atlygis. Jis gali paskatinti tam tikrą 
mūsų veiksmą, tačiau visiškai neskatins prisiimti atsakomybės 
už jį, todėl mes neįsipareigosime. Taip pat veikia ir rimti grasi- 
nimai: gali greit priversti paklusti, tačiau ne ilgam įsipareigoti. 

Visa tai labai svarbu auginant vaikus. Tai reiškia, kad nevalia 
papirkinėti vaikų ar grasinti, norint, kad jie ką nors darytų ir 
tuo tikėtų. Toks spaudimas tikriausiai privers laikinai paklusti 
mūsų norams, tačiau jei mums reikia ne vien to ir norime, kad 
vaikai tikėtų, jog pasielgė teisingai, ir mums nesant šalia elgtų- 
si, kaip mes norime ir paklustų išorės spaudimui, mes turime 
kaip nors jiems įdiegti atsakomybę už savo veiksmus. Jonat- 
hano Freedmano atliktas eksperimentas mesteli mums keletą 
užuominų, ką daryti ir ko nedaryti norint tai pasiekti. 

Freedmanas norėjo išsiaiškinti, ar įmanoma įtikinti 2—4 kla- 
sių berniukus nežaisti su puikiu žaislu tik todėl, kad prieš še- 
šias savaites jiems pasakė, jog tai blogai. Visi, kurie žino, kokie 
yra 7-9 metų berniukai, supras, kad tai tikrai sunki užduotis. 
Tačiau Freedmanas turėjo planą. Jis darė prielaidą, kad jei pra- 
džioje pavyks įtikinti berniukus, jog uždraustas žaislas blogai, 
tuomet šis įsitikinimas sulaikys juos ir vėliau. Sunkiausia buvo 
įtikinti berniukus, kad negerai žaisti su tuo žaislu — labai bran- 
giu baterijomis valdomu robotu. 

Freedmanas žinojo, kad bus paprasta priversti berniuką 
kurį laiką paklusti. Tereikėjo pagrasinti: pagautas žaidžiantis 
robotu bus griežtai nubaustas. Jis manė, kad kol bus šalia ir 
galės nubausti, nedaug berniukų išdrįs prisiliesti prie roboto. Ir 
neklydo. Parodęs berniukui penkis žaislus ir įspėjęs: „Žaisti su 
robotu negerai. Jeigu žaisi, aš labai supyksiu ir turėsiu tave kaip 
nors nubausti“, jis kelioms minutėms išėjo iš kambario. Per tą 
laiką berniukas buvo slapta stebimas veidrodyje. Freedmanas 
tai išmėgino su dvidešimt dviem berniukais, iš jų dvidešimt 
vienas nepalietė žaislo, kol jis buvo išėjęs. 

Taigi rimtas grasinimas veikė, kol berniukai manė, jog gali 
būti pagauti ir nubausti. Bet Freedmanas tai atspėjo. Jam buvo 
įdomu, kaip grasinimas veiks berniukų elgesį vėliau, kai jo ne- 
bus šalia. Kad tai sužinotų, praėjus šešioms savaitėms po savo 
apsilankymo berniukų mokykloje, jis pasiuntė ten jauną mote- 
rį. Nepasakiusi, kad yra pažįstama su Freedmanu, ji palydėjo 
berniukus į atskirus kambarius, nunešė jiems po penkis žaislus 
ir paprašė atlikti piešimo testą. Paskui prieš vertindama kie- 
kvieno berniuko testą pasakė, kad galima žaisti su kokiu tik 
nori žaislu. Žinoma, beveik visi kurį nors pasirinko. Įdomu tai, 
kad iš visų pasirinkusių žaislą berniukų net 77 procentai pasiė- 
mė uždraustąjį robotą. Kai berniukai žinojo, kad mokslininkas 
negrįš jų nubausti, griežtas Freedmano grasinimas dabar, ki- 
taip nei prieš šešias savaites, beveik nesuveikė. 

Bet Freedmanas tuo dar nebaigė. Jis atliko bandymą su kita 
berniukų grupe. Jiems irgi buvo parodyta skirtingų žaislų ir pa- 
sakyta nežaisti su robotu, kol jis trumpai bus išėjęs, nes „žaisti 
su robotu negerai“. Bet šįkart jis ne grasino, kad berniukas pa- 
klustų iš baimės, o tiesiog išėjo iš kambario ir stebėjo veidro- 
dyje, ar tik liepus nežaisti berniukas paklus. To pakako. Kaip 
ir pirmu atveju, tik vienas iš dvidešimt dviejų berniukų palietė 
robotą, kol Freedmanas buvo išėjęs. 

Skirtumas tarp dviejų grupių paaiškėjo po šešių savaičių, kai 
berniukai galėjo žaisti su žaislu nesant Freedmanui. Tie, ku- 
riems nebuvo griežtai uždrausta žaisti su robotu, gavę leidimą 
žaisti bet kuriuo žaislu vengė liesti robotą, nors jis buvo pats 
patraukliausias iš visų penkių žaislų (kiti buvo pigus povande- 
ninis laivas, vaikiška beisbolo pirštinė, vaikiškas šautuvas be 
šovinių ir žaislinis traktorius). Pasiūlius vieną iš penkių žaislų, 
vos 33 procentai berniukų pasirinko robotą. 

Kažkas svarbaus nutiko abiem berniukų grupėms. Pirmąją 
grupę, kuriai Freedmanas griežtai pagrasino, kad elgsis pagal 
savo teiginį „žaisti su robotu negerai“, grasinimas veikė tik pra- 
džioje, kai mokslininkas galėjo juos pagauti. Tačiau vėliau, kai 
jo nebebuvo šalia, nestebimi berniukai grasinimo nebepaisė. 
Buvo aišku: berniukai įsisąmonino ne tai, kad žaisti su robotu 
negerai, o tai, kad neprotinga žaisti su robotu, jei gali būti nu- 
baustas. 

Kitos grupės pokytis buvo vidinis, o ne išorinis. Freedmanas 
ir jiems paaiškino, kad su robotu žaisti negerai, tačiau niekuo 
nepagrasino, jei jie jam nepaklustų. Išaiškėjo du svarbūs rezul- 
tatai: pirma, užteko vien draudimo žaisti su robotu, kol jis buvo 
išėjęs; antra, berniukai patys prisiėmė asmeninę atsakomybę 
neliesti roboto, kol mokslininkas bus išėjęs. Jie nusprendė ne- 
žaisti su robotu, nes patys to nenori. Juk nebuvo pagrasinta 
jokiomis bausmėmis, tad nėra kaip kitaip paaiškinti jų elgesį. 
Todėl ir po keleto savaičių, kai mokslininko šalia nebuvo, jie vis 
tik nežaidė su robotu, nes įvyko vidinis pokytis - jie įtikėjo, kad 
patys nenori Žaisti." 

Vaikus auginantys tėvai iš Freedmano atlikto tyrimo galėtų 
šio to pasimokyti. Įsivaizduokime porą, norinčią įteigti dukrai, 
jog meluoti negerai. Griežtas, aiškus grasinimas („meluoti blo- 
gai, mieloji, jei kada pagausiu, nupjausiu tau liežuvį) gali gerai 
veikti, kol tėvai šalia ar kol mergaitė žino galinti būti pagauta. 

Tačiau tai nepadės pasiekti svarbesnio tikslo - įtikinti ją, kad ji 
nenori meluoti, nes mano, jog tai negerai. Norint tai padaryti, 
reikėtų elgtis daug subtiliau. Svarbu pateikti priežastį, pakan- 
kamai svarią, kad paskatintų mergaitę daugeliu atvejų kalbėti 
tiesą, tačiau ne tokią, kurią ji suvoktų kaip savo teisumo prie- 
zastį. Tai sunku, nes kiekvienam vaikui ta priežastis gali būti 
skirtinga. Vieną gali paveikti paprastas prašymas („meluoti ne- 
gerai, tad tikiuosi, kad tu nemeluosi“), o kitam reikia nurodyti 
rimtesnę priežastį („...jei meluosi, aš tavim nusivilsiu“), trečiam 
gal prireiks švelnaus įspėjimo („...galbūt man teks padaryti tai, 
ko nenoriu“). Išmintingi tėvai žino, kaip reikia kalbėti norint 
paveikti vaiką. Svarbiausia pateikti tokią priežastį, kuri iškart 
paskatintų pageidaujamą elgesį ir kartu leistų vaikui prisiimti 
už jį atsakomybę. Todėl kuo mažiau ta priežastis yra susijusi 
su išoriniu spaudimu, tuo geriau. Parinkti reikiamą priežastį 
tėvams yra sunki užduotis, tačiau ji atsiperka. Tai reiškia skir- 
tumą tarp laikino paklusnumo ir ilgalaikio įsipareigojimo. 


Jau kalbėjome apie dvi priežastis, kodėl įtakos darymo 
meistrai labai mėgsta kurti vidinius pokyčius sukeliančius įsi- 
pareigojimus. Pirma, tie pasikeitimai susiję ne tik su situacija, 
kuriai esant jie prasidėjo, bet ir su daug kitų panašių situacijų. 
Antra, to pasikeitimo padariniai ilgalaikiai, taigi kai atlikti tam 
tikrą veiksmą įtikintas žmogus pakeičia senąją savivoką į save 
kaip, sakykime, į pilietišką žmogų, tai jis gali būti pilietiškas ir 
esant daugeliui kitų aplinkybių, reikalaujančių jo sutikimo, ir 
bus linkęs elgtis pilietiškai tol, kol tokia savivoka pasikeis. 

Vidinius pokyčius sukeliančiais įsipareigojimais mėgstama 
naudotis ir dėl dar vienos priežasties — įsipareigojimai patys 
save palaiko. Įtakos darymo meistrams nereikia dėti brangiai 
kainuojančių ir nuolatinių pastangų, kad sukeltų tuos poky- 
čius, — pakanka savo taikinį priversti pajusti spaudimą būti 

nuosekliam. Pradėjęs laikyti save pilietišku žmogumi, asmuo 
automatiškai ima ir kitus dalykus suvokti kitaip, įtikina save, 
susijusius faktus, kurių nepastebėdavo. Ima pritarti argumen- 
tams už viešuosius darbus, kurių anksčiau neklausydavo, ir šie 
jam skamba jau įtikinamiau. Taigi tas asmuo pradeda jausti po- 
reikį būti nuoseklus, todėl įtikina save, kad elgtis pilietiškai reiš- 
kia elgtis teisingai. Svarbiausia tai, kad atsiranda vis naujų prie- 
žasčių pateisinti įsipareigojimą, todėl net jei pirminė priežastis, 
dėl kurios buvo pasielgta pilietiškai, nebeegzistuoja, naujosios 
kuo puikiausiai palaiko suvokimą, jog pasielgta teisingai. 

Skrupulo neturintis įtakos darymo meistras iš to gali gerai 
pasipelnyti. Kadangi mūsų klojami nauji pamatai remia mūsų 
pasirinkimą, mumis pasinaudoti norintis asmuo gali paskatinti 
rinktis, o kai pasirinksime — panaikinti tą paskatą, nes žino, 
kad mūsų pasirinkimas laikysis ant naujų pamatų. Automobi- 
lių pardavėjai dažnai mėgina pasipelnyti iš šio vyksmo taikyda- 
mi vadinamąjį žemai paleisto kamuolio metodą. Pirmą kartą su 
šia pardavimo taktika susidūriau „Chevrolet“ salono darbuo- 
tojų mokymuose apsimetęs naujoku. Po savaitę trukusių pa- 
grindinių mokymų man buvo leista stebėti, kaip dirba patyrę 
pardavėjai konsultantai. Viena iš jų taktikų, iškart patraukusių 
mano dėmesį, buvo žemai paleisto kamuolio metodas. 

Kai kuriems pirkėjams pasiūloma įsigyti automobilį už labai 
gerą kainą, kartais net keturiais šimtais dolerių mažesnę nei 
konkurentų. Tačiau tas geras pasiūlymas netikras — pardavė- 
jas neketina už tokią sumą parduoti automobilio. Jo vienintelis 
tikslas — priversti galimą pirkėją nuspręsti pirkti. Jam priėmus 
sprendimą pirkti, kiti pardavėjo veiksmai priverčia pirkėją įsi- 
pareigoti — jis turi užpildyti daug automobilio įsigijimo doku- 
mentų, nustatomos sudėtingos mokėjimo sąlygos, kartais prieš 
perkant pasiūloma dieną pasivažinėti automobiliu, kad „imtu- 

mėte jį jausti ir pasirodytumėte su juo savo rajone, darbe“. Par- 
davėjas žino: pirkėjas automatiškai ras daug naujų priežasčių, 
pateisinančių ką tik priimtą sprendimą pirkti. 

Tada nutinka dar vienas dalykas. Staiga paaiškėja, kad įvy- 
ko „klaida“ — skaičiuodamas galutinę sumą pardavėjas pamiršo 
įskaityti oro kondicionieriaus kainą, ir jei pirkėjas nori, kad jis 
būtų, reikia sumokėti dar 100 dolerių. Kai kurie pardavėjai ne- 
norėdami, kad būtų įtariami apgaudinėjimu, rasti klaidą leidžia 
finansuojančiam bankui. Kartais sandėris paskutinę minutę at- 
šaukiamas, kai pardavėjas viską perskaičiuoja su savo viršinin- 
ku ir šis pasako: „Mes prarasime pinigus“ Automobilį galima 
pirkti tik primokėjus dar keturis šimtus dolerių, o tokia suma, 
palyginti su keleto šimtų tūkstančių sandėriu, atrodo visai ne- 
didelė, be to, pardavėjas paaiškina, jog tokia yra ir jų konkuren- 
tų nustatyta kaina, be to: „Juk tai mašina, kurią jūs išsirinkote, 
ar ne?“ Kita, dar klastingesnė žemai paleisto kamuolio meto- 
do išraiška — kai pardavėjas pasisiūlo už didelę kainą nupirkti 
naudotą pirkėjo automobilį. Šis pamano, kad jam tai labai nau- 
dinga, nes gaus pinigų naujam automobiliui pirkti, ir sutinka. 
Vėliau, prieš pasirašant sutartį, parduotuvės vadovas pareiškia, 
kad pardavėjas neteisingai apskaičiavo to naudoto automobilio 
vertę — ji turi būti 400 dolerių mažesnė. Pirkėjas, manydamas, 
jog vadovas teisus, sutinka su juo ir net pasijunta kaltas, kad 
norėjo pasinaudoti įvykusia klaida. Sykį girdėjau, kaip viena 
moteris atsiprašė pardavėjo, kai šis prieš ją panaudojo tyčinio 
nuvertinimo metodą, ji pasirašė naujo automobilio pirkimo su- 
tartį, pagal kurią reikės mokėti nemažus komisinius. Pardavė- 
jas suvaidino įskaudintą ir išspaudė atlaidžią šypseną. 

Kad ir kokia žemai paleisto kamuolio metodo atmaina tai- 
koma, įvykių seka visada tokia pat: pirmiausia pateikiamas 
pelningas pasiūlymas, skatinantis pirkti, o paskui, kai apsi- 
sprendus jau ruošiamasi įforminti pirkimą, pradinė pirkėjui 

naudinga kaina mikliai pakeičiama. Atrodo neįtikėtina, kad 
po šito pirkėjas dar norėtų pirkti automobilį, tačiau metodas 
veiksmingas — žinoma, ne visais atvejais, bet pakankamai daž- 
nai, todėl taikomas daugelyje automobilių salonų. Automobilių 
pardavėjai suprato, kad asmeninis įsipareigojimas pats susiku- 
ria naujų pateisinimų pamatą. Dažnai jų būna tiek daug, kad 
kai pardavėjas pareiškia, jog pirminės pirkimo sutarties sąlygos 
nebegalioja, pirkėjas vis tiek įsigyja prekę. Nuostolį kompen- 
suoja daugybė kitų priežasčių, kurios pirkėją guodžia ir net ge- 
rokai pakelia nuotaiką. Jam nė nedingteli, kad jei jis nebūtų pri- 
ėmęs sprendimo pirkti, tų papildomų priežasčių nebūtų buvę.'* 


Įdomu tai, kad pasitelkus žemai paleisto kamuolio metodą 
galima taip paveikti pirkėją, kad šis jaustųsi patenkintas prastu 
savo pasirinkimu. Šį metodą ypač mėgsta tie, kurie nieko gero 
negali pasiūlyti. Jie tyčia pateikia pigių pasiūlymų. Štai mano 
kaimynas Timas — didelis žemai paleisto kamuolio metodo 
mėgėjas. Tai tas pats, kuris, prižadėjęs buvusiai merginai Sarai 
pasikeisti, įtikino ją atšaukti greit turėjusias įvykti vestuves ir 
grįžti pas jį. Priėmusi tą sprendimą Sara tapo dar labiau atsi- 
davusi Timui, nors šis ir netesėjo pažadų. Tai ji aiškina tuo, 
kad pamatė Timą turint daug gerų savybių, kurių seniau ne- 
pastebėjo. 

Tačiau iš tiesų Sara nepajėgė pasipriešinti žemai paleisto 
kamuolio metodui. Kaip automobilių pirkėjai neatsispirdavo 
siūlymams „atiduoti, o vėliau pasiimti“, taip ir Sara nesugebė- 
jo atsispirti Timui. Kai jiedu vėl apsigyveno kartu, Timas ne- 
pasikeitė. Bet Saros pastebėtos (ar įsivaizduojamos) gerosios 
jo savybės, kurių ji seniau neįžvelgė, jai atrodė tikros, todėl ji 
buvo patenkinta jųdviejų santykiais, nors anksčiau jie neatrodė 
priimtini. Atsirado priežastis grįžti pas Timą, ir nors logiškai 
mąstant šis sprendimas nebuvo geras, Sara, rodos, dėl jo nesi- 

gaili. Niekada nesu jai pasakojęs apie žemai paleisto kamuolio 
metodą, bet ne todėl, kad manyčiau, jog jai bus geriau, jei nieko 
nežinos — juk dažniausiai daugiau informacijos yra geriau nei 
mažiau. Tiesiog Žinau: jei ištarsiu bent žodį, ji turbūt ims ma- 
nes nekęsti. 


Visos įtakos priemonės, apie kurias kalbama šioje knygoje, 
gali būti panaudotos tiek geriems, tiek blogiems tikslams, tai 
priklauso nuo jas pasitelkusio žmogaus motyvo. Todėl neturėtų 
stebinti, kad šis metodas pasitelkiamas ne tik norint parduoti 
automobilį ar susigrąžinti partnerį, bet ir atliekant visuomenei 
naudingus darbus. Pavyzdžiui, vienas Ajovos valstijoje atliktas 
tyrimų projektas atskleidė, kaip žemai paleisto kamuolio meto- 
das gali paskatinti namų savininkus tausoti energiją.* Projek- 
tas, vadovaujamas dr. Michaelo Pallako, buvo pradėtas žiemą: 
žurnalistas susisiekė su namus dujomis šildančiais žmonėmis, 
davė jiems keletą patarimų, kaip taupyti energiją, ir paprašė 
pasistengti taip ir toliau daryti. Visi namų savininkai sutiko, ta- 
mėnesiui, o paskui — žiemos pabaigoje, paaiškėjo, kad niekas 
nieko netaupė. Tie, kurie pasižadėjo taupyti dujas, sunaudojo 
jų tiek pat, kiek ir kaimynai, pas kuriuos žurnalistas nebuvo už- 
sukęs. Kad žmonės pakeistų savo įpročius, vien gerų ketinimų 
ir patarimų, kaip taupyti energiją, nepakako. 

Dar prieš projekto pradžią Pallakui ir jo tyrinėtojų koman- 
dai buvo aišku: kad žmonės pakeistų energijos vartojimo įpro- 
čius, reikia kai ko daugiau. Tad su panašia tiriamųjų grupe iš 
Ajovos jie pamėgino bendrauti kiek kitaip. Šiems žmonėms 
buvo duota ne tik patarimų, kaip taupyti energiją, ir paprašyta 
jų tai daryti, bet ir galimybė išgarsėti: tie, kurie taupys, vietos 
laikraščiuose bus paminėti kaip pilietiški, linkę tausoti energiją 
gyventojai. Tai suveikė labai greit: jau po mėnesio, kai komu- 

nalinių paslaugų įmonės patikrino skaitiklius, kiekvienas namo 
savininkas buvo suvartojęs maždaug 422 kubiniais metrais ma- 
žiau dujų. Pažadas išspausdinti jų vardus laikraštyje paskatino 
juos taupyti visą Mėnesį. 

Po kurio laiko pirminės priežasties, dėl kurios žmonės suti- 
ko taupyti dujas, nebeliko: visos šeimos, kurių pavardes paža- 
dėta išspausdinti laikraštyje, gavo laiškus, kad to nebus. 

Baigiantis žiemai, tyrinėtojai patikrino, kaip laiškų gavimas 
paveikė dujų suvartojimo rodmenis. Ar jie vėl nustojo taupyti, 
kai nebeliko galimybės būti paminėtiems laikraštyje? Beveik 
ne. Per du paskutinius žiemos mėnesius jie sutaupė daugiau 
energijos nei per pirmąjį, kai tikėjosi būsią viešai pagerbti! Vis- 
ką pavertus skaičiais, pirmą mėnesį jie sutaupė 12,2 procento 
dujų, nes tikėjosi laikraštyje perskaityti savo vardą. Bet kai atė- 
jo laiškas, kuriame buvo pranešta, kad to nebus, žmonės negrį- 
žo prie senų įpročių, o per du mėnesius sutaupė dar daugiau — 
15,5 procento. 

Nors dėl tokių dalykų niekad negalime būti visiškai tikri, 
viena tokio atkaklaus elgesio priežasčių labai aiški. Pažadas 
šiems žmonėms jų pavardes paviešinti laikraštyje susijęs su 
žemai paleisto kamuolio metodu, taip išgautas įsipareigojimas 
taupyti dujas. Tas įsipareigojimas paskatino tam tikrus jį palai- 
kančius veiksmus: namų savininkai išsiugdė naujus energijos 
vartojimo įpročius, ėmė smagiai jaustis darydami ką nors, kas 
naudinga visuomenei, pradėjo įtikinėti save, jog būtina mažinti 
Amerikos priklausomybę nuo perkamų iš užsienio dujų, ėmė 
vertinti mažesnes sąskaitas už dujas, pradėjo didžiuotis, kad 
sugeba šio to atsisakyti, o svarbiausia — ėmė laikyti save lin- 
kusiais taupyti energiją žmonėmis. Žinant visas šias priežastis, 
skatinančias vartoti mažiau energijos, nenuostabu, jog įsiparei- 
gojimas išliko net pašalinus pirminę priežastį - galimybę savo 
pavardes perskaityti laikraštyje. 

Tačiau keista, kad nebelikus tos galimybės žmonės ne tik iš- 
laikė išsiugdytą naują įprotį taupyti dujas, bet ir ėmė dar labiau 
taupyti. Tai galima aiškinti įvairiai, o aš pateiksiu labiausiai tikė- 
tiną to priežastį. Tam tikra prasme galimybė būti paminėtiems 
laikraštyje trukdė žmonėms visiškai įsipareigoti taupyti dujas. 
Tai buvo vienintelė išorinė priežastis, dėl to neleido namų sa- 
vininkams manyti, neva jie taupo dujas, nes patys to nori. Tad 
atėjus laiškui nebeliko vienintelės kliūties, trukdžiusios žmo- 
nėms save laikyti tokiais, kuriems rūpi aktualios problemos ir 
energijos taupymas. Toks besąlygiškas, naujas savęs suvokimas 
paskatino juos dar labiau taupyti dujas. Gal tai tiesa, o gal ir 
ne, tačiau dar vienas Pallako eksperimentas įrodo, jog žemai 
paleisto kamuolio metodo taikymo sėkmė nėra atsitiktinė. 

Eksperimentas buvo atliktas vasarą su Ajovos valstijos gy- 
ventojais, vėsinančiais namus oro kondicionieriais. Tie, ku- 
riems buvo pažadėta jų pavardes paminėti laikraštyje, liepą 
sumažino elektros sąnaudas 27,8 procento, palyginti su tais, 
kuriems nieko nepažadėta ar su kuriais visai nesusisiekta. Lie- 
pos pabaigoje, kai sulaukė laiško, kad jų pavardės nebus vieši- 
namos, jie, užuot grįžę prie senų įpročių, rugpjūtį suvartojo net 
41,6 procento mažiau elektros. Kaip ir Sara, jie atrodė labiau 
įsipareigoję taupyti esant pirminei priežasčiai ir dar labiau lin- 
kę taupyti, kai tos priežasties nebeliko. 


KAIP PASAKYTI „NE“ 


„Nuoseklumas yra siaurų protų piktoji dvasia“, — ši ar pana- 
ši frazė dažnai priskiriama Ralphui Waldo Emersonui. Bet tai 
skamba keistai — juk pagalvojus pasidaro aišku, kad yra prie- 
šingai, nei pasakė rašytojas: nuoseklumas - loginio mąstymo ir 
intelektualumo ženklas, o juo nepasižymintys žmonės laikomi 

išdrikais ir ribotais. Tad ką toks didis mąstytojas kaip Emer- 
sonas norėjo pasakyti nuoseklumą priskirdamas prie bruožų, 
būdingų siaurapročiams? Man pasidarė įdomu, tad atsiverčiau 
jo esė „Pasitikėjimas savimi“ (Self-Reliance), iš kurios paimta 
ta frazė, ir tapo aišku, jog kaltas ne Emersonas, o jo frazės iš- 
kraipymas. Iš tiesų jis parašė taip: „Per didelis nuoseklumas yra 
siaurų protų piktoji dvasia“ Dėl nežinomos priežasties metams 
bėgant originali frazė buvo iškraipyta ir pakeista kita, turinčia 
nelogišką prasmę?“ 

Tačiau nevalia užmiršti šios prasmės, nes tai vienintelis bū- 
das apsiginti nuo įtakos ginklų - įsipareigojimo ir nuoseklumo 
principų. Nors nuoseklumas šiaip jau yra gerai ir net gyvybiš- 
kai svarbu, yra ir kvailų, pernelyg griežtų vengtinų jo aspektų. 
Žmonės linkę automatiškai ir nemąstydami tapti nuoseklūs — 
tai ir norėjo pasakyti Emersonas. Turime išvengti šio polin- 
kio, nes jis leidžia mumis manipuliuoti tiems, kurie naudojasi 
mechaniška įsipareigojimo ir nuoseklumo seka ir tuo siekia 
naudos. 

Tačiau automatiškas nuoseklumas yra naudingas, nes lei- 
džia mums daugeliu atvejų elgtis praktiškai ir tinkamai, todėl 
negalime tiesiog imti ir atsisakyti jo. Tai padarius, pasekmės 
būtų baisios. Jeigu, užuot nuolat elgęsi pagal jau priimtus 
sprendimus ir atliktus veiksmus, stabčiotume ir galvotume apie 
kiekvieną veiksmą prieš jį atlikdami, niekad neturėtume laiko 
svarbiems darbams. Net pavojingas, absoliučiai mechaniškas 
nuoseklumas mums reikalingas. Vienintelis būdas išspręsti šią 
dilemą - žinoti, kada nuoseklumas gali privesti prie netikusio 
pasirinkimo. Yra dviejų rūšių įspėjamieji signalai, kurių kie- 
kvienas užregistruojamas skirtingose mūsų kūno dalyse. 


Pirmos rūšies signalus lengva atpažinti. Jie sukirba pašir- 
džiuose suvokus, kad įklimpome - pajuntame, jog nenorime 

2.2 PAV 
„Žemai paleistas kamuolys“ ilgam 


Ši energijos suvartojimo Ajovoje tyrimo schema parodo, kaip pirminis 
pažadas - taupyti energiją - paremtas viešumu (viršuje). Tačiau 
netrukus iš šio pasižadėjimo išaugusios naujos atramos leido 
tyrinėtojams žemai paleisti kamuolį (viduryje). Rezultatas - nuolatinis 
energijos taupymas, turintis savas atramas, kai pirminė atrama — 
viešumas — nugriuvo (apačioje). 

(MARIOS PICARDI PIEŠINYS; AUTORINĖS TEISĖS PRIKLAUSO ROBERTUI B. CIALDINI.) 

išpildyti prašymo. Man taip yra nutikę šimtus kartų. Papasa- 
kosiu labiausiai atmintyje įstrigusį atvejį. Vieną vasaros vaka- 
rą, gerokai prieš man ėmus studijuoti įtakos ginklus, išgirdau 
skambutį į duris, atidariau jas ir pamačiau gražią jauną moterį. 
Ji mūvėjo šortus ir vilkėjo viršutinę maudymosi kostiumėlio 
dalį, rankose laikė aplanką. Moteris paprašė manęs dalyvauti 
apklausoje. Norėdamas padaryti gerą įspūdį, sutikau ir, prisi- 
pažįstu, perdėjau atsakymus norėdamas pasirodyti kuo geriau. 
Pateikiu mudviejų pokalbį: 


MOTERIS: Sveiki, aš atlieku apklausą apie miesto gyven- 
tojų laisvalaikio leidimo ne namie formas. Tad gal sutik- 
tumėte atsakyti į keletą klausimų? 

Aš: Prašom užeiti. 

MOTERIS: Ačiū. Aš tik atsisėsiu ir pradėsim. Taigi, kiek 
kartų per savaitę pietaujate viešojo maitinimo įstaigose? 
Aš: Maždaug tris, gal keturis kartus - kada tik galiu. La- 
bai mėgstu lankytis geruose restoranuose. 

MOTERIS: Smagu. Ar prie patiekalų dažniausiai užsisa- 
kote vyno? 

Aš: Tik užsienietiško. 

MOTERIS: Supratau. Kaip dėl kino filmų? Ar dažnai eina- 
te į kiną? 

Aš: Į kiną? Man niekad negana gerų filmų. Man ypač pa- 
tinka intelektualūs filmai su subtitrais ekrano apačioje. 
O jūs? Ar mėgstate žiūrėti filmus? 

MOTERIS: Hmm... taip, mėgstu. Na, bet grįžkime prie ap- 
klausos. Ar dažnai vaikštote į koncertus? 

Aš: Taip. Daugiausia į simfoninius, bet mėgstu ir gerus 
popmuzikos atlikėjus. 

MOTERIS (greitai užrašinėdama): Puiku! Dar vienas 
klausimas. Ar nusiperkate bilietus į teatro ir baleto tru- 
pių pasirodymus, kai šios atvyksta į miestą? 

Aš: Ak, baletas - judesiai, gracija, pozicijos — dievinu šią 
meno rūšį. Pažymėkite, kad baletą aš dievinu. Nueinu į 
spektaklį, kada tik pasitaiko proga. 

MOTERIS: Gerai. Luktelkit minutėlę, kol susumuosiu ap- 
klausos rezultatus, pone Cialdini. 

Aš: Aš esu daktaras Cialdini. Tačiau tai skamba taip for- 
maliai... kodėl jums nevadinus manęs Bobu? 

MOTERIS: Gerai, Bobai. Remdamasi jūsų man ką tik su- 
teikta informacija, galiu džiaugsmingai pareikšti, kad 
įstojęs į „Clubamericą“ per metus galėtumėte sutaupyti 
1200 dolerių! Nedidelis narystės mokestis jums leis gau- 
ti nuolaidas į daugelį renginių, kuriuos išvardijote. Ti- 
kriausiai toks aktyvus žmogus kaip jūs norės pasinaudoti 
mūsų kompanijos siūloma galimybe nemažai sutaupyti. 
Aš (lyg į spąstus patekusi žiurkė): Na... aš... ech... aš... 
ech... manau, kad taip. 


Prisimenu, kaip man nudiegė paširdžiuose, kai išmekenau 
sutikimą. Tai buvo aiškus ženklas smegenims: „Na ką, įkliu- 
vai!“ Tačiau nežinojau, kaip išsisukti — įklimpau per savo Žžo- 
džius. Norint atmesti tos moters prašymą, būtų tekę susidurti 
su vienu iš dviejų nemalonių dalykų: jei būčiau pareiškęs, kad 
iš tiesų nemėgstu tokio aktyvaus laisvalaikio, kaip sakiau, bū- 
čiau buvęs melagis, o tiesiog atsisakydamas narystės klube — 
kvailys, nes nenoriu sutaupyti 1200 dolerių. Taigi nusipirkau 
tą narystę, nors ir suvokiau, jog moteris sugudravo taip, kad 
mane įklampintų mano noras elgtis nuosekliai pagal tai, ką jai 
pasakiau. 

Dabar man taip nebenutinka, nes visad paklūstu iš pilvo 
sklindantiems signalams. Be to, radau būdą pasipriešinti žmo- 
nėms, kurie mėgina manimi pasinaudoti pasitelkę nuoseklumo 
principą, — rėžiu tiesą į akis. Tai puikiai veikia. Dažniausiai tie 

žmonės nesupranta, kas man darosi, sutrinka ir palieka mane 
ramybėje. Manau, kad kai imu aiškinti, jog Ralphas Waldo 
Emersonas rašė ne apie nuoseklumą apskritai, o apie per didelį 
nuoseklumą, žmonės mane palaiko pamišėliu. Paminėjus „pro- 
to piktąsias dvasias“, dažniausiai mėgina atsargiai pasitraukti, o 
kai prieinu prie click-whirr principo, susijusio su įsipareigojimu 
ir nuoseklumu, jau būna dingę. Žinoma, retkarčiais jie suvokia, 
jog perpratau jų gudrybes. Man tai visad labai akivaizdu. Tie 
žmonės sutrinka, paskui greit sugalvoja kokią priežastį išeiti ir 
pasuka prie durų. 

Ši taktika — geriausia gynyba, atremianti jų puolimą. Kai tik 
paširdžiuose pajuntu, jog būsiu nevykėlis, jei tik dėl poreikio 
būti nuosekliam išpildysiu gudraus prašytojo prašymą ir būsiu 
priverstas įsipareigoti, perduodu estafetę tam prašytojui. Aš 
nesistengiu paneigti nuoseklumo svarbos, tik pažymiu - būti 
pernelyg nuosekliam yra nesąmonė. Nesvarbu, ar prašytojas 
kaltai nudūlina šalin, ar sutrikęs atsitraukia, lieku patenkintas. 
Aš laimėjau, o tas, kuris siekė manimi pasinaudoti, pralošė. 

Kartais pagalvoju, kas būtų, jei ta graži jauna moteris, prieš 
daug metų įpiršusi man narystę klube, ateitų dabar. Ją pergu- 
draučiau. Visas mūsų pokalbis būtų lygiai toks pat, išskyrus pa- 
baigą: 


MOTERIS: Nedidelis narystės mokestis leis jums gauti 
nuolaidų lankantis daugelyje renginių, kuriuos išvardi- 
jote. Tikriausiai toks aktyvus žmogus kaip jūs norės pa- 
sinaudoti mūsų kompanijos siūloma galimybe nemažai 
sutaupyti. 

Aš (su dideliu pasitikėjimu savimi): Tikrai ne. Matote, 
aš supratau, ko jūs siekiate. Jūs tik apsimetate atliekanti 
apklausą, o iš tikrųjų norite sužinoti, kaip dažnai žmo- 
nės lankosi viešose vietose bei renginiuose, beje, tokiais 

atvejais jie dažnai būna linkę išpūsti faktus. Taip pat su- 
prantu, kad jūsų darbdavys jus nusamdė dėl dailios iš- 
vaizdos ir liepė darbe vilkėti drabužius, vos dengiančius 
jūsų stangrų kūną, nes graži, menkai apsirengusi jauna 
moteris dažniausiai sugeba priversti vyrus girtis, kokie 
jie šiuolaikiški, kad padarytų jai įspūdį. Aš nenoriu tapti 
jūsų klubo nariu dėl to, ką Emersonas yra pasakęs apie 
per didelį nuoseklumą ir protų piktąsias dvasias. 
MOTERIS (kvailai spoksodama): Ką? 

Aš: Klausykit, tai, ką aš pasakiau per jūsų tariamą apklau- 
są, nesvarbu. Atsisakau būti įtrauktas į mechanišką įsipa- 
reigojimo ir nuoseklumo seką visada, kai man tai nenau- 
dinga. Click-whirr man nedaro jokio poveikio. 

MOTERIS: Ką? 

Aš: Gerai, tuoj paaiškinsiu. 1) Būčiau kvailas, jei išleisčiau 
pinigus tam, ko nenoriu. 2) Man pilvas signalizuoja, kad 
aš nenoriu tapti klubo nariu. 3) Todėl jei vis dar mano- 
te, kad pirksiu narystę, tikriausiai tikite ir Dantukų Fėja. 
Žinoma, toks gudrus žmogus kaip jūs turėtų pajėgti tą 
suvokti. 

MOTERIS (lyg į spąstus patekusi graži žiurkė): Na... aš... 
ech... aš... ech... manau, kad taip. 


Pilvas nėra labai nuovokus ar jautrus. Tik tada, kai akivaiz- 
du, jog tuoj būsime apgauti, ši informacija užregistruojama ir 
pilvas siunčia signalą. O kai neaišku, mausto mus ar ne, pilvas 
gali nepranešti. Tokiais atvejais norint išsiaiškinti, kas negerai, 
turime atkreipti dėmesį į kitus dalykus. Čia puikiai dera mano 
kaimynės Saros istorija. Atšaukdama savo vestuves, ji įsiparei- 
gojo Timui. Tas įsipareigojimas pats save palaiko, tad Sara, nors 
pirminių priežasčių, dėl kurių įsipareigojo, nebėra, vis tiek jau- 
čiasi gerai. Naujomis priežastimis ji pateisino savo elgesį, todėl 

tebedraugauja su Timu. Nesunku suprasti, kodėl Sarai nesugėlė 
pilvo atsidūrus tokioje situacijoje. Pilvas mus perspėja tik tada, 
kai darome tai, kas, mūsų manymu, gali mums pakenkti. Sara 
taip nemano. Jai atrodo, jog ji pasirinko teisingai ir elgiasi nuo- 
sekliai pagal tą pasirinkimą. 

Tačiau (jei, žinoma, neklystu) kažkuri Saros kūno dalis „su- 
vokia“, jog jos pasirinkimas klaidingas ir dabartiniai santykiai 
yra per didelio nuoseklumo pasekmė. Kuri tai kūno dalis, ne- 
aišku. Tačiau mūsų kalba davusi jai vardą — „kas giliai širdyje“. 
Tai vieta, kuri negali mūsų apkvailinti. Vieta, į kurią neprasi- 
skverbia racionalūs mūsų paaiškinimai, pateisinimai. Sara irgi 
žino toje vietoje slypinčią tiesą, nors šiuo metu ji negali aiškiai 
jos girdėti per triukšmą ir trukdžius, keliamus to, kuo paremtas 
jos įsipareigojimas. 

Jei Sara iš tiesų suklydo pasirinkdama Timą, kiek laiko ji ga- 
lės gyventi aiškiai to nesuvokdama, negaudama „širdies smū- 
gio“? Nežinia. Tik aišku viena: metams bėgant, galimybių rasti 
ką nors geresnį nei Timas mažėja, tad jai reikėtų paskubėti nu- 
spręsti, santykiai su Timu klaida ar ne. 

Žinoma, lengva pasakyti, sunku padaryti. Sara turi atsakyti 
į itin sudėtingą klausimą: „Jei galėčiau atsukti laiką, tai ar žino- 
dama tą, ką žinau dabar, būčiau pasirinkusi taip pat?“ Proble- 
mą slepia žodžiai „žinodama tą, ką žinau dabar“. Ką ji dabar, 
šiuo metu, žino apie Timą? Kokia dalis to, ką ji apie jį mano, yra 
desperatiško noro pateisinti savo įsipareigojimą padarinys? Ji 
tvirtina, kad kai grįžo pas jį, jis daug labiau ja rūpinasi, stengiasi 
liautis be saiko girtavęs, puikiai išmoko kepti omletus ir taip 
toliau, nors paragavęs jo keptų omletų tuo suabejojau. Tačiau 
svarbiausias dalykas yra tai, ar ji visu tuo tiki ne tik logiškai — 
mes galime imtis tokių triukų, — bet ir giliai širdyje. 

Ne itin daug yra būdų, kuriais Sara galėtų išsiaiškinti, kiek 
teigiamų Timui jausmų yra tikri, o kiek nulemti per didelio 

nuoseklumo. Psichologai yra nustatę, kad kokį nors jausmą ga- 
lime suvokti per sekundės dalį." Manau, giliai širdyje atsiradęs 
signalas yra grynas, paprastas jausmas. Todėl išlavinus savo dė- 
mesį tereikėtų tą jausmą pagauti prieš suveikiant pažintiniams 
organams. Taigi jei Sara būtų tokia ir užduotų sau svarbiausią 
klausimą: „Ar būčiau pasirinkusi taip pat?“, ji žinotų, jog turi 
laukti pirmo jausmo ir juo pasikliauti. Tikriausiai tai būtų iš 
širdies gelmių kylantis signalas, likęs neiškraipytas prieš pat 
kylant iliuzijoms, kuriomis ji galėtų save apgaudinėti.** 

Aš ir pats pasitelkiu tokias priemones vos pajutęs, kad galiu 
įsipainioti dėl per didelio nuoseklumo. Pavyzdžiui, sykį, stabte- 
lėjęs savitarnos degalinėje, pamačiau skelbimą, reklamuojantį 
porą centų pigesnius degalus nei kitose degalinėse. Tačiau pa- 
ėmęs į rankas kuro pistoletą pamačiau, jog kaina ekrane yra 
dviem centais didesnė nei reklamoje. Kai apie kainų skirtumą 
pranešiau pro šalį ėjusiam degalinės darbuotojui, jis, kaip pa- 
aiškėjo, savininkas, neįtikinamai sumurmėjo, jog kainos pasi- 
keitė prieš keletą dienų, bet nebuvo laiko atnaujinti informaciją 
ekrane. Turėjau nutarti, ką daryti. Į galvą atėjo kelios priežas- 
tys, kodėl turėčiau neišvažiuoti neįsipylęs degalų: „Man labai 
reikia benzino“; „šis siurblys dabar laisvas, o aš turiu skubėti“; 
„prisiminiau, kad mano automobilis veikia geriau, varomas šio 
gamintojo benzino“. 

Man reikėjo nuspręsti, ar tos priežastys tikros, ar jomis tik 
mėginu pateisinti, kodėl neišvažiuoju iš degalinės. Tad užda- 
viau sau esminį klausimą: „Jei galėčiau atsukti laiką, tai ar Ži- 
nodamas tikrą benzino kainą pasirinkčiau taip pat?“ Sutelkus 
dėmesį į tai, ką pajutau pirmiausia, atsakymas buvo aiškus 
ir kategoriškas. Būčiau pravažiavęs pro šalį, net nemažinęs 
greičio. Žinojau, jog būčiau ten sustojęs tik dėl mažesnės kai- 
nos. Ne priežastys nulėmė mano sprendimą, o sprendimas — 
priežastis. 

Tai padarius, reikia priimti dar vieną sprendimą. Kadangi 
jau buvau ten ir laikiau kuro kolonėlės pistoletą, ar ne geriau 
būtų buvę vis dėlto įsipilti benzino, nei patirti nepatogumą ke- 
liaujant kur kitur ir mokant tokią pačią kainą? Laimei, priėjo 
savininkas ir padėjo man apsispręsti. Jis paklausė, kodėl stoviu 
ir nieko nedarau. Kai atsakiau, jog man nepatinka kainų neati- 
tikimas, savininkas piktai suniurzgė: „Klausyk, bičiuli, niekas 
man neaiškins, kaip turi dirbti degalinė. Jei manai, kad tave ap- 
gaudinėju, tuoj pat grąžink pistoletą į vietą ir nešdinkis“ Jau 
žinojau, jog jis mane apgavo, ir džiaugiausi galįs pasielgti nuo- 
sekliai pagal savo įsitikinimus ir jo norus. Padėjau pistoletą... ir 
pasukau link artimiausio išvažiavimo. Kartais tikrai džiaugiuo- 
si, kad esu nuoseklus. 


SKAITYTOJOS LAIŠKAS 
Moteris iš Oregono valstijos Portlando miesto 


„Kai ėjau per Portlando centrą į dalykinius pietus, mane 
draugiškai šypsodamasis sustabdė jaunas, patrauklus vy- 
ras ir metė nuginkluojančią frazę: „Atsiprašau, dalyvauju 
konkurse, kurį laimėti man padėtų tokia daili moteris kaip 
jūs.“ Šiuos žodžius priėmiau skeptiškai, nes juk pilna ge- 
rokai patrauklesnių nei aš moterų, tačiau tas vyras mane 
priveikė, ir man buvo smalsu sužinoti, ko jis nori. Jis pa- 
sakė, kad gaus tuo daugiau taškų, kuo daugiau nepažįstamų 
moterų jį pabučiuos. Dabar manau, jog aš, šaltakraujė mo- 
teris, šiaip jau nebūčiau vėlusis į tą nesąmonę, bet vyras 
buvo gana atkaklus, o aš jau beveik vėlavau į susitikimą, 
todėl pamaniau: „Velniai nematė, pabučiuosiu ir dingsiu.“ 
Tad pasielgiau visiškai priešingai, nei man diktavo sveikas 
protas, - pačiame Portlando centre pakštelėjau į skruostą 
visiškai nepažįstamam vyrui! 

Maniau, tuo viskas ir baigsis, bet tai buvo tik pradžia. 
Pabučiuotas jis pareiškė: „Jūs puikiai bučiuojate, tačiau 
konkursas, kuriame aš dalyvauju, iš tiesų yra žurnalo pre- 
numeratų pardavinėjimas. Jūs, regis, aktyvus Žmogus. Gal 
jus domina kuris nors ūš šių žurnalų?“ Tai išgirdusi, turėjau 
šerti jamantausj ir nueiti, bet kadangi sutikau patenkinti 
pirmą prašymą, pajutau poreikį būti nuosekli ir išpildžiau 
antrąjį. Taip, pati negaliu tuo patikėti, bet užsiprenume- 
ravau žurnalą SKI, kurį tik retkarčiais paskaitau ir niekad 
nė mintis nešovė jį užsiprenumeruoti. Sumokėjau tam vyrui 
penkių dolerių pradinį prenumeratos mokestį ir kiek įka- 
bindama nulėkiau nusivylusi tuo, ką padariau, ir nesupras- 
dama, kodėl. 

Nors apie tai pagalvojusi vis dar pasijuntu nesmagiai, 
perskaičiusi knygą ir prisiminusi tą nemalonų nutikimą, 
supratau, kas tada nutiko. Žmonės, prisiėme mažesnį jsi- 
pareigojimą (mano atveju - sutikau jį pabučiuoti), susi- 
galvoja priežastį tam įsipareigojimui pateisinti ir toliau 
sutinka įsipareigoti. Aš patenkinau antrąjį prašymą, nes 
jis nuosekliai derėjo su mano pirminiu veiksmu. Jei būčiau 
klausiusi, ką man „sako pilvas“, būčiau išvengusi didžiulio 
pažeminimo.“ 

Norėdamas gauti bučkį, prekybos agentas nuoseklumo principą taikė 
dvejopai. Pirma, kai jis paprašė moters padėti jam laimėti konkursą, 
ši viešai prisiėmė įsipareigojimą tai padaryti jį pabučiuodama. 
Antra, jei moteriai vyras patinka tiek, kad ji sutiktų jį pabučiuoti, 
jai bus malonu ir jam padėti. 

"Tiesa — tai mes 


Ten, kur visi galvoja panašiai, niekas per daug negalvoja. 


WALTER LIPPMANN 


EŽINAU NĖ VIENO, KURIAM PATIKTŲ UŽKADRINIS ŽIŪ- 
N.. juokas. Tiesą pasakius, kai to paklausiau per vieną 
dieną į mano kabinetą atėjusius žmones — keletą studentų, du 
telefonų tinklų technikus, profesorių ir sargą, - visi atsakė nei- 
giamai. Labiausiai jie peikė televiziją su jos visur kišamu juoko 
įrašu ir dirbtinai išpūstu linksmumu, užkadrinio juoko tiesiog 
negalėjo pakęsti, sakė, kad jis kvailas, apsimestinis ir neabejoti- 
nai surežisuotas. Galiu lažintis, kad šių kelių žmonių nuomonė 
aiškiai atspindi tai, ką apie užkadrinį juoką mano didžioji dalis 
amerikiečių. 

Tačiau kodėl televizijų generaliniai direktoriai taip dažnai 
paleidžia užkadrinį juoką? Jie eina tokias aukštas pareigas ir 
gauna dideles algas už tai, kad žino, kaip duoti žiūrovams, ko 
šie nori. Bet tą erzinantį užkadrinį juoką jie naudoja nepaisyda- 
mi net garsiausių menininkų nuomonės. Pripažinti režisieriai, 

rašytojai, aktoriai dažnai reikalauja nenaudoti užkadrinio juo- 
ko projektuose, kuriuose dalyvauja. Išsireikalauja ne visada, bet 
ir pavykus dažniausiai neapsieinama be rimto konflikto. 

Tad kodėl užkadrinis juokas toks svarbus televizijų genera- 
liniams direktoriams? Kodėl šie gudrūs ir patyrę verslininkai 
naudoja tai, kas nepriimtina auditorijai ir ką talentingi meni- 
ninkai laiko asmeniniu įžeidimu? Atsakymas į šį klausimą pa- 
prastas ir tuo pat metu intriguojantis: direktoriai žino, ką šia 
tema kalba mokslas. Eksperimentai atskleidė, jog užkadrinis 
juokas skatina auditoriją juoktis ilgiau ir dažniau tada, kai pa- 
teikiamas juokingas turinys, ir padaro tą turinį juokingesnį. Be 
to, kai kurių tyrimų rezultatai rodo, kad užkadrinis juokas ypač 
„pagerina“ nevykusius pokštus.! 

Tai žinant yra aišku, kodėl televizijų generalinių direktoriai 
taip elgiasi. Užkadrinis juokas komedijose užtikrina, kad pro- 
grama žiūrovams bus juokinga ir šie ją įvertins, net jei ji prastos 
kokybės. Tad ar stebina, jog per televiziją rodomos bevertės 
situacinės komedijos „prisotintos“ užkadrinio juoko? Genera- 
liniai direktoriai puikiai supranta, ką daro. 


Nors dabar jau atskleista paslaptis, kodėl užkadrinis juokas 
taip dažnai naudojamas, lieka neatsakyta į dar vieną kur kas 
labiau gluminantį klausimą, kodėl tas juokas mus taip veikia. 
Keistai atrodo ne generaliniai direktoriai, kurie elgiasi logiškai 
ir taip, kaip jiems naudinga, o žiūrovai - jūs ir aš. Kodėl žiūrė- 
dami komediją juokiamės labiau, kai išgirstame užkadrinį juo- 
ką? Ir kodėl menkavertės komedijos mums tuomet juokinges- 
nės? Televizijų direktoriai tikrai nemėgina mūsų kvailinti - juk 
visi žmonės jaučia, kada juokas dirbtinis. Jis toks nenatūralus, 
toks aiškiai apsimestinis, kad jo niekas negalėtų supainioti su 
nuoširdžiu juoku. Mes puikiai žinome, jog užkadrinis juokas 
pasigirdo visai ne dėl suskelto gero juokelio, kad tai ne audi- 

torija juokiasi, o girdisi techniko sumontuotas įrašas. Tačiau 
tokia akivaizdi klastotė mus vis tiek veikia! 

Kad sužinotume, kodėl mus taip smarkiai veikia užkadrinis 
juokas, pirma turime suvokti dar vieno galingo įtakos ginklo — 
socialinio įrodymo - esmę. Kas tinkama ir kas ne, mes, pasak 
šio principo, sprendžiame iš to, ką kiti žmonės mano esant 
teisinga. Ypač dažnai šis principas padeda nuspręsti, koks el- 
gesys yra tinkamas. Tinkamą elgesį konkrečiomis aplinkybė- 
mis mums diktuoja aplinkiniai. Ką kino teatre daryti su tuščia 
spragėsių dėžute, kokiu greičiu važiuoti tam tikra kelio juosta, 
kaip per kviestinę vakarienę valgyti vištieną — atsakymai į šiuos 
klausimus daugiausia priklauso nuo to, kaip elgiasi mus supan- 
tys Žmonės. 

Polinkis konkrečius veiksmus laikyti tinkamesniais, jei juos 
atlieka kiti, dažniausiai mums išeina į naudą - juk elgdamie- 
si pagal socialinį įrodymą, o ne atvirkščiai, padarome mažiau 
klaidų. Kai daug žmonių ką nors daro vienodai, dažniausiai tai 
deramas elgesys. Ši socialinio įrodymo principo ypatybė yra 
didžiausias jo pranašumas ir kartu didžiausias trūkumas. Kaip 
ir kiti įtakos ginklai, šis principas leidžia greičiausiai ir pato- 
giausiai nuspręsti, kaip elgtis, bet tie, kas nutaria rinktis trum- 
piausią kelią, kartu tampa lengvu taikiniu žmonėms, kurie tik 
ir laukia, kaip iš to pasipelnyti. 

Kalbant apie užkadrinį juoką, blogai yra tai, kad mes socia- 
linį įrodymą priimame nemąstydami ir nevalingai, todėl galime 
apsigauti dėl ne visai teisingų ar netikrų faktų. Mūsų silpnybė — 
ne iš kitų juoko spręsti, kas juokinga, o kas ne ir ar juokelis nėra 
lėkštas, ta silpnybė yra mūsų polinkis laikytis socialinio įrody- 
mo principo. Bėda ta, kad mes jo laikomės reaguodami į dirb- 
tinį juoką. Viena atskira sudedamoji humoro dalis - garsas — 
kažkodėl tampa humoro esme. Pasiremkime pirmame skyriuje 
pateiktu kalakutės ir šeško pavyzdžiu. Prisiminkite: kalakutei 

motinystės instinktą sukelia tam tikras kalakučiukų skleidžia- 
mas garsas. Ir ar pamenate, kad įmanoma kalakutę apkvailinti 
ir priversti glausti po sparnu šeško iškamšą tol, kol iš jos sklis 
įrašytas kalakučiukų ciepsėjimas? Kad nubustų kalakutės ins- 
tinktas, pakako vien to įrašo. 

Kalakutės ir šeško pavyzdys galbūt ir nemaloniai, bet teisin- 
gai atspindi ryšį tarp vidutinio statistinio žiūrovo ir užkadri- 
nį juoką leidžiančio televizijos generalinio direktoriaus. Mes 
taip įpratę iš aplinkinių juoko spręsti, ar tai, iš ko juokiamasi, 
yra juokinga, kad imame reaguoti į garsą, o ne į objekto turinį. 
Kaip kalakučiukų ciepsėjimo įrašas pabudina kalakutės moti- 
nišką instinktą, taip tariamos auditorijos juoko įrašas skatina 
mus juoktis. Televizijų generaliniai direktoriai naudojasi mūsų 
polinkiu rinktis trumpiausią kelią ir reaguoti esant tik iš dalies 
teisingiems faktams. Jie žino, kad jų paleistos juostos paskatins 
suktis mūsiškes elgesio kasetes. Click-whirr. 


Televizijų generaliniai direktoriai — ne vieninteliai, kurie 
norėdami pasipelnyti naudojasi socialiniu įrodymu. Mūsų po- 
linkiu spręsti, kad tinkamas elgesys yra toks, kokiu pasižymi 
kiti, naudojamasi esant įvairioms aplinkybėms. Baro padavėjai 
vakaro pradžioje į savo arbatpinigių dėžutes dažnai įmeta ke- 
letą dolerių, neva duotų ankstesnių klientų, norėdami įtikinti 
bare besilinksminančius žmones, kad palikti arbatpinigių yra 
tinkamas elgesys. Dėl tos pačios priežasties ir tokio pat teigia- 
mo skatinimo duoti pinigų bažnyčiai kartais savo pinigų į aukų 
dėžutes įmeta aukų rinkėjai. Evangelikų pamokslininkai įmaišo 
į klausytojų minią „skambintojus“, apmokytus tam tikru laiku 
išėjus į priekį liudyti ir aukoti. Pavyzdžiui, Arizonos valstybinio 
universiteto tyrėjų komanda, slapta įsimaišiusi tarp Billio Gra- 
hamo organizacijos žmonių, pranešė, jog ji kruopščiai ruošėsi 
Vienam svarbesnių savo renginių. „Prieš pat Grahamui atvyks- 

tant į miestelį ir imant kviesti tikinčiuosius į mišias, jo laukė 
šeši tūkstančiai žmonių, kuriems smulkiai paaiškinta, kada iš- 
eiti į priekį, kad būtų įspūdis, jog mišios yra iš anksto supla- 
nuotos:'* 

Reklamos dažnai mus informuoja, esą produktas vis labiau 
populiarėja ar yra perkamiausias, nes tada nereikia mūsų įti- 
kinėti, kad jis geras — pakanka duoti suprasti, jog taip mano 
daugelis. Televizijos laidų apie labdaros rinkimą rengėjai ne- 
gailėdami laiko nuolat vardija tuos, kurie jau paaukojo. Ką no- 
rima pasakyti tiems, kas dar neparėmė organizacijos, aišku: 
„Pažiūrėkite, kiek žmonių mums paaukojo. Aukoti — tinkamas 
elgesys“ Kai diskotekos buvo populiarumo viršūnėje, kai kurie 
naktinių klubų savininkai sufabrikavo socialinį įrodymą - tyčia 
padarė taip, kad prie klubų nusidriektų ilgos eilės, nors vidu- 
je buvo pilna vietos. Prekybos agentai mokomi pabrėžti, kiek 
daug žmonių įsigijo prekę. Pardavimo ir motyvacijos konsul- 
tantas Cavettas Robertas socialinio įrodymo principą dailiai 
„įvynioja“ į savo patarimą būsimiems prekybos agentams: „95 
procentai žmonių yra imitatoriai ir tik 56 procentai — inicia- 
toriai, todėl aplinkinių elgesys juos įtikina labiau nei prekybos 
agento pateikiami faktai“ 

Tyrėjai irgi išmėgino socialiniu įrodymu grįstų veiklų ir kai 
kuriais atvejais rezultatai pribloškė. Psichologas Albertas Ban- 
dura pasitelkė šį principą kurdamas būdus padėti turintiems 
elgesio sutrikimų. Jis su kolegomis pademonstravo, kaip įvai- 
rių fobijų kankinami žmonės gali atsikratyti jų labai paprastai. 
Pavyzdžiui, per vieną pirmųjų tyrimų paniškai šunų bijantys 
vaikų darželio auklėtiniai po dvidešimt minučių per dieną ste- 
bėdavo, kaip mažas berniukas smagiai žaidžia su šunimi. Tai 
taip pakeitė vaikų reakciją, kad vos po keturių dienų 67 procen- 
tai jų, šalia nesant suaugusiųjų, perlipo aptvarėlį, ėmė glostyti, 
kasyti gyvūną ir nenorėjo nuo jo pasitraukti. Be to, kai praėjus 

mėnesiui tyrėjai patikrino, kaip smarkiai tie vaikai bijo šunų, 
paaiškėjo, kad baimė negrįžo, o vaikams dar labiau norėjosi 
žaisti su šunimis. 

Kitas šunų paniškai bijančių vaikų tyrimas atskleidė svarbų 
dalyką: kad baimė sumažėtų, nebuvo būtina matyti gyvo su šu- 
nimi žaidžiančio vaiko — pakako vaizdo įrašo. Didžiausią įtaką 
padarė įrašai, kuriuose nufilmuotas ne vienas, o keli vaikai, žai- 
džiantys su šunimis, taigi socialinio įrodymo principas veiks- 
mingiausias, kai veiksmus atlieka daug žmonių.3 

Filmuotus stiprią įtaką darančius įrašus, padedančius pa- 
keisti vaikų elgesį, galima pasitelkti ir sprendžiant daug kitų 
problemų. Keletas stulbinamų rezultatų išaiškėjo per psicholo- 
go Roberto O'Connoro atliktą socialiai atsiskyrusių darželinu- 
kų tyrimą. Mes visi žinome, kad tokie vaikai yra neapsakomai 
drovūs, laikosi atokiai nuo žaidžiančių ir besiburiančių į grupes 
bendraamžių. O'Connoras nerimavo, kad anksti susiformavęs 
įprotis būti atsiskyrusiam trukdys vaikui užaugus gerai jaustis 
socialinėse situacijose ir pritapti prie žmonių. Kad vaikai atsi- 
kratytų šio įpročio, O'Connoras sukūrė vienuolikos skirtingų 
situacijų filmą apie darželinukus. Kiekvienas epizodas praside- 
da tuo, kaip atsiskyrėlis stebi kitų vaikų socialinę veiklą ir, jų 
džiaugsmui, aktyviai į ją įsitraukia. O'Connoras surinko grupę 
labiausiai atsiskyrusių vaikų iš keturių mokyklų ir parodė jiems 
filmuką. Jo poveikis buvo didžiulis. Atsiskyrėliai tuoj pat ėmė 
bendrauti su bendraamžiais tiek pat, kiek bendrauja neproble- 
miški vaikai. Dar labiau nustebino tai, ką sužinojo O'Connoras 
nuvykęs patikrinti vaikų, praėjus šešioms savaitėms. Nematę 
filmuko vaikai tebebuvo atsiskyrę, o tie, kurie matė, mokyklose 
tapo socialiai kone aktyviausi. Taigi vienąkart pažiūrėto dvide- 
šimt trijų minučių trukmės filmuko, regis, pakako, kad nebe- 
liktų kartais visą gyvenimą kamuojančių socialinių bėdų. Tokia 
yra socialinio įrodymo galia.“ 

Turiu ir savo mėgstamiausią konkretų socialinio įrodymo 
galios atvejį. Jis man patinka dėl kelių priežasčių: yra nuostabus 
retai taikomo stebėtojo-dalyvio metodo pavyzdys, kai moksli- 
ninkas tiria įsitraukdamas į natūralias reiškinio aplinkybes; tei- 
kia informacijos skirtingų sričių tyrinėtojams: istorikams, psi- 
chologams ir teologams, o svarbiausia — parodo, kaip socialinis 
įrodymas gali būti panaudotas prieš mus ne kitų, o mūsų pačių, 
be to, įtikina, jog tai, kas norime, kad būtų tiesa, ir taps tiesa. 

Papasakosiu seną istoriją, bet, norint iki galo ją suvokti, 
reikia aptarti įvairius religinius judėjimus — tai, kas rutuliojasi 
jau daug tūkstančių metų. Daug skirtingų sektų ir kitų religi- 
nių bendruomenių yra pranašavę, esą konkrečią dieną tie, ku- 
rie tiki jų mokymais, bus išgelbėti ar sulauks begalinės laimės. 


4.1 PAV. 


Žiūrėjimo aukščiau (ir dar aukščiau) reikšmė 
Piešinuke (iš žurnalo Punch) pavaizduota minia 
gali daryti velnišką įtaką. 


(PAVEIKSLĖLIAI IŠ ŽURNALO PUNCH, REDAGUOTI WILLIAMO HEWISONO IŠ ST MARTIN'S 
PRESS; AUTORINĖS TEISĖS (1979) PRIKLAUSO PUNCH PUBLICATIONS LTD.) 

Sektos teigdavo, kad išgelbėjimo laikas bus pažymėtas svarbaus 
ir nepaneigiamo įvykio, dažniausiai kataklizmų lydimos pasau- 
lio pabaigos. Žinoma, tos pranašystės taip ir neišsipildydavo. 
Dideliam sektų narių pasipiktinimui, pasaulio pabaiga niekad 
neįvykdavo. 

Tačiau istorijoje užfiksuota daugybė atvejų, kai išryškė- 
jo keista tendencija: iliuzijoms neišsipildžius, sektantai jų dar 
labiau įsikimba, užuot atsisakę. Rizikuodami būti išjuokti, jie 
išeina į gatves ir viešai išsako savo pažiūras, su dar didesniu 
užsidegimu neigdami oficialiai įteisintą religiją, ragina žmones 
atsiversti į jų tikėjimą. Taip antrajame mūsų eros šimtmetyje 
darė Turkijos montanistai, šešioliktame amžiuje - Nyderlan- 
dų anabaptistai, septynioliktame — Izmiro sabatistai, devynio- 
liktame — Amerikos mileristai. Pasak trijų socialinių mokslų 
specialistų, taip daro ir dabar Čikagoje veikianti sekta, kurios 
nariai tiki pasaulio pabaiga. Mokslininkai — Leonas Festingeris, 
Henry Rieckenas ir Stanley Schachteris, kartu dirbantys Mine- 
sotos universitete, sužinoję apie tą sektą pamanė, kad ja verta 
pasidomėti. Jų sprendimas tirti sektą apsimetus naujais nariais 
ir už atlygį pasamdyti stebėtojus padėjo gauti ypač tikslios in- 
formacijos, kas dedasi sektoje keletą dienų prieš numatytą ka- 
tastrofą ir po tos datos. 

Sektantų buvo nedaug —- niekad neviršijo trisdešimties na- 
rių. Sektai vadovavo vidutinio amžiaus vyras ir moteris, kurių 
vardus mokslininkai pakeitė į dr. Thomo Armstrongo ir ponios 
Marian Keech. Dr. Armstrongas, koledžo gydytojas, jau seniai 
domėjosi mistika, okultizmu ir skraidančiomis lėkštėmis ir dėl 
turimų žinių šiomis temomis grupės nariams buvo didelis au- 
toritetas. Tačiau svarbiausias asmuo ir pagrindinė sektos vei- 
klos koordinatorė buvo ponia Marian Keech. Tais metais ji ėmė 
gauti pranešimų iš gyvenančių kitose planetose dvasių, kurias 
vadino sargybiniais. Tos žinutės, fiksuojamos Marian ranka 

per automatinio rašymo prietaisą, ir sudarė didžiąją dalį sek- 
tos religijos turinio. Sargybinių mokymai buvo šiek tiek susiję 
su tradiciniais krikščionybės mokymais, tad nenuostabu, kad 
vienas iš sargybinių, vardu Sananda, vėliau pasirodė esąs da- 
bartinis Kristaus įsikūnijimas. 

Sargybinių siunčiamos žinutės, visad sukeldavusios daug 
diskusijų ir interpretacijų, įgijo naują reikšmę, kai jose buvo 
išpranašauta artėjanti pasaulio pabaiga — Vakarų pusrutulyje 
kils potvynis ir galiausiai užlies visą planetą. Iš pradžių sek- 
tantai, suprantama, sunerimo, tačiau tolesnės per Keech per- 
duotos žinutės patikino, jog sektos vadovai ir visi, kurie tiki 
mokymais, išsigelbės. Prieš prasidedant didžiajai katastrofai, 
iš kosmoso turėjo atskristi ateiviai ir erdvėlaiviais nugabenti 
sektantus į saugią vietą, tikriausiai į kitą planetą. Apie išgel- 
bėjimą buvo pasakyta labai nedaug, tik tai, kad „tikintieji turį 
jam ruoštis: kartoti slaptažodžius, nes jais privalės apsikeisti 
(„skrybėlę palikau namie“; „koks klausimas?“; „aš pats sau ne- 
šikas“), ir atsikratyti drabužių metalinių detalių, mat metalinių 
daiktų turėjimas kelionę skraidančia lėkšte padarys labai pa- 
vojingą“. 

Stebėdami sektantus likus kelioms savaitėms iki katastro- 
fos, Festingeris, Rieckenas ir Schachteris atkreipė dėmesį į du 
jų elgesio ypatumus. Pirma, tie žmonės buvo labai įsipareigoję 
savo tikėjimui. Laukdami išvykimo iš žūsiančios Žemės, jie pri- 
ėmė neatšaukiamų sprendimų. Daugelio sektos narių šeimos ir 
jo laikėsi, nors tai atitolino juos nuo artimųjų. Keleto sektantų 
kaimynai ar šeimos nariai pagrasino kreiptis į teismą, kad šie 
būtų pripažinti esantys psichiškai nesveiki. Dr. Armstrongo se- 
suo pateikė teismui prašymą, kad jo du vaikai būtų paimti glo- 
bon. Daug sektantų išėjo iš darbo ar apleido studijas norėdami 
visiškai atsiduoti tikėjimui. Kai kurie net išdalijo ar išmetė as- 

meninius daiktus manydami, jog netrukus jų nebereikės. Tai 
buvo Žmonės, kurių įsitikinimas savo tiesa įgalino juos atlaikyti 
didžiulį socialinį, ekonominį, teisinį spaudimą ir kurių tikėji- 
mas besipriešinant tam spaudimui dar labiau stiprėjo. 

Antras sektantų elgesio ypatumas buvo visiškas neveiklu- 
mas. Nors laikė save tikratikiais, savo religijos beveik nesi- 
stengė platinti. Pradžioje jie viešai skelbė apie artėjančią ka- 
tastrofą, tačiau nesistengė pritraukti naujų tikinčiųjų. Jie tik 
perspėdavo ir dalydavo patarimus tiems, kurie savo noru prie 
jų prisidėjo. 

Sektantų nenoras pritraukti naujų narių buvo aiškus ne tik 
iš to, kad jie nebandė nieko įtikinti ateiti į sektą. Jie kaip įma- 
nydami stengėsi išlaikyti savo veiklą paslaptyje - degino atlie- 
kamas mokymų kopijas, kūrė slaptažodžius ir slaptus ženklus, 
apie tam tikrus įrašus nebuvo galima kalbėtis su pašaliniais (tie 
įrašai buvo tokie slapti, kad ką nors nuo jų nusirašyti uždraus- 
ta net ilgamečiams grupės nariams), vengė viešumo. Artėjant 
katastrofos dienai, aplink sektos būstinę Keech name slankiojo 
vis daugiau laikraščių, televizijos ir radijo žurnalistų, kurie be- 
veik visad buvo vejami ar ignoruojami. Į visus klausimus sek- 
tantai dažniausiai atsakydavo: „Jokių komentarų“ Žiniasklai- 
dos atstovai iš pradžių pasitraukdavo, bet kai dr. Armstrongas 
dėl savo religinių įsitikinimų neteko darbo koledže, jie sugrįžo 
ir ėmė dar aršiau atakuoti sektos būstinę. Vienam ypač įnir- 
tingam reporteriui pagrasinta teismu. Būstinės apgultį sektai 
teko atremti ir potvynio išvakarėse, kai susirinkusi reporterių 
minia įkyriai ragino tikinčiuosius prabilti. Vėliau tyrinėtojai 
pagarbiai apibūdino sektantų gebėjimą atsilaikyti prieš vie- 
šumą ir neįsileisti naujokų: „Šitaip baisiai paviešinti, jie darė 
viską, kad nepagarsėtų; nors turėjo krūvas galimybių pritrauk- 
ti naujų narių, jie ir toliau vengė bendrauti, išliko paslaptingi, 
elgėsi itin abejingai“ 


138 ĮTAKOS GALIA 


Galiausiai, kai visi reporteriai, žurnalistai ir norintieji pri- 
sijungti buvo išvaryti, sektantai ėmė ruoštis ateivių atvykimu, 
numatytam tos paros vidurnaktį. Tas reginys, kurį stebėjo Fes- 
tingeris, Rieckenas ir Schachteris, turėjo atrodyti kaip absurdo 
teatro scena. Iš pirmo žvilgsnio normalūs žmonės — namų šei- 
mininkės, koledžo studentai, vidurinės mokyklos moksleivis, 
leidėjas, medicinos daktaras, šaunamųjų ginklų parduotuvės 
darbuotojas ir jo motina — dalyvavo tikroje tragikomedijoje. 
Jie pasirinko veiklos kryptį remdamiesi dviem žmonėmis, su 
kuriais sargybiniai (kitų planetų dvasios) reguliariai palaikė 
ryšį. Tą vakarą Keech ranka parašytos žinutės, kurias perda- 
vė Sananda, buvo papildytos „Kūrėjo“ nurodymais per buvu- 
sią kosmetologę Bertą. Sektantai vienu balsu stropiai kartojo 
frazes, kurias reikės ištarti prieš žengiant į kosminį laivą: „Aš 
pats sau nešikas, aš pats sau nešikas“ Jie rimtai diskutavo, ar 
žinutė iš skambintojo, prisistačiusio televizijos personažu Ka- 
pitonu Vaizdu, yra pokštas, ar koduotas gelbėtojų bendravimas 
su sekta. Laikydamiesi perspėjimo lipant į kosminį laivą netu- 
rėti jokių daiktų iš metalo, tikintieji atsikratė metalinių dalių. 
Moterys nesegėjo liemenėlių ar segėjo neturinčias metalinių 
detalių. Vyrai pašalino kelnių užtrauktukus, vietoj diržų jas da- 
bar prilaikė virvės. 

Sektantų fanatizmą, esą būtina atsikratyti visko, kas iš 
metalo, vienam tyrinėtojui teko pajusti savo kailiu, kai likus 
dvidešimt penkioms minutėms iki vidurnakčio jis prasitarė, 
kad pamiršo iš savo kelnių pašalinti užtrauktuką. Kaip rašė 
mokslininkai, „į tai sektantai reagavo panika. Armstrongas 
buvo skubiai nuvestas į kambarį, kur, drebant jam rankoms 
ir akims vis bėgiojant ties laikrodžiu, užtrauktukas buvo iš- 
pjautas skustuvu, o sagtys išluptos replėmis“. Baigus tą skubo- 
tą operaciją, išbalęs Armstrongas buvo grąžintas į svetainę be 
metalinių daiktų. 

Likus visai nebedaug laiko iki išvykimo, sektantai paniro į 
tylų laukimą. Ten buvusių mokslininkų dėka galime sužinoti 
viską, kas vyko tuo svarbiu sektantų gyvenimo momentu: 


„Paskutinės minutės svetainėje susirinkusiems sektan- 
tams buvo pilnos įtampos. Jie daugiau neturėjo ko veikti, 
tik sėdėjo ir laukė pasidėję paltus ant kelių. Įtemptoje tylo- 
je garsiai tiksėjo du laikrodžiai; vienas maždaug dešimčia 
minučių atsiliko nuo kito. Kai skubantis laikrodis jau rodė 
penkias minutes po dvyliktos, kažkuris tyrinėtojas garsiai 
apie tai pasakė. Žmonės vienu balsu atsiliepė, jog dar ne vi- 
durnaktis. Bobas Eastmanas pareiškė, kad tikslų laiką rodo 
atsiliekantis laikrodis, nes pats jį nustatė šios dienos popie- 
tę. Pagal jį buvo likusios keturios minutės iki vidurnakčio. 

Tų keturių minučių tyla buvo pertraukta tik kartą. Kai 
[dušo kabinoje buvęs] laikrodis, pastatytas ant židinio, 
ėmė rodyti likus minutę iki žengimo į erdvėlaivį, Marian 
šūktelėjo įtemptu, aukštu balsu: „O planas nesužlugo!“ 
Laikrodžiui mušant dvylika, kiekvienas dūžis aiškiai gir- 
dėjosi kupinoje laukimo tyloje. Tikintieji sėdėjo nekrus- 
telėdami. 

Pašalinis stebėtojas galbūt būtų tikėjęsis audringesnės 
reakcijos. Atėjo vidurnaktis, tačiau nieko neįvyko. Jau 
buvo prabėgusios maždaug septynios valandos po nu- 
matytos kataklizmo pradžios, bet žmonės svetainėje te- 
bebuvo be žado. Niekas nekalbėjo, neišleido nė garselio. 
Sektantai sėdėjo lyg suakmenėję, sustingusiais veidais. 
Markas Postas buvo vienintelis sujudėjęs — atsigulė ant 
sofos ir užsimerkė, tačiau neužmigo. Vėliau užkalbintas 
atsakinėjo vienskiemeniais žodžiais, o šiaip gulėjo neju- 
dėdamas. Kiti nerodė jokių emocijų, nors vėliau tapo aiš- 
ku, jog yra labai sukrėsti. 

Neviltis ir sutrikimas pamažu, skausmingai apėmė 
sektantus vieną po kito. Jie iš naujo persvarstė pranašys- 
tę ir susijusias su ja Žinutes. Dr. Armstrongas ir ponia 
Keech mėgino aiškinti, kodėl ateiviai neatvyko, tačiau 
sektantai niekuo nebetikėjo. Ryte, prieš keturias, ponia 
Keech nebeišlaikė ir graudžiai pravirko. „Žinau, - kūk- 
čiojo ji, - kad yra tokių, kurie ėmė abejoti, bet grupė turi 
skleisti tikrąją tiesą tiems, kuriems jos labiausiai reikia, 
ir išlikti vieninga“ Kiti tikintieji irgi nebepajėgė tvardy- 
tis. Matėsi, kad jie visi sukrėsti ir sunkiai sulaiko ašaras. 
Buvo jau pusė penkių, ir vis dar niekaip neišėjo išsklai- 
dyti sektantus užplūdusių abejonių — tuo metu didžioji 
dalis jų jau atvirai kalbėjo apie tai, kad vidurnaktį ateiviai 
nepasirodė. Atrodė, sekta tuoj subyrės.' 


Augant abejonėms ir silpstant sektantų tikėjimui, tyrinė- 
tojai savo akimis pamatė porą nutikimų. Pirmasis įvyko maž- 
daug 4 valandos 45 minutės ryto, kai Marian Keech ranka per 
automatinį rašymą staiga buvo perduota šventa žinia iš aukš- 
čiau. Garsiai ją skaitant buvo gražiai paaiškinti praėjusios nak- 
ties įvykiai. „Mažoji grupė, visą naktį prasėdėjusi ir pralaukusi 
ateivių, skleidė tokią šviesą, kad Dievas nusprendė šį pasaulį 
išgelbėti: Tokio paaiškinimo, nors jis gražus ir aiškus, nepaka- 
ko — pavyzdžiui, jį išgirdęs vienas vyras paprasčiausiai pakilo, 
pasiėmė kepurę, paltą ir išėjo. Reikėjo dar kažko, kas paskatin- 
tų sektantus neatsisakyti tikėjimo. 

Tuomet nutiko dar vienas svarbus dalykas, dėl kurio tikė- 
jimas ir išliko. Apie tai geriausia pasakoti taip pat žodžiais tų, 
kurie viską matė savo akimis: 


„Atmosfera staiga pasikeitė, kartu ir sektos narių elgesys. 
Praėjus kelioms minutėms po to, kai Keech gavo pirmą 

žinutę, atkeliavo kita, kurioje jai buvo liepta viešai paaiš- 
kinti, kas įvyko. Ji paėmė telefoną ir surinko vieno lai- 
kraščio redakcijos numerį. Jai laukiant, kol sujungs, kaž- 
kuris sektantas paklausė: „Marian, ar tai pirmas kartas, 
kai jūs pati skambinate į redakciją?“ Ji tuojau pat atsakė: 
„Ak, taip, pirmas. Iki šiol aš jiems nieko nesu sakiusi, bet 
jaučiu, kad dabar tai būtina“ Sektantai pritarė jai, nes irgi 
jautė, kad reikia. Kai tik Marian baigė pokalbį, kiti sek- 
tos nariai puolė skambinti į laikraščių, žurnalų redakci- 
jas, naujienų agentūras, radijo laidų direkcijas ir aiškinti, 
kodėl neįvyko potvynis. Norėdami išplatinti savo žodį 
greitai ir nedviprasmiškai, sektantai visuomenei atsklei- 
dė tai, ką iki tol laikė visiškoje paslaptyje. Vos prieš keletą 
valandų jie vengė reporterių ir buvo erzinami žiniasklai- 
dos dėmesio, bet dabar jie ėmė aktyviai viešintis: 


Pasikeitė sektos požiūris ne tik į slaptumą ir viešumą, bet ir 
į naujokų priėmimą. Anksčiau į namus užėję pašaliniai būdavo 
ignoruojami, išvaromi ar su jais elgiamasi atsainiai, o neįvykus 
lauktajam potvyniui viskas pasikeitė. Buvo priimti visi svečiai, 
atsakyta į visus jų klausimus, visiems jiems pasiūlyta įstoti į 
sektą. Nariams iki tol nebūdingas noras priimti naujokus ge- 
riausiai atsiskleidė turbūt tada, kai vieną vakarą atvyko devy- 
ni vidurinės mokyklos mokiniai, norintys pasikalbėti su ponia 
Keech. 


„Jie rado ją kalbančią telefonu, įsitraukusią į diskusiją 
apie skraidančias lėkštes su žmogumi, kurį, kaip vėliau 
paaiškėjo, laikė ateiviu iš kosmoso. Norėdama tęsti po- 
kalbį ir tuo pat metu išlaikyti naujokus, Marian tiesiog 
įtraukė juos į pokalbį ir daugiau nei valandą pakaitomis 
šnekėjo tai su svečiais, tai su „ateiviu“. Ji taip norėjo pri- 

traukti naujų tikinčiųjų, kad nebuvo nusiteikusi praleisti 
nė vienos pasitaikiusios progos: 


Kas lėmė tokį radikalų sektantų pasikeitimą? Vos per kelias 
valandas iš atsiskyrusios ir nekalbios grupės jie virto atvirais, 
energingais šventosios žinios skleidėjais. Kodėl jie nutarė vie- 
šintis — juk nekilus potvyniui netikintys galėjo iš jų paprasčiau- 
siai pasijuokti? 

Esminis lūžis įvyko kažkuriuo lemtingosios nakties metu, 
kai vis labiau aiškėjo, kad potvynio nebus. Gal ir keista, tačiau 
neatsisakyti tikėjimo sektantus vertė ne įsitikinimas, jog prana- 
šystė išsipildys, o netikrumo jausmas — supratimas, kad jei ne- 
kils potvynis ir neatvyks ateiviai, žlugs ir pats tikėjimas — visa 
jų atrama. Keech namo svetainėje susirinkusiems žmonėms tai 
kėlė siaubą. 

Sektos nariai buvo nuėję pernelyg toli ir per daug atidavę ti- 
kėjimui, kad leistų jam žlugti; jie nebūtų pajėgę pakelti apmau- 
do, finansinių nuostolių ir pašaipų. Didžiulis sektantų noras 
laikytis įsikibus savo tikėjimo atsispindi jų kalbose. Štai vienos 
narės, turinčios trejų metų sūnų, žodžiai: 


„Privalau tikėti, kad dvidešimt pirmą dieną kils potvynis, 
nes išleidau visus pinigus. Mečiau darbą, nustojau lanky- 
ti kompiuterių mokyklą... Privalau tikėti“ 


Pats dr. Armstrongas, praėjus keturioms valandoms po vi- 
durnakčio, tyrinėtojams pasakė: 


„Nuėjau ilgą kelią. Viską mečiau, su visais nutraukiau ry- 
šius, sudeginau visus tiltus, viskam atsukau nugarą, tad 
negaliu sau leisti suabejoti. Privalau tikėti. Ir jokios kitos 
tiesos nėra“ 

Įsivaizduokite, kaip pasijuto Armstrongas ir jo sekėjai išau- 
šus rytui. Jie buvo taip įjunkę į tikėjimą, kad nenorėjo pripažinti 
jokios kitos tiesos. Tačiau jų įsitikinimus negailestingai panei- 
gė realybė: skraidančios lėkštės neatskrido, ateiviai neatvyko, 
potvynis neprasidėjo ir pranašystė neišsipildė. Puoselėtą tiesą 
paneigė fizinis įrodymas, todėl sektantams teliko viena išeitis: 
atrasti naujų įrodymų, kad jų tiesa teisinga, — socialinį įrodymą. 

Tai paaiškina, kodėl jie iš paslaptingų konspiratorių virto 
aistringais misionieriais ir rinkosi keistis tokiu neįprastu lai- 
ku — tada, kai po akivaizdaus tiesos paneigimo pašaliniai jais 
būtų tikėję mažiausiai. Buvo būtina rizikuoti tapti netikinčių 
žmonių paniekos ir pašaipos objektais, nes viltį teikė vien vie- 
šumas ir pastangos pritraukti naujų tikinčiųjų. Jei jie skelbs 
žodį, informuos nežinančius, įtikins skeptikus ir tai darydami 
pritrauks naujokų, suniekinti, bet išlaikyti jų įsitikinimai taps 
teisingesni. Pagal socialinio įrodymo principą, kuo daugiau 
žmonių laikys idėją teisinga, tuo ji bus teisingesnė. Sektantų 
veiklos esmė aiški: įmanoma pakeisti tik socialinius įrodymus, 
o fizinių — ne. Įtikinėkite, ir jie įtikės!“ 


MIRTIES PRIEŽASTIS NEŽINOMA (NETIKRUMAS) 


Visi šioje knygoje aprašyti įtakos ginklai tam tikromis sąlygo- 
mis veiksmingesni. Norint nuo kurio nors iš jų apsiginti, labai 
svarbu žinoti jiems tinkamiausias sąlygas, kuriomis esame pa- 
žeidžiamiausi. Kalbant apie socialinio įrodymo principą, mes 
jau turime pavyzdį, kada jis veikia geriausiai — Čikagos sektos 
nariai, susvyravus jų tikėjimui, ėmė siekti pritraukti naujų na- 
rių. Apskritai, kai nelabai žinome, ką daryti atsidūrus neaiškioje 
ar miglotoje padėtyje, apėmus netikrumo jausmui, mes esame 
labiausiai linkę stebėti kitų veiksmus ir juos laikyti teisingais. 

Tačiau nagrinėdami kitų žmonių reakciją tam, kad atsikra- 
tytume netikrumo jausmo, dažnai praleidžiame pro akis ne- 
didelį, bet svarbų faktą — aplinkinius taip pat veikia socialinio 
įrodymo principas. Susiklosčius neaiškiai situacijai, visų polin- 
kis stebėti, ką daro kiti, gali sukelti įdomų reiškinį, vadinamą 
pliuralistiniu nemokšiškumu. Gerai tai suvokus, galima paaiš- 
kinti ir misle, ir mūsų gėda laikomą dažną reiškinį — minios 
žmonių nesugebėjimą suteikti nukentėjėliams būtiną pagalbą. 

Klasikinis įvykusios nelaimės liudininkų neveiklumo pavyz- 
dys, sukrėtęs daug žurnalistų, politikų ir mokslininkų, prasi- 
dėjo kaip paprasta Niujorko Kvinso rajone įvykdytos žmogžu- 
dystės byla. Trečią dešimtį baigianti Catherine Genovese vėly- 
vą vakarą grįžtanti iš darbo buvo užpulta ir nužudyta gatvėje 
netoli savo namų. Žmogžudystė niekada nėra tai, į ką lengva 
numoti ranka, tačiau tokiame dideliame ir dinamiškame mies- 
te kaip Niujorkas šios moters nelaimė nepasirodė labai svarbi 
ir tebuvo aprašyta vos viename nedideliame New York Times 
straipsnyje. Catherine Genovese istorija būtų mirusi kartu su 
šia moterimi tą 1964-ųjų gegužės dieną, jei per atsitiktinumą 
nebūtų išaiškėję tam tikri faktai. 

Atsitiko taip, kad praėjus savaitei Times vyriausiasis redak- 
torius A. M. Rosenthalis pietavo su Niujorko policijos komi- 
saru. Rosenthalis pasiteiravo komisarą apie kitą Kvinsyje įvyk- 
dytą žmogžudystę, o komisaras, pamanęs, jog kalbama apie 
Genovese atvejį, atskleidė sukrečiančių detalių, kurias išsiaiš- 
kino įvykį tyrusi policija. Jos buvo tokios baisios, kad visi jas 
išgirdę Žmonės, taip pat ir pats komisaras, liko priblokšti ir 
norėjo paaiškinimų. Nebuvo taip, kad Genovese žuvo greitai 
ir niekam nematant. Jos agonija buvo ilga, triukšminga, pilna 
kančios ir vieša. Užpuolikas moterį ilgai persekiojo ir per tris- 
dešimt penkias minutes dūrė jai triskart, taip galiausiai nutildė. 
Neįtikėtina, tačiau trisdešimt aštuoni moters kaimynai stebėjo 

nužudymą pro savo buto langus ir nepajudino nė piršto, net 
nepaskambino policijai. 

Taip tą istoriją sužinojo Rozenthalis, buvęs reporteris, lai- 
mėjęs Pulitzerio premiją. Papietavęs su komisaru, jis tą pačią 
dieną savo pavaldiniui pavedė pasidomėti tos žmogžudystės 
liudininkais. Greičiau nei po savaitės Times paskelbė per visą 
puslapį ilgą straipsnį, ir jis sukėlė ginčų ir spėlionių. Pirmos ke- 
lios pastraipos atskleidžia tos istorijos dvasią ir esmę: 


„Daugiau nei pusę valandos garbingi, įstatymų besilai- 
kantys Kvinso gyventojai stebėjo, kaip žudikas perse- 
kiojo ir per tris puolimus nudūrė auką Karališkame Kju 
botanikos sode. 

Jie dukart jį sustabdė ir nubaidė garsiai šūktelėdami 
ir netikėtai uždegdami šviesas savo miegamuosiuose. 
Paskui jis kaskart sugrįždavo, susirasdavo auką ir jai vėl 
durdavo. Per užpuolimą nė vienas kaimynas nepaskam- 
bino policijai; vienas tai padarė jau tada, kai moteris 
buvo mirusi. 

Tai įvyko prieš dvi savaites, tačiau vyriausiasis ins- 
pektoriaus padėjėjas Frederickas M. Lussenas, dirbantis 
rajono detektyvu ir dvidešimt penkerius metus narplio- 
jantis žmogžudystes, tebėra sukrėstas. 

Jis gali be didelių emocijų kalbėti apie daugybę žmog- 
žudysčių, tačiau tai, kas įvyko Kju botanikos sode, jį su- 
glumino ne tik dėl to, kad tai žmogžudystė, bet ir todėl, 
kad „gerieji žmonės“ nesugebėjo paskambinti policijai: 


Visi, kurie sužinojo šias detales, buvo sukrėsti ir sutrikę, 
kaip ir vyriausiasis inspektoriaus padėjėjas Lussenas. Pirmiau- 
sia policiją, žiniasklaidos atstovus ir skaitytojus ištiko šokas, 
jie liko priblokšti. Tada apėmė sumišimas. Kodėl trisdešimt 

aštuoni „gerieji žmonės“ nieko nesiėmė? Niekas negalėjo pa- 
sakyti. Žmogžudystės liudininkai ir patys buvo sutrikę. „Neži- 
nau, - tesakė jie vienas po kito. — Aš tiesiog nežinau“ Kiti pa- 
teikė menkavertes savo neveiklumo priežastis, pavyzdžiui, du 
trys žmonės pasakė „bijoję“ ar „nenorėję kištis“. Tačiau tai ne 
pasiteisinimas, juk tereikėjo anonimiško skambučio policijai, 
ir Catherine Genovese būtų buvusi išgelbėta, liudininkui neri- 
zikuojant savo saugumu ateityje ar nesugaišus per daug laiko. 
Ne, liudininkų elgesį lėmė ne nenoras ar baimė susijaukti gyve- 
nimą, o kažkas, ko tie žmonės ir patys nepajėgė suvokti. 
Tačiau tai, kad jie buvo sutrikę, nėra įdomi medžiaga 
straipsniui. Tad spauda, kaip ir kiti žiniasklaidos atstovai — 
kelios laikraščių, žurnalų redakcijos, televizijos stotys, kurios 
medžiojo vėlesnes panašias istorijas, - pateikė vieną vienintelį 
paaiškinimą: liudininkams, kaip ir kitiems amerikiečiams, tas 
įvykis rūpėjo ne tiek, kad jie kištųsi. Mes tapome savanaudžių, 
nejautrių žmonių tauta. Šiuolaikinio, ypač miesto, gyvenimo 
negandos padarė mus atšiauresnius. Mes tampame ledine vi- 
suomene, nejautria ir abejinga aplinkinių nelaimėms. 
Remiantis tokiu supratimu, imta viešinti ir kitas istorijas 
apie visuomenės abejingumą. Žurnalas Times po Genovese 
nužudymo ėmė jas tiesiog „gaudyti“ ir viešinti anksčiau nei 
kiti laikraščiai. Tokio požiūrio laikėsi ir nuo gyvenimo atitrūkę 
visuomenės komentatoriai, kurie tokie jau yra, kad kalbėdami 
su spauda nepripažįsta, jog atsidūrę ekstremaliose situacijose 
žmonės labai sutrinka. Jie Genovese žmogžudystę taip pat laikė 
svarbiu visuomenei įvykiu. Visi vartojo žodį „apatija“. Įdomu, 
kad Times jį pavartojo savo pirmojo puslapio antraštėje, nors 
apatiją aiškino kitaip. Kai kurie dėl apatijos kaltino per televi- 
ziją rodomas žiaurybes, agresiją, bet labiausiai nužmogėjimą, 
kuriuo pasižymi didmiesčio visuomenė, ir žmonių susvetimė- 
jimą. Net žurnalistas Rosenthalis, kuris pirmasis paviešino Ge- 

novese istoriją ir parašė apie tai knygą, taip pat pritarė gyveni- 
mo didmiestyje nulemtai apatijai. 


„Niekas negali pasakyti, kodėl trisdešimt aštuoni panelės 
Genovese užpuolimą matę žmonės nesugebėjo paskam- 
binti policijai, mat jie ir patys nesugeba to paaiškinti. 
Tačiau galima manyti, jog jų apatiją nulėmė gyvenimas 
didmiestyje, nes jie stengėsi išlikti psichologiškai sti- 
prūs — jei žmogus yra apsuptas milijono kitų ir nuolat 
patiria spaudimą, vienintelis būdas apsiginti yra kuo la- 
biau atsiriboti nuo aplinkinių. Abejingumas kaimynui ir 
jo bėdoms yra atsakas į gyvenimo atmosferą Niujorke, 
taip pat ir kituose dideliuose miestuose/7 


Apie Genovese nužudymą buvo kalbama vis plačiau: Ro- 
senthalis apie tai išleido knygą, istorija sudomino daug lai- 
kraščių bei žurnalų, buvo sukurta keletas dokumentinių filmų, 
pastatytas spektaklis „Off-Broadway“ teatre. Ji sudomino ir 
psichologijos profesorius iš Niujorko — Bibbą Latane ir Johną 
Darley. Jie išnagrinėjo pranešimus apie Genovese nužudymą ir 
remdamiesi turimomis socialinės psichologijos žiniomis ėmė 
nagrinėti nelabai paaiškinamą faktą, kad nusikaltimą matė tris- 
dešimt aštuoni žmonės. Kituose pranešimuose buvo pabrėžia- 
ma, kad liudininkai nesiėmė jokių veiksmų, nors jų buvo net 
trisdešimt aštuoni. Latane ir Darley iškėlė spėjimą, jog niekas 
negelbėjo aukos dėl to, kad mačiusiųjų nusikaltimą buvo daug. 
Psichologai spėjo, kad nelaimės liudininkas greičiausiai nepa- 
dės aukai, jei aplink bus daug kitų liudininkų, dėl mažiausiai 
dviejų priežasčių. Pirma priežastis gana aiški — įvykio vieto- 
je esant ne vienam padėti galinčiam žmogui, kiekvieno liudi- 
ninko asmeninė atsakomybė tampa mažesnė: „Gal kas kitas 
paskambins pagalbos tarnybai, o gal jau paskambino“ Tad vi- 

siems manant, jog padės ar jau padėjo kas nors kitas, galiausiai 
niekas nepadeda. 

Antra priežastis yra labiau psichologiškai intriguojanti, pa- 
remta socialinio įrodymo principu ir susijusi su pliuralistiniu 
nemokšiškumu. Labai dažnai įvykusi nelaimė neatrodo tragiš- 
ka. Ar skersgatvyje gulintis žmogus patyrė širdies smūgį, ar yra 
girtas? Iš gatvės atsklidęs aštrus garsas — šūvių pokšėjimas ar 
variklio čiaudėjimas? Iš kaimynų buto girdimas bruzdesys — 
užpuolimas ar karštas šeimos ginčas, į kurį kištis nedera ir ku- 
rio dalyviai pašalinių dėmesio nepageidauja? Kas čia vyksta? 
Esant tokioms neaiškioms situacijoms, dažnai įdėmiai žiūrima, 
kaip elgiasi kiti. Iš kitų reakcijos galime suprasti, ar įvykis yra 
nelaimė, ar ne. 

Tačiau lengva pamiršti, jog ir kiti įvykį stebintys žmonės yra 
linkę ieškoti socialinio įrodymo. Mes visi norime prieš kitus 
pasirodyti kaip gebantys tvardytis, šaltakraujai, mėgstame grei- 
tai, ramiai ir slapta žvilgčioti į kitus ir ieškoti įrodymo, tad vieni 
kitus matome kaip ramius ir nieko nesiimančius. Dėl to, taip 
pat ir dėl socialinio įrodymo, įvykis neatrodys nelaimė. Taip, 
pasak Latane ir Darley, atsiranda pliuralistinio nemokšiškumo 
būsena, „kurios apimti visi įvykį matantys žmonės nutaria: ka- 
dangi nė vienas nėra sunerimęs, vadinasi, nieko bloga neatsiti- 
ko. Tuo tarpu situacija gali darytis vis grėsmingesnė ir pasiekti 
kritinį tašką, kai atskiras individas nebėra veikiamas kitų ra- 
mumo ir sureaguoja.'* 

Remiantis Latane ir Darley samprotavimais, galima padaryti 
svarbią išvadą: nelaimės auka manydama, kad minioje yra sau- 
gi, galbūt labai klysta. Gali būti, jog, ištikus nelaimei, tikimybė 
išsigelbėti yra didesnė esant vienam liudininkui, o ne jų miniai. 
Norėdami patikrinti šią neįprastą hipotezę, Darley ir Latane 
drauge su studentais ir kolegomis atliko sistemišką, įdomų eks- 
perimentą, ir išplaukė aiškios išvados. Tyrimo esmė — sureži- 

4.2 PAV. 
Auka? 
Tokiais atvejais kaip šis, kai neaišku, ar iš tiesų žmogų ištiko 


nelaimė ir ar jam reikia padėti, retai kada pagelbėjama, jei 
aplinkui daug žmonių. Pagalvokite: jeigu būtumėte antras pro 
šalį einantis žmogus, kaip elgtumėtės matydamas, kad 
pirmasis praeivis mano, jog pagalbos nereikia? 
(JAN HALASKA, PHOTO RESEARCHERS, INC.) 


suoti nelaimes vieno ar kelių žmonių akivaizdoje ir fiksuoti, ku- 
riais atvejais auka sulaukia daugiau pagalbos iš aplinkinių. Per 
pirmąjį eksperimentą Niujorko koledžo studentas, apsimetęs, 
jog jį ištiko epilepsijos priepuolis, esant tik vienam liudininkui, 
visus kartus sulaukė pagalbos iš 85 procentų liudininkų, o esant 
penkiems liudininkams — tik iš 31 procento. Išaiškėjus, kad pa- 
galbos visuomet sulaukiama netoliese esant vienam žmogui, 

tapo sunku teigti, jog esame šalta visuomenė, kurioje niekam 
nerūpi kitų kančios - tiesiog egzistuoja kažkas, kas susiję su ki- 
tais liudininkais, ir tai skatina beveik nieko nesiimti. 

Vėliau mokslininkai nutarė išsiaiškinti, kiek socialinis įrody- 
mas lemia visuotinę liudininkų apatiją. Į galimos nelaimės liu- 
dininkų tarpą tyrėjai nusiuntė žmonių, ir jie apsimetė taip, tarsi 
nieko neatsitiko. Pavyzdžiui, kito Niujorke atlikto eksperimento 
metu paaiškėjo, jog 75 procentai žmonių, kurie būdami vieni 
pastebėjo iš po durų besiveržiančius. dūmus, apie tai pranešė 
tarnyboms, tačiau tik 58 procentai jų pranešė tais atvejais, kai 
tai matė trys žmonės. O mažiausiai (vos 10 procentų) reagavo 
trijų žmonių grupės: du iš jų tyčia nekreipė dėmesio į dūmus. 
Per panašų tyrimą Toronte vienas liudininkas suteikė pagalbą 
90 procentų visų atvejų, bet vos 16 procentų tais atvejais, kai 
šalia būdavo dar du žmonės, nekreipiantys jokio dėmesio. 

Po daugiau nei dešimt metų trukusių tyrinėjimų socialinių 
mokslų specialistai jau gerai žino, kokiais atvejais liudininkai 
padės nelaimės aukoms. Pirma, jie paneigė nuomonę, kad tapo- 
me abejinga, nejautria visuomene: liudininkai, suvokę, jog tikrai 
įvyko nelaimė, greičiausiai suteiks pagalbą. Esant tokiai sąlygai, 
skaičius žmonių, kurie arba įsikiš patys, arba reikalaus suteikti 
pagalbą, yra gana palankus. Pavyzdžiui, per keturis atskirus eks- 
perimentus Floridoje buvo suvaidinta, kad techninio personalo 
darbuotoją ištiko nelaimė. Paaiškėjus, kad darbuotojas sužeis- 
tas ir jam reikia pagalbos, dviejų eksperimentų metu jam padė- 
jo 100 procentų visų liudininkų. Per kitus du eksperimentus, kai 
norint padėti reikėjo liestis prie aukštos įtampos elektros laidų, 
pagalbą suteikė 90 procentų liudininkų. Beje, šiais atvejais buvo 
nesvarbu, ar nelaimę matė vienas, ar daugiau žmonių.? 

Situacija tampa visai kitokia, kai liudininkams, kaip dažnai 
pasitaiko, būna neaišku, ar įvykis tikrai yra nelaimė. Tuomet 
tikimybė, kad auka sulauks pagalbos, didesnė, jei yra tik vie- 

nas liudininkas, o ne daugiau, ypač jei tie liudininkai vieni kitų 
nepažįsta. Atrodo, kad pliuralistinio nemokšiškumo principas 
labiausiai veikia tada, kai liudininkai tarpusavyje nepažįstami. 
Taip yra todėl, kad viešumoje mes dažnai norime atrodyti esą 
šaltų nervų ir protingi, be to, nežinome, kaip reaguos mums 
nepažįstami žmonės, būdami tarp jų dažnai nieko nesiimame 
ar nesugebame tinkamai suvokti susirūpinimą rodančio jų el- 
gesio. Todėl galbūt įvykusi nelaimė dažnai nelaikoma nelaime, 
ir auka nukenčia labiau.'* 

Nuodugniau panagrinėjus šių tyrimų rezultatus, peršasi tam 
tikra išvada: veiksniai, lemiantys tai, kad nelaimės auka gali ne- 
sulaukti aplinkinių pagalbos, labiau pasireiškia dideliuose mies- 
tuose, nes: 1) Priešingai nei kaimo vietovių, miestų atmosfera 
yra kur kas triukšmingesnė, joje sunkiau sutelkti dėmesį, ji di- 
namiškesnė, todėl atsitikus nelaimei dažnai sunkiau suvokiama; 
2) Miestuose daugiau žmonių, tad labiau tikėtina, kad nelaimę 
matys ne vienas, o daug liudininkų; 3) Miestiečiai pažįsta ma- 
žiau savo kaimynų nei kaimų gyventojai, todėl tapti nelaimės 
liudininkais didesnė tikimybė būnant tarp svetimų, o ne savų. 

Šie trys miestams būdingi bruožai — painiava, didelis gyven- 
tojų skaičius ir tai, kad jie vieni kitų nepažįsta, — labai aiškiai 
atsispindi eksperimentuose ir mažina tikimybę, jog kas nors ko 
nors imsis. Taigi net nežinodami tokių grėsmingų terminų kaip 
nužmogėjimas ir dideliems miestams būdingas žmonių susve- 
timėjimas, galime paaiškinti, kodėl didmiesčiuose įvykstančių 
nelaimių aukos taip retai sulaukia pagalbos. 


Kaip pačiam netapti auka 


Jei kalbėdami apie gyvenimo šiuolaikiniuose miestuose pavo- 
jus vartosime ne taip grėsmingai skambančius terminus, tie 

pavojai niekur neišnyks. Jie taps dar aktualesni, nes pastaruoju 
metu žmonės masiškai kraustosi į miestus (po dešimties metų 
pusė Žemės gyventojų bus miestiečiai). Laimei, šiokios tokios 
vilties teikia mokslininkų nustatytos liudininkų apatijos prie- 
žastys. Jas žinodama auka gali labai padidinti tikimybę sulaukti 
aplinkinių pagalbos. Svarbiausia suvokti, kad liudininkai daž- 
niausiai nepadeda ne todėl, kad yra abejingi, o tiesiog nežino, 
ar reikalinga pagalba. Jie nežino, ar tikrai įvyko nelaimė ir ar 
imtis veiksmų - jų atsakomybė. Kai jaučia esantys atsakingi, jie 
aktyviai reaguoja! 

Žinodamos, jog didžiausia problema - ne koks nors ne- 
valdomas visuomeninis reiškinys, kaip miestų gyventojų nu- 
žmogėjimas, o paprasčiausias netikrumo jausmas, aukos gali 
imtis veiksmų, mažinančių liudininkams netikrumo jausmą. 
Įsivaizduokite, kad, pavyzdžiui, vasaros vakarą leidžiate parke 
vykstančiame koncerte. Pasibaigus koncertui ir ėmus skirstytis 
žmonėms, jums šiek tiek nutirpsta ranka, bet nutariate, jog tai 
nieko rimto. Tačiau einant drauge su minia per parką, nutirps- 
ta jau visa ranka ir viena veido pusė. Jūs sutrinkate, prisėdate 
po medžiu, atsiremiate į jį ir nutariate mažumėlę pailsėti. Ne- 
trukus pajaučiate, kad jums kažkas labai negerai. Atsisėdus ge- 
riau nepasidarė — raumenys nusilpę tiek, jog beveik nebegalite 
kalbėti. Topteli baisi mintis: „Dieve, mane ištiko insultas!“ Pro 
šalį eina daug žmonių, jie nekreipia į jus dėmesio. Keletas, ku- 
rie pastebi jus keistai sukniubusį po medžiu ir kad jūsų veidas 
keistai persikreipęs, apsidairo ir pamatę, jog aplinkiniai nere- 
aguoja, nueina paveikti socialinio įrodymo, nutarę, jog nieko 
bloga neatsitiko. 

Ką patekęs į tokią situaciją turėtumėte daryti, kad atkreip- 
tumėte žmonių dėmesį ir sulauktumėte pagalbos? Svarbi kie- 
kviena minutė, nes jūsų kūnas po truputį paralyžiuojamas. Jei- 
gu nebegalite kalbėti, judėti ar netenkate sąmonės nesuspėję 

nieko prisišaukti, labai sumažėja tikimybė sulaukti pagalbos ir 
pasveikti. Būtina kuo greičiau jos prašyti. Kaip geriausia tai pa- 
daryti? Dejonės, aimanos ar šauksmai tikriausiai nepadės. Tai 
gali atkreipti aplinkinių dėmesį, tačiau jų nepakaks žmonėms 
įtikinti, jog jus ištiko nelaimė. 

Vien šaukdamas pagalbos galite ir nesulaukti, todėl reikėtų 
būti konkretesniam. Turite aiškiai parodyti, kad jums jos reikia, 
o ne tik siekti atkreipti aplinkinių dėmesį. Negalima leisti ap- 
linkiniams manyti, jog nieko bloga neatsitiko. Šaukite „padėki- 
te!“ ir nebijokite apsirikti dėl savo būklės - nepatogumo jausmą 
turite išrauti su šaknimis. Ištikus insultui, nevalia jaustis ne- 
smagiai prieš kitus ar bijoti suklysti - juk nepatogumo jausmas 
yra niekis žinant, kad galite mirti ar likti neįgalus. 

Tačiau aiškiai parodyti, jog reikia pagalbos, nėra pats efek- 
tyviausias būdas ją prisišaukti. Nors aplinkiniai nebe taip smar- 
kiai abejos, kad jus ištiko nelaimė, jūsų šauksmas neišsklaidys 
kitų abejonių: kokia pagalba reikalinga, kas ją turėtų suteikti — 
aš ar kvalifikuoti medicinos darbuotojai, gal kas nors jau ieško 
pagalbos, o gal tą daryti turėčiau aš? Kol žmonės taip svarsty- 
dami stovės ir spoksos, gali būti jau per vėlu jus gelbėti. 

Taigi ištikus nelaimei reikia ne tik aiškiai pasakyti ar paro- 
dyti žmonėms, jog jums reikia pagalbos, bet ir išsklaidyti abe- 
jones dėl to, kaip reikia padėti ir kas tai turėtų daryti. Tad koks 
gi būdas tai padaryti yra geriausias? 


Remdamasis ką tik pateiktais mokslininkų atliktų tyrimų 
rezultatais, aš jums patarčiau iš minios išsirinkti vieną žmo- 
gų: Žiūrėkite į jį, kalbėkite jam, rodykite tik į jį: „Pone su mė- 
lyna striuke, man reikia pagalbos. Kvieskite greitąją“ Vienu ar 
dviem ištartais sakiniais turėtumėte išsklaidyti abejones, kurios 
trukdo suteikti pagalbą ar verčia delsti. Savo ištartais žodžiais 
suteiksite mėlyna striuke vilkinčiam vyrui gelbėtojo vaidmenį. 

Juos išgirdęs jis supras, kad jums tikrai reikia padėti, kad jis, o 
ne kas kitas turi tai padaryti, ir galiausiai sumos, ko imtis. Visi 
moksliniai tyrimai parodė, kad pagalba tokiu atveju gaunama 
greitai ir būna veiksminga. 

Taigi ištikus nelaimei geriausia elgtis taip, kad išsklaidytu- 
mėte aplinkinių abejones, ar jums tikrai reikalinga pagalba ir 
kas ją turi suteikti. Pasistenkite kuo tiksliau pasakyti, jog jums 
reikia padėti. Neleiskite žmonėms patiems daryti išvadų, nes 
socialinio įrodymo principas ir pliuralistinis nemokšiškumas 
gali paskatinti juos nemanyti, kad įvyko nelaimė, ypač jei tai 
minia Žmonių. 

Prašykite pagalbos vieną asmenį. Stenkitės nepasiduoti 
norui vien tik pasakyti, kad reikia padėti. Pasirinkite žmogų 
ir duokite užduotį tik jam, antraip minia gali nutarti, jog kas 
nors kitas turėtų padėti, padės ar jau padėjo. Iš visų knygoje 
aprašytų būdų, kaip pasiekti priversti kitus išpildyti prašymą, 
šį įsidėmėti svarbiausia — juk jei ištikus nelaimei nesugebėsite 
prisišaukti pagalbos, tai gali baigtis negrįžtamais sveikatos su- 
trikimais. 

Tuo įsitikinti ne per seniausiai teko ir man pačiam. Patekau 
į gana rimtą automobilių avariją, ir aš, ir kitas vairuotojas bu- 
vome nesunkiai sužeisti. Jis be sąmonės susmuko prie vairo, o 
aš, visas kruvinas, sugebėjau išlįsti iš savosios transporto prie- 
monės. Mes susidūrėme gatvių sankirtoje, kur mus matė kiti 
prie šviesoforų sustoję vairuotojai. Kai norėdamas atsitokėti 
atsiklaupiau ant grindinio, užsidegė žalia, ir automobiliai ėmė 
iš lėto važiuoti pro šalį. Juose sėdėję žmonės spoksojo į mane, 
bet nestojo. 

Tada, prisimenu, pagalvojau: „O ne, viskas vyksta taip, kaip 
mokslo įrodyta. Jie visi važiuoja pro šalį!“ Man pasisekė, nes 
aš, socialinės psichologijos specialistas, žinojau, kokia būna 

kaip mokslininkas, žinojau, ką daryti. Pajudėjau tiek, kad mane 
žmonės aiškiai matytų, ir sušukau pirmo automobilio vairuo- 
tojui: „Skambinkite policijai!“ Antro ir trečio automobilių vai- 
ruotojams nurodžiau: „Sustokite, mums reikia pagalbos“ Tie 
žmonės iškart sureagavo: tuoj pat paskambino policijai ir grei- 
tajai, savo nosinėmis nušluostė man kraują nuo veido, padėjo 
man po galva savo striukę, sutiko būti avarijos liudininkais, o 
vienas net pasiūlė nuvežti mane į ligoninę. 

Greita jų reakcija ir rūpestingumas buvo užkrečiami: kiti į 
sankryžą įvažiavę vairuotojai matė, kaip man suteikiama pagal- 
ba, ir patys sustojo pagelbėti kitam nukentėjusiajam. Tad štai 
kaip mums padėjo socialinio įrodymo principas. Mano gudrybė 
buvo priversti žmones reaguoti ir skubėti ten, kur reikia pagal- 
bos. Tai padaręs galėjau būti ramus ir leisti rūpestingiems liu- 
dininkams, paveiktiems socialinio įrodymo, padaryti visa kita. 


BEŽDŽIONĖ AŠ, BEŽDŽIONĖS DARO 


Minėjome, jog socialinio įrodymo principas, kaip ir kiti princi- 
pai, yra veiksmingesnis esant konkrečioms sąlygoms. Vieną tų 
sąlygų — netikrumo jausmą - jau aptarėme. Visiškai aišku, kad 
žmonės, kai nelabai žino, kaip elgtis, žiūri, kaip elgiasi aplinki- 
niai. Tačiau yra ir kita sąlyga - panašumas. Socialinio įrodymo 
principas veiksmingiausias, kai stebime elgesį žmonių, kurie 
yra tokie kaip mes. Tų žmonių elgesys geriausiai atspindi, kokį 
elgesį mes laikome tinkamu, todėl mes labiau linkę elgtis taip, 
kaip į mus panašus žmogus. 

Štai kodėl, mano manymu, per televiziją parodoma vis dau- 
giau vidutinio statistinio žmogaus liudijimų. Dabar reklamos 
specialistai žino, kad tinkamiausias būdas parduoti prekę vi- 
dutiniams žmonėms (tokių klientų yra daugiausia) —- parodyti, 

kad kiti paprasti žmonės ją mėgsta ir naudoja. Kad ir kas būtų 
ta prekė — gaivusis gėrimas, vaistai nuo skausmo ar skalbimo 
priemonė, - mums yra rodomos reklamos, per kurias prekę gi- 
ria koks nors Aleksas ar Marija. 

Mokslas pateikia dar svaresnių įrodymų, jog panašumas la- 
bai daug lemia renkantis, imituoti kito elgesį ar ne. Ypač taikliai 
tai iliustruoja prieš keletą metų Kolumbijos universiteto psi- 
chologų atliktas tyrimas. Tyrinėtojai padėjo pinigines įvairiose 
Manhatano centro vietose, kad pažiūrėtų, kaip žmonės elgsis 
jas radę. Į jas įdėjo po 2 dolerius grynais, 26,30 dolerio vertės 
čekį, dokumentus, kuriuose nurodytas piniginės „savininko“ 


4.3 PAV. 


Laisvamanis jaunimas 


Mes dažnai manome, kad paaugliai yra maištingi ir siekia būti 
nepriklausomi. Tačiau svarbu žinoti, jog tai galioja tik kalbant apie 
pagarbą tėvams. Tarp savo bendraamžių jie elgiasi taip, kaip socialinio 
įrodymo principas diktuoja esant teisinga. 

(ERIC KNOLL, TAURUS PHOTOS) 

vardas, pavardė ir adresas, ir raštelį, iš kurio būtų aišku, kad 
piniginė pamesta ne vieną, o du kartus. Raštelį savininkui pa- 
rašė asmuo, radęs piniginę ir norėjęs ją grąžinti. Jis rašė, kad 
džiaugiasi galėdamas padėti. 

Radusiems pinigines buvo aišku, kad gerasis žmogus eida- 
mas link pašto dėžutės paskui pats pametė piniginę, įdėtą į savi- 
ninkui adresuotą voką. Tyrinėtojai norėjo sužinoti, kiek žmonių 
paseks radusiojo pavyzdžiu ir išsiųs piniginę savininkui. Į pini- 
gines įdėti laiškai buvo nevienodi — vieni parašyti JAV vartoja- 
ma taisyklinga anglų kalba, o kiti - su klaidomis, iš ko buvo aiš- 
ku, kad radėjas yra užsienietis. Kitaip tariant, vieni laiškai rodė, 
jog jis panašus į amerikiečius, kiti - kad nepanašus. 

Klausimas, į kurį siekta atsakyti, buvo toks: ar piniginę ir 
laišką radę Manhatano gyventojai turės didesnę paskatą išsiųs- 
ti piniginę, jei laiškas parašytas į juos panašaus žmogaus? At- 
sakymas aiškus: vos 33 procentai piniginių buvo išsiųstos, kai 
laiškas rodė radėją esant nepanašų į amerikiečius, 0 70 pro- 
centų — žmonėms manant, jog jis į juos panašus. Šie rezultatai 
atskleidžia svarbią socialinio įrodymo reiškimosi sąlygą: kitų 
veiksmus mes vertinsime kaip tinkamus, jei tuos žmones laiky- 
sime panašiais į save. 

Tai būdinga ne tik suaugusiesiems, bet ir vaikams. Pavyz- 
džiui, sveikatos mokslų specialistai nustatė, kad rūkymo pre- 
vencijos programos turi ilgalaikį efektą tik tuomet, jei jose da- 
lyvauja paauglio bendraamžis. Kitas tyrimas parodė, kad vaikai, 
pamatę filmuką apie vizito pas odontologą nebijantį vaiką, ėmė 
mažiau bijoti tik tada, kai tas vaikas buvo panašaus amžiaus. 
Gaila, kad to dar nežinojau, kai teko įtikinėti savo sūnų Chrisą 
nebijoti dantų gydytojo. 

Gyvenu Arizonoje, kur vidiniuose daugelio namų kiemuo- 
se yra baseinas. Deja, kasmet tokiuose baseinuose nuskęsta po 
kelis mažus vaikus — jie įkrinta į baseiną šalia nesant suaugu- 

siųjų. Todėl buvau pasiryžęs išmokyti Chrisą plaukti, kai buvo 
dar mažas. Jis nebijojo vandens, mėgo maudytis, tačiau niekad 
nelipdavo į baseiną be savo plastikinio pripučiamo gelbėjimo- 
si rato, kad ir kiek bandžiau įkalbinėti, aiškinti ar gėdinti. Po 
dviejų mėnesių bevaisių pastangų į pagalbą pasikviečiau jau 
universitetą baigusį savo studentą — didelį, stiprų gelbėtoją, 
kadaise dirbusį plaukimo treneriu. Net ir jis buvo bejėgis — 
jam nepavyko Chriso įtikinti nuplaukti bent yrį nuo gelbėji- 
mosi rato. 

Tuo metu Chrisas lankė dienos stovyklą, kurioje užsiimda- 
vo įvairia veikla, įskaitant plaukiojimą baseine, bet jo jis kaip 
įmanydamas vengė. Deja, studentui nepavyko Chriso prikal- 
binti plaukti be rato. Bet vieną dieną atėjau pasiimti sūnaus 
kiek anksčiau nei paprastai ir išsižiojau: jis nubėgo link tram- 
plyno ir šoko į patį giliausios baseino vietos vidurį. Išsigan- 
dęs nusiplėšiau batus ir jau norėjau pulti jo gelbėti, bet sūnus 
išniro ir nuplaukė prie baseino krašto, kur aš jo jau laukiau su 
batais rankoje. 

— Chrisai, tu išmokai plaukti, - pasakiau susijaudinęs. — Tu 
moki plaukti! 

— Taip, — atsakė jis paprastai, - išmokau šiandien. 

— Fantastika! Tiesiog fantastika, - suburbėjau aš iš netikėtu- 
mo. - Bet kaip išėjo, kad tau nebereikia gelbėjimosi rato? 

Kiek sutrikęs, kad jo tėvas iš džiaugsmo įmerkė kojines į ba- 
lutę prie baseino ir laiko rankoje batus, Chrisas paaiškino: 

— Na, man treji metai, Tomiui irgi treji. Jis gali plaukti be 
gelbėjimosi rato, vadinasi, aš irgi galiu. 

Supykau ant savęs. Žinoma, Chrisas lygiuojasi į mažąjį 
Tomį, o ne šešių pėdų ūgio vyrą. Jei būčiau apie tai pagalvo- 
jęs anksčiau, būčiau galėjęs parodyti Tomį kaip pavyzdį ir tuos 
du įtemptus mėnesius ramiai gyventi. Galėjau nuėjęs į stovyklą 
pagirti Tomį, jog jis puikus plaukikas, ir susitarti su jo tėvais, 

kad berniukai savaitgalio popietę kartu plaukiotų mūsų šeimos 
baseine. Spėju, kad nuo tos dienos Chrisas daugiau nebūtų nė 
pažvelgęs į gelbėjimosi ratą." 


Bet kuris veiksnys, paskatinęs 70 procentų niujorkiečių grą- 
žinti piniginę (taip pat vaikus nerūkyti ar nebijoti dantų gydy- 
tojo), gali daryti įspūdį. Tačiau moksliniai įrodymai tėra maža 
dalis pavyzdžių, kaip panašumas gali veikti žmonių elgesį. Yra 
ir kitų, daug svaresnių pavyzdžių. Panašumo įtaką, manau, aiš- 
kiausiai atspindi absurdiški statistiniai duomenys: kai pirmuo- 
se laikraščių puslapiuose imta rašyti apie savižudybes, lėktu- 
vai — privatūs, keleto vietų, keleiviniai - ėmė kristi vis dažniau. 

Pavyzdžiui, paaiškėjo, jog netrukus po to, kai pasirodo to- 
kie plačiai publikuojami straipsniai, per komercinėms linijoms 
priklausančių lėktuvų avarijas žuvusių žmonių skaičius išauga 
1000 procentų! Dar baisiau: tai susiję ne tik su lėktuvų katas- 
trofomis — smarkiai padaugėja ir automobilių avarijų.'* Kas dėl 
to kaltas? 

Tuoj pat ateina į galvą vienas galimas paaiškinimas: per ne- 
laimingus atsitikimus žmonės miršta dėl tų pačių socialinių 
sąlygų, kurios lemia ir savižudybes. Pavyzdžiui, į savižudybes 
linkę žmonės dėl tam tikrų stresą keliančių įvykių (ekonomikos 
nuosmukių, augančio nusikaltimų skaičiaus, įtemptų tarptau- 
tinių santykių) gali atimti sau gyvybę. Tačiau kiti gali reaguoti 
kitaip — tapti pikti, nekantrūs, nervingi ar išsiblaškę. Jei tokie 
Žmonės vairuoja (remontuoja) automobilius ir pilotuoja lėktu- 
vus, transporto priemonės tampa nebe tokios saugios ir dau- 
gėja avarijų. 

Taigi tokia socialinių sąlygų samprata perša mintį, kad kai 
kurie tyčines mirtis lemiantys veiksniai lemia ir atsitiktines ne- 
laimes, todėl mes įžvelgiame stiprų ryšį tarp savižudybių ir lėk- 
tuvų bei automobilių avarijų. Tačiau kiti statistiniai duomenys 

leidžia manyti, jog toks paaiškinimas nėra tikslus: transporto 
katastrofų padaugėja tik tose vietovėse, kur savižudybės plačiai 
viešinamos. Kur socialinės sąlygos buvo panašios, bet laikraš- 
čiai savižudybių neviešino, katastrofų beveik nepadaugėjo. Jų 
padaugėdavo ten, kur laikraščių pardavimo vietų buvo daug 
ir visuomenė daugiau gaudavo apie jas informacijos. Taigi sa- 
vižudybes ir katastrofas labiau skatina ne tam tikri socialiniai 
įvykiai, o automobilių ir lėktuvų avarijų viešinimas. 

Glaudų savižudybių viešinimo ir po jo įvykusių katastro- 
fų ryšį buvo mėginta paaiškinti netekties teorija — pirmuose 
puslapiuose aprašytas savižudybes dažnai įvykdo žinomos, 
gerbiamos asmenybės, ir galbūt jų atgarsis sukelia visuotinį 
šoką ir liūdesį. Priblokšti žmonės tampa neramūs, tad nebega- 
li atsargiai vairuoti ar pilotuoti. To pasekmė - po savižudybių 
publikavimo padaugėja mirtinų avarijų. Nors netekties teorija 
galima paaiškinti žmogžudysčių viešinimo ir katastrofų sąsa- 
ją (kuo daugiau žmonių sužinos apie savižudybę, tuo daugiau 
tarp jų bus sielvartaujančių ir išsiblaškiusių), ji nepaaiškina 
kito stulbinamo fakto: kai laikraščiai praneša apie vieno žmo- 
gaus savižudybę, padaugėja vieno asmens žūčių, o kai apie ma- 
sinę savižudybę — žūsta daug žmonių. To negali sukelti vien 
netektis. 

Publikuojamų savižudybių įtaka avarijoms yra labai speci- 
finė. Istorijos, kai miršta tik vienas žmogus, sukelia vieno žūtį, 
kai daugiau — žūsta daugiau. Jei to negalima paaiškinti nei so- 
cialinėmis sąlygomis, nei „netekties jausmu“, tuomet kuo ga- 
lima? San Diego Kalifornijos universiteto sociologas Davidas 
Phillipsas mano radęs atsakymą į šį klausimą. Jis tai vadina 
Verterio efektu. 

Verterio istorija yra šiurpinanti ir drauge intriguojanti. Dau- 
giau nei prieš du šimtmečius didis vokiečių literatūros klasikas 
Johannas von Goethe parašė romaną „Jaunojo Verterio kan- 

čios“ (Die Leiden des jungen Werthers). Knyga, kurios herojus 
Verteris nusižudo, labai paveikia skaitytojus. Ji ne tik greit at- 
nešė šlovę autoriui, bet ir jai pasirodžius per Europą nusirito 
panašių savižudybių banga. Romanas paveikė Žmones taip 
smarkiai, kad keliose šalyse buvo uždraustas. 

Profesoriaus atliktas tyrimas parodė, kad Verterio efektas 
veikia ir šiais laikais. Paaiškėjo: kai įvyksta kokia sensacinga sa- 
vižudybė, netrukus savižudybių skaičius smarkiai išauga tose 
vietovėse, kuriose istorija plačiai paviešinama. Pasak Phillipso, 
perskaitę apie savižudybę, į tai linkę žmonės imituoja mirusio- 
jo poelgį. Taigi ir psichikos ligonius veikia socialinio įrodymo 
principas — jie elgiasi taip, kaip pasielgė kitas problemiškas 
asmuo. 

Kad Verterio efektas veikia ir šiais laikais, Phillipsas įrodė 
išnagrinėjęs savižudybių JAV statistiką 1947-1968 metais. Jis 
nustatė, kad per du mėnesius po kiekvienos savižudybės nusi- 
žudėlių padaugėjo 58 procentais. Tam tikra prasme, kiekviena 
paviešinta istorija nužudo 58 žmones, kurie kitu atveju tebe- 
būtų gyvi. Taip pat jis išsiaiškino, jog po vienos savižudybės 
įvyksta jų daugiau ten, kur pirmiausia ta pirmoji paviešinama, 
ir kuo ji labiau viešinama, tuo daugiau žmonių nusižudo. 

Jei su Verterio efektu susiję faktai jums įtartinai panašūs į 
susijusius su savižudybių poveikiu automobilių ir lėktuvų ka- 
tastrofoms, panašumų nepraleido ir profesorius. Jis tvirtina, 
kad visos mirtys po paviešintų žmogžudysčių gali būti paaiški- 
namos vienu dalyku - imituojamomis savižudybėmis. Sužinoję 
apie kito asmens savižudybę, daug žmonių nutaria, kad ir jie 
nusižudydami pasielgtų teisingai, ir-kai kurie iš jų paprastai, 
be vargo padaro, ką nusprendę, todėl ir padaugėja savižudybių. 

Tačiau kiti ne tokie tiesmuki. Dėl kelių priežasčių — siekda- 
mi išsaugoti gerą vardą, nenorėdami sukelti gėdos ir skausmo 
šeimos nariams ir atimti iš jų draudimo išmokos - jie stengiasi, 

kad jų mirtis atrodytų atsitiktinė: tyčia, slapta sukelia transpor- 
to priemonės, kurią valdo ar kuria keliauja, avariją. Tai galima 
padaryti daugybe visiems žinomų būdų. Pilotas kildamas gali 
tyčia plotis nosimi į žemę ar nusileisti ant užimto tako; vairuo- 
tojas — staiga įsirėžti į medį ar įvažiuoti priešpriešinę eismo 
juostą, automobilio ar lėktuvo keleivis — išvesti iš pusiausvyros 
vairuotoją ar pilotą ir sukelti mirtiną avariją, privataus lėktuvo 
pilotas — rėžtis į kitą lėktuvą nepaisydamas radijo pranešimų. 
Taigi, pasak profesoriaus, nelaimių, paviešinus savižudybes, 
daugėja greičiausiai dėl Verterio efekto. 

Manau, šis pastebėjimas teisingas. Pirma, jis puikiai paaiški- 
na visus faktus. Jei tos katastrofos yra slaptos savižudybės, lo- 
giška, kad po publikavimo jų bus daugiau. Taip pat logiška, kad 
avarijų skaičius tuo labiau auga, kuo plačiau viešinamos savižu- 
dybės, nes apie jas sužino daugiau žmonių. Taip pat logiška, jog 
savižudybių padaugėja jų viešinimo vietovėse. Logiška net tai, 
kad vieno žmogaus savižudybė lemia avarijas, per kurias žūsta 
po vieną žmogų, 0, nusižudžius daugiau nei vienam, avarijose 
žūsta daugiau nei po vieną auką. Viso to esmė - imitavimas. 

Yra ir dar vienas įsidėmėtinas Phillipso įžvalgos aspektas. 
Mes galime ne tik paaiškinti tai, kas jau įvyko, bet ir nuspėti, 
kas dar, apie ką iki tol nepagalvojome, įvyks. Pavyzdžiui, dau- 
guma po savižudybių paviešinimo įvykstančių avarijų, sukeltų 
savižudžius imituojančių žmonių, yra mirtinos — nusižudyti 
norintys žmonės (pavyzdžiui, užuot spaudę stabdžius, spau- 
džia greičio pedalą, arba nukreipia lėktuvą į žemę, užuot kilę) 
stengiasi, kad per avariją tikrai žūtų, kad mirtis būtų itin grei- 
ta ir garantuota. Išnagrinėjęs duomenis, Phillipsas nustatė, jog 
žuvusių žmonių skaičius triskart didesnis per lėktuvų katas- 
trofas, įvykusias praėjus savaitei po savižudybės paviešinimo, 
negu per tas, kurios įvyko likus savaitei iki jo. Panašus reiški- 
nys išryškėja ir panagrinėjus automobilių avarijų duomenis — 


Socialinis įrodymas 163 


Stebėtų 
(viešinimo 
sukeltų) ir 
įprastinių | 
per 1 mėnesį 
įvykstančių 
savižudybių 
rodiklių 
skirtumas 


Įprastas — — 
savižudybių 
skaičius 


1 mėnuoiki:  Mėnuo,kurį | 1 mėnuopo 2 mėnesiai po 3 mėnesiai po 
paviešinimo savižudybės paviešinimo paviešinimo paviešinimo 
paviešintos 


Remtasi 35-i0mis 1947-1968 m. paviešintomis savižudybėmis. 


4.1 DIAGRAMA 
Savižudybių skaičiaus kitimas prieš viešinant savižudybes, 
viešinimo mėnesį ir po jo 
Šie duomenys išryškina svarbią etinę problemą. Savižudybės po 
paviešinimo yra perviršinės mirtys. Praėjus savižudybių pikui, jų skaičius 
nesumažėja, tik nukrinta iki įprastinio lygio. Šis faktas galėtų paskatinti 
susimąstyti laikraščių vyriausiuosius redaktorius, kurie dažnai linkę 
sensacingai aprašyti savižudybes pirmuosiuose puslapiuose. Jei Phillipso 
išvados tebegalioja ir nėra tuo suabejoti skatinančių priežasčių, toks 
viešinimas didina savižudybių skaičių. Naujesni duomenys rodo, jog 
laikraščių vyriausieji redaktoriai, TV programų transliuotojai turėtų 
susirūpinti dėl to, kaip pateikia tas istorijas. Phillipsas ir Kenneth Bollen 
rašo, jog 1972-1976 metais po kiekvienos TV vakaro naujienose plačiai 
aptartos savižudybės sau gyvybę atimdavo 35 žmonėmis daugiau nei 
praeitą savaitę. Be to, televizijos filmai ir laidos šia tema - net tie, kurie 
Skirti mažinti problemai, - didina tyčinių mirčių skaičių, daugiausia tai 
būna lengvai paveikiami, mėgdžioti linkę paaugliai.“ 

daugiau žmonių žūsta avarijose, paviešinus savižudybes. Tada 
mirtinų automobilių avarijų įvyksta keturis kartus daugiau nei 
įprastai. 

Yra dar vienas įdomus spėjimas, kurį kelia Phillipso mintis. 
Jei po savižudybių paviešinimo mirtinų avarijų padaugėjimas 
tikrai susijęs su imitacinėmis savižudybėmis, tuomet savižu- 
džiai bus linkę atimti sau gyvybę tada, kai taip pasielgia į juos 
panašūs žmonės. Socialinio įrodymo principas teigia: spręsda- 
mi, kaip mums elgtis, naudojamės informacija apie kitų elgesį. 
Tačiau, kaip parodė eksperimentas su pamesta pinigine, mes 
labiausiai linkę elgtis taip, kaip elgiasi į mus panašūs žmonės. 

Pasak Phillipso, jei šį reiškinį galima pagrįsti socialinio įro- 
dymo principu, tada turėtų būti didelis panašumas tarp plačiai 
paviešintą savižudybę įvykdžiusių asmenų ir tų, kurie po pa- 
viešinimo sukelia avarijas. Žinodamas, kad šį spėjimą geriausia 
patikrinti išnagrinėjus duomenis avarijų, kai žuvo vairuotojas 
(daugiau asmenų automobilyje nebuvo), Phillipsas palygino 
savižudžių ir tuoj po paviešinimo avarijose žuvusių Žmonių 
amžių. Spėjimas ir vėl pasitvirtino: laikraščiui aprašius jauno 
žmogaus savižudybę, automobiliais į medžius, stulpus ir pyli- 
mus įsirėždavo ir žūdavo daugiausia jauni vairuotojai, 0, apra- 
šius senyvo Žmogaus savižudybę, per avarijas žūdavo daugiau 
vyresnio amžiaus vairuotojų. 

Pastaroji statistika mane pritrenkė — aš ja tikiu, bet kartu 
esu priblokštas. Visiškai aišku, jog socialinio įrodymo princi- 
pas veikia tokioje daugybėje gyvenimo sričių ir yra toks galin- 
gas, kad juo remiantis sprendžiama netgi labai svarbi dilema - 
gyventi ar mirti. Profesoriaus Phillipso tyrimų išvados perša 
liūdną mintį, jog savižudybių viešinimas tikrai skatina į auką 
panašius žmones nusižudyti, nes šiems tokia mintis tada atro- 
do priimtinesnė. Kitas baisus faktas yra tai, kad savižudžiai nu- 
sineša ir daug kitų žmonių gyvybių. Pažvelgus į diagramas, ro- 

dančias, jog po savižudybių paviešinimo automobilių ir lėktuvų 
katastrofų daugėja, ypač tokių, per kurias žūsta ir niekuo dėti 
keleiviai, darosi baisu dėl savo gyvybės. Ta statistika mane taip 
paveikė, kad ėmiau įsidėmėti paviešintas savižudybes ir tada 
stengiuosi elgtis kitaip — vairuoju ypač atsargiai, vengiu ilgų 
kelionių lėktuvu, o jei vis dėlto tenka skristi, apsidraudžiu di- 
desne nei paprastai suma. Dr. Phillipsas mums padarė didžiulę 
paslaugą parodydamas, kad tikimybė likti gyvam sumažėja po 
tam tikrų savižudybių paviešinimo. Protingiausia būtų tiesiog 
taikytis prie šio reiškinio. 

Nerimą kelia ne tik Phillipso atskleista savižudybių statisti- 
ka, bet ir kitų jo tyrimų rezultatai. Paaiškėjo, jog plačiai pavieši- 
nus smurto aktus padaugėja ir panašaus braižo Žmogžudysčių. 
Sunkiasvorių boksininkų ir imtynininkų kovų transliavimas 
per televiziją padidina žmogžudysčių skaičių JAV. Šių kovų, 
vykusių 1973-1978 metais, analizė turbūt geriausiai atskleidžia, 
kokia specifinė jų metu sukurtos agresijos prigimtis. Kovą pra- 
laimėjus juodaodžiui sportininkui, per pirmąsias dešimt dienų 
po šio įvykio nužudytų jaunų juodaodžių vyrų būdavo daugiau 
nei baltaodžių. Kai pralaimėdavo baltasis, būdavo nužudoma 
daugiau baltaodžių.** Palyginus šiuos faktus su Phillipso tyrimų 
rezultatais, aišku, kad vieša pademonstruota agresija nukreipia- 
ma į panašias aukas, nesvarbu, ar jos nusižudo, ar nužudomos. 


Phillipso atlikti tyrimai leidžia mums įvertinti didžiulę į mus 
panašių žmonių įtaką mūsų elgesiui. Supratus, kokia tai galinga 
Jėga, lengviau suvokti turbūt didžiausią šių laikų pasidavimo 
įtakai aktą — masinę savižudybę Džonstauno miestelyje, Gaja- 
noje. Verta pakalbėti apie tam tikras to įvykio aplinkybes. 

„Žmonių šventykla“ buvo sekta, atsiradusi San Fransiske 
ir viliojusi į savo gretas miesto varguomenę. 1977-aisiais dva- 
sininkas Jimas Jonesas, neginčijamas politinis, socialinis ir 

4.2 DIAGRAMA 
Mirtinų avarijų skaičiaus kitimas prieš viešinant savižudybę, 
viešinimo dieną ir po jos 
Šios diagramos rodo, kad pačios pavojingiausios yra pirmos 3-4 dienos 
po paviešinimo. Tada eina trumpalaikis atoslūgis, o po jo vėl pikas 
maždaug savaitę po istorijos. Praėjus 11 dienų, poveikio kaip nebūta. 
Tokia seka rodo, kad yra kai kas įsidėmėtino, susijusio su slaptomis 
savižudybėmis. Tie, kurie pamėgdžiodami nusižudo taip, kad tai 
atrodytų lyg nelaimingas atsitikimas, keletą dienų prieš atimdami 
sau gyvybę palaukia - tikriausiai nori sukaupti drąsą, suplanuoti 
nelaimingą atsitikimą ir sutvarkyti reikalus. Kad ir kokia būtų tokios 
duomenų sekos priežastis, keleiviai labiausiai nesaugūs 3-4 dienas 
po paviešinimo, o vėliau saugesni. Tokiu laiku keliaudami 
turime būti ypač atsargūs. 


dvasinis sektos lyderis, perkėlė sektos narius ir persikėlė pats 
į džiunglėse įkurtą gyvenvietę Gajanoje. „Žmonių šventykla“ 
tenai veikė gana slaptai, kol 1978-ųjų lapkričio 1-ąją keturi sek- 
tos veiklą tyrusios grupės, vadovaujamos kongresmeno Leo 
J. Ryano, nariai, mėginę lėktuvu pabėgti iš Džonstauno, buvo 
nušauti. Jonesas, manydamas, kad tikriausiai bus areštuotas ir 
apkaltintas tų žmonių nužudymu, o jo sekta panaikinta, nu- 
sprendė viską baigti savaip: sušaukė visus narius ir liepė kartu 
nusižudyti. 

Pirmoji tai padarė jauna moteris: ramiai paėmė indelį su 
garsiuoju braškių skonio nuodu, gurkštelėjo jo, tada kažkiek 
sugirdė savo kūdikiui ir atsisėdo ant žemės. Paskui ją ir vai- 
ką apėmė konvulsijos, ir po keturių minučių abu mirė. Kiti 
Žmonės paeiliui padarė tą patį. Keletas žmonių pabėgo, keletas 
priešinosi, tačiau didžioji dalis iš 910-ies aukų nusižudė ramiai 
ir, rodės, savo noru. 

Ta naujiena visus šokiravo. Televizija ir laikraščiai pateikė 
krūvas pranešimų, papildymų, analizių. Amerikiečiai dienų 

dienas aptarinėjo šią temą: „Kiek dar kūnų rasta?“; „vienas iš 
Džonstauno pabėgęs vyras sakė, kad žmonės gėrė nuodus taip, 
tarsi būtų užhipnotizuoti“; „ir ką šiaip jie veikė Pietų Ameriko- 
je?“; „sunku tuo patikėti... kodėl taip atsitiko?“ 

Taip, esminis klausimas — kodėl tie žmonės tai padarė? 
Kaip paaiškinti vieną neįtikimiausių nutikimų? Buvo pateikta 
daug įvairių versijų. Kai kurie žmonės aiškino tai Jimo Jone- 
so charizma, mokėjimu paveikti savo pasekėjus taip, kad šie 
jį laikė gelbėtoju, pasitikėjo lyg tėvu ir laikė kone imperato- 
riumi. Kiti atkreipė dėmesį į tai, kokie žmonės įstojo į sektą. 
Dauguma jų buvo neturtingi ir neišsilavinę, tad mielai atidavė 
savo minčių ir veiksmų laisvę kitam žmogui į rankas ir leido 
kitiems priimti sprendimus už juos. Dar kiti tai aiškino lyg ir 
religine sektos prigimtimi — svarbiausia buvo besąlygiškai ti- 
kėti kulto lyderiu. 

Visa, ką paminėjo tie žmonės, neabejotinai prisidėjo prie to 
įvykio, tačiau vien tik tų veiksnių, manau, nepakako. Juk pasau- 
lyje pilna sektų, kurių nariai gyvena priklausomi nuo chariz- 
matiško lyderio. Be to, ir praeityje būta tokių aplinkybių, tačiau 
nenutiko nieko, bent kiek panašaus į Džonstauno masinę savi- 
žudybę. Vadinasi, tai lėmė ir dar kažkas. 

Užuomina yra vienas itin atviras klausimas: „Jei sekta būtų 
pasilikusi San Fransiske, ar žmonės būtų paklusę Joneso įsa- 
kymui nusižudyti?“ Klausimas verčia spėlioti, tačiau apie įvykį 
daug žinantiems specialistams atsakymas aiškus. Dr. Louisas 
Jolyonas Westas, Kalifornijos universiteto Los Andžele psichia- 
trijos ir elgesio mokslų pirmininkas ir Neuropsichiatrijos kate- 
dros vedėjas, yra sektų žinovas, iki tragedijos stebėjęs „Žmonių 
šventyklą“ aštuonerius metus. Per interviu, surengtą netrukus 
po nelaimės, jis pasakė tai, kas viską paaiškina: „Kalifornijo- 
je tai nebūtų įvykę. Tačiau jie gyveno džiunglėse, nesvetingoje 
Gajanos vietovėje, visiškai atsiskyrę nuo pasaulio“ 

Nagrinėjant viską, kas pasakyta apie šią tragediją, galima 
susipainioti, tačiau dr. Westo pastebėjimas ir tai, ką žinome 
apie socialinio įrodymo principo veikimą, padeda suprasti, 
kodėl Joneso pasekėjai sutiko nusižudyti. Mano manymu, tokį 
sektantų poelgį labiausiai nulėmė tai, kad likus metams iki sa- 
vižudybės jie persikėlė į džiunglių gausią šalį su nežinomais 
papročiais ir jiems svetimais žmonėmis. Remiantis žmonių pa- 
sakojimais apie Jonesą, galima manyti, jog jis puikiai suvokė, 
kaip smarkiai sektantus paveiks kraustymasis. Žmonės staiga 
atsidūrė vietoje, apie kurią nieko nežinojo. Pietų Amerika, drė- 
gnųjų miškų pilna Gajana - čia nebuvo nieko, prie ko jie buvo 
pripratę San Fransiske. Šalyje, į kurią pakliuvo, jie jautėsi ne- 
saugiai tiek fiziškai, tiek psichologiškai. 

Ak, netikrumo jausmas — pagrindinė socialinio įrodymo 
principo sudedamoji dalis. Jau aišku, kad žmonės, kai nežino, 
ką daryti, žiūri, kaip elgiasi aplinkiniai. Taigi nepažįstamoje 
Gajanoje sektantai buvo labai linkę elgtis kaip šalia esantys liki- 
mo draugai. Ir kai kiti žmonės į mus panašūs, jų veiksmus imi- 
tuojame nekeldami jokių klausimų. Dėl šios priežasties Jonesas 
ir nusprendė perkelti sektą į Gajaną. Toje šalyje nebuvo nieko 
panašaus į tuos sektantus - tik kiti sektantai. 

Atskiras bendruomenės narys manė esant teisinga tik tai, 
ką darė ir kuo tikėjo kiti nariai, smarkiai paveikti Joneso. Tai 
Žinant, lengviau paaiškinti, kodėl tie žmonės paklusniai, nepa- 
nikuodami, ramiai priėjo prie statinės su nuodais ir pasitiko 
mirtį. Jie buvo Joneso ne užhipnotizuoti, o įtikinti, jog reikia 
nusižudyti, bet tik iš dalies. Kur kas labiau juos paveikė sociali- 
nio įrodymo principas. Netikrumo jausmas, apėmęs pirmąsyk 
išgirdus įsakymą nusižudyti, paskatino pažiūrėti, ką daro kiti, 
ir iš to spręsti, ką daryti. Labai svarbu tai, kad juos paveikę du 
Socialinio įrodymo aspektai nuvedė viena kryptimi. 

4.4 PAV. 


Paklusnių mirtininkų eilė 


Ši iš oro daryta nuotrauka įrodo, kaip tvarkingai ir klusniai 
Džonstauno gyventojai ėjo pasitikti mirties. 
(UPI) 


Pradžioje juos paveikė tie sektos nariai, kurie pirmieji grei- 
tai ir noriai nusinuodijo. Kiekvienoje lyderio valdomoje ben- 
druomenėje būna bent keletas fanatiškai paklusnių narių. 
Sunku pasakyti, ar tie nariai buvo primokyti rodyti pavyzdį, ar 
tiesiog buvo patys paklusniausi. Tai ir nesvarbu - jų elgesys ki- 
tiems sektantams vis tiek darė stiprų psichologinį poveikį. Jei 
po savižudybių paviešinimo nusižudo į aukas panašūs ir jų ne- 
pažįstantys Žmonės, tai įsivaizduokite, kaip veikia šalia esančio 
žmogaus nesvyruojant įvykdyta savižudybė. 

Antras socialinio įrodymo aspektas kilo iš visa tai stebėjusių 
sektantų reakcijos. Žinodamas aplinkybes, manau, jog tai, kas 
įvyko, buvo pliuralistinio nemokšiškumo apraiška. Džonstau- 

no gyventojai žiūrėjo, kaip elgiasi aplinkiniai, pagal tai įvertino 
situaciją ir pamatę, kad visi, užuot ko nors ėmęsi, tik vogčiomis 
dairosi į kitus (jie ieškojo socialinio įrodymo), nusprendė, jog 
geriausia yra stoti į eilę. Dėl tokio netinkamai suvokto, bet vis 
dėlto įtikinamo socialinio įrodymo žmonės Gajanos džiunglė- 
se ramiai laukė, kol prieis jų eilė mirti. 

Mano nuomone, analizuojant Džonstauno tragediją, perne- 
lyg daug dėmesio skirta Joneso asmenybei. Nors jis, be jokios 
abejonės, buvo labai charizmatiškas, jo galią labiau nulėmė ne 
ypatingos asmeninės savybės, o pamatinių psichologinių prin- 
cipų žinojimas. Jo tikrasis lyderio talentas buvo suvokimas, kad 
žmogaus lyderystė ribota. Lyderis, kad ir koks būtų, nepajėgus 
visuomet ir vien savo jėgomis priversti visus pavaldinius elgtis 
pagal jo norus. Žinoma, įtaigus lyderis gali įtikinti bent didesnę 
dalį narių, o šie ir visus likusius. Tad įtakingiausi lyderiai yra 
tie, kurie žino, kaip sudaryti sąlygas, kurios priverstų principą 
veikti vien jų naudai. 

Jonesą tai ir įkvėpė. Jis pasielgė labai gudriai - perkėlė ben- 
druomenę iš modernaus San Fransisko į pusiaujo Pietų Ame- 
riką, kur netikrumas ir panašumas priverstų socialinio įrody- 
mo principą veikti taip, kaip niekur kitur. O tenai tūkstančio 
pasekėjų bendruomenė, pernelyg didelė, kad vienas lyderis 
visuomet pajėgtų ją suvaldyti, bus paversta banda. Skerdyklų 
darbininkai jau seniai žino, kad išvengti sunkumų dirbant pa- 
deda vadinamasis bandos mentalitetas. Tereikia keletą bandos 
narių priversti elgtis taip, kaip reikia, ir visi „gyvuliai“, reaguo- 
dami ne tiek į bandos vadą, kiek į kitus bandos narius, ramiai 
ir mechaniškai darys tą patį. Taigi Jimo Joneso galią geriausia 
aiškinti ne jo asmenybės savybėmis, o geru socialinio džiudžit- 
su išmanymu. 

KAIP PASAKYTI „NE“ 


Šį skyrių pradėjome kalba apie palyginti nekenksmingą užkadri- 
nį juoką, o baigėme istorijomis apie žmogžudystes ir savižudy- 
bes - ir visa tai paaiškinama socialinio įrodymo principu. Kaip 
mes galime pasipriešinti įtakos ginklui, veikiančiam įvairiausią 
mūsų elgesį? Tai padaryti gali būti nelengva, nes aišku, kad daž- 
niausiai nenaudinga atsiriboti nuo informacijos, kurią suteikia 
šis principas. Informacija apie tai, kaip reikia elgtis, dažnai būna 
teisinga ir vertinga. Pasinaudodami ja mes galime drąsiai priim- 
ti daugybę sprendimų nesverdami kiekvieno už ir prieš. 

Šia prasme socialinio įrodymo principas mums siūlo nuos- 
tabų autopilotą, kokio nėra daugelyje orlaivių. 

Tačiau autopilotai retkarčiais kelia rimtų problemų. Jų kyla 
visuomet, kai į kontrolės mechanizmą perduodama klaidinga 
informacija. Tokiais atvejais mes nukrypstame nuo kurso. Pa- 
sekmės gali būti skaudžios, tai priklauso nuo to, kokia įvyko 
klaida. Tačiau socialinio įrodymo principo pasiūlytas pilotas 
dažniau teikia naudos, nei daro žalos, todėl mums nesinori 
tiesiog imti ir jo atsisakyti. Taigi iškyla įprastinė dilema: kaip 
pasinaudoti tuo, kas gali ir padėti, ir pakenkti. 

Laimei, yra sprendimas. Kadangi autopilotas ima kenkti tik 
pateikus neteisingą informaciją kontrolės sistemai, geriausia 
gynyba — laiku pamatyti klaidą. Išmokę pastebėti, kad socia- 
linio įrodymo ginklo duotas autopilotas apdoroja netikslią in- 
formaciją, šį aparatą galime išjungti ir patys imti kontroliuoti 
situaciją. 


Yra dviejų tipų situacijos, kurioms susiklosčius nereikėtų 
paklusti socialinio įrodymo principui. Pirmoji — suklastotas 
socialinis įrodymas. Tokias situacijas dažnai tyčia sumodeliuo- 

ja naudos siekiantys Žmonės norėdami sudaryti įspūdį, kad mi- 
nia Žmonių elgiasi taip, kaip nori, jog elgtumės mes (iš tiesų 
taip nėra). Užkadrinis juokas, apie kurį kalbėjome, - vienas su- 
klastotų duomenų pavyzdžių. Bet čia slypi kai kas svarbesnio, 
ir dauguma klastočių aiškiai matomos. 

Pavyzdžiui, visokios užkadrinės emocijos egzistuoja ne tik 
elektroninėje medijoje ir apskritai elektroniniame amžiuje. 
Pavyzdžiui, panagrinėjus istoriją, socialinio įrodymo principo 
taikymą galima aptikti vienoje didingiausių meno rūšių - ope- 
roje. Tai reiškinys, vadinamas samdytų plojikų minia. Sakoma, 
tai buvo 1820 metais įgyvendinta dviejų nuolatinių Paryžiaus 
operos lankytojų Sautono ir Porcherio idėja. Tiesą sakant, šie 
vyrai buvo ne šiaip sau operos lankytojai, o verslininkai, kurių 
prekė — plojimai. 

Pasivadinę „LAssurance des Succės Dramatigues“, jie teik- 
davo savo ir savo darbuotojų paslaugas dainininkams ir operos 
teatrų direktoriams, kurie norėjo būti tikri, jog publika bus dė- 
kinga už pasirodymus. Jiems taip sekėsi sužadinti nuoširdžią 
žiūrovų reakciją netikromis emocijomis (dažniausiai būdavo 
vyriausiasis (pranc. chef de clague) ir kiti (pranc. clagueurs), 
kad galiausiai plojimų paslauga operos pasaulyje tapo pripa- 
žintu ir nuolatiniu reiškiniu. Kaip rašo muzikos istorikas Ro- 
bertas Sabinas, „1830-aisiais plojimas buvo tikra profesija, 
kurios atstovai dienomis repetuodavo, o vakarais plodavo... 
Tačiau galbūt nei Sautonas, nei jo bendražygis Pocheris nenu- 
jautė, kokiu mastu jų metodas bus diegiamas ir taikomas visur, 
kur tik esama operos“.5 

Plojimo paslaugų sričiai plečiantis ir vystantis, jų teikėjai 
siūlė įvairius stilius ir stiprumą. Taip, kaip užkadrinio juoko 
kūrėjų pasamdyti žmonės tyčia krizena, kikena ar garsiai juo- 
kiasi, plojikai irgi buvo pasiskirstę pareigomis (pranc. pleureu- 
se): galintis tyčia apsiverkti (pranc. bisseur), ekstazės kupinu 

balsu šaukiantis „bis“ ir „dar“, ir tas, kurio funkciją šiais laikais 
atlieka užkadrinis juokas, — sugebantis užkrečiamai kvatotis 
(pranc. rieur). 

Tačiau geriausia paralelė su moderniomis dirbtinių emoci- 
jų formomis yra pats klastojimo akivaizdumas. Nebuvo jokio 
poreikio slėpti ar keisti plojikų, kurie metų metus dažnai per 
visus pasirodymus visad sėdėdavo tose pačiose vietose, du de- 
šimtmečius vadovaujami to paties chef de clague. Nuo visuo- 
menės net nebuvo slepiama, kad plojikų darbas apmokamas. 
Priešingai: praėjus šimtui metų po plojikų profesijos atsiradi- 
mo, Londone leidžiamo laikraščio Musical Times skaitytojai 
galėdavo rasti italų plojikų paslaugų reklamų su įkainiais. Ne- 
svarbu, koks būdavo renginys - opera „Rigoletas“ (Rigoletto) ar 
komedija „Giligano sala“ (Gilligans Island), žiūrovais sėkmin- 
gai manipuliuodavo tie, kurie pasitelkdavo socialinį įrodymą, 
net ir suklastotą. 


Už vyro plojimą aktoriui išėjus į sceną - 25 liros 

Už moters plojimą aktoriui išėjus į sceną - 15 lirų 

Už kiekvieną paprastą plojimą spektaklio metu - 10 lirų 
Už kiekvieną stiprų plojimą spektaklio metu - 15 lirų 


Už dar stipresnį plojimą - 17 lirų 

Už šūkius „bene!“ ir „bravo!“ - 5 liros 

Užbisą - 50 lirų 

Didelio entuziazmo reiškimas - kaina sutartinė 


4.5 PAV. 

Samdytų italų plojikų paslaugų reklama su įkainiais 
Plojikai visiškai viešai siūlė savo paslaugas - nuo paprasto plojimo iki 
didelio entuziazmo - laikraštyje, skaitomame daugybės žmonių, kuriems 
tikėtasi padaryti įtaką. Pliaukšt, whirr. 

Sautonas ir Porcheris suvokė, kad mes mechaniškai pa- 
klūstame socialinio įrodymo principui; tą suvokia ir šių dienų 
išnaudotojai. Jie nė neslepia, jog įrodymas sufabrikuotas, pa- 
vyzdžiui, kai kada užkadrinis juokas skamba nenatūraliai. Jie 
tiesiog didžiuojasi, jog pripažįstame sunkią savo padėtį: mes 
turime arba leistis apkvailinami, arba išjungti autopilotą, be 
kurio tampame labai neatsparūs jų gudrybėms. Tačiau many- 
dami, jog mus įklampino, jie labai klysta. Pasipriešinti mums 
leidžia silpnoji jų gudrybių vieta. 

Autopilotus galima įjungti ar išjungti, todėl mes galime ra- 
miai daryti tai, ką diktuoja socialinio įrodymo principas, kol 
pastebime, jog tam tikra informacija netiksli. Tada reikėtų per- 
imti situacijos valdymą į savo rankas, pataisyti tai, kas būtina, ir 
vėl įjungti autopilotą. Mes galime žinoti, kada atlikti tą papras- 
tą manevrą, nes šiais laikais socialinio įrodymo klastotės itin 
akivaizdžios. Tereikia būti šiek tiek akylesniems ir apsisaugosi- 
te, nes pastebėsite aiškiai sufabrikuotą įrodymą. 

Panagrinėkime konkretų pavyzdį. Prieš keletą metų ėmė 
daugėti reklamų, kuriose daug paprastų žmonių iš gatvės karš- 
tai giria kokią nors prekę nė neįtardami, kad jų kalba įrašinėja- 
ma. Kaip ir galima tikėtis, tos reklamos dėl „paprastų žmonių — 
tokių kaip aš ir tu“ yra gana paveikios. Jos visad nepastebimai 
iškraipo tikrovę: mes girdime atsiliepimus tik tų, kuriems pro- 
duktas patiko, tad susidarome tik vienpusį įspūdį — esą taip 
mano didžioji visuomenės dalis. Neseniai atsirado paprastes- 
nis ir gana neetiškas būdas klastoti socialinį įrodymą: prekybi- 
ninkams dažnai net nereikia tikrų atsiliepimų — pasamdyti ak- 
toriai išberia atsiliepimą į kamerą, ir viskas. Kokios įžūlios šios 
reklamos: juk aiškiai matyti, kad viskas surežisuota — žmonės 
yra aktoriai, o sakomas tekstas parašytas iš anksto. 

Dave Barry, 
naujienų tar- 
nyba Knight 
Ridder 


Neseniai, kai žiūrėjau televizorių, 
prasidėjo reklama, ir jos pranešė- 
jas balsu, kuriuo paprastai kalba- 
ma apie tai, kas vyksta Persų įlan- 
koje, pasakė: „Dabar klientai gali 
užduoti klausimų Angelai Lans- 
bury apie „Bufferin“!“ 

Daugumos žmonių reakcija tai 
išgirdus maždaug tokia: „Ką?“, kuri 
reiškia: „Ką Angela Lansbury tu- 
rėtų daryti su „Bufferin“?“ Tačiau 
šioje reklamoje nufilmuota kele- 
tas atsitiktinių gatvėje sustabdy- 
tų žmonių, kurie visi turėjo po 
klausimą Angelai Lansbury apie 


„Bufferin“ Jų užduotus klausimus 
apibendrinti galima taip: „Panele 
Lansbury, ar „Bufferin“ yra geras 
produktas, kurį verta įsigyti?“ 

Tie žmonės atrodė labai nuo- 
širdūs, rodės, iki tol jie kelis mė- 
nesius grąžydami rankomis spir- 
gėjo: „Turiu klausimą apie „Buffe- 
rin“! Jei tik galėčiau jį užduoti 
Angelai Lansbury!“ 

Tai dar viena pernelyg ilgai sle- 
piama nuo amerikiečių problema: 
pirkėjų marsiečių invazija. Jie at- 
rodo kaip žmonės, tačiau taip ne- 
sielgia, ir jie mus tuoj užgrobs. 


4.6 PAV. 
Vidutinis marsietis iš gatvės 
Tikrai ne aš vienas pastebiu, kiek daug pastaruoju metu pasirodo 
akivaizdžiai sufabrikuotų atsiliepimų. Humoristas Daveas Berry'is 
taip pat pastebėjo, kiek jų daug, ir juos pateikiančius žmones pavadino 
pirkėjais marsiečiais. Šis terminas man patiko, tad ėmiau jį vartoti ir aš. 
Jis man primena nepaisyti tų žmonių nuomonės, kai reikia nuspręsti, 
ką pirkti, nes jie juk iš kitos planetos. 
(NAUJIENŲ TARNYBA KNIGHT RIDDER) 


Kai tik man tokiu būdu mėginama padaryti įtaką, įsijungia 
aliarmas: „Dėmesio! Dėmesio! Pateiktas netikras socialinis įro- 
dymas. Autopilotas laikinai išjungiamas“ Tai padaryti lengva. 
Tereikia nuspręsti būti akylesniems, pastebėti netikrą socialinį 

įrodymą, ir būsite pranašesni už tuos pernelyg savimi pasiti- 
kinčius sukčius. Kol dar nepastebėjome klastotės, galime laiky- 
tis ramiai, o pastebėję suduoti atsakomąjį smūgį. 

Jį reikia suduoti iš visų jėgų. Ir daryti kai ką daugiau, ne 
vien ignoruoti klastotę, nors ir tai gerai. Aš kalbu apie agresyvų 
kontrpuolimą: kai tik įmanoma, turime iškrėsti ką nors nema- 
lonaus bandantiems mums pakišti netikrą socialinį įrodymą. 
Neturėtume įsigyti nieko, kas reklamuojama surežisuotuose 
pokalbiuose su neva pirkėjais. Be to, reikėtų tų daiktų gamin- 
tojams nusiųsti laiškus, juose paaiškinus savo reakciją ir patarti 
atsisakyti paslaugų reklamos agentūros, taip melagingai rekla- 
muojančios jų produktą. 

Žinoma, negalima visuomet iš kitų elgesio spręsti, kaip elg- 
tis mums patiems —- ypač kai situacijos rimtos ir privalu pasver- 
ti visus už ir prieš, arba tokios, kur mums viskas aišku, tačiau 
daugeliu atveju reikia atsižvelgti ir į kitų žmonių pateikiamą 
informaciją. Jei paaiškėja, kad informacijos negalime laikyti 
teisinga, nes kažkas suklastojo įrodymus, turime duoti atkir- 
tį. Ne tik iš pasibjaurėjimo, kad galėjau būti apgautas, - mane 
purto ir nuo minties, jog kažkas bandė mane priversti daryti, 
ko nenoriu, mėgindamas sugriauti sieną, kuria atsitveriu nuo 
šiuolaikinio gyvenimo, nuolat spaudžiančio priimti daugybę 
sprendimų. Be to, turiu teisę atsikirsti. Jei esate toks kaip aš, 
taip pat turėtumėte tą padaryti. 


Socialinis įrodymas ne tik gali būti suklastotas, bet ir nu- 
kreipti mus netinkama linkme. Tokiu atveju menka, nekalta 
klaidelė padidins socialinį įrodymą, ir šis pastūmės mus priimti 
netinkamą sprendimą. Vienas iš pavyzdžių - pliuralistinis ne- 
mokšiškumas, kai atsitikus nelaimei aplinkiniai to nesuvokia. 
Tačiau geriausiai tai iliustruojanti istorija nutiko mano studen- 
tui, dirbusiam kelių policijos patruliu. 

Pasibaigus paskaitai apie socialinį įrodymą, studentas pa- 
siliko su manimi pasikalbėti. Jis pasakė dabar supratęs, dėl ko 
įvyksta automobilių avarijos, kurių anksčiau neturėdavo kuo 
paaiškinti. Dažniausiai tai atsitinka didelių miestų greitkeliuose 
per piką, kai automobiliai visomis juostomis juda nuolat, bet lė- 
tai. Incidentas prasideda tada, kai dviejų vienas paskui kitą va- 
žiuojančių automobilių vairuotojai ima vienu metu signalizuo- 
ti, kad juos įleistų į gretimą eismo juostą. Per keletą sekundžių 
visa už antrojo automobilio esanti eilė ima daryti tą patį, mat 
vairuotojai mano, jog priekyje kelią užtvėrė sugedęs automobi- 
lis ar kažkas kita. Per tokią spūstį automobiliai dažnai susiduria, 
nes kaip įmanydami bando įlįsti į tuščią tarpą kitoje juostoje. 

Pasak patrulio, keista yra tai, kad eismo juosta nebūdavo už- 
blokuota, ir susidūrus automobiliams tai paaiškėdavo. Jis sakė, 
kad tokių avarijų regėjo ne kartą, net tuomet, kai kelias už inci- 
dentą sukėlusių signalizuotojų būdavo visiškai laisvas. 

Patrulio pasakojimas aiškiai atspindi tai, kaip mes reaguo- 
jame į socialinį įrodymą. Pirma, mes esame linkę manyti, jog 
jei daug Žmonių daro tą patį, jie turbūt žino tai, ko nežinome 
mes. Mes ypač pasitikime minia tada, kai tiksliai nežinome, kas 
vyksta. Antra, gana dažnai minia klysta, nes žmonės į socialinį 
įrodymą reaguoja ne remdamiesi konkrečia informacija, o savo 
nuožiūra. 

Tad jei du vairuotojai vienu metu nutaria persirikiuoti, kiti 
du už jų turbūt padarys tą patį manydami, jog tie du pirmieji 
pastebėjo kokią kliūtį priekyje. Socialinis įrodymas vairuotojus 
labai veikia, ir to rezultatas — keturi vienas paskui kitą judantys 
automobiliai mirksinčiomis posūkio lempomis, bandantys įlįs- 
ti į kitą eismo juostą. Paskui įjungiama daugiau lempų, ir tuo- 
met socialinis įrodymas nepaneigiamas. Toliau eilėje stovintys 
vairuotojai nebeabejoja, kad būtina keisti juostą: „Tie visi tikrai 
kažką žino“ Jiems taip prireikia persirikiuoti, jog nė nepažiūrė- 

ję, kas dedasi priekyje, jie lenda į mažiausią gretimoje juostoje 
susidariusį tarpą ir rėžiasi į kito automobilio šoną. 

Štai jums pamoka: autopilotu, kaip ir kitu prietaisu, nega- 
lima visiškai pasitikėti; kartais jis tiesiog sugenda ir veikia ne- 
tinkamai net nepateikus klaidingos informacijos, todėl reikia 
kartkartėmis patikrinti, ar neprarado ryšio su kitomis įvykio 
aplinkybėmis — objektyviais faktais, mūsų ankstesne patirtimi 
ir asmenine nuomone. Laimei, ši patikra nereikalauja nei pa- 
stangų, nei daug laiko. Visa, ko reikia, — tik greit apsidairyti, ką 
padaryti tikrai verta. Besąlygiškas kliovimasis socialiniu įrody- 
mu gali blogai baigtis. 

Šis socialinio įrodymo principo bruožas visad man primena 
tai, kaip indėnų gentys — uodapėdžių, kri, gyvačių ir varnų — 
medžiodavo bizonus. Bizonas pasižymi dviem savybėmis, dėl 
kurių lengvai patenka į socialinio įrodymo pinkles. Pirma, dėl 
akių padėties galvoje jie geriau mato tai, kas vyksta šonuose, o 
ne prieš juos. Antra, bėgdami nuo pavojaus jie nulenkia gal- 
vas taip žemai, kad nemato nieko, tik bandą. Indėnai suvokė, 
jog kai banda ima bėgti link skardžio, galima sumedžioti labai 
daug bizonų. Už medžiotojus viską padaro patys gyvūnai - jie 
reaguoja į masinį bandos skleidžiamą socialinį įrodymą ir ne- 
žiūri, kas yra priešais. Vienas nustebęs tokios medžioklės liu- 
dininkas mirtimi pasibaigusį bizonų pasitikėjimą kolektyvine 
žinia apibūdino taip: 


„Tik šitaip būdavo įmanoma įvilioti bandą į prarają, ir jie 
ten krisdavo en masse (kartu). Bandos vadus ten nuvaro 
medžiotojai, o visi kiti nugarma savo noru“"“* 


Taigi pilotui, skrendančiam lėktuvu, kuriame įjungtas au- 
topilotas, pravartu kartais patikrinti, kaip veikia prietaisas, 
ir žvilgtelėti pro langą. Mes taip pat, būdami minioje, kartais 

turime pakelti akis ir apsidairyti pajutę, kad mus tuoj įtrauks 
masinis socialinis įrodymas. Jei nesidairysime, sulauksime ne- 
laimės, tai yra to paties, ko ir beatodairiškai besirikiuojantys 
vairuotojai ir bizonai. 


SKAITYTOJO LAIŠKAS 
Buvęs hipodromo darbuotojas 


„Pastebėjau, kaip kai kurie Žmonės per žirgų lenktynes 
socialinio įrodymo principą palenkia savo naudai. Tokie 
lošėjai, norėdami padidinti savo galimybę išlošti dau- 
giaupinigų, paskatina aplinkinius statyti sumas už lėtus 
žirgus. 

Statymo koeficientas priklauso nuo to, už ką statoma. 
Kuo daugiau pinigų statoma už žirgą, tuo mažesnis (geresnis) 
koeficientas. Galbūt nuskambės keistai, tačiau dauguma Lo0- 
šėjų mažai ką nusimano apie lenktynes ar statymo taktiką. 
Todėl dažnai, ypač jei nedaug žino apie lenktynėse dalyvau- 
siančius žirgus, jie stato už favoritą. Statymo rezultatai 
ekrane atnaujinami labai dažnai, todėl visad Žinoma, kas 
esamu momentu yra favoritas. Metodas, kurį pasitelkus ga- 
Tima pakeisti koeficientą, gana paprastas. Žmogus jaučia, 
kad tam tikras žirgas turi didelių galimybių laimėti. Paskui 
pasirenka žirgą, kurio koeficientas didelis (tarkime, 15 
ir 1) ir kuris kažin ar laimės. Atnaujinus statymo rezulta- 
tus, Žmogus stato šimtą dolerių už lėtąjj žirgą ir padaro jį 
favoritu, kurio koeficientas nukrinta iki 2 ir 1. 

Čia pradeda veikti socialinio įrodymo principas. Kai 
kurie, kas nelabai žino, už ką statyti, pažiūri ekrane, už 
ką jau pastatyta ir kas favoritas, ir statouž jj. Jais pase- 
ka ir daug kitų lošėjų. O gudrusis lošėjas gali grįžti prie 
langelio ir statyti didelę sumą už greičiausią žirgą, kurio 
koeficientas dabar mažesnis, nes jį numušė naujas favori- 

tas. Jei išlošiama pinigų, suma daug didesnė už paaukotus 
pirmuosius 100 dolerių. 

Esu tai matęs savo akimis. Kartą vienas Žmogus pastatė 
už žirgą, kurio koeficientas 10 ir 1, ir padarė jį išanksti- 
niu favoritu. Imta kalbėti, jog tie statytojai kažką žino. 
Paskui visi (ir aš) statėme už tą žirgą. Jis atbėgo pasku- 
tinis ir dar susižeidė koją. Daugelis praradom pinigus, o 
kažkas išlošė, tik mes niekad nesužinosim, kas. Tačiau jis 
susižėrė visus pinigus, nes gerai išmano socialinio įrodymo 
principą.“ 

Dar kartą įsitikinome, kad socialinio įrodymo principas labiausiai 

veikia tuos, kurie, esant konkrečiai situacijai, nežino, ką daryti, 
ir abejoja, todėl ima kopijuoti aplinkinių elgiasį. 


s skyrius 


MĖGSTAMUMAS 


Draugiškas vagis 


Pagrindinis advokato darbas - padaryti taip, 
kad teisėjas pamėgtų teisiamąjį. 


CLARENCE DARROW 


IEKAM NENUOSTABU, JOG ŽMONĖS LABIAUSIAI LINKĘ 
Nara „taip“ tiems, kuriuos pažįsta ir mėgsta. Tačiau 
stebina tai, kad šia taisykle įvairiausiose situacijose gali pasi- 
naudoti mums visiškai nepažįstami žmonės norėdami, jog su- 
tiktume išpildyti jų prašymus. 

Geriausias man žinomas profesionalaus naudojimosi mėgs- 
tamumo principu pavyzdys —- „Tupperware“ vakarėliai, kuriuose 
išgauti sutikimą yra didžiausia galimybė visose JAV. Kurie žino, 
kaip šie vakarėliai rengiami, atpažins per juos taikomus mūsų 
jau aptartus principus: grįžtamumo (iš pradžių dalyvės žaidžia 
žaidimus, ir jų nugalėtojos laimi prizus; tos, kurios nieko nelai- 
mi, gauna po maišelį su kosmetika, kad prieš pradedant prekių 
pardavimą visos moterys turėtų kokią nors dovaną), įsiparei- 
gojimo (kiekviena dalyvė turi garsiai papasakoti, kokia jos jau 
turimų „Iupperware“ produktų nauda ir pranašumai) ir soci- 

alinio įrodymo (pradėjus pardavimą, kiekviena nupirkta prekė 
sustiprina įspūdį, jog ji mėgstama žmonių, taigi tikrai yra gera). 

Čia pasitelkti visi įtakos principai, kurie padeda daugiau 
parduoti, tačiau veiksmingiausias dalykas yra paremtas mėgs- 
tamumo principu. Vakarėlį vedantis „Tupperware“ įmonės at- 
stovas apie prekes kalba smagiai ir įtikinamai, tačiau ką nors 
įsigyti pasiūlo ne jis, o moteris, kuri yra visų dalyvių draugė. 
Taip. „Tupperware“ atstovas tik fiksuoja, kas kokias prekes už- 
sisakė, o psichologiškai dalyves nuginkluoja namų savininkė, 
kuri šypsosi, maloniai šneka ir tiekia užkandžius. Ji sukvietė 
drauges į prekių reklamavimo vakarėlį ir, kaip žinia, už kiekvie- 
ną parduotą prekę gaus užmokestį. 

Taigi viskas paprasta: „Tupperware“ įmonė sumokėjo namų 
savininkei už surengtą vakarėlį ir pasirūpino, kad klientės 
pirktų prekes iš draugės, o ne iš nepažįstamų pardavėjų. Taigi 
maloni aplinka, jaukumas, pasitikėjimas ir draugystė skatina 
pirkti. Vartotojų elgsenos tyrėjai Frenzier ir Davis, išnagrinėję 
namų savininkes ir vakarėlio dalyves siejantį ryšį, patvirtino šio 
„Tupperware“ metodo veiksmingumą: stiprus žmonių tarpusa- 
vio ryšis skatina įsigyti produktą dukart labiau nei tai, ar pro- 
duktas patinka. Jo rezultatai nuostabūs: neseniai apskaičiuota, 
jog „Iupperware“ pardavimas išaugo iki daugiau nei 2,5 mln. 
dolerių per dieną! 

Įdomu tai, kad dalyvės, rodos, puikiai žino, jog „Tupperwa- 
re“ įmonė per rengiamus vakarėlius taiko mėgstamumo prin- 
cipą ir naudojasi moteris siejančia draugyste. Vienoms tai ne 
problema, kitoms nepatinka, bet jos nelabai žino, kaip tam 
pasipriešinti. Viena moteris, su kuria kalbėjausi, nusivylusi pa- 
sakojo: 


„Man tie „Tupperware“ vakarėliai jau taip lenda per ger- 
klę, kad nebegaliu pakęsti, kai esu į juos kviečiama. Turiu 


184 ĮTAKOS GALIA 


visus virtuvės reikmenis, o jei man dar ko prireikia, galiu 
tai įsigyti pigiau artimiausioje parduotuvėje, tačiau kai 
draugė pakviečia į vakarėlį, pasijuntu privalanti ten eiti. 
O nuėjusi jaučiuosi privalanti ką nors pirkti. Ir ką galiu 
padaryti? Juk tuos vakarėlius rengia mano draugė“ 


Kai „Tupperware“ ėmė naudotis draugyste — tuo, kam sun- 
ku pasipriešinti, nenuostabu, kad liovėsi organizuoti išparda- 
vimus parduotuvėse ir visą dėmesį sutelkė į vakarėlius - dabar 
naujas „Tupperware“ vakarėlis prasideda maždaug kas 2,7 se- 
kundės. Bet, žinoma, ir kiti įtakos darymo meistrai žino, jog 
mes juntame spaudimą pasakyti „taip“ pažįstamam ir mėgs- 
tamam žmogui. Pastebėkite, kad vis daugiau labdaros organi- 
zacijų liepia savanoriams rinkti pinigus netoli savo namų, nes 
puikiai supranta, kad kur kas sunkiau atmesti draugo ar kaimy- 
no prašymą paaukoti. 

Kiti įtakos darymo meistrai pastebėjo: tam, kad žmogus su- 
tiktų išpildyti prašymą, jo draugas nebūtinai turi būti šalia — 
neretai pakanka paminėti to draugo vardą. „The Shaklee Cor- 
poration“, kurios darbuotojai prekiauja įvairiais buities reikme- 
nimis naudodami nuo durų prie durų metodą, pataria jiems 
sukurti begalinę klientų paieškos grandinę. Klientas, pagyręs 
prekę, skatinamas pasakyti vardus draugų, kuriuos ta prekė 
taip pat domintų. Tada su tais draugais susisiekiama, pasiūlo- 
ma ką nors pirkti ir gaunamas jų draugų sąrašas. Taip grandinė 
vis ilgėja. 

Šio metodo veiksmingumo esmė — pardavėjas, susisiekęs su 
nauju potencialiu klientu, pamini vardą jo draugo, kuris „re- 
komendavo su jumis susisiekti“. Tada tampa sunku atsisakyti 
pardavėjo paslaugų — tai vos ne tas pats, kas atstumti draugą. 
Įmonės „Shaklee“ naujokų atmintinėje reikalaujama būtinai 
taikyti šį metodą: „Jo naudingumo pervertinti neįmanoma. 

Paskambinti potencialiam klientui ar ateiti pas jį ir pasakyti, 
kad ponas Toks ir Toks, pirkėjo draugas, manė, jog jam būtų 
naudinga dėl jūsų paaukoti šiek tiek laiko, - taip pat gerai, kaip 
parduoti 50 procentų prekių dar prieš pradedant dirbti: 


Tai, kad įtakos darymo meistrai plačiai naudojasi draugus 
siejančiu mėgstamumo ryšiu, daug pasako apie mėgstamumo 
principo paveikumą siekiant gauti sutikimą. Iš tiesų dažnai 
paaiškėja, kad meistrai taiko principą net tada, kai draugų ša- 
lia nėra ir todėl jais pasinaudoti neįmanoma. Tokiais atvejais 
įtakos darymo meistrų taktika, padedanti gauti sutikimą, yra 
gana aiški: jie pasistengia, kad mes juos pamėgtume. 

Detroito mieste gyvena toks Joe Girardas, kuris pasitelkia 
mėgstamumo principą pardavinėdamas „Chevrolet“ automo- 
bilius. Laikui bėgant jis tapo turtingu žmogumi, uždirbančiu 
daugiau nei 200 000 dolerių per dieną. Tai išgirdę, galime pa- 
manyti, jog jis yra koks nors „General Motors“ aukščiausio lygio 
vadovas ar įkūrė savo tarpininkavimo prekiaujant „Chevrolet“ 
įmonę. Ne - jis susikrovė turtus dirbdamas paprastu pardavėju 
— automobilių ekspozicijos salės konsultantu. Jis veikė nepa- 
prastai — per dvylika metų tapo pardavėju konsultantu, kasdien 
parduodančiu vidutiniškai po penkis automobilius ar vilkikus. 
Šis žmogus Gineso rekordų knygoje įvardytas kaip „geriausias 
automobilių pardavėjas“. 

Sulaukti tokios sėkmės padėjęs metodas stulbinamai pa- 
prastas. Jis susidėjo iš dviejų dalykų, kuriuos reikia pasiūlyti 
pirkėjams: gerą kainą ir pardavėją, iš kurio būtų malonu pirkti. 
„Tai viskas, ko reikia, — tvirtino Girardas viename interviu. — 
Raskite pardavėją konsultantą, kuris jiems patiktų, nustatykite 
gerą kainą, pateikite visa tai pirkėjui, ir sandoris sudarytas“ 

Puiku. Joe Girardo naudojamas metodas parodo, koks svar- 
bus mėgstamumo principas jo verslui, tačiau pasako ne viską. 

Pirma, mums nepasakoma, kodėl pirkėjams Girardas patikdavo 
labiau nei kitas pardavėjas konsultantas, siūlydavęs gerą kainą. 
Tai iškelia svarbų ir įdomų klausimą, į kurį metodas nepade- 
da atsakyti: kas lemia tai, kad žmogus patinka kitam Žmogui? 
Žinodami atsakymą, turėtume daug nuveikti, kol suvoktume, 
ką tokie kaip Joe daro norėdami mums patikti ir kaip patiems 
tapti mėgstamiems. Laimei, socialinių mokslų specialistai daug 
dešimtmečių ieškojo atsakymo. Jų tyrimų rezultatai atskleidė, 
kokie veiksniai lemia simpatiją. Ir, kaip matysime, kiekvienu 
juo gudriai naudojasi įtakos darymo meistrai mėgindami mus 
priversti pasakyti jiems „taip“. 


Fizinis patrauklumas 


Nors visuotinai pripažįstama, kad fiziškai patrauklūs žmonės 
turi pranašumą socialiniame gyvenime, neseniai padarytos 
išvados atskleidė, jog mes nepakankamai vertiname patrau- 
klumo galią. Atrodo, į gražius žmones reaguojama click-whirr 
principu. Kaip ir visos click-whirr reakcijos, ši įvyksta auto- 
matiškai, nemąstant. Pati reakcija priskirtina prie tų reiškinių, 
kurių visuma vadinama halo (aureolės) efektu. Šis efektas pasi- 
reiškia tada, kai kuri nors teigiama asmens savybė labiau nei ki- 
tos lemia teigiamą aplinkinių požiūrį į tą asmenį. Tyrimai rodo, 
kad dažniausiai tai yra fizinis patrauklumas. 

Tyrimai parodė, kad fiziškai patraukliems Žmonėms mes 
automatiškai priskiriame tokias savybes kaip talentas, geras 
būdas, sąžiningumas ir inteligencija. Tai padarome nežinoda- 
mi, jog Mūsų nuomonę formuoja maloni išvaizda. Kai kurie 
šios prielaidos, neva gerai atrodantis žmogus yra geras, padari- 
niai mane baugina. Pavyzdžiui, pasidomėjus Kanados valdžios 
rinkimais, paaiškėjo, jog išvaizdūs kandidatai gavo 2,5 karto 

daugiau balsų nei neišvaizdūs.' Nepaisant akivaizdaus favori- 
tizmo, tolesnis tyrimas parodė, kad rinkėjai nesuvokė turintys 
tokį polinkį. Tiesą sakant, 73 procentai apklaustųjų griežtai 
neigė, jog pasirinkimą balsuoti sieja su kandidato išvaizda, ir 
tik 14 procentų apie tai bent pagalvojo. Panaši situacija buvo 
ir patyrinėjus darbuotojų samdą. Vienas tyrimas atskleidė, kad 
potencialaus kandidato išvaizda labiau nei turima kvalifikacija 
lėmė tikimybę gauti darbą, nors darbdaviai teigė, jog priimda- 
mi sprendimą beveik nekreipė dėmesio į tai, kaip kandidatas 
atrodo.* 

Kiti tyrimai, keliantys nerimą kaip ir ankstesni, rodo, jog 
kūno matmenys ir sudėjimas turi įtakos ir teisminių procesų 
baigčiai. Malonios išvaizdos žmonės sulaukia daugiau nuolai- 
dų. Pavyzdžiui, Pensilvanijos valstijoje mokslininkai vertino 74 
ginamųjų vyrų išvaizdą prasidėjus teismams. Kai daug vėliau 
buvo patikrinti jų teismų įrašai, paaiškėjo, jog išvaizdesni vyrai 
sulaukė ne tokių griežtų bausmių. Patraukliems nusikaltėliams 
tikimybė išvengti įkalinimo buvo dukart didesnė nei nepatrau- 
kliems.* Kitas tyrimas, surežisavus teismą dėl padarytos per 
aplaidumą žalos atlyginimo, atskleidė, kad gražesniam už auką 
teisiamajam priteista sumokėti 5623 dolerius, o kai auka už jį 
gražesnė - vidutiniškai 10 051 dolerį. Nuo teisiamųjų išvaizdos 
priklausančius sprendimus priėmė tiek teisėjai, tiek teisėjos. 

Kiti atlikti eksperimentai parodė, kad patrauklūs žmonės 
pagalbos sulaukia greičiau, be to, jiems lengviau sekasi įtikinti 
klausytojus pakeisti nuostatas. Ir šiuo atveju abi lytys į tokius 
žmones reaguoja vienodai. Pavyzdžiui, per papildomą tyrimą 
nustatyta, jog geriau atrodantiemš vyrams ir moterims grei- 
čiau suteikiama pagalba, net jei šie jos paprašo tos pačios lyties 
žmogaus.* Žinoma, ši taisyklė turi išimtį, jei patrauklus asmuo 
yra suvokiamas kaip varžovas, ypač jei tai meilės reikalai, o ki- 
tais atvejais mūsų kultūroje išvaizdūs žmonės turi didžiulį pra- 

našumą socialiniame gyvenime. Jie labiau mėgstami, lengviau 
įtikina kitus, dažniau sulaukia pagalbos ir laikomi intelektua- 
lesniais ir turinčiais daugiau teigiamų asmeninių savybių. Be 
to, geros išvaizdos teikiama nauda pastebima, regis, gana anks- 
ti. Atlikus tyrimą pradinėse mokyklose, paaiškėjo, jog netinka- 
mas gražių vaikų elgesys vertinamas ne taip neigiamai, be to, 
mokytojai išvaizdesnius mokinius laiko protingesniais už ne 
tokius išvaizdžius jų bendraklasius.5 

Taigi nenuostabu, jog įtakos darymo meistrai dažnai nau- 
dojasi halo efektu. Mes mėgstame patrauklius žmones, taip pat 
esame linkę paklusti tiems, kuriuos mėgstame, todėl logiška, 
kad į pardavėjų mokymo programas įeina komplimentų saky- 
mas klientams, kad madingų drabužių parduotuvių personalą 
sudaro išvaizdūs darbuotojai ir kad visokie sukčiai, vyrai ir mo- 
terys, irgi dažnai būna išvaizdūs. 


Panašumas 


Tačiau galbūt esmė yra ne išvaizda — juk didžioji dalis žmonių 
atrodo vidutiniškai. Gal yra ir kitų veiksnių, nuo kurių priklau- 
so, ar Žmogus mums patinka? Ir mokslininkai, ir įtakos darymo 
meistrai žino keletą tokių veiksnių. Vienas iš jų - panašumas. 

Mums patinka tie, kurie į mus panašūs. Tai galioja kalbant 
apie nuomonių, asmeninių savybių, kilmės ar gyvenimo būdo 
panašumą, todėl tie, kurie siekdami gauti mūsų sutikimą nori 
patikti, gali tai padaryti supanašėdami su mumis įvairiais at- 
žvilgiais. 

Geras pavyzdys — apranga. Keletas tyrimų atskleidė, kad 
mes labiau linkę padėti tiems, kurie rengiasi kaip mes. Per vie- 
ną tyrimą, atliktą aštuntojo dešimtmečio pradžioje, kai jaunuo- 
liai rengdavosi arba hipiškai, arba griežto stiliaus drabužiais, 

mokslininkai apsirengdavo arba vienaip, arba kitaip ir koledžo 
studentų miestelyje paprašydavo 10 centų monetos, kad galė- 
tų paskambinti. Kai prašytojas būdavo apsirengęs taip pat kaip 
studentas, jo prašymas būdavo išpildomas dviem trečdaliais 
atvejų, o kai kitaip, monetą pavykdavo gauti tik iš pusės stu- 
dentų, į kuriuos kreiptasi. Kitas eksperimentas parodo, kaip 
automatiškai mes galime reaguoti į tuos, kurie į mus panašūs. 
Antikarinės demonstracijos dalyvis ne tik buvo labiau linkęs 
pasirašyti peticiją, paprašytas panašiai apsirengusio Žmogaus, 
bet ir nepasivargino perskaityti peticijos teksto. Click-whirr.“ 

Kitas būdas, kaip manipuliuoti panašumu norint patikti ir 
gauti sutikimą, yra teigti žmogui, jog esame panašios kilmės 
ir turime panašių interesų. Pavyzdžiui, automobilių pardavė- 
jai yra išmokyti ieškoti tokio panašumo, kai pirkėjas atvyksta 
seno automobilio keisti į naują. Jei automobilio bagažinėje yra 
stovyklavimo reikmenų, kalbėdamasis su pirkėju pardavėjas 
gali pasakyti, jog vos pasitaikius progai stengiasi kur nors iš- 
vykti už miesto; jei ant užpakalinės sėdynės sudėti golfo ka- 
muoliukai, pardavėjas užsimena besitikintis, kad neims lyti, 
kol jis neįimuš kamuoliuko į skylutę 18 kartų, kaip suplanavęs; 
jei pastebi, kad mašina pirkta kitoje valstijoje, pasiteirauja, iš 
kur pirkėjas atvykęs, ir nuostabu — pareiškia, kad ir jis (ar jo 
sutuoktinė) kilęs iš ten. 

Nors tie panašumai atrodo nereikšmingi, jie veikia. Išnagri- 
nėjęs draudimo bendrovių paslaugų pardavimo dokumentus 
tyrinėtojas nustatė, jog pirkėjai buvo labiau linkę užsisakyti 
draudimą iš konsultantų, kurie buvo į juos panašūs tokiais at- 
Žvilgiais kaip amžius, religija, politinės pažiūros ir rūkymas ar 
nerūkymas. Kadangi net nereikšmingi panašumai gali padėti 
išgauti kito žmogaus sutikimą, be to, labai lengva apie panašu- 
mą sumeluoti, patariu būti atsargiems susidūrus su prašytoju, 
tvirtinančiu, kad jis yra „visai toks kaip jūs“. Šiais laikais tikrai 


190 ĮTAKOS GALIA 


verta neprarasti budrumo susidūrus su pardavėjais konsultan- 
tais, kurie atrodo panašūs į jus. Daugelis pardavėjų mokymo 
programų skatina mokinius atspindėti ir atitikti pirkėjo laiky- 
seną, nuotaiką ir kalbos manierą, nes šių savybių panašumas 
didina sėkmingo pardavimo tikimybę.? 


Komplimentų sakymas 


Sykį aktorius McLeanas Stevensonas papasakojo, kaip jo mer- 
gina pasiekė, jog jis ją vestų: „Ji pasakė, kad jai patinku“ Nors jis 
pajuokavo, šis sakinys ne tik humoristinis, bet ir informatyvus. 
Išgirdę, kad kam nors patinkame, galime stebuklingai pamėgti 
tą žmogų ir sutikti daryti tai, ko jis prašo. Todėl meilikavimus 
ar tvirtinimus, kad esame panašūs, dažnai girdime iš tų, ku- 
riems iš mūsų ko nors reikia. 

Prisiminkite Joe Girardą - geriausią pasaulyje automobilių 
pardavėją, tvirtinantį, kad jo sėkmės paslaptis yra gebėjimas 
pirkėjams patikti. Jis darydavo tai, kas iš pirmo žvilgsnio gali 
pasirodyti kvaila ir brangu. Daugiau nei trylikai tūkstančių bu- 
vusių savo klientų jis kas mėnesį siųsdavo šventinius atvirukus 
su asmenišku tekstu. Kiekvieną mėnesį atvirukai būdavo vis ki- 
tokie („Laimingų Naujųjų metų“, „Laimingos Padėkos dienos“ 
ir kt.), tačiau atviruko viršelio sakinys toks pats: „Jūs man pa- 
tinkate“ Kaip paaiškino Joe: „Atviruke nebūdavo daugiau nie- 
ko, tik mano vardas. Tiesiog parašydavau jiems, kad jie man 
patinka“ 

„Jūs man patinkate“ Daugelį metų šie žodžiai būdavo ra- 
šomi ant visus dvylika mėnesių siunčiamų atvirukų, kuriuos 
gaudavo ir trylika tūkstančių kitų žmonių. Ar toks neasme- 
niškas sakinys, akivaizdžiai vartojamas siekiant parduoti auto- 
mobilius, iš tiesų turėjo kokį poveikį? Joe Girardas mano, kad 


Mėgstamumas 191 


( ART Sp] 
REAL ESTATC AGENI 


BIRDS | 


5.1 PAV. 
Pigus nekilnojamasis turtas 
Galinga panašumo jėga, kai reikia parduoti, yra tai, 
ką įtakos darymo meistrai žino jau seniai. 
(PENGUIN LEONIG) 


taip; Žinant, kokios sėkmės jis sulaukė, toks poelgis nusipelnė 
mūsų dėmesio. Joe suvokia vieną žmogaus prigimčiai būdingą 
dalyką: mus labai lengva užliūliuoti meilikavimais. Nors mūsų 
patiklumas turi ribas, ypač tada, kai meilikautojas akivaizdžiai 
siekia mumis manipuliuoti, vis dėlto esame linkę tikėti komp- 
limentais ir mėgti tuos, kurie juos sako, net ir tada, kai kompli- 
mentai nenuoširdūs. 

Eksperimentas, atliktas su Šiaurės Karolinos valstijos vyrų 
grupe, parodė, kokie mes galime būti bejėgiai prieš kompli- 
mentus. Per tyrimą žmogus sakydavo pastabas vyrams, kurių 
paslaugų jam reikėjo. Vieni išgirsdavo tik teigiamas pastabas, 
kiti — tik neigiamas, o treti — ir vienokias, ir kitokias. Iš to iš- 
plaukė trys įdomios išvados. Pirma, vyrams labiausiai patiko 
vien teigiamas pastabas sakęs žmogus. Antra, jis patikdavo 
net tada, kai vyrai suprasdavo, jog gražiai kalbama tik siekiant 
naudos. Trečia, priešingai nei pateikiant kitas pastabas, sakant 
vien komplimentus, šie nebūtinai turėjo būti teisingi. Teigia- 
mas pastabas sakęs žmogus visiems imdavo patikti ir tada, kai 
pastabos būdavo tiesa, ir tada, kai netiesa. 

Mums būdinga tokia automatiškai pozityvi reakcija į kom- 
plimentus, kad mus gali lengvai užliūliuoti tas, kuris girdamas 
siekia iš mūsų išpešti naudos. Click-whirr. Žinant tai, išlaidos, 
patirtos kasmet spausdinant ir siunčiant 150 000 atvirukų su 
užrašu „Jūs man patinkate“, nebeatrodo nei beprasmiškos, nei 


didelės. 


Bendravimas ir bendradarbiavimas 


Mes daugiausia mėgstame tai, kas mums pažįstama.? Jei no- 
rite tuo įsitikinti, atlikite nedidelį eksperimentą. Paimkite se- 
nos nuotraukos negatyvą, kuriame jūsų veidas nufotografuotas 
iš priekio, ir iš jo išryškinkite dvi nuotraukas — vieną, kurioje 
jūs atrodote toks, koks esate iš tiesų, ir kitą, kurioje vaizdas 
atvirkštinis (kairė pusė atitinka dešinę, o dešinė kairę). Dabar 
nuspręskite, kuri nuotrauka jums labiau patinka, o paskui pa- 
prašykite gero draugo pareikšti savo nuomonę. Jei esate tokie, 
kaip šiame eksperimente dalyvavusios moterys iš Milvokio, pa- 
stebėsite keistą dalyką — jūsų draugui labiau patiks tikroji nuo- 

trauka, o jums —- atvirkštinė. Kodėl? Todėl, kad abu reaguosite 
į tik jums įprastą vaizdą — draugas į tą, kurį visad mato, o jūs — 

Dėl mėgstamumo efekto panašumas neretai lemia daug 
sprendimų, tarp jų ir tai, kokius politikus išrenkame į valdžią. 
Atrodo, kad į uždarą kabiną įėjęs rinkėjas dažnai pasirenka 
tam tikrą kandidatą tik todėl, kad šio vardas lyg ir girdėtas. Per 
prieštaringai vertinamus rinkimus Ohajo valstijoje, įvykusius 
prieš keletą metų, vienas vyras, turėjęs nedaug galimybių lai- 
mėti valstijos generalinio prokuroro pareigas, iškovojo pergalę, 
nes prieš pat rinkimus pasikeitė pavardę į Browno - tokią turė- 
jo daug Ohajo politikų." 

Kodėl taip atsitiko? Iš dalies dėl to, kad panašumas veikia 
mėgstamumą pasąmonės lygmenyje. Dažnai nesuprantame, 
jog mūsų požiūrį į kokį nors objektą lemia tai, kiek kartų buvo- 
me su juo susidūrę. Pavyzdžiui, per vieną eksperimentą keleto 
žmonių veidai buvo parodyti ekrane taip trumpai, kad dalyviai 
vėliau negalėjo prisiminti nė vieno iš jų. Tačiau kuo daugiau 
kartų veidas pasirodydavo ekrane, tuo labiau dalyviai tą žmogų, 
sutiktą akis į akį, pamėgdavo. O kadangi didesnis mėgstamu- 
mas reiškia didesnę įtaką visuomenėje, žmonės buvo labiau lin- 
kę sutikti su teiginiais tų, kuriuos ekrane matė daugiau kartų.'* 


Remdamiesi tuo, kad mes palankiau žiūrime į tai, ką pažįs- 
tame, kai kurie mokslininkai pasiūlė užmegzti ryšį siekdami 
pagerinti santykius tarp skirtingų rasių. Jie teigė, kad suvedus 
įvairių rasių Žmones draugėn ir davus suprasti, jog yra lygūs, jie 
savaime labiau vieni kitus pamėgs. Tačiau kai mokslininkai pa- 
nagrinėjo integraciją mokyklose — aplinkoje, kurioje geriausia 
patikrinti, ar toks požiūris teisingas, — paaiškėjo, jog yra prie- 
šingai. Bandymai suartinti skirtingų rasių mokinius tik didina 
Juodaodžių ir baltaodžių priešiškumą.3 

Kiek plačiau panagrinėkime desegregaciją mokykloje. Kad 
ir kokių gerų ketinimų turi tie, kurie mano, jog sumažinti įtam- 
pą tarp rasių padės skirtingos kilmės mokinių tarpusavio ben- 
dravimo skatinimas, vargu ar galima tokiu būdu ką pakeisti, 
nes argumentas, kuriuo pagrįsta ši idėja, yra be galo klaidin- 
gas. Visų pirma, mokykla — ne ta vieta, kur vaikai su kitų rasių 
atstovais bendrauja taip pat mielai, kaip ir su savaisiais. Daug 
metų vykdoma tik formali, ne socialinė integracija. Mokiniai 
susiskirsto į grupes pagal kilmę, o su kitų grupių vaikais beveik 
nebendrauja. Antra, skatinant skirtingų rasių vaikus glaudžiau 
bendrauti ir taip geriau susipažinti, jie ne visuomet ima labiau 
mėgti vieni kitus. Tiesą sakant, nuolat suvedant žmones ne- 
malonioje aplinkoje, kur tvyro nusivylimo jausmas, konfliktai 
ar konkurencija, šie vieni kitus pamėgsta mažiau.'* O tokia yra 
beveik visų mokyklinių klasių JAV atmosfera. 

Perskaitykite psichologo Ellioto Aronsono, konsultavusio 
Teksaso valstijos Ostino miesto mokyklų direktorius dėl šių 
sunkumų, ataskaitą. Beveik visose valstybinėse JAV mokyklose 
mokymo procesas yra štai toks: 


„Dažniausiai pamokos vyksta taip: mokytojas, stovė- 
damas prieš klasę, pateikia klausimą. Šeši iš dešim- 
ties vaikų tiesiog negali nusėdėti ir mojuoja rankomis 
trokšdami būti paklausti ir parodyti, kokie jie gudrūs. 
Visi kiti sėdi nuleidę akis ir mėgina būti nematomi. 
Mokytojui pasirinkus vaiką, aktyvių mokinių, neteku- 
sių galimybės atsakyti, veiduose galima pamatyti nusi- 
vylimą ir nusiminimą, o tų, kurie nežino atsakymo, — 
palengvėjimą... Šis žaidimas skatina konkuruoti ir yra 
labai rizikingas, nes vaikai kovoja, kad juos mylėtų ir 
pripažintų vienas iš dviejų ar trijų svarbiausių žmonių 
jų gyvenime. 

Be to, dėl tokio mokymo proceso vaikai neišmoks vie- 
ni kitų mėgti ir suprasti. Prisiminkite: kai lankėte mo- 
kyklą ir žinodavote teisingą atsakymą, bet mokytojas 
paprašydavo atsakyti ne jus, tikėdavotės, kad jūsų ben- 
draklasis suklys, ir jums atsiras galimybė parodyti savo 
žinias. Jei jūs buvote paklaustas ir suklydote arba net ne- 
kėlėte rankos, turbūt pavydėjote atsakymą žinojusiems 
klasės draugams ir pykote ant jų. Vaikai, kuriems nesi- 
seka, ima pavydėti ir nekęsti tų, kuriems sekasi, vadin- 
ti juos mokytojų numylėtiniais ar net griebiasi smurto 
mokyklos kieme. Savo ruožtu sėkmės lydimi mokiniai 
silpniau besimokančius dažnai niekina, vadina juos bu- 
kagalviais ar kvailiais. 

Tokia konkurencinga mokymosi aplinka tikrai neska- 
tina mokinių palankiai žiūrėti į bendramokslius ir elgtis 
su jais draugiškai: 


Tad ar reikia stebėtis, kodėl priverstinė desegregacija - visų 
mokinių vežiojimas tuo pačiu autobusu, rajonų perplanavimas 
ar mokyklų uždarymas - dažnai ne mažina, o didina priešišku- 
mą tarp moksleivių? Juk mūsų vaikai daugiausia teigiamų emo- 
cijų patiria bendraudami su savo rasės žmonėmis, o su kitų ra- 
sių vaikais susiduria tik konkurencija persunktoje klasėje. 

Ar yra būdas, kaip spręsti šią problemą? Vienas iš jų - liautis 
mėginti integruoti mokinius, tačiau kažin ar tai įmanoma. Net 
jei atmestume neišvengiamus įstatymus ar struktūrinius poky- 
čius bei konfliktus visuomenėje, sukeltus tokio sprendimo, vis 
tiek esama rimtų priežasčių, kodėl integracija mokyklose yra 
reikalinga. Pavyzdžiui, baltaodžių moksleivių mokymosi rezul- 
tatai visuomet stabilūs, o tautinių mažumų moksleiviams yra 
dešimt kartų didesnė tikimybė, jog desegregacija jų pažymius 
Pagerins, o ne pablogins. Kalbėdami apie desegregaciją turime 

būti atsargūs, kad „neišmestume kūdikio iš vonelės tik todėl, 
kad šis sėdi purviname vandenyje“. 

Žinoma, šios idėjos esmė -— atsikratyti tik vandens, o ne kū- 
dikio, ir šis liks švarus. Juk mūsų kūdikis sėdi purviname van- 
denyje, pilname skirtingų rasių atstovų priešiškumo vieni ki- 
tiems. Laimei, vilties pašalinti tą priešiškumą suteikia ugdymo 
specialistų atlikti bendradarbiavimu paremto mokymosi tyri- 
mai. Kadangi mokinių desegregacijai labiausiai trukdo tai, kad 
jie su kitų grupių atstovais daugiausia susiduria kaip varžovai, 
mokslininkai išbandė mokymo būdus, kurių esmė yra bendra- 
klasių bendradarbiavimas, o ne konkurencija. 

Į stovyklą. Kad suvoktume bendradarbiavimu paremto 
mokymosi esmę, verta panagrinėti puikų turkų socialinių 
mokslų specialisto Muzafero Sherifo prieš tris dešimtmečius 
atliktą tyrimų ciklą. Mokslininką domino, kaip kyla konflik- 
tų tarp skirtingų grupių, ir jis nusprendė tai ištirti berniukų 
vasaros stovykloje. Berniukai neįtarė, jog yra eksperimento 
dalyviai, o Sherifas ir jo asistentai nuolat gudriai manipulia- 
vo stovyklos socialine aplinka ir stebėjo jos poveikį berniukų 
santykiams. 

Ilgai ieškoti būdų, kaip sugadinti stovyklautojų santykius, 
neteko. Kad atsirastų jausmas „mes prieš juos“, pakako ber- 
niukus suskirstyti į grupes ir apgyvendinti skirtingose trobe- 
lėse, o grupėms suteikus pavadinimus („Ereliai“ ir „Barškuo- 
lės“) atsirado ir tarpusavio konkurencija. Berniukai netrukus 
ėmė menkinti priešingos grupės narių savybes ir pasiekimus. 
Tačiau toks priešiškumas buvo menkniekis, palyginti su tuo, 
kas dėjosi, kai mokslininkai pradėjo organizuoti grupių var- 
žytuves. Lobių ieškojimas, virvės traukimas, sporto varžybos 
skatino vaikus prasivardžiuoti ar apsistumdyti. Per varžybas 
priešingos komandos nariai būdavo vadinami sukčiais, bjaury- 
bėmis ir smirdžiais. Vėliau buvo nusiaubtos priešingų koman- 

dų trobelės, varžovų vėliavos pavogtos ir sudegintos, iškabinti 
grasinantys ženklai, o peštynės valgomajame tapo kasdienybe. 

Tuo momentu Sherifui pasidarė aišku, kad sukurti dishar- 
moniją galima greitai ir lengvai - tereikia žmones suskirstyti į 
grupes ir leisti jiems kurį laiką „virti savo sultyse“, o paskui pa- 
skatinti konkuruoti. Ir štai rezultatas — kunkuliuojanti grupių 
tarpusavio neapykanta. 

Eksperimentuotojų laukė ir kur kas sunkesnis iššūkis: kaip 
pašalinti neapykantą, kurią patys pasėjo. Pirma jie pamėgino 
sustiprinti grupių tarpusavio bendravimą, dažniau suburdami 
visus stovyklautojus draugėn. Tačiau net kai bendra veikla bū- 
davo nesunki (pavyzdžiui, filmai, vakarėliai), iš jos nieko gero 
neišeidavo. Iškylos baigdavosi mėtymusi maistu, vakarėliai — 
prasivardžiavimais, pietūs valgykloje — muštynėmis. Sherifas 
ir jo kolegos ėmė baimintis, kad, kaip ir daktaras Frankenštei- 
nas, sukūrė monstrą, kurio nebegali kontroliuoti. Kai atmos- 
fera stovykloje įkaito kaip niekad, mokslininkai staiga atrado 
paprastą ir efektyvų sprendimą. 

Jie sumodeliavo daug situacijų, kuriose bendradarbiavimas 
būtų būtinas, antraip grupių tarpusavio konkurencija stovyklo- 
je pridarytų bėdų. Pavyzdžiui, per visą dieną trukusią išvyką 
į miestelį nusipirkti maisto paaiškėjo, jog vienintelis stovyklos 
sunkvežimis įklimpo purve. Mokslininkai sušaukė berniukus, 
ir jie tol kartu traukė ir stūmė sunkvežimį, kol šis atsidūrė ant 
sauso kelio. Paskui mokslininkai tyčia užsuko vandenį, tiekia- 
mą per vamzdį iš toliau nuo stovyklos įrengto rezervuaro. Su- 
sidūrę su visus užklupsiančia bėda ir suvokę, kad jai išspręsti 
reikia visų stovyklautojų pastangų, berniukai kartu ieškojo ge- 
dimo ir jį sutaisė dar nesibaigus dienai. Buvo sukurta dar viena 
bendradarbiavimo reikalaujanti situacija: berniukams praneš- 
ta, jog leidžiama išsinuomoti norimą filmą, bet stovyklai tai per 
brangu. Berniukai suprato, kad vienintelis sprendimas - susi- 

mesti pinigų, taigi taip padarę išsinuomojo filmą ir kartu jį pa- 

Padariniai, nors įvyko ne iš karto, tikrai nustebino. Bendros 
pastangos dėl bendrų tikslų nugalėjo grupių pagiežą. Netru- 
kus nebeliko abipusių patyčių, vaikai nebesistumdė valgykloje 
laukdami savo eilės, ir skirtingų grupių vaikai ėmė pietauti prie 
vieno stalo. Be to, paprašyti išvardyti geriausius draugus, ber- 
niukai paminėjo ne tik savo, bet ir kitos grupės berniukus. Jų 
mąstymas pasikeitė, ir jie padėkojo mokslininkams už galimy- 
bę darsyk suvokti, kas yra draugas. Berniukai iš iškylos gamtoje 
kartu važiavo vienu autobusu — seniau tai būtų sukėlę visišką 
netvarką, o dabar to paprašė patys vaikai. Kai autobuso vairuo- 
tojas sustojo stotelėje pailsėti, vienos grupės vaikai, kuriems 
bendrų pinigų tebuvo likę penki doleriai, nutarė pavaišinti bu- 
vusius priešininkus pieno kokteliais! 

To stebinančio pokyčio priežastis ta, kad berniukus imta 
skatinti bendrauti kaip bendražygius, o ne varžovus. Moksli- 
ninkai nustatė bendrus tikslus, kurių siekti turėjo abi grupės 
kartu. Bendradarbiavimas, kuris buvo būtinas įgyvendinti 
tiems tikslams, galiausiai leido priešingų komandų atstovams 
pamatyti vieniems kitus kaip gerus bendražygius, vertingus pa- 
dėjėjus ir draugus. O kai bendras pastangas vainikavo sėkmė, 
tapo labai sunku ir toliau elgtis priešiškai su tais, su kuriais kar- 
tu sėkmingai įgyvendinta tiek tikslų.“ 

Mokykla. Ugdymo specialistai, išnagrinėję desegregaciją ir 
jos sukeliamus įtemptus santykius tarp skirtingų rasių moks- 
leivių, pastebėjo, jog tai, ką atrado Sherifas, galioja ir mokyklų 
klasėse. Jei į mokymosi procesą bent retkarčiais būtų įtraukta 
daugiau bendradarbiavimu paremtos veiklos, kuria būtų sie- 
kiama kokio nors bendro tikslo, tikriausiai rastųsi pagrindas 
užsimegzti įvairios kilmės mokinių draugystei. Nors tokie ir 
panašūs projektai buvo vykdomi daugelyje valstijų, ypač įdo- 

mus yra dėlionės metodas, Teksase ir Kalifornijoje taikytas El- 
lioto Aronsono ir jo kolegų. 

Dėlionės metodo esmė —- liepti mokiniams kartu išmokti 
artėjančio kontrolinio darbo medžiagą. Mokiniai suskirstomi 
į grupeles ir kiekvienam suteikiama labai mažai informacijos, 
tada visi grupės nariai paeiliui apsikeičia ir vienas kitam pade- 
da ją įsisavinti. Kad pavyktų išmokti visą medžiagą, visi vieni 
kitiems reikalingi. Mokiniai, kaip ir Sherifo tirti stovyklautojai, 
atlikdami darbus, kuriuos nudirbti įmanoma tik drauge, tapo 
veikiau kolegomis nei varžovais. 

Išmėginus dėlionės metodą neseniai desegreguotose klasė- 
se sulaukta įspūdingų rezultatų. Tyrimai parodė, kad tos pačios 
mokyklos klases, kuriose ir toliau buvo mokoma įprastu kon- 
kuruoti skatinančiu būdu, palyginus su tomis, kuriose įdiegtas 
dėlionės metodas, pastarosiose skirtingų rasių vaikai ėmė drau- 
gauti, sumažėjo priešiškumas. Be to, atsirado ir kitų pranašu- 
mų: tautinių mažumų atstovai ėmė labiau gerbti save, pamėgo 
mokyklą, pagerėjo jų pažymiai. Metodas davė naudos ir balta- 
odžiams mokiniams — šie taip pat išsiugdė didesnę savigarbą, 
ėmė labiau mėgti mokyklą, o pažymiai už kontrolinį darbą buvo 
tokie pat kaip ir įprastai mokomų mokinių arba geresni. 

Šiuos pasiekimus reikėtų aptarti plačiau. Kaip dėlionės me- 
todas padeda įgyvendinti visa, ką padaryti valstybinėse moky- 
klose jau seniai nebebuvo vilties? Aronsono atliktas tyrimas pa- 
deda tai geriau suprasti. Jis susijęs su JAV meksikiečio berniu- 
ko Carloso nauja patirtimi, kai mokymo procesas buvo grįstas 
dėlionės metodu. Jo užduotis buvo išmokti papasakoti bendra- 
klasiams apie Josepho Pulitzerio vidurinįjį karjeros laikotarpį. 
Paskui (kai kiekvienas išmokdavo savo dalį ir ją papasakodavo 
kitiems) mokiniai turėdavo rašyti kontrolinį darbą apie garsio- 
jo Žurnalisto gyvenimą. Aronsonas papasakojo, kas iš to išėjo: 

„Carloso tartis būdavo prastoka kalbant anglų kalba, kuri 
jam buvo antroji, ir kadangi jam prabilus bendraklasiai 
dažnai jį pašiepdavo, berniukas per keletą metų įsisąmo- 
nino, jog per pamokas geriau tylėti. Netgi galima sakyti, 
kad jis sudarė su mokytoja tylos sutartį: visiškai nesi- 
reikšdavo ir likdavo užgožtas aktyvių bendraklasių, nes 
bijodavo ką nors ne taip pasakyti, o ji jo ir nekviesdavo 
atsakinėti. Toks sprendimas tikriausiai buvo padiktuo- 
tas kilniausių siekių — ji nenorėjo jo pažeminti ar matyti, 
kaip kiti vaikai iš jo šaiposi. Tačiau nekreipdama dėmesio 
į Carlosą, ji, tiesą sakant, jį nurašė. Tarsi parodė, jog su 
juo neverta gaišti laiko; bent jau taip suprato kiti vaikai: 
jei Carlosas nekviečiamas atsakinėti, vadinasi, yra kvai- 
las. Gali būti, kad taip manyti ėmė ir jis pats. 

Taigi natūralu, kad Carlosas jausdavosi nepatogiai, 
nes pritaikius dėlionės metodą jam tekdavo kalbėtis su 
kitais grupės nariais ir pasakyti savo dalį jam būdavo 
gana sunku. Jis mikčiodavo, dvejodavo ir būdavo nera- 
mus. Kiti vaikai jam nė kiek nepadėdavo, reaguodavo 
taip, kaip jau buvo įpratę. Kai kitam vaikui sunku, ypač 
tam, kuris laikomas kvailu, jie paprastai ima šaipytis ir 
erzintis. „Ech, tu nieko neišmanai, - tokius Mary pasa- 
kytus žodžius mums perdavė. - Tu bukas, kvailas, nesu- 
voki, ką šneki. 

Vienas iš mūsų, kurio užduotis buvo stebėti metodo 
įgyvendinimą, patarėme mokytojai, vėl išgirdus moki- 
nius taip kalbant, pasakyti: „Gali jį erzinti, jei nori, bet 
tau tai niekaip nepadės išmokti apie Pulitzerio vidurinįjį 
karjeros laikotarpį. Kontrolinis darbas — po valandos“ 
Atkreipkite dėmesį, kaip tą pasakiusi ji atgraso mokinę 
nuo patyčių: Mary nebus jokios naudos, jei ji menkins 
Carlosą, ji, tiesą sakant, tuoj negaus to, kas jai naudin- 

ga. Po keleto dienų, dar keliskart supeikę Carlosą, vai- 
kai ėmė suvokti, jog privalo klausytis, ką jis sako, antraip 
nieko neišmoks. 

Tai suvokę vaikai tapo gana gerais klausinėtojais, ma- 
žaisiais Dickais Cavettais. Jie išmoko, užuot erzinę Car- 
losą, išgauti iš jo atsakymus pateikdami klausimus, kurie 
padėdavo jam geriau balsiai išreikšti tai, kas jo galvoje. 
Carlosas labiau atsipalaidavo ir ėmė laisviau bendrauti. 
Po poros savaičių vaikai suprato, jog Carlosas ne toks jau 
ir bukas, kokiu jie jį laikė, ir pastebėjo tai, ko anksčiau 
nepastebėdavo. Jie jį pamėgo, Carlosui taip pat pradėjo 
patikti mokykloje ir savo anglakalbius bendraklasius ėmė 
laikyti nebe kankintojais, o draugais“? 


Žmonės, pamatę, kad tokie metodai tarsi dėlionės duoda 
gerų rezultatų, ima perdėtai griebtis vienkartinių, paprastų 
būdų sunkiai įveikiamoms problemoms spręsti — juk iš patir- 
ties žinome, jog tokios problemos retai kada pasiduoda tokiems 
sprendimams. To paneigti negalima. Pats dėlionės metodo tai- 
kymas yra problemiškas. Prieš patvirtinant, kad šis ar kiti su 
mokymusi ir mėgstamumu susiję Metodai tikrai tinkami, reikia 
ištirti, kaip dažnai ir kaip plačiai juos galima taikyti, kokio am- 
žiaus žmonėms ir kokioms grupėms bendradarbiavimo stra- 
tegijos bus veiksmingos. Taip pat svarbu žinoti, kaip mokyto- 
jams, jei jie apskritai norėtų, pradėti diegti tokius metodus. Juk 
ugdymas bendradarbiaujant ne tik yra didelis nukrypimas nuo 
tradicinių, mokytojui gerai žinomų mokymo metodų, bet ir 
gali sumenkinti mokytojo vaidmeriį klasėje, nes mokiniai skati- 
nami patys mokytis. Galų gale būtina pripažinti, jog konkuren- 
cija reikalinga - ji motyvuoja siekti to, ko mokiniai nori, ir yra 
vienas savivoką formuojančių veiksnių. Tad tikslas — ne panai- 
kinti mokinių tarpusavio konkurenciją, o diegiant visų etninių 

grupių tarpusavio bendradarbiavimą padaryti, kad vykstant 
ugdymo procesui būtų ne vien konkuruojama."* 

Nepaisant šių išlygų, negaliu paneigti nesenų įrodymų. Su 
savo studentais ar net kaimynais ir draugais kalbėdamasis apie 
bendradarbiavimu paremto mokymosi perspektyvas, jaučiu, 
kad į visa tai žiūriu vis optimistiškiau. Iš valstybinių mokyklų 
jau ilgokai sklido daugiausia nelinksmos naujienos — prastėja 
pažymiai, mokytojai pervargę, daugėja nusikaltimų ir, žinoma, 
tarprasinių konfliktų. Dabar yra bent vienas šviesos spindulėlis 
tamsoje, ir tai mane labai džiugina. 


Koks tikslas mums kalbėti apie mokyklos desegregacijos 
poveikį ryšiams tarp rasių? Ogi reikia atskleisti du svarbiausius 
dalykus. Pirma, didesnė tikimybė, kad pažinodami žmogų la- 
biau pamėgsime, bet jei bendraujame patirdami nemalonius iš- 
gyvenimus, būna priešingai. Todėl kai įvairių rasių vaikai įme- 
tami į nuolatinės aršios konkurencijos pilną mokyklos aplinką, 
mes turėtume pastebėti (ir pastebime), kad jie tampa priešiški 
vieni kitiems. Antra, įrodymai, jog komandinis mokymasis yra 
šių negerovių priešnuodis, duoda suprasti, jog bendradarbiavi- 
mas daro didelę įtaką mėgstamumui. 

Bet prieš nutardami, kad labiausiai mėgstamumą lemia 
bendradarbiavimas, pirma turėtume atlaikyti tai, ką aš manau 
esant sunkoku išbandymu: ar įtakos darymo meistrai tyčia pa- 
sitelkia bendradarbiavimą, kad mes juos pamėgtume ir išpildy- 
tume jų prašymus? Ar jie stengiasi jį pabrėžti, kai bendradar- 
biavimas atsiranda savaime? Ar jie stengiasi jį praplėsti, kai jo 
nedaug? Ir svarbiausias klausimas: jei bendradarbiavimo visai 
nėra, ar jie jį tyčia sukuria? 

Atsakymas į visus šiuos klausimus yra teigiamas. Įtakos da- 
rymo meistrai visuomet stengiasi sukurti įspūdį, jog mes ir jie 
siekiame vieno tikslo, dėl jo turime dirbti išvien norėdami abi- 

pusės naudos, ir jie yra mūsų komandos draugai. Galiu pateikti 
daug pavyzdžių. Dauguma mums jau žinomi, kaip antai auto- 
mobilių salono pardavėjas konsultantas, esantis „mūsų pusėje“ 
ir su savo viršininku „kovojantis“ dėl mums naudingo pasiūly- 
mo.“ Pateiksiu ir tokį dirbtinai sukurto bendradarbiavimo pa- 
vyzdį, su kuriuo nedaugeliui iš mūsų tenka susidurti tiesiogiai: 
kai įtakos darymo meistrai yra tardytojai, kurių darbas - pri- 
versti įtariamuosius prisipažinti padarius nusikaltimą. 

Per pastaruosius kelerius metus buvo priimta įvairių apri- 
bojimų, kaip policininkai negali elgtis su sulaikytais įtariamai- 
siais ir ypač — siekdami išgauti prisipažinimą. Daugybė tardy- 
mo metodų, kuriais prisipažinimai iš žmonių būdavo tiesiog 
išmušami, šiandien nebetaikomi bijantis, jog teisėjas nutrauks 
bylą. Tačiau policininkų pasitelkiamų psichologinių gudrybių 
teismai kol kas nelaiko nelegaliu dalyku, todėl per tardymus 
jomis imta dažnai naudotis. Viena jų vadinasi „gerasis ir blo- 
gasis „farai“. 

Ši gudrybė veikia taip. Sakykime, jaunas įtariamasis, infor- 
muotas apie savo teises ir tvirtinantis esąs nekaltas, atvedamas 
į patalpą, kur bus apklausiamas dviejų pareigūnų. Vienas iš pa- 
reigūnų atlieka blogojo „faro“ vaidmenį, nes jis jam tinka, o gal 
tiesiog dabar jo eilė jį vaidinti. Įtariamajam nespėjus nė atsi- 
sėsti, blogasis „faras“ už apiplėšimą išvadina jį kalės vaiku. Per 
visą pokalbio laiką jis tik niurzga, bamba ir pabrėždamas tai, ką 
kalba, spardo įtariamojo kėdę. Į įtariamąjį žiūri tarsi į šiukšlių 
krūvą. Jei įtariamasis ima ginčytis ar atsisako kalbėti, blogasis 
„faras“ tiesiog pasiunta: ima šaukti, prisiekia padarysiąs viską, 
kad įtariamasis gautų didžiausią bausmę, pareiškia apygardos 
prokuratūroje turįs draugų, kuriems praneš apie įtariamojo ne- 
norą bendradarbiauti, ir jie rimtai imsis šios bylos. 

Įtariamojo ir blogojo „faro“ pokalbio pradžioje gerasis „fa- 
ras“ sėdi nuošalyje. Paskui jis iš lėto įsitraukia į pokalbį. Pir- 

miausia kalba tik su bloguoju kolega mėgindamas nuramdyti jo 
įniršį: „Nurimk, Frenkai, nurimk“ Tačiau blogasis atrėžia: „Ką 
reiškia „nurimk“, kai jis man meluoja tiesiai į akis?! Nekenčiu 
tų meluojančių šunsnukių!“ Kiek vėliau gerasis „faras“ mėgi- 
na švelninti padėtį tardomojo naudai: „Ramiau, Frenkai, juk jis 
tik vaikas“ Žodžiuose palaikymo nedaug, tačiau įtariamajam 
jie - lyg muzika, palyginti su blogojo „faro“ plūdimusi. Tačiau 
jis nepalenkiamas. „Vaikas? Koks jis tau vaikas, jis chuliganas. 
Taip, taip, chuliganas. Ir štai dar ką turiu tau pasakyti: jam jau 
aštuoniolika, tad aš stengsiuos jo subinę išsiųsti taip toli už 
grotų, kad norint jį rasti prireiks žibinto“ 

Dabar ima kalbėti gerasis „faras“: kreipiasi į įtariamąjį var- 
du ir išvardija viską, kas galbūt palengvintų bylą. „Pasakysiu 
tau, Keni, kad gerai, jog nieko nesužeidei ir nebuvai ginkluo- 
tas. Tai bus lengvinančios aplinkybės, kai ateis laikas išklau- 
syti nuosprendį“ Jei įtariamasis ir toliau tvirtina esąs nekaltas, 
blogasis „faras“ pradeda antrą keiksmų ir grasinimų tiradą. 
Bet šįkart gerasis jį sustabdo duodamas šiek tiek pinigų: „Baik, 
Frenkai. Manau, mums visiems reikėtų išgerti kavos. Gal nu- 
pirktum tris puodelius?“ Kai blogasis pasišalina, ateina gerojo 
eilė vaidinti pagrindinį vaidmenį: „Klausyk, žmogau, nežinau 
kodėl, bet mano kolegai tu nepatinki, ir jis ketina tave užspeisti 
į kampą. Ir jam tai pavyks, nes mes jau dabar turim pakanka- 
mai įrodymų. Ir jis nemelavo sakydamas, kad prokuratūra rim- 
tai imasi tų, kurie nenori bendradarbiauti. Gali būti, kad sėsi 
penkeriems metams — penkeriems metams, žmogau! Nenoriu, 
kad taip atsitiktų. Tad jeigu dabar prisipažinsi, jog apiplėšei tą 
vietą, aš perimsiu tavo bylą ir užtarsiu tave prokuratūroje. Jei 
mudu bendradarbiausime, galima sumažinti bausmę nuo pen- 
kerių metų iki dvejų ar net vienų. Padaryk paslaugą ir sau, ir 
man, Keni. Papasakok man, kaip padarei nusikaltimą, ir tuo- 

met mudu pradėsime tave iš čia traukti“ Dažniausiai įtariama- 
sis prisipažįsta ir viską smulkiai papasakoja. 

Šis metodas toks veiksmingas dėl keleto priežasčių: blogojo 
„faro“ grasinimai nusveria baimę būti įkalintam; pagal kontras- 
to principą (žr. p. 25—29) gerasis „faras“, palyginti su besiplūs- 
tančiu, piktu bloguoju, įtariamajam atrodo ypač paprastas ir 
malonus žmogus; be to, gerasis „faras“ ne vieną kartą įsikišo ir 
net nupirko įtariamajam kavos už savus pinigus, todėl grįžta- 
mumo taisyklė skatina įtariamąjį paslauga atsilyginti už paslau- 
gą. Tačiau svarbiausia priežastis, dėl ko metodas veikia, yra ta, 
kad įtariamajam sudaromas įspūdis, jog yra žmogus, kuriam 
rūpi jo gerovė, kažkas, dirbantis kartu su juo ir jo naudai. Dau- 
geliu atvejų į tokį žmogų žiūrima labai palankiai, tad į tokią 
rimtą bėdą patekęs įtariamasis ima laikyti gerąjį „farą“ gelbė- 
toju. O nuo gelbėtojo iki patikimo tėvo nuodėmklausio tėra 
vienas žingsnis. 


Įtaka ir siejimas 


— Kodėl jie kaltina mane, daktare? — telefono ragelyje išgirdau 
drebantį vienos televizijos orų pranešėjo balsą. Jam buvo duo- 
tas mano numeris, kai jis paskambino į universiteto, kuriame 
dirbau, psichologijos fakultetą, norėdamas rasti žmogų, galintį 
atsakyti į klausimą, kuris jį jau ilgai glumino, o vėliau ėmė er- 
Zinti ir net varyti į neviltį. —- Na, juk tai nenormalu, ar ne? Juk 
visi žino, kad aš tik išdėstau orų prognozę, tačiau orų neužsaki- 
nėju. Tai kodėl, kai oras pasitaiko prastas, esu puolamas? Pra- 
eitais metais, užėjus potvyniui, gavau grasinamą laišką! Vienas 
vyrukas pažadėjo mane nušauti, jei nesiliaus lyti. Jėzau, aš iki 
šiol vis dirsčioju sau per petį. O kolegos, su kuriais dirbu mete- 

orologijos stoty, daro tą patį! Kartais, kai užeina karščio banga 
ar kas panašaus, jie mane kritikuoja tiesioginiame eteryje. Jie 
žino, kad aš čia niekuo dėtas, bet vis tiek neužsičiaupia. Gal 
galite padėti man tai suvokti, daktare? Jaučiuosi žeminamas“ 

Mudu susitikome mano kabinete, ir aš jam pamėginau pa- 
aiškinti, jog jis tapo auka senojo click-whirr principo, kuriuo 
žmonės remiasi suvokdami dviejų objektų sąsają. Tokių pavyz- 
džių iš dabarties apstu, tačiau pamaniau, kad kenčiančiam orų 
pranešėjui labiausiai pagelbėčiau papasakodamas vieną seno- 
vės laikų istoriją. Paprašiau jo pamąstyti apie Žiaurų senovės 
Persijos pasiuntinių likimą. Kiekvienas tų žmonių, kurių dar- 
bas buvo pranešti naujienas apie kariuomenės padėtį, turėjo 
rimtą priežastį viltis, jog persai mūšio lauke iškovos pergalę. 
Savo kapšelyje atgabenę naujienas apie pergalę, jie rūmuose 
būdavo sutinkami kaip didvyriai — jiems mielai ir gausiai tiek- 
davo maistą, gėrimus, parūpindavo moterų, kokių tik panorė- 
davo. Tačiau jei atnešdavo žinią, kad persų armija pralaimėjo, 
juos priimdavo visiškai kitaip — iš karto nužudydavo. 

Tikiuosi, suprantate, kaip šis pavyzdys iš istorijos susijęs su 
orų pranešėjo situacija. Norėjau jį paprotinti, kad nuo Persijos 
ar Šekspyro laikų iki dabar niekas nepasikeitė. Šekspyras nusa- 
kė esmę viena eilute: „Blogos naujienos tarsi užkrečia tą, kuris 
jas pranešė“ Tokia jau žmonių prigimtis - jie nekenčia tų, kurie 
praneša blogas naujienas, net jei dėl susiklosčiusios situacijos 
yra nekalti. Kad imtume žmogaus nemėgti, pakanka vien susie- 
ti jį su nemalonia situacija.*? 

Tikėjausi, kad pavyzdžiai iš istorijos padės orų pranešėjui 
suprasti ir dar vieną dalyką: nors jis patiria ankstesnių laikų 
„naujienų pranešėjų“ dalią, bet, palyginti su jais, jam visai ne- 
blogai sekasi. Iš jo žodžių, pasakytų susitikimui baigiantis, su- 
pratau, kad jis gana aiškiai suvokė esmę: 

— Daktare, — pasakė jis išeidamas, — dabar galėsiu ramiai 

dirbti savo darbą. Juk gyvenu Finikse, kur saulė šviečia tris šim- 
tus dienų per metus. Ačiū Dievui, kad nedirbu Bafale. 

Orų pranešėjo atsisveikinant pasakyti žodžiai parodo, kad 
jis suprato kur kas daugiau, nei aš jam papasakojau apie prin- 
cipą, nuo kurio priklauso, kiek žmonės jį, pranešėją, mėgsta. 
Tai, kad jį sieja su blogu oru, daro neigiamą įtaką, kita vertus, 
siejamas su saulės šviesa jis gali tapti neįtikėtinai populiarus. 
Ir jis teisus. Asociacijos principas yra bendras, sukeliantis tiek 
teigiamų, tiek neigiamų sąsajų. Nekalta asociacija su teigiamais 


ar neigiamais dalykais lemia tai, kaip žmonės į mus žiūri.*! 


Orų pranešėjams tenka sumokėti 
pasikeitus pranašautiems orams 


Davidas G. Langfordas 


Associated Press 


Televizijoje dirbantys orų pra- 
nešėjai gauna gerą atlyginimą, 
tačiau kai motulė gamta mesteli 
kokią staigmeną, šie žmonės turi 
už tai atsakyti. 

Šią savaitę įvykę pokalbiai su 
keletu daug metų dirbančių orų 
pranešėjų iš įvairių JAV vieto- 
vių atskleidė, jog senutės tvojo 
jiems skėčiais, baruose juos 
užkabinėjo girti, apmėtė sniego 
gniūžtėmis ir kaliošais, grasino 
užmušti ir kaltino mėginimu eiti 
prieš Dievą. 

„Vienas vyrukas man paskam- 
bino ir pasakė, jog jei per tų metų 
Kalėdas pasnigs, tai iki Naujųjų 


aš neišgyvensiu“, - sakė Bobas 
Gregory, devynerius metus dir- 
bantis orų pranešėju WTHR-TV 
Indianapolyje. 

Dauguma pranešėjų teigia 
numatantys vienos dienos orus 
80-90 procentų tikslumu, bet 
pateikiant ilgalaikes prognozes 
paklaida būna didesnė. Dauguma 
sako tik išdėstantys informaciją 
iš interneto ir pateiktą Naciona- 
linės orų tarnybos ar privačios 
agentūros meteorologų. Tačiau 
žmonės išsilieja ant tų, kurių vei- 
dus mato per televizorių. 

35-erių Tomas Bonneris, 11 
metų dirbantis KARK-TV Arkan- 

zaso valstijos Litl Roko mieste, 
prisiminė, kaip vienąsyk bare prie 
jo priėjo gerokai išgėręs stambus 
ūkininkas iš Lonoko, bedė jam 
pirštu į krūtinę ir rėžė: „Tai tu su- 
kėlei tornadą ir jis nusiaubė mano 
namą. Nurausiu tau galvą“ 

Bonneris apsidairė, ar nematyti 
apsaugininko, ir niekur jo nepa- 
stebėjęs atšovė: „Taip, tą tornadą 
sukėliau aš. Ir žinai ką? Sukelsiu 
dar vieną, jei neatstosi:“ 

Mike'as Ambrose'as iš KGTV 
pasakojo, jog prieš keletą metų, 
kai San Diego Misijų slėnyje po 
didžiulio potvynio liko dešimties 
pėdų gylio balos, prie jo automo- 
bilio priėjo moteriškė, tvojo skė- 
čiu per priekinį stiklą ir pasakė: 
„Tai jūs kaltas dėl liūties.“ 

Chuckas Whitakeris iš WSBT- 
TV Indianos valstijoje, Saut 
Bendo mieste, sakė: „Viena sen- 


palaikė paskambino į policiją ir 
pareikalavo, kad orų pranešėjai 
būtų areštuoti, nes esą per juos 
kilo didžiulė pūga: 

Viena moteris, supykusi, kad 
lijo per jos dukters vestuves, pa- 
skambino Tomui Jollsui, dirban- 
čiam WKBW-TV Bafale, Niujor- 
ko valstijoje, ir jį išbarė. „Ji manė, 
kad aš kaltas dėl lietaus, ir pareiš- 
kė, kad jei kur nors mane susitik- 
tų, tikriausiai man užtvotų“ 

Sonny Eliottas iš WJBK-TV, 

30 metų dirbantis orų pranešėju 
Detroito rajone, sykį pranešė, 
jog žemę užklos 5—10 cm storio 
sniegas, o jo storis buvo daugiau 
kaip 20 cm. Kolegos kitą dieną 
jam už tai atkeršijo: jų sukons- 
truotas prietaisas jį, skaitantį orų 
prognozę, užvertė maždaug 200 
kaliošų. „Vis dar turiu krūvą ka- 
liošų“, - sako jis. 


5.2 PAV. 
Vėjų nublokšti 
Pastebėkite, koks panašus į mano biurą atėjusio ory pranešėjo 


pasakojimas į tai, kas pateikta straipsnyje. 
(DAVID G. LANGFORD, ASSOCIATED PRESS) 


Mamos mūsų visuomenėje yra ypač linkusios vadovautis 
neigiamomis asociacijomis. Atsimenate, kaip vaikystėje mus 
nuolat perspėdavo nežaisti su blogais vaikais iš gatvės? Jos 
sakydavo, jog nesvarbu, kad mes patys nieko bloga nedaro- 
me, — visas rajonas mus vertins pagal tai, kokie yra mūsų drau- 

gai. Motinos per asociaciją mokė mus justi kaltę. Jos duodavo 
mums pamokas pasitelkusios neigiamą asociacijos principo 
pusę. Ir jos teisios - žmonės mano, jog mes pasižymime tokio- 
mis pat savybėmis kaip mūsų draugų.** 

Teigiamų asociacijų mus išmoko įtakos darymo meistrai. 
Jie nuolat bando rasti ryšį su tuo, kas mums patinka. Ar kada 
susimąstėte, kam reikalingi išvaizdūs žmonės, skelbimuose 
stovintys šalia automobilių? Reklamuotojai tikisi, kad tie žmo- 
nės teigiamas savo savybes — grožį ir patrauklumą - „paskoli- 
na“ automobiliams, ir lažinasi, jog reaguosime į jų produkciją 
lygiai taip kaip į išvaizdžius modelius, kuriuos siejame su au- 
tomobiliais. 

Ir jie teisūs: per vieną tyrimą paaiškėjo, kad vyrai, pamatę 
skelbimą apie naują automobilį su šalia jo stovinčia gundančia 
moterimi, laikė automobilį greitesniu, patrauklesniu, branges- 
niu ir geriau sukonstruotu nei tie, kurie matė tą patį skelbimą, 
tik be moters. Tačiau vėliau paklausti, ar moters buvimas nuo- 
traukoje lėmė jų nuomonę, vyrai tą griežtai paneigė. 

Kadangi asociacijos principas toks veiksmingas ir veikia 
mus taip nesąmoningai, gamintojai visad skuba savo produktus 
susieti su tuo, kuo esamu momentu visuomenė žavisi. JAV as- 
tronautams įvykdžius kelionę į Mėnulį, viskas - nuo pusryčių 
gėrimo iki dezodorantų — buvo išmarginta kosminės progra- 
mos simbolika. Tais metais, kai mūsų šalyje vyksta olimpiada, 
mums pranešama, koks yra mūsų olimpinių komandų „ofi- 
cialus“ plaukų lakas ir servetėlės veidui valyti.** Aštuntajame 
dešimtmetyje, į madą atėjus natūralumui, visur buvo kišamas 
žodis „natūralus“. Kartais sakiniai su žodžiu „natūralumas“ net 
neturėdavo prasmės. „Pakeiskite savo plaukų spalvą natūra- 
liai“, — rėkė viena populiari TV reklama. 

Dar vienas būdas pasipelnyti iš asociacijos principo — su 
produktais susieti garsius žmones. Profesionaliems atletams 

Many Doctors Prescribe 


f You kad From: 


Dauguma gydytojų 
rekomenduotų... 
Jei kenčiate 

nuo nugaros 
skausmų, širdies 
ligų, skrandžio 
negalavimų, 
kvėpavimo takų 

ar kraujotakos 
sutrikimų, 
paprastos nervinės 

5.3 PAV. 


„Seksualios lovos ligoniams?“ 


Tyrimais įrodyta, kad kai reklaminėje nuotraukoje šalia automobilio yra 
išvaizdi moteris, automobilis atrodo patrauklesnis. Kai kurios reklamos 
agentūros mano, jog tai galioja visoms prekėms. 


mokama už tai, kad jie reklamuotų prekes, tiesiogiai susijusias 
su jų profesija (sportinius batelius, teniso raketes, golfo ka- 
muoliukus), o kartais ir visai nesusijusias (gaiviuosius gėrimus, 
kukurūzų spragėsių aparatus, pėdkelnes). Reklamuotojui svar- 
biausia sukurti ryšį, bet nebūtinai logišką — pakanka, kad būtų 
pozityvus. 

Žinoma, populiarios reklamos naudojasi kita patrauklumo 
forma, už kurią gamintojai brangiai moka, kad tik pritrauktų 
vartotojus. O politikai, norėdami paveikti balsuotojus, neseniai 
nusprendė pasitelkti sąsajas su garsenybėmis. Kandidatai į pre- 
zidentus aplink save suburia garsius politika neužsiimančius 
žmones, kurie arba aktyviai dalyvauja rinkimų kampanijoje, 
arba leidžia vartoti savo vardą net ir per valstijų ar vietos val- 
džios rinkimus. Tai įrodo mano nugirsti prieštaringi vienos mo- 
ters Los Andžele žodžiai apie Kalifornijoje rengiamą referen- 

dumą dėl rūkymo viešose vietose ribojimo: „Jiems bus sunku 
nutarti, kokį sprendimą priimti — labai daug garsenybių yra už 
tai, bet ir daug tam prieštarauja. Nežinia, kaip reikės balsuoti“ 


Tie politikai, kurie dar neįpratę naudotis sąsajomis su gar- 
senybėmis, puikiai geba kitaip išnaudoti asociacijos principą. 
Pavyzdžiui, kongresmenai visuomet praneša spaudai apie nau- 
jų projektų, dėl kurių rasis darbo vietų ar bus naudos jų vals- 
tijoms, pradžią ir daro tai net tada, kai su tuo projektu nė kiek 
nesusiję ar net balsavo prieš jį. 

Politikai jau seniai stengiasi susieti save su tokiomis verty- 
bėmis kaip motinystė, tėvynė ir obuolių pyragas, o geriausiai 
jiems sekasi daryti karjerą per maistą. Pavyzdžiui, Baltieji rū- 
mai turi tradiciją mėginti rinkti užsispyrusių įstatymų leidėjų 
balsus per valgius. Gali būti rengiama iškyla, prabangūs pus- 
ryčiai ar prašmatnūs pietūs, o atėjus laikui aptariami svarbūs 
reikalai, patiekiami valgiai sidabriniuose induose. Labdaros 
renginius dažnai lydi pietūs. Pastebėkite, kad niekada nesako- 
mos kalbos, nieko daugiau neprašoma ir nemėginama atkreipti 
dėmesio prieš pietus — tai daroma tik per juos ar po jų. Nau- 
da, gaunama vienu metu atliekant stalo reikalus ir sprendžiant 
valstybės reikalus, yra keleriopa, pavyzdžiui, sutaupoma lai- 
ko ir pasinaudojama grįžtamumo taisykle. Tačiau mažiausiai 
pastebimą naudą atskleidė užsislaptinusio psichologo Gregory 
Razrano tyrimas, jo atliktas trečiajame dešimtmetyje. 

Pasitelkęs gudrybę, kurią pavadino oficialių priešpiečių me- 
todu, jis išsiaiškino, kad tiriamieji palankiau žiūri į žmones ir 
reiškinius, jei su jais susiduria valgydami. Mums tinkamiausias 
tyrimo pavyzdys yra toks: Razranas tiriamiesiems išvardijo po- 
litinius teiginius, kuriuos šie jau buvo įvertinę. Eksperimento 
pabaigoje, kai visi teiginiai buvo pasakyti, paaiškėjo, kad buvo 
pritarta tik teiginiams, ištartiems, kai žmonės valgė. Tokie po- 

kyčiai tikriausiai įvyko nesąmoningai, nes žmonės neprisimi- 
nė, kuriuos teiginius girdėjo valgydami. 

Kaip Razranas atrado šį metodą? Kaip jis išsiaiškino, jog jis 
bus veiksmingas? Atsakymą į šiuos klausimus slepia dvejopas 
akademinis vaidmuo jo karjeroje. Jis buvo ne tik gerbiamas ne- 
priklausomas tyrinėtojas, bet ir vienas pirmųjų rusų psicholo- 
ginės literatūros vertėjų į anglų kalbą. Šioje literatūroje nagri- 
nėjamas asociacijos principas, paremtas garsaus mokslininko 
Ivano Pavlovo mintimis. 

Nors mokslininkas turėjo daug išvystytų talentų, pavyz- 
džiui, prieš daug metų buvo gavęs Nobelio premiją už atra- 
dimus apie virškinimo sistemą, jo eksperimentų esmė buvo 
paprastumas. Jis parodė, kad, gyvūno smegenyse susiejus du 
dalykus, galima sukelti tipišką gyvūnų reakciją į maistą (skirtis 
seiles) ne pateikus maisto, o, tarkim, paskambinus varpeliu. Jei 
paduodant šuniui maistą visuomet paskambinama varpeliu, 
gyvūnas ims seilėtis vien tik išgirdęs skambinimą, net jei mais- 
to ir nebus. 

Pavlovo eksperimentas gana glaudžiai susijęs su Razrano 
metodu. Akivaizdu, kad per asociaciją galima sukelti įprastinę 
reakciją į maistą ir pateikus ką kita nei maistas. Razranas paste- 
bėjo, jog, be seilėjimosi, yra daug kitų reakcijų į maistą; viena iš 
jų - geras, malonus jausmas. Todėl šį malonumą, pozityvų po- 
žiūrį įmanoma susieti su bet kuo, kas glaudžiai susiję su maistu 
(politiniai teiginiai — tik vienas iš pavyzdžių). 

Tėra vienas žingsnis nuo šio metodo iki įtakos darymo 
meistrų supratimo, jog idėjos, produkcija ir žmonės irgi gali 
sukelti malonius pojūčius taip, kaip geras maistas. Taigi aišku, 
kodėl gražios moterys fotografuojamos reklamoms, aišku, ko- 
dėl radijo programuotojams liepiama paleisti stoties reklaminę 
dainelę prieš populiarią dainą. Dėl to ir per „Tupperware“ va- 
karėlius moterys, bėgdamos į kambario vidurį pasiimti prizo, 


Mėgstamumas 213 


turi sušukti „Tupperware“, o ne „bingas“. Toms moterims tai 
„Tupperware“, o kompanijai - „bingas“. 


Mes dažnai nieko neįtardami patenkame į asociacijos prin- 
cipą taikančių įtakos darymo meistrų žabangas, bet tai nereiš- 
kia, kad nesuvokiame, kaip veikia šis principas, ir patys juo ne- 
sinaudojame. Pavyzdžiui, yra pakankamai įrodymų, jog žmo- 
nės supranta, kokia nepavydėtina senovės Persijos pasiuntinių 
ar šių dienų orų pranešėjų padėtis, ir, tiesą sakant, daugelis 
mūsų net stengiamės joje neatsidurti. Džordžijos universitete 
atliktas tyrimas atskleidė, kaip mes elgiamės, kai tenka pranešti 
geras ar blogas naujienas. Eksperimento pradžios laukusiems 
studentams buvo liepta pasakyti kitam studentui, kad jo laukia 
naujienos, kurias ką tik pranešė kažkas, paskambinęs telefo- 
nu. Pusė naujienų buvo geros, kita pusė — blogos. Paaiškėjo, 
jog studentams informacija buvo pateikiama labai skirtingai, 
atsižvelgiant į turinį. Kai naujienos būdavo geros, pranešėjas 
tai būtinai paminėdavo: „Tau ką tik paskambino ir pasakė gerų 
naujienų. Paklausk mokslininko, kas tai“ Bet kai jos būdavo 
blogos, studentai stengdavosi nuo jų atsiriboti: „Tau ką tik pa- 
skambino. Paklausk mokslininko, apie ką ten“ Akivaizdu, kad 
studentai suprato turintys save susieti su geromis, o ne blogo- 
mis naujienomis.'*5 


Keistą elgesį dažnai galima paaiškinti tuo, kad žmonės gana 
gerai suvokia, kaip veikia asociacijos principas, ir todėl yra lin- 
kę save susieti su teigiamais įvykiais ir atsiriboti nuo neigia- 
mų, net jei tuos įvykius sukėlė ne jie patys. Itin dažnai keistokai 
elgiamasi sporto arenoje. Tačiau problema yra ne sportininkų 
veiksmai — juk įprasta pačiame varžybų įkarštyje kartais nesu- 
silaikyti ir pratrūkti. Bėda yra klaikus, protu nepaaiškinamas, 
beribis sporto sirgalių šėliojimas, kuris iš pirmo žvilgsnio atro- 

do sunkiai suprantamas. Kuo galima paaiškinti per sporto var- 
žybas Europoje kilusias beprotiškas riaušes, žaidėjų ir teisėjų 
nužudymą Pietų Amerikoje sirgaliams netekus nuovokos arba 
visai nereikalingas dovanas, kuriomis vietos sirgaliai apipila 
turtingus Amerikos beisbolininkus per ypatingą dieną, užuot 
juos pagerbę vien žodžiais? Mąstant logiškai, daryti visa tai 
nėra prasmės — juk tai tik žaidimas, ar ne? 

Deja, ne. Ryšys tarp sporto ir aistringo sirgaliaus yra parem- 
tas daug kuo, bet tik ne pačiu žaidimu. Tai rimtas, intensyvus 
ir itin asmeniškas dalykas, kurį taikliai iliustruoja vienas mano 
mėgstamas pasakojimas. Jis yra apie Antrajame pasauliniame 
kare dalyvavusį kareivį, grįžusį namo į vieną Balkanų šalį ir vi- 
siškai nustojusį kalbėti. Gydytojai fizinių negalavimų nerado — 
nebuvo jokių žaizdų, jokio smegenų pažeidimo ar balso stygų 
sužalojimo. Vyras gebėjo skaityti, rašyti, suvokti pokalbius ir 
vykdyti paliepimus, tačiau su niekuo nekalbėjo — nei su gydy- 
tojais, nei su draugais, nei su viltį praradusia šeima. 

Suglumę ir kantrybės netekę gydytojai pervežė veteraną į 
ligoninę kitame mieste, ir joje jis praleido trisdešimt metų, per 
tą laiką nė karto nenutraukęs savanoriškos tylos ir socialinės 
atskirties. Tačiau vieną dieną per radijo imtuvą jo palatoje buvo 
transliuojamos futbolo rungtynės — žaidė jo gimtojo mieste- 
lio komanda ir jos didžiausias priešininkas. Kai lemiamu metu 
teisėjas skyrė jo miestelio komandos žaidėjui pražangą, tylusis 
išrėkė po daugiau nei trijų dešimtmečių pirmuosius žodžius: 
„Tu subingalvi! Nori sugadinti jiems rungtynes?“ Paskui vėl at- 
sisėdo į kėdę ir daugiau niekada neištarė nė žodžio. 

Iš šios tikrais faktais paremtos istorijos galima padaryti dvi 
svarbias išvadas. Pirmas dalykas — šio reiškinio jėga. Veterano 
noras, kad jo miestelio komanda nugalėtų, buvo toks didelis, 
jog vien jo pakako sukelti nukrypimui nuo giliai įsišaknijusio 
gyvenimo būdo. Panašus sporto poveikis seniems sirgalių įpro- 

5.4 PAV. 
Mirtinas sporto fanatizmas 
Šioje nuotraukoje Peru užfiksuotos riaušės kilo teisėjui paskelbus, jog 
laimėjo Argentinos komanda. Riaušės buvo tokios nuožmios, kad žuvo 318 


žmonių, o 400 buvo sužeista, dauguma jų sutrypta ar užduso. 
(UPI) 


čiams nelabai skiriasi nuo to, kas dedasi karo veteranų palatose. 
Per 1980-ųjų žiemos olimpiadą, kai JAV žolės riedulio komanda 
nugalėjo mėgstamiausią Tarybų Sąjungos komandą, vartinin- 
kui Jimui Craigui, visiškam blaivininkui, pasiūlyta gurkštelėti 
alkoholinio gėrimo. „Iki tol niekad gyvenime nebuvau ragavęs 
alkoholio, - pasakojo jis vėliau, - bet kažkas, stovėjęs už manęs, 
padavė konjako. Ir aš jį išgėriau, taip, išgėriau“ Toks neįprastas 
elgesys nebuvo naujiena ir žaidėjų tėvams. Sirgaliai, pasak spau- 
dos, kone pakvaišo: „Jie apsikabino, dainavo ir vertėsi kūliais 
sniege“ Tie sirgaliai, kurių nebuvo Ramiojo ežero olimpiniame 
kaimelyje, savo džiugesį dėl pergalės išreiškė keistu elgesiu. Ro- 


216 ĮTAKOS GALIA 


lyje, Šiaurės Karolinoje, plaukimo rungtį teko atidėti, nes pa- 
skelbus ledo ritulio rungtynių rezultatus sportininkai ir publika 
ėmė šaukti „USA, USA!“, kol užkimo. Kembridže, Masačusetso 
valstijoje, ramiame prekybos centre kilo riaušės, per jas buvo 
mėtomasi tualetiniu popieriumi ir popieriniais rankšluosčiais. 
Prie visuotinio džiaugsmo prisidėjo pirkėjai, o jų elgesiu netru- 
kus pasekė ir parduotuvės darbuotojai bei vedėjas. 

Akivaizdu, kad jėga didelė ir smarki. Tačiau jei sugrįžtume 
prie tyliojo karo veterano istorijos, paaiškėtų kas kita — tai, kas 
susiję su sportu ir sporto sirgaliumi, kažkas, kas yra to ryšio 
esmė, ir tai yra asmeninis dalykas. Kad ir kuri to vyro asme- 
nybės dalis būtų buvusi sužalota, jis vis tiek turėjo bruožą, at- 
sakingą už tai, kad mėgo futbolą. Kad ir kaip smarkiai nusilpo 
jo ego per trisdešimt palatoje praleistų tylios stagnacijos metų, 
vyras vis tiek reagavo į rungtynių rezultatus. Kodėl? Todėl, kad 
būtų pasijutęs pažemintas savo gimtojo miestelio komandos 
pralaimėjimo. Kaip? Per asociacijos principą. Vien sąsaja su 
jo gimimo vieta jį įtraukė, apraizgė ir neleido atitraukti dėme- 
sio nuo artėjančios pergalės ar pralaimėjimo. Garsus rašytojas 
Isaacas Asimovas mūsų reakciją į sporto varžybas aiškina taip: 
„Susidarius konkurencinėms aplinkybėms, jūs šliejatės prie sa- 
vos lyties, savos kultūros, savo gimtųjų vietų... ir siekiate įro- 
dyti, jog jūs esate geresnis už kitą. Visa, kas susiję su jumis, 
atstovauja jums, ir kai tai laimi, jūs taip pat laimite/*“ 
galiai tokie aistringi. Žaidimas nėra pramoga, skirta gėrėtis dėl 
įprasto pavidalo ir artistiškumo. Publikai svarbiausia — savasis 
aš. Štai kodėl sirgaliai taip garbina savo gimtojo miesto sporti- 
ninkus ir yra tokie dėkingi tiems, kurie padeda komandai iško- 
voti pergalę. Dėl tos pačios priežasties kai kurie sirgaliai baisiai 
įsiunta ant tų žaidėjų, trenerių ir darbuotojų, per kuriuos ko- 
manda pralaimi. 

Sirgalių nepakantumas pralaimėjimui gali sutrumpinti net 
sėkmės lydymų sportininkų ir trenerių karjerą. Pavyzdžiu pa- 
imkime Franko Laydeno, netikėtai atsistatydinusio iš Jutos 
„Jazz“ krepšinio komandos trenerio pareigų, atvejį, kai koman- 
da patyrė nesėkmių Vidurio vakarų lygos divizione. Trenerio 
nuo kai kurių „Jazz“ rėmėjų pykčio neišgelbėjo net tam tikri 
ankstesni komandos pasiekimai jam dirbant, geras humoro 
jausmas ir labdaringa veikla Solt Leik Sičio apylinkėse. Papasa- 
kojęs keletą nemalonių susidūrimų su sirgaliais, kartu ir atvejį, 
kai po pralaimėjimo šie daugiau nei valandą laukė trenerio ir 
paskui jį iškeikė, Laydenas savo pasirinkimą pasitraukti paaiš- 
kino taip: „Dirbdamas NBA, kartais jautiesi lyg šuo. Žmonės 
yra mane apspjovę. Kartą prie manęs priėjo vyras ir pasakė: 
„Aš —- advokatas. Trenk man. Nagi, trenk, kad aš paskui galė- 
čiau tave paduoti į teismą“ Manau, Amerikoje į sportą žiūrima 
pernelyg rimtai“ 

Taigi mes norime, kad iš mūsų gimtųjų vietų kilę sporti- 
ninkai laimėtų ir įrodytų ir mūsų pranašumą. Tačiau kam mes 
stengiamės jį įrodyti? Žinoma, sau, bet ne tik sau, kartu ir ki- 
tiems. Asociacijos principas teigia: jei mes galime patirti sė- 
kmę, su kuria esame nors kiek susiję (tarkim, per gyvenamąją 
vietą), kiti mus vertins geriau. 

Ar teisūs sirgaliai manydami, jog net jei neužblokuoja prie- 
šininko, nepagauna kamuolio, neįmuša įvarčio ar net neateina 
stebėti rungtynių, jiems vis tiek teks dalis jų gimtosios vietos 
komandos šlovės? Manau, taip, ir tai galima pagrįsti. Prisimin- 
kite: Persijos pasiuntiniai, kad kiltų atsakas, nebūtinai turėdavo 
būti kalti dėl prastų naujienų, orų pranešėjai — dėl blogų orų, o 
paskambinus varpeliu Pavlovo šunims ne visad duodavo mais- 
to. Pakako vien asociacijos. 

Taip pat dėl šios priežasties galima tikėtis, jog Pietų Kali- 
fornijos universiteto komandai laimėjus „Rose Bowl“ futbolo 

rungtynes, iš šių vietų kilę žmonės kaip įmanydami stengsis 
susieti save su pergale. Per vieną eksperimentą, skirtą išsiaiš- 
kinti, kaip tam tikrų drabužių dėvėjimas gali byloti apie tokią 
asociaciją, tyrinėtojai pirmadienio rytą suskaičiavo, kiek yra 
sportinius nertinius su mokymo įstaigos simbolika dėvinčių 
studentų iš septynių geriausias futbolo komandas turinčių Ari- 
zonos, Luizianos, Ohajo valstybinių universitetų, taip pat Notr 
Damo, Mičigano ir Pietų Kalifornijos. Paaiškėjo, kad daugiau 
studentų vilkėdavo nertinius tada, jei to universiteto koman- 
da šeštadienį būdavo iškovojusi pergalę. Be to, kuo mažesne 
persvara komanda laimėdavo, tuo daugiau žmonių apsivilkda- 
vo nertinius. Juos apsivilkti studentus paskatindavo ne sunkiai, 
vos per plauką iškovota pergalė, o noras parodyti triuškinantį 
neginčijamą pranašumą. 

Polinkis šildytis kitų Žmonių šlovės spinduliuose, viešai 
siejant save su sėkmės lydimais žmonėmis, turi ir priešingy- 
bę — vengimą būti apjuodintiems kitų pralaimėjimo. Per ne- 
sėkmingą 1980-ųjų metų sezoną futbolo komandos „New Or- 
leans Saints“ sirgaliai, turėję visą sezoną galiojančius bilietus, 
rungtynes stebėdavo užsidėję popierinius maišus ant galvos, 
kad per televiziją nebūtų matyti jų veidų. Komandai pralaimint 
vieną susitikimą po kito, vis daugiau sirgalių dėjosi maišus, kol 
galiausiai televizijos kameros ėmė fiksuoti visą armiją žmo- 
nių, užsidengusių veidus rudu popieriumi, iš po kurio matėsi 
tik nosies galiukas. Kai sezono pabaigoje buvo aišku, jog „New 
Orleans Saints“ pajėgs laimėti bent vienas rungtynes, sirgaliai 
nusiėmė maišus ir vėl ėmė viešai rodyti savo veidus. 

Visa tai man perša mintį, kad mes tyčia manipuliuojame 
savo sąsajomis su laimėtojais ir pralaimėtojais norėdami gerai 
pasirodyti prieš bet ką, kas galėtų tas sąsajas pamatyti. De- 
monstruodami teigiamas sąsajas ir slėpdami neigiamas, mes 
stengiamės, kad aplinkiniai mus geriau vertintų ir labiau mėg- 

tų. Tai pasiekti galima įvairiai, tačiau greičiausias ir veiksmin- 
giausias būdas — per įvardžius. Pavyzdžiui, ar pastebėjote, kaip 
dažnai, laimėjus šeimininkams, šių sirgaliai susigrūda priešais 
kamerą, iškėlę smilius ir šaukdami: „Mes - geriausi! Mes — ge- 
riausi!“ Atkreipkite dėmesį, kad nešaukiama „jie — geriausi!“ ar 
net „mūsų komanda — geriausia!“ Jie vartoja įvardį „mes“, siek- 
dami kuo labiau susitapatinti su komanda. 

Ištikus nesėkmei nevyksta nieko panašaus. Per televizi- 
ją niekada neišgirsite šaukiant: „Mes — paskutinėje vietoje! 
Mes — paskutinėje vietoje!“ Šeimininkams pralaimėjus, sirga- 
liai nuo jų atsiriboja. Tokiais atvejais įvardis „mes“ keičiamas 
apsaugančiu „jie“. Norėdamas tuo įsitikinti, sykį atlikau nedi- 
delį eksperimentą: Arizonos valstybinio universiteto studen- 
tams būdavo paskambinama ir paprašoma apibūdinti prieš 
kelias savaites įvykusių rungtynių, kuriose dalyvavo universi- 
teto komanda, baigtį. Vienų studentų paprašyta pakalbėti apie 
rungtynes, kurias jų komanda pralaimėjo, o kitų — apie pralai- 
mėjimą. Aš ir mano kolegė Avril Thorne išklausėme, ką sako 
studentai, ir suskaičiavome, kiek procentų studentų pavartojo 
įvardį „mes“. Paaiškėjo, jog studentai, norėdami susieti save 
su komandos pergale, stengėsi vartoti „mes“: „Mes nugalėjo- 
me Hjustoną rezultatu 17 : 14“ arba „mes laimėjome“. Tačiau 
patyrę nesėkmę įvardį „mes“ tardavo retai, norėdami atsisieti 
nuo nugalėtos komandos: „Jie pralošė prieš Misūrį — 30 : 20“ 
arba „nežinau tikslaus rezultato, bet laimėjo Arizonos vals- 
tybinis“. O vieno studento atsakyme buvo jaučiamas ir noras 
susieti save su pergale, ir atsiriboti nuo pralaimėjusios koman- 
dos: sausai konstatavęs faktą, kad komanda, už kurią sirgo, 
pralaimėjo: „Arizonos valstybinis prakišo — 30 : 20“, vaikinas 
sielvartingai išpyškino: „Jie atėmė iš mūsų galimybę patekti į 
nacionalinį čempionatą!“?7 

Jeigu tiesa tai, kad mes stengiamės maudytis šlovės spindu- 
liuose tų, su kuriais esame ne itin artimai susiję, peršasi provo- 
kuojanti išvada: esame linkę tą daryti, kai jaučiame, jog ne itin 
gerai atrodome. Jei mūsų viešasis įvaizdis suteptas, mes labiau 
norime jį nuvalyti siedami save su tais, kurie sėkmingesni. Taip 
pat mes kaip įmanydami stengiamės atsiriboti nuo tų, kuriems 
nesiseka. Tai įrodo telefonu atliktas Arizonos valstybinio uni- 
versiteto studentų tyrimas. Jiems buvo išdalyti bendri žinių pa- 
tikrinimo testai, o vėliau paklausta apie jų komandos rungtynių 
rezultatus. Testo rezultatai buvo iškraipyti taip, kad vieni stu- 
dentai jo neįveiktų, o kiti jį atliktų gerai. 

Taigi pusės studentų, paklaustų apie rungtynių rezultatus, 
įvaizdį sugadindavo prasti testo rezultatai. Šiems studentams 
labiau nei kitiems norėjosi kuo labiau susisieti su komandos sė- 
kme ir taip pataisyti savo įvaizdį. Jei jiems tekdavo pasakyti, jog 
jų komanda pralaimėjo, įvardį „mes“ pavartodavo tik 17 pro- 
centų, o jei komanda laimėdavo - 41 procentas. 

Studentai, kurių testo rezultatai buvo geri, kalbėjo visai ki- 
taip: beveik po tiek pat jų vartojo įvardį „mes“, nesvarbu, ką 
teko apibūdinti — pergalę (25 procentai) ar pralaimėjimą (24 
procentai). Išsaugoti gerą įvaizdį šiems studentams padėjo geri 
testo rezultatai, tad jiems nereikėjo remtis kitų žmonių pasie- 
kimais. Tai man perša mintį, kad mes siekiame maudytis kitų 
šlovės spinduliuose ne tada, kai norime, jog kiti pripažintų 
mūsų asmeninius laimėjimus, o kai mūsų įvaizdis (ir viešas, ir 
privatus) yra prastas ir mums norisi jį pagerinti. 

Manau, kad po Amerikos ledo ritulio komandos pergalės 
per 1980-ųjų olimpiadą visuotinis kvaitulys kilo dėl to, kad tuo 
metu šalies įvaizdis buvo smukęs. JAV vyriausybei nesisekė nei 
išvaduoti Irane laikytų amerikiečių belaisvių, nei užkirsti kelio 
Sovietų Sąjungos invazijai į Afganistaną. Tai buvo laikas, kai 
mums, JAV piliečiams, reikėjo mūsų sportininko triumfo ledo 

ritulio rungtynėse ir parodyti ar net dirbtinai sukurti savo są- 
sają su ta pergale. Nestebina, kad mums laimėjus prieš Sovie- 
tų Sąjungos komandą, už ledo ritulio arenos ribų spekuliantai 
pardavinėjo panaudotus bilietus po šimtą dolerių už porą. 
Nors didesnį ar mažesnį norą šildytis kitų žmonių šlovės 
spinduliuose turime mes visi, gana dažnai mums sunku su- 

„Mes laimėjom, mes!“ 


Kai Filadelfijos „Phillies“ po keleto nesėkmingų dešimtmečių laimėjo 
pasaulio čempionatą, 1,1 milijono iš 1,5 milijono miesto gyventojų 
užtvindė gatves šaukdami „mes - patys geriausi", kai jų herojai 
žygiavo garbės parade. 

(KLUETMEIER, IOOSS, SPORTS ILLUSTRATED) 


222 ĮTAKOS GALIA 


prasti tuos, kurie ilgas valandas stovi eilėje, kad už penkias- 
lėtų įrodyti draugams, jog ten buvo tada, kai pasiekta didžioji 
pergalė. Kas tai per žmonės? Jeigu teisingai atspėjau, tai ne tik 
karšti sporto sirgaliai, bet ir turintys asmenybės problemą - 
netinkamą savęs suvokimą. Giliai jų širdyse slypi žema savi- 
vertė, kuri juos skatina gerinti savo įvaizdį ne patiems ko nors 
siekiant ar tobulinant, o siejant save su svetimais laimėjimais. 
Mūsų kultūroje tokių žmonių tipažų nemažai. Klasikinis pa- 
vyzdys —- nuolatinis gyrimasis pažintimis su garsenybėmis. To- 
kios yra prie roko muzikantų besišliejančios gerbėjos, kurios 
teikia jiems seksualines paslaugas ir vėliau pasakoja draugėms, 
kaip leido laiką su žvaigžde. Toks elgesys, nesvarbu, kokios for- 
mos, pasižymi vienu bruožu - iškreiptu požiūriu į kitų žmonių 
pasiekimus. 

Kai kurie žmonės asociacijos principu naudojasi kiek kitaip. 
Užuot kitų akivaizdoje dirbtinai išpūtę savo sąsajas su sėkmės 
lydimais asmenimis, jie kaip įmanydami stengiasi tokiais pa- 
versti savo artimuosius. Geriausias pavyzdys — vaiko motina, 
apsėsta noro paversti atžalą žvaigžde. Žinoma, taip daro ne tik 
moterys. 1991-aisiais Ajovos valstijos Davenporto mieste aku- 
šeris nutarė paslaugų neteikti trijų jo sūnaus mokyklos darbuo- 
tojų ŽMmonoms, nes esą jo sūnus per mokyklos krepšinio var- 
žybas per daug laiko praleido ant suolelio. Viena moteris buvo 
aštuntą Mėnesį nėščia. 

Gydytojų žmonos dažnai prabyla apie tai, kad dėl sutuok- 
tinių profesijos yra spaudžiamos išlaikyti gerą įvaizdį. Johnas 
Pekkanenas, knygos The Best Doctor in the U. S. („Geriausias 
gydytojas JAV“) autorius, teigia, jog daugiausia neigiamų ko- 
mentarų sulaukė ne iš gydytojų, kurių jis neįtraukė į geriausių- 
jų sąrašą, o iš jų žmonų. Štai kaip asociacijos principas kartais 
užvaldo moteris: Pekkanenas gavo įsiutusios vieno gydytojo 

žmonos laišką kartu su įrodymu, esą jos sutuoktinis nusipelnė 
būti įtrauktas į sąrašą. Tai buvo bendra jos vyro ir garsaus tele- 
vizijos laidų vedėjo Mervio Griffino nuotrauka. 


KAIP PASAKYTI „NE“ 


Yra daug būdų tapti mėgstamam, todėl, nors ir skamba keistai, 
gintis nuo mėgstamumo taisyklę pasitelkiančių įtakos darymo 
meistrų reikia skubiai ir konkrečiai. Neverta kurti išsamios 
gynybos taktikos prieš kiekvieną iš galybės naudojimosi mėgs- 
tamumu variantų, nes jų, kuriuos teks įveikti, tiesiog pernelyg 
daug ir jie skirtingi. Be to, keletas mėgti priverčiančių veiks- 
nių - fizinis patrauklumas, panašumas, asociacija — veikia mus 
pasąmonės lygmenyje, tad mažai tikėtina, kad sugebėsime lai- 
ku ir tinkamai apsisaugoti. 

Taigi tam, kad mėgstamumą sukeliantys veiksniai nebeda- 
rytų įtakos mūsų sprendimams sutikti, turime išsiugdyti tvirtą 
požiūrį į visas gudrybes. Tokio požiūrio efektyvumas priklauso 
nuo laiko pasirinkimo. Užuot stengęsi atpažinti mėgstamumo 
veiksnius ir nuo jų apsisaugoti dar jiems nepradėjus mūsų veik- 
ti, turėtume leisti jiems suveikti. Dėmesį reikia sutelkti ne į tai, 
kas mus gali paskatinti pamėgti nepageidaujamą įtakos dary- 
mo meistrą, o ne į nepageidaujamą mėgstamumo atsiradimą. 
Laikas sureaguoti ir apsisaugoti ateina pajutus, jog pamėgome 
tą meistrą labiau nei derėtų esamomis aplinkybėmis. 

Sutelkę daugiau dėmesio į efektą nei į priežastis, galime iš- 
vengti sunkaus ir beveik neįvykdomo darbo - mėginimo atpa- 
Žinti ir atremti mėgstamumą lemiančius psichologinius veiks- 
nius. Tad bendraujant su įtakos darymo meistrais reikia kreipti 
dėmesį tik į vieną dalyką — jausmą, kad imame mėgti žmogų 
daug greičiau ir labiau, nei turėtume. Šis jausmas padeda su- 


224 ĮTAKOS GALIA 


vokti, jog tikriausiai prieš mus naudojama kokia nors gudrybė, 
ir galime imtis atsakomųjų priemonių. Pastebėkite, kad mano 
siūlomas metodas daug kuo panašus į daugelio įtakos darymo 
meistrų mėgstamą džiudžitsu taktiką. Mes nebandome apri- 
boti mėgstamumą sukeliančių veiksnių veikimo, priešingai — 
leidžiame jiems suveikti, o tada tą veikimą panaudojame gin- 
damiesi. Kuo stipriau jie suveikia, tuo geriau juos pastebime ir 
tuo geriau galime panaudoti kontratakai. 

Įsivaizduokime, jog deramės dėl automobilio kainos su 
prekeiviu Danu, kuris galėtų nurungti geriausią automobilių 
pardavėją Joe Girardą. Kurį laiką pasikalbėjus ir pasiderėjus, 
Danas nori, kad mes apsispręstume ir pirktume automobilį. 
Prieš priimant sprendimą, svarbu savęs paklausti: „Ar per tą 
laiką — dvidešimt penkias minutes, kol kalbėjausi su šiuo vy- 
ruku, jį pamėgau labiau nei derėtų?“ Jei taip, reikia prisiminti, 
kuriuo pokalbio momentu Dano panaudota taktika paskatino 
mus jį pamėgti. Galbūt prieš pradėdamas tiradą jis mus pavai- 
šino kava ir spurgomis, galbūt pagyrė mus, esą renkamės tin- 
kamus modelius ir spalvas, gal prajuokino, o gal mėgino iš savo 
viršininko išsiderėti mums palankias pirkimo sąlygas. 

Peržiūrėti pokalbio eigą naudinga, tačiau nebūtina mėgin- 
ti apsisaugoti nuo mėgstamumo taisyklės poveikio. Suvokus, 
kad imame mėgti Daną labiau, nei derėtų, nebūtina žinoti, dėl 
ko taip yra — pakanka pripažinti mėgstamumą ir imtis prieš jį 
veiksmų. Vienas iš reagavimo būdų — pasukti procesą priešin- 
ga linkme ir imti nemėgti Dano, bet tai gali būti neteisinga jo 
atžvilgiu ir kenkti mūsų interesams. Juk kai kurie žmonės yra 
tiesiog malonaus būdo, ir Danas gali būti vienas iš jų. Negerai 
yra nusistatyti prieš įtakos darymo meistrus, kurie tokie malo- 
nūs. Be to, mums nenaudinga nutraukti dalykinį bendravimą 
su žmonėmis, kurie gali pateikti mums geriausią pasiūlymą. 

Patarčiau reaguoti kiek kitaip. Jei atsakymas į svarbųjį klau- 

simą yra „taip, man šis vyrukas patinka labiau, nei derėtų esant 
tokioms aplinkybėms“, tada tai gali reikšti, jog atėjo laikas grei- 
tai kontratakai: mintyse atribokite Daną nuo ketinamo pirkti 
ševroleto ar tojotos. Šiuo momentu svarbu atminti, jog ne jis, 
o mes vairuosime automobilį, ir kad neprotinga jį pirkti tik to- 
dėl, kad mums patinka Danas, nes jis gerai atrodo, jo pomėgis 
toks pat kaip mūsų, yra linksmas ar turi giminių ten, kur mes 
užaugome. 

Taigi geriausia yra susitelkti tik į sandorio detales ir auto- 
mobilį, kurį Danas mums siūlo įsigyti. Žinoma, sprendžiant, ar 
sutikti išpildyti prašymą, visada naudinga nesusieti prašymo su 
prašytoju. Tačiau tai lengva pamiršti, jei prašymas ir prašyto- 
jas susiejami per trumpą asmeninį ir draugišką pokalbį. Tokiais 
atvejais pamiršimas mums per daug nepakenks — didžiausių 
klaidų padaroma tada, kai prašymą pateikęs Žmogus yra pa- 
mėgstamas. 

Štai kodėl reikia laiku pastebėti kylant perdėtą simpatiją 
įtakos darymo meistrui. „Sugavę“ tą jausmą, lengviau atsimin- 
sime, kad reikia atsieti pardavėją nuo pasiūlymo detalių ir tik 
jomis remiantis priimti sprendimą. Esu tikras, jog jei mes visi 
taip elgtumės, būtume daug labiau patenkinti mainais su įtakos 
darymo meistrais, na, turbūt išskyrus prekeivį Daną. 


SKAITYTOJO LAIŠKAS 
Vyras iš Cikagos 


Niekad nesu dalyvavęs „Tupperware“ vakarėliuose, bet su- 
sidūriau su panašiu spaudimu „dėl draugystės“, kai man ne- 
seniai paskambino telekomunikacijų įmonės darbuotoja ir 
pasakė, kad draugas mane įrašė į pokalbių planus, kurie 
vadinasi „MCI Friends“ ir „FamilyCallingCircte“. 

Aš ir tas draugas, Bradas, kartu užaugome. Praeitais me- 
tais dėl darbo jis persikėlė gyventi į Naująjį Džersį. Jis man 
gana dažnai skambina ir teiraujasi naujienų apie bičiulius, 
su kuriais jaunystėje šlaistydavomės po gimtąjį rajoną. Ta 
moteris pasakė, kad, įtraukęs žmones į draugų ratą, Bradas 
gali sutaupyti dvidešimt procentų nuo sumos už skambučius 
jiems su sąlyga, kad jie yra „MCI“ įmonės klientai. Tuomet 
ji paklausė, ar nenorėčiau pereiti į šią įmonę, kad gaučiau 
visas jų taikomas nuolaidas ir kad Bradas man skambindamas 
sutaupytų dvidešimt procentų. 

Na, man „MCI“ paslaugos nerūpėjo, nes buvau patenkin- 
tas savo operatoriumi, tačiau mane įklampino noras padėti 
Bradui sutaupyti pinigų. Pamaniau, kad pakenksiu mudviejų 
draugystei, jei atsisakysiu prisidėti prie draugų rato, tad 
nenorėdamas Brado įžeisti paprašiau moters perjungti mane 
j „MCI“, 

Anksčiau nesuprasdavau, kodėl moterys eina į „Tupperwa- 
re“ vakarėlius tik dėl to, kad juos rengia jų draugės, ir te- 
nai perka nereikalingus daiktus, o dabar tuo nebesistebiu. 

Šis vyras — ne vienintelis, galintis paliudyti, koks galingas „MCI“ 
įmonės spaudimas naudojantis „draugų ratu“. Kai žurnalas Consumer 
Reports pasiteiravo įmonės darbuotojų apie šią praktiką, vienas jų labai 
konkrečiai atsakė: „Tai suveikia devyniais iš dešimties atvejų“ 

„Sek paskui tą, kuris išmano“ 


VERGILIJUS 


SIVAIZDUOKITE, JOG VARTYDAMAS LAIKRAŠTĮ APTINKATE 
| eibima kviečiantį savanorius tapti atminties tyrimo, kuris 
vyks netoliese esančiame universitete, dalyviais. Taip pat įsi- 
vaizduokite, jog ši idėja jus sudomino, tad jūs susisiekiate su 
tyrimo vadovu profesoriumi Stanley Milgramu ir susitariate 
ateiti į valandą truksiantį eksperimentą. Atvykęs į laboratoriją, 
susitinkate su dviem vyrais. Vienas yra eksperimentą atliksian- 
tis mokslininkas — tai matyti iš pilkos laboranto uniformos ir jo 
laikomo bloknoto, o kitas — niekuo neišsiskiriantis savanoris, 
toks kaip ir jūs. 

Visiems pasisveikinus ir apsikėitus mandagumo frazėmis, 
mokslininkas pradeda dėstyti eksperimento eigą. Jis pasa- 
ko, kad bus tiriama, kaip bausmė veikia mokymąsi ir atmintį. 
Todėl vienas tiriamasis, vadinamas mokiniu, gaus užduotį tol 
mokytis ilgą dvižodžių junginių sąrašą, kol juos įsimins. Kitas 

tiriamasis bus mokytojas ir turės tikrinti, kaip mokinys išmoko, 
ir už kiekvieną klaidą bausti jį elektrošoku. 

Tai išgirdęs jūs, žinoma, šiek tiek susinervinate. Dar labiau 
įsibaiminate, kai ištraukus burtus paaiškėja, kad būsite moki- 
nys. Nesitikėjote, jog teks patirti skausmą, todėl pamanote, kad 
gal reikėtų išeiti. Tačiau persigalvojate: „Tiek to, juk išeiti galiu 
bet kada, be to, nejaugi kratymas elektrošoku toks skausmin- 
gas, kad negalėsiu pakentėti?“ 

Kai perskaitote žodžių junginių sąrašą, tyrėjas diržais prise- 
gajus prie kėdės ir, stebint mokytojui, jums prie riešo prijungia 
elektrodus. Dabar jūs vėl sunerimstate ir pasiteiraujate, kokio 
stiprumo elektrošokas. Mokslininko atsakymas nepaguodžia: 
tai gali būti labai skausminga, tačiau „negrįžtamų pakenkimų 
jūsų kūno audiniams nebus“. Paskui jis su mokytoju palieka jus 
vieną ir išeina į kitą kambarį. Iš ten mokytojas per vidaus tele- 
foną pateikia jums klausimus ir po kiekvieno neteisingo atsaky- 
mo įjungia elektros srovę. 

Tikrinamas jūs greit suvokiate mokytojo elgesio modelį: 
jis per telefoną užduoda klausimą ir laukia atsakymo. Kai tik 
suklystate, jis praneša, kokio stiprumo įtampą įjungs, ir jus 
nubaudžia. Blogiausia tai, kad po kiekvienos klaidos elektros 
įtampa padidinama 15 voltų. 

Baigiama pirmoji testo dalis. Elektrošokas nemalonus, bet 
iškenčiamas, tačiau vėliau, daugėjant klaidų ir didėjant elek- 
tros įtampai, bausmė darosi pernelyg skausminga, todėl jūs 
nebegalite susikaupti, darote daugiau klaidų ir esate purtomas 
vis stipresne elektros srove. Įjungus 75, 90 ir 105 voltų įtampą, 
imate garsiai murmėti. Gavęs 120 voltų įtampos srovę, šūktelite 
į telefoną, kad dabar jau tikrai skauda. Gavęs dar, sumurmate ir 
nutariate, jog nebegalite kentėti. Kai mokytojas įjungia 150 vol- 
tų įtampą, jūs surinkate: „Viskas! Išleiskit mane iš čia! Prašau, 
išleiskit! Išleiskit!“ 

Tačiau sulaukiate ne atsakymo, kad tuoj būsite paleistas, o 
kito klausimo. Nustebęs ir sutrikęs sumurmate pirmą į galvą 
atėjusį atsakymą. Žinoma, jis neteisingas, ir jus nukrečia 165 
voltų įtampa. Imate rėkti, kad mokytojas baigtų ir jus paleistų. 
Tačiau šis užduoda dar vieną klausimą, ir jus vėl nupurto elek- 
tros srovė, kai ir vėl klaidingai atsakote. Jūs nebegalite susilai- 
kyti, nes nuo tokio stipraus elektrošoko krūpčiojate ir rėkiate. 
Spardote sieną, reikalaujate jus atrišti, maldaujate mokytojo pa- 
dėti. Tačiau jus toliau klausinėja ir krečia vis stipresne elektros 
įtampa — 195, 210, 225, 240, 255, 270, 285 ir 300 voltų. Suvokiate, 
kad jau nebepajėgsite teisingai atsakyti į klausimus, ir pareiš- 
kiate, jog tylėsite. Niekas nesikeičia - mokytojas tylėjimą laiko 
klaidomis ir toliau krato jus elektros srove. Kankinimas trunka 
tol, kol elektros srovė jus kone paralyžiuoja, ir jūs nebegalite 
nei šaukti, nei raitytis, tik jaučiate deginimą. Galbūt pamanote, 
jog tokia jūsų būsena privers mokytoją liautis — juk tęsti eks- 
perimentą nebėra prasmės. Bet mokytojas ir toliau užduoda 
klausimų, praneša, kokią stiprią įtampą tuoj paleis (dabar jau 
400 voltų), ir junginėja svirtis. „Kas jis per žmogus, — sutrikęs 
klausiate savęs. - Kodėl jis man nepadeda, kodėl nesiliauja?“ 


Daugeliui mūsų ši aprašyta istorija atrodo lyg blogas sapnas. 
Kad suvoktume, kokia ji košmariška, turime žinoti, jog didžio- 
ji jos dalis paremta tikrais faktais. Psichologijos profesorius 
Milgramas iš tiesų atliko visą ciklą tokių eksperimentų: mo- 
kytojai mielai kratydavo tiriamąjį nuolatine, intensyvia ir pa- 
vojingo stiprumo elektros įtampa, o jis spardydavosi, rėkdavo 
ir maldaudavo paleisti. Tik viena istorijos dalis buvo išgalvota: 
iš tikrųjų mokinys, rėkęs iš skausmo ir maldavęs būti paleistas, 
buvo aktorius, vaidinęs, kaip kankinasi kratomas elektros. Tai- 
gi tikrasis Milgramo tikslas - ne patikrinti, kaip bausmė veikia 
mokymąsi ir atmintį, o atsakyti į klausimą: kiek kančios eilinis 

žmogus norėtų suteikti kitam niekuo nekaltam žmogui, jei tai 
jo užduotis? 

Atsakymas nemalonus. Aprašytoje istorijoje mokytojai 
buvo pasirengęs kankinti mokinį tiek, kiek tik įmanoma. Maž- 
daug du trečdaliai Milgramo eksperimento dalyvių nesiklau- 
sė mokinio maldavimų ir įjungė visas trisdešimt elektrošoko 
svirčių, kol elektros įtampa pasiekė 450 voltų ir mokslininkas 
baigė eksperimentą. Svarbu tai, jog nė vienas iš keturiasdešim- 
ties mokytojų nesiliovė, nei kai auka tik pradėjo prašytis palei- 
džiama, nei kai ėmė maldauti, nei vėliau, kai aukos reakcija į 
šoką, paties Milgramo žodžiais, tapo „riksmu, sukeltu didelės 
kančios“. Net kai mokinys, krečiamas 300 voltų stiprumo elek- 
trošoko, iš nevilties išrėkė, jog nebeatsakinės į klausimus, tik 
maža dalis mokytojų liovėsi. 

Tyrimo rezultatai nustebino visus, susijusius su šiuo projek- 
tu, net ir patį Milgramą. Tiesą sakant, prieš pradėdamas ekspe- 
rimentą jis paprašė kolegų, studentų ir patyrusių psichologų iš 
Jeilio universiteto, kuriame buvo atliktas eksperimentas, per- 
skaityti eksperimento aprašą, kad šie žinotų, kiek žmonių tęsė 
iki paskutiniojo etapo (450 voltų įtampos). Dauguma manė, 
kad jų bus 1-2 procentai. Trisdešimt devyni psichiatrai spėjo, 
jog vos vienas žmogus iš tūkstančio eitų iki galo. Taigi niekas 
nesitikėjo tokių eksperimento rezultatų. 

Kuo galima paaiškinti tiriamųjų elgesį? Galbūt, kaip kažkas 
manė, taip nutiko todėl, kad visi tiriamieji buvo vyriškosios ly- 
ties, pasižyminčios agresyvumu, kad jie nesuvokė, kokį pavojų 
kelia tokia aukšta elektros įtampa, taip pat manyta, jog buvo 
surinkti morališkai degradavę asmenys, kurie džiaugėsi pasi- 
taikiusia proga pakankinti kitą žmogų. Kiekvieną šių spėjimų 
galima paneigti. Paaiškėjo, kad mokytojo lytis neturėjo nieko 
bendra su noru kratyti elektrošoku — mokytojos to norėjo tiek 
pat kiek mokytojai. 

6.1 PAV. 


Milgramo eksperimentas 


Viršutinėje nuotraukoje užfiksuotas keistai atrodantis elektros 
generatorius, apatinėje - chalatą vilkintis laborantas su mokytoju riša 
mokinį (auka) prie kėdės ir prijungia elektrodus. 


(STANLEY MILGRAM, 1965-IEJI; KADRAS IŠ FILMO „OBEDIENCE“ („PAKLUSNUMAS“), 
PASTATYTO PENSILVANIJOS UNIVERSITETE; PCR.) 


Spėjimas, kad tiriamieji galbūt nesuvokia elektrošoko daro- 
mos žalos, buvo patikrintas kitu eksperimentu - atskleista, jog 
suvokimo tikrai trūksta. Net ir tada, kai mokiniui buvo liepia- 
ma sakyti: „Gana, paleiskit mane. Juk sakiau, kad turiu bėdų su 
širdim. Man darosi negera, tad atsisakau toliau dalyvauti eks- 


232 ĮTAKOS GALIA 


perimente. Paleiskite mane“, 65 procentai tiriamųjų toliau tęsė 
užduotį, kol pasiekė didžiausią įtampą. 

Spėjimas, kad Milgramo tiriamieji yra iškrypę, sadistinių 
polinkių turintys žmonės, smarkiai besiskiriantys nuo viduti- 
nio statistinio piliečio, taip pat buvo neteisingas. Į Milgramo 
skelbimą atsiliepę žmonės nebuvo išskirtiniai nei amžiumi, 
nei profesija, nei išsilavinimu. Psichologiniai testai parodė, 
jog tai visiškai normalūs Žmonės be menkiausio polinkio į psi- 
chopatiją. Jie yra tokie kaip jūs ir aš arba, anot Milgramo, tai 
jūs ir aš. Jei jis teisus, kad jo tyrimas perša tas baisias išvadas, 
kyla nepatogiai asmeniškas klausimas: kas gali paskatinti mus 
taip elgtis? 

Milgramas mano žinąs atsakymą. Tokį elgesį skatina mūsų 
vidinis poreikis paklusti autoritetui. Pasak Milgramo, tiriama- 
sis nenustojo junginėti svirtelės todėl, kad negalėjo pasiprie- 
šinti viršesniam žmogui — uniformą dėvinčiam mokslininkui, 
kuris reikalavo tiriamuosius tęsti darbą ir prireikus net pavar- 
todavo prievartą visai nepaisydamas, kokias emocines ir fizi- 
nes kančias sukelia tiriamajam. 

Įrodymai, kuriais paremtas toks Milgramo aiškinimas, yra 
stiprūs. Aišku, kad be mokslininko raginimų tiriamieji būtų 
greitai nutraukę eksperimentą. Jie nekentė to, ką darė, ir ma- 
tydami aukos kančias kentėjo patys. Jie prašė tyrėjo leisti jiems 
liautis, o šiam nesutikus tęsė, tačiau drebėdami, prakaituoda- 
mi, tirtėdami, jie mikčiojo, jog nenori to daryti, ir prašė paleis- 
ti auką. Įsirėžė nagais sau į odą, nusikramtė lūpas iki kraujų, 
buvo rankomis susiėmę už galvos, o kai kuriuos apėmė neval- 
domas isteriškas juokas. Štai ką parašė žmogus, iš šalies stebė- 
jęs eksperimentą: 


„Mačiau, kaip į laboratoriją įėjo besišypsantis ir savimi 
pasitikintis, ramus brandaus amžiaus verslininkas. Vos 

per dvidešimt minučių jis virto kamuojamu tiko, mikčio- 
jančiu žmogeliu, kuriam, rodės, tuoj pakriks nervai. Jis 
nuolat tampė ausies spenelį ir grąžė rankas, o vienu metu 
tvojo sau per kaktą ir sumurmėjo: „O Dieve, baikim visa 
tai“ Tačiau jis pakluso kiekvienam mokslininko žodžiui 


“1 


ir dalyvavo eksperimente iki galo: 


Milgramas pateikė ir daugiau įtikinamų įrodymų, jog tiria- 
mieji pakluso mokslininko autoritetui. Pavyzdžiui, buvo atlik- 
tas atvirkštinis eksperimentas — tam tikru momentu moksli- 
ninkas liepdavo mokytojui nebejungti elektrošoko, o mokinys 
garsiai reikalaudavo tęsti. Bet šiuo atveju absoliučiai visi mo- 
kytojai atsisakė duoti dar vieną įtampos dozę. Toks pat buvo 
ir rezultatas kito eksperimento, kai prie kėdės buvo pririštas 
mokslininkas, tęsti mokytojui liepdavo tiriamasis, o moksli- 
ninkas prašydavo liautis. Nė vienas mokytojas nebeprisilietė 
prie elektrošoko svirtelės. 

Ekstremalus paklusimo autoritetui laipsnis buvo atskleis- 
tas per dar vieną Milgramo eksperimento variantą. Šiuo 
atveju mokytojui du mokslininkai duodavo priešingus nuro- 
dymus: vienas liepdavo nebejungti elektrošoko, aukai ėmus 
maldauti paleisti, o kitas sakė, jog eksperimentą būtina tęsti. 
Vaizdas buvo juokingas: sutrikęs mokytojas, kurio akys bėgio- 
jo nuo vieno mokslininko prie kito, prašydavo jų priimti vieną 
sprendimą: „Pala, pala. Kaip dabar bus? Vienas sako „baik“, 
kitas — „tęsk“. Ką man daryti?!“ Mokslininkai ir toliau liepda- 
vo elgtis skirtingai, o mokytojas karštligiškai mėgindavo nu- 
statyti, kuris viršesnis. Nepavykus-sužinoti, kurio autoritetas 
didesnis, visi mokytojai galiausiai paklusdavo vidiniam balsui 
ir liaudavosi junginėję svirtelę. Tokia eksperimento baigtis 
būtų mažai tikėtina, jei tiriamieji turėtų polinkį į sadizmą ar 
neurotinę agresiją.* 

Milgramo nuomone, iš jo surinktų duomenų išplaukia bau- 
ginanti išvada: „Suaugusiųjų noras daryti bet ką, kad tik pa- 
klustų autoritetui, yra pagrindinis mano tyrimo atradimas“ Su 
šiuo atradimu susijęs valdžios (vienos iš autoriteto formų) su- 
gebėjimas išsireikalauti absoliutų paprastų piliečių paklusnu- 
mą.? Be to, atradimas šį tą pasako mums apie tai, koks stiprus 
autoriteto spaudimas siekiant kontroliuoti mūsų elgesį. Ar ži- 
nant, kaip Milgramo eksperimento dalyviai, atlikdami užduotį, 
nepatogiai jautėsi, prakaitavo ir kentėjo, galima suabejoti juos 
veikusia jėga? 

Abejones vis dar abejojančių gali išsklaidyti S. Briano W'ill- 
sono istorija. 1987-ųjų rugsėjo 1-ąją Willsonas ir dar du vyrai, 
protestuodami prieš tai, kad JAV gabena savo karinę įrangą į 
Nikaragvą, išsitiesė ant geležinkelio bėgių, vedančių į karinio 
jūrų laivyno ginklų sandėlį Kalifornijos valstijos Konkordo 
mieste. Protestuotojai buvo įsitikinę, jog traukinys numatytu 
laiku neišvažiuos, nes prieš tris dienas buvo įspėję laivyno ir 
geležinkelio darbuotojus. Tačiau mašinistai, kuriems buvo liep- 
ta nestoti, nesumažino greičio net ir matydami protestuotojus 
iš dviejų šimtų metrų. Kiti du vyrai spruko nuo bėgių, o Will- 
sonas nespėjo, ir traukinys jį sužalojo. Jam buvo amputuotos 
abi kojos žemiau kelių. Kadangi šalia buvę jūrų laivyno medikai 
atsisakė suteikti pagalbą ir nesutiko Willsono gabenti į ligoni- 
nę savo automobiliu, aplinkiniai — tarp jų Willsono žmona ir 
sūnus — turėjo keturiasdešimt penkias minutes patys stabdyti 
kraujavimą, kol atvyko privati greitoji medicinos pagalba. 

Gal ir keista, tačiau ponas Willsonas, kadaise ketverius me- 
tus tarnavęs Vietname, dėl savo nelaimės kaltina ne mašinistus 
ar laivyno gydytojus, o sistemą, kuri savo veiksmais vertė pa- 
klusti: „Jie darė tą patį, ką aš Vietname, - pakluso paliepimams, 
kurie yra nenormalios politikos dalis. Jie - žlugę žmonės“ Nors 
traukinio mašinistai buvo aukos, kaip ir Willsonas, jie neturėjo 

jam būdingo kilniadvasiškumo. Pats keisčiausias su šia nelaime 
susijęs faktas — jie padavė Willsoną į teismą reikalaudami atly- 
ginti už pažeminimą, dvasinį skausmą ir fizinį stresą, kuriuos 
patyrė, kai Willsonas neleido jiems atlikti užduoties ir buvo jų 
sužalotas per savo paties kaltę. 


Susidūrus su galingu elgesį motyvuojančiu veiksniu, nor- 
malu tikėtis, jog tam esama gerų priežasčių. Norint pateisin- 
ti paklusimą autoritetui, tereikia pagalvoti apie visuomeninio 
gyvenimo organizavimą. Daugiasluoksnė ir plačiai pripažinta 
autoriteto sistema visuomenei labai naudinga. Ji leidžia plė- 
toti sudėtingas išteklių gaminimo, prekybos, gynybos, plėtros 
ir socialinės kontrolės struktūras, o tai be autoriteto būtų ne- 
įmanoma. Galima alternatyva - anarchija, kurios pranašumų 
žinoma nedaug, o filosofas Thomasas Hobbesas tikina mus, 
kad ji pasaulį paverstų atskiru, vargingu, bjauriu, gyvulišku 
ir trapiu. Todėl mes nuo gimimo mokomi, jog paklusti tinka- 
mam autoritetui yra gerai, o nepaklusti — blogai. Šia mintimi 
paremti tėvų pamokymai, mokyklos kiemo eilėraščiai, istori- 
jos, dainos, o kai suaugame, ji atsispindi teisinėje, karinėje ir 
politinėje sistemose. Visur vertinamas paklusnumas ir ištiki- 
mybė teisėtai valdžiai. 

Prie to prisideda ir religinis mokymas. Pavyzdžiui, pirmi- 
nėje Biblijoje pasakojama, kaip už nepaklusnumą autorite- 
tui Adomas, Ieva ir visa žmonių giminė neteko rojaus. Jei ši 
metafora ne itin aiški, galime atsiversti Senąjį Testamentą ir 
perskaityti tai, kas geriausiai atitinka Milgramo eksperimentą. 
Tai pasakojimas apie Abraomo sutikimą perverti savo sūnui 
širdį durklu, nes taip liepė Dievas. Iš šios istorijos sužinome, 
jog veiksmo teisingumas pripažįstamas vien tik dėl paklus- 
numo autoritetui, ir nepasmerkiamas dėl jausmų nebuvimo, 
kenksmingumo, neteisingumo ar įprastų moralinių standartų. 


236 ĮTAKOS GALIA 


12011 


- 


+ PiALL 
ia 


' 7! 
šaliūiui Unviavo 10144 diuva 


6.24 /BAV: 
Mokymas paklusti 
Nuotraukoje pavaizduotas Willsonas praėjus kelioms minutėms, kai buvo 
parblokštas karinę amuniciją gabenusio traukinio Kalifornijos valstijoje 
už Konkordo miesto. Sužinojęs, jog traukinį vairavusieji padavė jį į teismą 
už sukeltą per incidentą dvasinę kančią, Willsonas sakė: „Suprantu juos — 
jie išgyvena potrauminį stresą, kurį, manau, sukėlė vidinis konfliktas — 
paklusti įsakymui ar sąžinei. Tačiau teisdamiesi su manim 
jie vargu ar atsikratys to streso“ 
(MARIE FELDE, OAKLAND TRIBUNE) 


Per tą kančią buvo patikrintas Abraomo paklusnumas, kurį 
jis, kaip ir Milgramo tiriamieji, tikriausiai išmokę iš Abraomo, 
išlaikė. 

Iš Abraomo ir Milgramo eksperimentų dalyvių istorijų ga- 
lime daug sužinoti apie paklusnumo galią ir apie jo vertę mūsų 
kultūroje. Kita vertus, kai tenka galvoti, kaip ir kam paklusti, 

tos istorijos gali suklaidinti. Mes retai kada apsvarstome visus 
paklusnumo autoritetui pliusus ir minusus. Tiesą sakant, pa- 
klūstame veikiant click-whirr principui beveik ar nė kiek ne- 
mąstydami. Iš visuotinai pripažinto autoriteto gauta informa- 
cija leidžia mums per daug negalvoti, kaip pasielgti esant tam 
tikrai situacijai. 

Pats Milgramas teigia, jog paklusnumas autoritetui visais 
laikais teikdavo žmonėms naudos. Kai buvome vaikai, autori- 
tetingi žmonės (pavyzdžiui, tėvai, mokytojai) žinojo daugiau 
už mus, ir mes suvokėme, kad jų patarimų klausyti naudinga, 
nes tie žmonės išmintingesni ir mus apdovanos arba nubaus. 
Suaugus paklusti autoritetui verta dėl tokių pat priežasčių kaip 
vaikystėje, nors dabar autoritetu laikome darbdavius, teisėjus 
ir valdžios atstovus. Jų padėtis reiškia galimybę įgyti informa- 
cijos ir galios, todėl protingiausia yra paklusti tokiems autori- 
tetams. Tuo galima paaiškinti tai, kad mes dažnai paklūstame, 
net jei ir nėra prasmės. 

Žinoma, šis paradoksas būdingas visoms įtakos rūšims. Kal- 
bant apie paklusnumą autoritetui, kai suvokiame, kad paklusti 
naudinga, atsiranda polinkis į automatišką paklusnumą. Aklo 
paklusnumo pranašumas ir trūkumas yra tai, jog jis mechaniš- 
kas. Jeigu nereikia mąstyti, mes ir nemąstome. Nors nemąsty- 
dami dažniausiai pasielgiame teisingai, visad bus išimčių, nes 
mes labiau reaguojame, nei mąstome. 

Paimkime vieną sritį - mediciną, kur autoritetas matomas 
ir aiškus. Sveikata mums labai svarbi, tad gydytojai, kurie turi 
daug žinių ir įtakos sveikatai, laikomi gerbiamais autoritetais. 
Be to, medicinos įstaigų struktūra' skleidžia jėgos ir presti- 
žo aurą. Įvairias pareigas einantys specialistai suvokia, kokią 
padėtį užima šioje struktūroje, taip pat supranta, kad gydyto- 
jų padėtis yra aukščiausia. Niekas negali nuginčyti gydytojo 
sprendimo, nebent aukštesnio lygio jo kolega. Todėl susifor- 

mavo tradicija, kad žemesnio lygio sveikatos apsaugos darbuo- 
tojai automatiškai paklūsta gydytojams. 

Taigi tais atvejais, kai gydytojai akivaizdžiai klysta, kyla rim- 
ta problema: nė vienas žemesnio lygio darbuotojas tikrai ne- 
pagalvos apie klaidą, nes autoritetą turinčiam asmeniui davus 
paliepimą pavaldiniai liaujasi galvoję ir ima reaguoti. Prie click- 
whirr principo dar pridėkite streso kupiną ligoninių atmosferą, 
ir taps aišku, kodėl įvyksta klaidų. Aštuntojo dešimtmečio pra- 
džioje JAV Sveikatos apsaugos finansų administracijos atliktas 
tyrimas parodė, jog vien skiriant pacientams vaistus kasdienis 
vidutinis ligoninių klaidų rodiklis yra 12 procentų. Reikalai 
nepagerėjo ir praėjus dešimčiai metų: Harvardo universiteto 
mokslininkų atliktas tyrimas atskleidė, kad 10 procentų visų li- 
goninėse patirtų širdies smūgio atvejų įvyksta dėl medikų klai- 
dų. Klaidų skiriant pacientams vaistus gali įvykti dėl daugelio 
priežasčių. Tačiau du Templo universiteto farmakologijos pro- 
fesoriai Michaelas Cohenas ir Neilas Davisas savo knygoje Me- 
dication Errors: Causes and Prevention („Gydymo klaidos: jų 
priežastys ir prevencija“) kaltina besąlygišką pagarbą „bosui“ — 
pacientą lankančiam gydytojui. Pasak profesoriaus Coheno, 
aiškėja vienas atvejis po kito, kai pacientai, medicinos seserys, 
farmacininkai ir kiti ligoninių darbuotojai neskaito recepto. Pa- 
vyzdžiu paimkime profesorių aprašytą atvejį, kai į tiesiąją žarną 
buvo sulašinta vaistų nuo ausies uždegimo. Gydytojas liepė su- 
lašinti vaistų pacientui į skaudamą ir uždegimo apimtą dešinę 
ausį. Bet, užuot užrašęs „right ear“ (liet. dešinė ausis), gydyto- 
jas jį sutrumpino ir išėjo „place in R ear:“ („place in rectal eara- 
che“ (liet. į tiesiąją žarną). Gavusi tokį lapelį, budinti medicinos 
sesuo sulašino nurodytą kiekį lašų pacientui į tiesiąją žarną. 

Žinoma, ausies skausmo gydymas pro tiesiąją žarną - visiš- 
ka nesąmonė, tačiau nei pacientui, nei medicinos seseriai ne- 
kilo jokių abejonių. Ši istorija parodo, jog atsidūrus situacijose, 

kuriose žodį taria autoritetingi asmenys, tai, kas paprastai atro- 
visumą, mes kreipiame dėmesį tik į vieną jos aspektą.* 

Galime būti tikri, kad tais atvejais, kai mūsų elgesį nulemia 
toks savaiminis veikimas nemąstant, mumis stengsis pasinau- 
doti įtakos darymo meistrai. Apsiribokime medicina ir pana- 
grinėkime kitos srities pavyzdžius: JAV reklamos specialistai 
dažnai naudojasi gydytojams rodoma pagarba ir pasamdo ak- 
torius, kurie, vaidindami gydytojus, šių vardu giria reklamuo- 
jamą prekę. Mano mėgstamas pavyzdys - televizijos reklama, 
kurioje aktorius Robertas Youngas informuoja Žmones apie 
kofeino žalą ir siūlo rinktis kavą be kofeino „Sanka“. Reklama 
buvo labai paveiki ir padėjo parduoti tiek kavos, kad buvo ro- 
doma daug metų, nufilmuota keletas skirtingų jos variantų. 
Tačiau kodėl ji tokia veiksminga? Kodėl mes turėtume tikėti 
tuo, ką Robertas Youngas kalba apie kavos be kofeino naudą 
sveikatai? Todėl, kad JAV visuomenė jį įsiminė kaip daktarą 
Marcusą Welby, veikėją serialo, kuriame vaidino, o reklamos 
agentūra puikiai tą žinojo. Gal ir nelogiška, kad mus paveikė 
gydytoją vaidinusio aktoriaus kalba, tačiau jis padėjo parduoti 
daug „Sankos“ kavos. 


SVARBU REIKŠMĖ, O NE TURINYS 


„Sankos“ kavos reklama su Robertu Youngu mane sudomino 
iškart, kai suvokiau, jog ji sukurta taikant autoriteto principą 
net nepateikiant paties autoriteto - pakanka autoritetingai at- 
rodančio asmens. Tai mums pasako kai ką svarbaus apie ne- 
sąmoningą reakciją į autoritetingus asmenis. Suveikus click- 
whirr principui, mes dažnai linkstame į autoriteto simbolius 
žiūrėti kaip į patį autoritetą. 

SANKA.l THE 100*4 REAL COFFEE 
THAT LETS 10 BE YOUR BEST. 


Merrarun. Thus 5 o r00! Cup Ol coftee“ 


6.3 PAV. 
Daktaras Welby (taip manome) 


„Sanka“ kavos reklaminės kampanijos su Robertu Youngu pavyzdys 
(COURTESY OF GENERAL FOOD CORPORATION) 


Yra ne vienas autoriteto simbolis, galintis sukelti norą pa- 
klusti net nesant paties autoriteto. Tais simboliais plačiai nau- 
dojasi įtakos darymo meistrai. Pavyzdžiui, įvairūs sukčiai ap- 
siginkluoja pareigas ar profesiją rodančiais vardais, drabužiais 
ir elgesiu. Jiems labai patinka, vilkint elegantiškais drabužiais, 
išlipti iš automobilio ir prisistatyti gydytoju, teisėju, profeso- 
riumi ar federacijos pirmininku. Sukčiai puikiai suvokia, kad 
tai labai padeda išgauti kitų sutikimą. Kiekvienas iš trijų minė- 
tų autoriteto simbolių turi savo istoriją ir yra verti būti nagri- 
nėjami atskirai. 

Profesiją rodantys vardai 


Įgyti autoritetą naudojantis profesiniais vardais yra sunkiausia, 
bet kartu ir lengviausia — dažniausiai reikia ilgamečio darbo 
ir profesinių pasiekimų, tačiau kai kurie žmonės pelno auto- 
matišką kitų pagarbą neįdėję jokių pastangų, tik pasivadinę 
profesiniu vardu. Jau žinome, kad reklamose besifilmuojantys 
aktoriai ir sukčiai tai daro visą laiką. 

Neseniai kalbėjausi su draugu, dėstančiu gerai žinomame 
universitete rytinėje JAV dalyje, ir jis iškalbingai pavaizdavo, 
kaip mūsų veiksmus dažniau nulemia profesinis vardas, o ne 
žmogus, teigiantis turįs tą vardą. Mano draugas gana daug ke- 
liauja, tad dažnai šnekučiuojasi su nepažįstamais žmonėmis 
baruose, restoranuose ir oro uostuose. Jis sakė, jog iš patirties 
pasimokė niekad neminėti profesinio savo vardo. Kai tik jį iš- 
tardavo, bendravimas su nepažįstamaisiais tuojau pakisdavo. 
Žmonės, prieš pusvalandį spontaniškai ir įdomiai bendravę, 
tapdavo pagarbūs, linkę sutikti su visais teiginiais ir vangūs. Jo 
mintys, kuriomis iki to momento jis palaikydavo gyvą diskusi- 
ją, dabar sulaukdavo išsamaus ir itin gramatiškai taisyklingai 
pasakyto sutikimo. Taigi mano draugas, supykęs ir kiek sutri- 
kęs dėl to reiškinio, nes, kaip pats sako, „aš juk esu tas pats vy- 
ras, su kuriuo jie kalbėjosi pastarąjį pusvalandį, ar ne?“, dabar 
tokiose situacijose visad meluoja, kuo dirba. 

Koks įdomus yra skirtumas tarp šios situacijos ir tos daž- 
nesnės, kai tam tikri žmonės, siekiantys daryti įtaką, meluoja 
turį profesiją atskleidžiančius vardus. Tačiau abiem atvejais 
melavimas parodo, jog, norint pakeisti kito elgesį, pakanka au- 
toriteto simbolio. 

Man įdomu, ar minėtasis mano draugas, profesorius, kuris 
yra gana žemo ūgio, norėtų slėpti savo mokslinį vardą, jei žino- 
tų, kad šis ne tik skatina žmones prie jo taikytis, bet ir manyti jį 

esant aukštesnį nei iš tiesų. Tyrimai, atlikti siekiant išsiaiškinti, 
kaip autoritetas veikia dydžio suvokimą, atskleidė, jog garbin- 
gi vardai iškraipo ūgio suvokimą. Per eksperimentą, atliktą su 
penkiomis australų studentų grupėmis, atėjęs svečias buvo pri- 
statytas kaip Kembridžo universiteto Anglijoje atstovas, tačiau 
kiekvienai grupei jo pareigos buvo įvardytos skirtingai. Vienai 
buvo pasakyta, jog tai studentas, kitai — asistentas, trečiai — 
dėstytojas, ketvirtai - vyresnysis dėstytojas, o penktai — profe- 
sorius. Kai svečias išėjo iš auditorijos, studentų paprašyta spėti, 
koks jo ūgis. Paaiškėjo, kad sulig kiekvienu pareigų paaukštini- 
mu jis „paaugdavo“ maždaug pustrečio centimetro - vadinasi, 
pristatytas kaip profesorius jis atrodydavo šešiais centimetrais 
aukštesnis nei laikomas studentus 

Verta skirti šiek tiek laiko šiam įdomiam statuso ir dydžio 
ryšiui, nes jis yra dažnas. Pavyzdžiui, vaikai, spėdami monetų 
dydį, didesnėmis palaiko aukštesnės piniginės vertės monetas. 
Suaugusieji taip pat linkę iškreiptai suvokti dydžius. Per vieną 
eksperimentą studentai traukė korteles, ant kurių buvo nuro- 
dyta jų vertė nuo trijų iki minus trijų dolerių — taigi studentai 
išlošdavo arba pralošdavo sumą, atspausdintą ant ištrauktos 
kortelės, o paskui būdavo paprašomi spėti kortelės dydį. Nors 
visos kortelės buvo tokio pat dydžio, tos, kurių vertė buvo ma- 
žiausia ir didžiausia, atrodė esančios didžiausios. Taigi tam, 
kad laikytume daiktus didesniais, šie nebūtinai turi kelti mums 
teigiamas emocijas — tai priklauso nuo daiktų svarbumo.“ 

Kadangi mes siejame dydį su statusu, dydį pateikti kaip sta- 
tusą gali būti naudinga. Kai kuriose gyvūnų bendruomenėse, 
kur patino statusas grupėje nustatomas pagal dominavimą, 
dydis yra svarbus veiksnys sprendžiant, kokį statusą turės kie- 
kvienas grupės patinas." Kovą dėl statuso paprastai laimi dides- 
nis ir stipresnis. Tačiau kad būtų išvengta neigiamų tokių kovų 
pasekmių, kai kurios gyvūnų rūšys statusą išsikovoja kitaip nei 

peštynėmis, kai du patinai stoja vienas prieš kitą ir agresyviai 
demonstruoja didumo suteikiančius triukus. Žinduoliai išrie- 
čia nugarą ir pašiaušia kailį, žuvys kilsteli pelekus ir prisisiurbia 
vandens, paukščiai pašiaušia plunksnas ir plasnoja sparnais. 
Tokio pasirodymo dažniausiai pakanka, kad vienas iš varžovų 
būtų priverstas pasitraukti į šalį ir užleisti statusą priešininkui, 
kuris atrodo didesnis ir stipresnis. 

Kailis, pelekai ir plunksnos — argi ne įdomu panagrinėti, 
kaip iš pažiūros trapios kūno dalys padeda sudaryti tvirtumo 
ir didelio svorio įspūdį? Yra du mums svarbūs dalykai. Pirma — 
dydžio ir statuso sąsaja. Tuo gali apsukriai pasinaudoti tie, ku- 
rie sugeba dirbtinai išgauti dydį, kad atrodytų turį statusą. Štai 
kodėl net vidutinio ar kiek didesnio ūgio apsišaukėliai į savo 
batus dažnai įsideda aukštinamuosius įdėklus. 

Kitas dalykas bendresnės reikšmės — išorinius galios ir au- 
toriteto ženklus labai lengva suklastoti pasitelkus pačias pa- 
prasčiausias priemones. Sugrįžkime, pavyzdžiui, prie profesi- 
nių vardų eksperimento, kuris kai kuriais atžvilgiais yra vienas 
baisiausių. Tyrinėtojų grupei, sudarytai iš JAV vidurio vakarų 
ligoninėse dirbančių gydytojų ir medicinos seserų, vis didesnį 
nerimą kėlė mechaniškas medicinos seserų paklusimas gydy- 
tojų nurodymams. Atrodė, kad net puikiai apmokytos ir gerai 
savo darbą išmanančios medicinos seserys nelabai tikrindavo, 
ar gydytojo sprendimas teisingas, - išgirdusios gydytojo nuro- 
dymą, tiesiog paklusdavo. 

Jau žinome, kaip dėl šio reiškinio lašai nuo ausies užde- 
gimo buvo sulašinti į tiesiąją žarną. Tačiau minėti tyrinėto- 
jai iš JAV vidurio vakarų dirbo toliau. Pirmiausia jie norėjo 
sužinoti, ar tokie atsitikimai tėra pavienės klaidos, ar plačiai 
paplitusio reiškinio padarinys. Antra, jie nutarė ištirti šią pro- 
blemą rimtų gydymo klaidų kontekste, kai ligoninės pacientai 
smarkiai nukentėjo nuo paskirtų netinkamų vaistų. Trečia, jie 

norėjo pažiūrėti, kas bus, jei esant konkrečiai situacijai gydy- 
tojas nedalyvaus ir jį pakeis nepažįstamas iš telefono girdimas 
balsas, peršantis silpniausią autoriteto įrodymą — sakys esąs 
gydytojas. 

Vienas iš tyrinėtojų paskambino į dvidešimt du chirurgijos, 
terapijos, pediatrijos ir psichiatrijos skyrių budinčių medicinos 
seserų postus ir, prisistatęs gydytoju, liepė atsiliepusiai seseriai 
konkrečiame skyriuje gulinčiam pacientui suleisti dvidešimt 
miligramų vaisto „Astrogen“. Buvo keturios svarbios priežas- 
tys, dėl kurių medicinos seseriai prieš vykdant nurodymą rei- 
kėjo patikrinti faktus: 1) Suleisti vaisto buvo nurodyta telefo- 
nu - pažeistos ligoninės taisyklės; 2) Vaisto vartojimas nebuvo 
sankcionuotas — nebuvo leista jo naudoti ir jo nebuvo ligoninės 
pirktų vaistų sąraše; 3) Paskirta dozė buvo pavojingai per di- 
delė. Ant vaistų dėžučių buvo aiškiai parašyta, jog didžiausia 
paros dozė - dešimt miligramų, tai yra pusė nurodyto kiekio; 
4) Nurodymą davė žmogus, kurio medicinos sesuo nebuvo nei 
sutikusi, nei regėjusi, nei anksčiau kalbėjusi su juo telefonu. 
Tačiau 95 procentais visų atvejų medicinos seserys tučtuojau 
žygiuodavo į skyriaus vaistų patalpą, paimdavo nurodytą dozę 
„Astrogeno“ ir pasisukdavo eiti pas pacientą. Tuo momentu jas 
sustabdydavo slaptas stebėtojas ir pranešdavo apie vykdomą 
eksperimentą. 

Tačiau tyrimo rezultatai baugina. Tai, kad 95 procentai me- 
dicinos seserų nedvejodamos sutiko įvykdyti aiškiai taisykles 
pažeidžiantį nurodymą, potencialiems pacientams turėtų kelti 
didelį susirūpinimą. Sveikatos apsaugos finansų administraci- 
jos apskaičiuotas klaidos dažnis JAV ligoninėse — 12 procentų, 
vadinasi, praėjus daugiau nei savaitei, patys galime nukentėti 
nuo tokių klaidų. Atliktas tyrimas rodo, jog klaidos —- tai ne 
tik ausų lašų sulašinimas netyčia ne ten, kur reikia, ar panašūs 
dalykai, bet ir dideli, pavojingi incidentai. 

Aprašydami nemalonius atradimus, mokslininkai priėjo pa- 
mokomą išvadą: 


„Įvykus situacijai, atitinkančiai sukurtąją per eksperi- 
mentą, teoriškai turėtų būti sutelktos gydytojo ir medici- 
nos sesers profesinės žinios, kad atlikta procedūra būtų 
naudinga pacientui ar bent jau jam nepakenktų. Tačiau 
eksperimento rezultatai rodo, kad vieno iš medikų žinios 
nenaudojamos? 


Išgirdusios gydytojo nurodymą, medicinos seserys, regis, 
pamiršta turinčios žinių ir reaguoja pagal click-whirr princi- 
pa. Jos nei savo funkcijų neatlieka, nei pasinaudoja įgytomis 
žiniomis. Tiesiog yra įpratusios paklusti gydytojams, be to, taip 
dirbti patikimiausia, tad jos klysta dėl tokio automatinio pa- 
klusnumo. Pažymėtina, jog medicinos seserys taip įprato au- 
tomatiškai paklusti gydytojams, jog suklydo sureagavusios ne į 
patį autoritetą, o tik į jo simbolį - pareigų pavadinimą.? 


Drabužiai 


Kita autoriteto simbolių rūšis, galinti priversti mechaniškai 
paklusti, yra drabužiai. Šie, nors ir labiau pastebimi nei profe- 
siniai vardai, kuo puikiausiai padeda apsimesti. Policijos bylo- 
se dėl sukčiavimo pilna įrašų apie apsišaukėlius, kurių vienas 
iš talentų yra gebėjimas greit persirengti. Jie lyg chameleonai 
keičia spalvas — dėvi baltus medikų chalatus, juodas kunigų 
sutanas, kareivių ar policininkų uniformas, kad situacija jiems 
būtų kuo naudingesnė. Tai, kad autoriteto drabužius dėvintis 
žmogus nebūtinai yra autoritetas, sukčių aukos dažnai suvo- 
kia per vėlai. 

Socialinės psichologijos specialisto Leonardo Bickmano 
atlikti tyrimai atskleidžia, kaip gali būti sunku atsispirti pra- 
šymams tų, kurie apsirengę kaip autoritetingi asmenys. Atsi- 
tiktiniams praeiviams būdavo pateikiami keisti prašymai (pa- 
kelti nuo žemės popierinį maišelį, atsistoti už autobusų stote- 
lės ženklo). Pusę visų atvejų prašytojas, jaunas vyras, vilkėjo 
kasdieniais drabužiais, o kitus kartus — apsaugos darbuotojo 
uniforma. Daugiau praeivių pakluso jam tuomet, kai jis dėvėjo 
uniformą, nesvarbu, ko prašė. 

Ypač įdomus momentas, kai prašytojas, sustabdęs praeivius, 
parodydavo už penkiolikos metrų automobilių aikštelėje sto- 
vintį vyrą. Kad ir kaip būdavo apsirengęs, visuomet sakydavo: 
„Matot štai ten vyruką? Jis viršijo parkavimosi laiką ir neturi 
smulkių pinigų. Duokit jam dešimt centų!“ Tai pasakęs, prašy- 
tojas užeidavo už kampo, tad pasiekęs mainų aikštelėje esantį 
vyrą praeivis prašytojo nebematydavo, tačiau uniforma veik- 
davo net ir jam dingus. Vilkinčio uniformą asmens prašymą 
sutikdavo išpildyti beveik visi praeiviai, o dėvinčio kasdienius 
drabužius — mažiau nei pusė. Įdomu, kad kai Bickmanas vėliau 
paprašė studentų įvertinti, koks buvo prašymų sėkmingumas, 
šie maždaug tiksliai nuspėjo, kiek praeivių sutiko patenkin- 
ti prašymą prašytojui dėvint kasdienius drabužius (studentai 
spėjo, kad 50 proc., iš tikro — 42 proc.), tačiau gerokai apsiriko 
spėdami skaičių, kai prašytojas vilkėjo uniformą (studentai nu- 
rodė 63 proc., o iš tikro — 92 proc.).!“ 

Kitas drabužis, ne taip akivaizdžiai kaip uniforma simbo- 
lizuojantis autoritetą, tačiau, be abejonės, mūsų kultūroje irgi 
darantis įtaką, yra gerai pasiūtas oficialus kostiumas. Jį vil- 
kintis žmogus gali pelnyti didžiulę nepažįstamųjų pagarbą. 
Pavyzdžiui, per vieną Teksaso valstijoje atliktą eksperimentą 
trisdešimt vienų metų vyras tyčia daug kartų pažeidė kelių eis- 
mo taisykles — perėjo gatvę užsidegus draudžiamam šviesoforo 

signalui. Pusę visų atvejų jis vilkėjo nauju siūtu kostiumu ir ry- 
šėjo kaklaraištį, kitais kartais — darbinius marškinius ir kelnes. 
Tyrinėtojai stebėjo jį iš už kampo ir skaičiavo, kiek pėsčiųjų pa- 
sekdavo vyro pavyzdžiu ir pažeisdavo eismo taisykles. Kai tas 
žioplys būdavo kostiumuotas, triskart daugiau žmonių mes- 
davosi priešais judančius automobilius paskui jį lyg Hamelno 
fleitininką, tik šiuo atveju stebuklinga buvo ne fleita, o šviesūs 
kostiumo ruoželiai." 

Verta pažymėti, jog dviem autoritetą simbolizuojančiais 
drabužių tipais — uniforma ir kostiumu, kurie, kaip rodo ty- 
rimai, daro įtaką aplinkiniams, sumaniai naudojasi apgavikai, 
veikiantys pagal vadinamąją banko auditorių taktiką. Dažniau- 
siai jie taikosi į senyvus žmones, nors jų aukomis gali tapti bet 
kas. Apgavystė vyksta taip. Trijų dalių oficialiu kostiumu vil- 
kintis vyras pasirodo prie potencialios aukos durų. Kiekviena 
to žmogaus aprangos detalė byloja, jog tai padorus, garbingas 
asmuo: iškrakmolyti balti marškiniai, išblizginti batai smailio- 
mis nosimis, kostiumas ne madingas, o klasikinis, tai yra švarko 
atlapai ne platesni ir ne siauresni nei pusseptinto centimetro, 
net liepos mėnesį vilkimas tankaus, tvirto audinio kostiumas, 
spalvos tamsios, neryškios —- mėlyna, pilka, juoda. 

Pasirinktai aukai, dažniausiai našlei, kurią einančią iš banko 
sukčius galbūt prieš dieną ar dvi sekė iki jos namų, jis paaiškina 
esąs banko auditorius ir kad tikrindamas jos banko dokumen- 
tus radęs tam tikrų klaidų. Tuomet jis sako radęs šių problemų 
kaltininką — banko darbuotoją, kuris esą nuolat klastoja kai ku- 
rių klientų sąskaitų operacijas ir gali būti, jog prikišo nagus ir 
prie jos, našlės, sąskaitos, tačiau negalintis būti tuo tikras, kol 
neturės tvirtų įrodymų, tad paprašo našlės jam padėti. Ar ši 
nepaimtų savo santaupų iš banko, kad auditorių komanda ir 
banko darbuotojai galėtų atsekti suklastotos operacijos įrašą? 

„Banko auditoriaus“ išvaizda ir manieros dažnai taip pavei- 

kia aukas, kad šioms nė nekyla mintis paskambinti į banką ir 
pasiteirauti, ar atlikti tokius patikrinimus yra teisėta. Užuot tai 
padariusios, aukos nuskuba į banką, pasiima visas santaupas ir 
jomis nešinos grįžta namo, kur drauge su „auditoriumi“ laukia 
pranešimo, ar yra bėdų su sąskaita. Po kurio laiko, jau pasibai- 
gus banko darbo valandoms, atvyksta uniformą vilkintis „ban- 
ko apsaugininkas“ ir praneša, jog viskas gerai — sukčiaujantis 
kasininkas našlės sąskaitos nelietė. „Auditorius“ apsimeta pa- 
jutęs palengvėjimą, širdingai padėkoja našlei už bendradarbia- 
vimą ir, kadangi bankas jau nebedirba, liepia „apsaugininkui“ 
nuvežti moters pinigus atgal į saugyklą, kad jai nereikėtų gaišti 
laiko kitą dieną. „Apsaugininkas“ šypsodamasis paima pinigus, 
paspaudžia našlei ir „auditoriui“ ranką ir išeina, o „auditorius“ 
išeina dar po keleto minučių, padėkojęs našlei. Po kurio laiko 
auka suvokia, jog tie žmonės — ne auditorius ir apsaugininkas. 
Tai pora sukčių, puikiai mokančių pasinaudoti uniformomis, 
kurias matydami mes lyg apkerėti paklūstame autoritetams. 


Spąstai 


Drabužiai pasitelkiami ne tik kaip uniformos. Tam tikrą auto- 
ritetą gali simbolizuoti modelis ir papuošimai. Gerai sukirpti 
ir brangūs drabužiai, kaip ir brangūs papuošalai, automobiliai, 
sukuria statuso įspūdį. Automobilis JAV kaip statuso simbo- 
lis — ypač įdomi tema, verta dėmesio dėl „amerikiečio meilės 
romano su automobiliu“. 

Tyrimo, atlikto San Fransisko įlankos regione, rezultatai 
rodo: žmonės, turintys prestižinių markių automobilį, iš ap- 
linkinių sulaukia daugiau pagarbos. Paaiškėjo, kad jei naujas, 
prabangus automobilis neskuba pajudėti užsidegus žaliai švie- 
sai, už jo stovinčio automobilio savininkas prieš pyptelėdamas 

palauks ilgiau, nei užgaišus senesniam, ekonominės klasės mo- 
deliui. Kiti vairuotojai visiškai neturėjo kantrybės laukti ekono- 
minės klasės automobilio vairuotojo: beveik visi jam pasigna- 
lizavo — didžioji dalis daugiau nei vieną kartą, du vairuotojai 
tyčia bakstelėjo jam į galą. O prabangus automobilis kitiems 
vairuotojams sukėlė tokį stiprų pagarbos jausmą, jog 50 pro- 
centų jų pagarbiai laukė, kol šis nuvažiavo, ir nė karto nesu- 
pypsėjo.* 

Vėliau tyrinėtojai apklausė studentus, ką šie darytų esant 
panašiai situacijai. Palyginus jų atsakymus su eksperimentų 
rezultatais, paaiškėjo, kad daug studentų nurodė per trumpą 
laiką, kurį lauktų prieš spausdami signalą. Ypač vaikinai buvo 
linkę manyti, jog prabangiam automobiliui pasignalizuotų 
greičiau nei paprastam, tačiau eksperimento rezultatai rodo ką 
kita. Ši tendencija buvo būdinga atliekant ir kitokį eksperimen- 
tą. Visų eksperimentų - Milgramo, JAV vidurio vakarų ligo- 
ninių medicinos seserų, apsaugos darbuotojo uniformų — da- 
lyviai nesugebėjo tiksliai nuspėti, kaip jie patys ar kiti reaguos 
pasirodžius autoritetui. Kiekvienu atveju autoriteto įtaka buvo 
labai nuvertinta — galbūt dėl šios priežasties pasitelkus autori- 
tetą lengva daryti įtaką aplinkiniams. Autoritetas mus smarkiai 
veikia —- dažnai to net nenumanome. 


KAIP PASAKYTI „NE“ 


Vienas būdų apsiginti nuo autoriteto įtakos — padaryti, kad jis 
nebebūtų netikėtas. Esame nelabai budrūs, kai kas nors mėgina 
išgauti mūsų sutikimą, nes dažnai mes netinkamai suvokiame 
autoriteto ir jo simbolių įtaką savo veiksmams. Todėl apsigin- 
ti nuo to geriausiai padeda atidesnis saugojimasis. O jei dar ir 
geriau suvoksime, kaip lengva suklastoti autoriteto simbolius, 

bus lengviau būti atidiems situacijose, kuriose iš jūsų bus mė- 
ginama išpešti naudos per autoritetą. 

Atrodo, kad tai paprasta, ar ne? Tam tikra prasme taip ir 
yra. Geriau suvokiant, kokią įtaką mums daro autoritetas, bus 
paprasčiau jam atsispirti. Tačiau yra viena problemą kelianti 
savybė, būdinga visiems įtakos būdams: daugeliu atvejų prie- 
šintis mums nenaudinga - juk autoritetingi asmenys dažniau- 
siai žino, ką kalba. Gydytojai, teisėjai, aukščiausieji vadovai, 
valdžios lyderiai ir panašūs žmonės padarė karjerą dėl to, kad 
daugiau žino ir yra gabesni už kitus, tad jiems paklusti protin- 
ga. Problema - kaip be didelės įtampos ar perdėto budrumo 
atskirti, kada reikia paklusti autoritetingam asmeniui, o kada 
priešintis. 

Šią problemą galima išspręsti uždavus sau du klausimus. 
Susidūrę su mėginimu mus paveikti per autoritetą, pirmiausia 
savęs paklauskime: „Ar šis žmogus iš tiesų yra specialistas?“ Šį 
klausimą iškelti verta, nes tai skatina sutelkti dėmesį į itin svar- 
bią informaciją: kvalifikaciją rodančius dokumentus ir tai, kaip 
šie dokumentai atitinka esamą situaciją. Jei atkreipsime dėmesį 
į tai, ar yra autoriteto įrodymų, išvengsime automatiškai kylan- 
čios pagarbos spąstų. Dabar pateiksiu iliustraciją. 

Panagrinėkime sėkmingą kavos „Sanka“ reklamą su Robertu 
Youngu. Jei žmonės, užuot reagavę į jo sąsają su daktaru Mar- 
cusu Welby, būtų kreipę dėmesį į aktorių kaip į autoritetą, tai 
ta reklama tikrai nebūtų taip ilgai tokia sėkminga. Visi žinome, 
jog Robertas Youngas neturi nei medicininio išsilavinimo, nei 
žinių. Tačiau jis turi gydytojo vardą - daktaras. Tai tik su akto- 
riumi susietas vardas — mes žinome ir tai. Bet argi nestebina, 
kad daug kas yra nesvarbu, jei mes neatkreipiame dėmesio? 

Štai kodėl tikrai verta užduoti sau klausimą: „Ar šis žmo- 
gus iš tiesų yra specialistas?“ — tuomet atkreipiamas dėmesys 
į tai, kas akivaizdu, nebežiūrima į galimai beverčius simbolius 

ir pagalvojama apie autoritetą liudijančius dokumentus. Be 
to, išsikeltas klausimas paskatina mus skirti tikrai autoritetin- 
gą asmenį nuo apsimetėlio, o tai mes lengvai pamirštame, kai 
autoriteto spaudimą dar papildo šiuolaikiniam gyvenimui bū- 
dinga skuba. Geriausias pavyzdys - Teksaso gyventojai, metęsi 
priešais važiuojančias mašinas paskui kostiumuotą žioplį, ker- 
tantį perėją degant raudonam šviesoforo signalui. Net jei tas 
vyras iš tiesų būtų buvęs verslininkas, kaip rodė jo drabužiai, 
kažin ar sprendžiant, kada eiti per gatvę, būtų buvę patikimiau 
remtis jo, o ne kitų žmonių veiksmais, taip pat ir tų, kurie žen- 
gė kartu su juo. 

Tačiau tie žmonės pasielgė kaip jis, tarsi etiketė, tai yra 
drabužiai, būtų ištrynę reikalingo ir nereikalingo paklusimo 
autoritetui skirtumą. Jei jie būtų uždavę sau klausimą, ar tas 
žmogus esant tai situacijai yra specialistas, žinantis daugiau nei 
jie, manau, eksperimento rezultatai būtų buvę kitokie. Tas pat 
galioja ir kalbant apie Robertą Youngą, kuris, beje, tikrai nėra 
žmogus, neturintis kompetencijos. Jis padarė puikią karjerą ir 
daug pasiekė sudėtingame pramogų versle, tačiau jo gebėjimai 
ir žinios — ne gydytojo, o aktoriaus. Jei žiūrėdami garsiąją kavos 
reklamą susikoncentruotume į šiuos faktus, tuojau pat suvok- 
tume, kad juo tikėti verta ne labiau nei kuriuo kitu aktoriumi, 
tvirtinančiu, jog gerti kavą „Sanka“ yra sveika. 


Tačiau įsivaizduokime, kad susidūrėme su autoritetu ir ma- 
nome, jog tas asmuo yra specialistas. Prieš pasiduodant jo įta- 
kai, būtų išmintinga užduoti sau dar vieną paprastą klausimą: 
„Kiek jis patikimas, kai tokia situacija?“ Juk net labai daug ži- 
nantys autoritetai gali pateikti ne visą reikalingą informaciją, 
todėl turime pagalvoti, kiek jie patikimi esant konkrečiai situa- 
cijai. Tiesą sakant, daugeliu atvejų mes tai ir darome. Dažniau 
leidžiamės paveikiami specialistų, kurie atrodo objektyvūs, nei 

tų, kuriems mus įtikinti gali būti naudinga — tyrimai parodė, 
kad taip yra visame pasaulyje.'* Paklausę savęs, kokia specialis- 
tui nauda iš mūsų sutikimo, mes apsisaugome nuo netinkamos, 
automatiškos įtakos. Net geriausi savo srities specialistai mūsų 
neįtikintų, kol mes nebūtume tikri, jog jie sąžiningai pateikia 
viską, ką reikia. 

Iškilus klausimui dėl žmogaus patikimumo, turime turėti 
galvoje taktiką, įtakos darymo meistrų dažnai pasitelkiamą, 
kad įtikintų mus savo nuoširdumu - jie tyčia įrodinėja tai, kas 
prieštarauja jų interesams. Tinkamai sugudravus, galima įro- 
dyti savo sąžiningumą. Jie greičiausiai paminės kokį savo nuo- 
monės ar produkto trūkumą („ak, „Bensonė<Hedges“ trūkumai 
yra tokie ir tokie“), tačiau tuoj pat kompensuos juos pranašu- 
mais: „Listerine: „Skalaukite burną triskart per dieną ir atsikra- 
tykite nemalonaus kvapo“; Avis: „Mes antroje vietoje, tačiau 
stengiamės“, L'Oreal: „Vertas didesnės kainos“ Jei įtikinėtojai 
atskleidžia menkus trūkumus, tada lengviau jais patikėti, kai 
kalba apie pranašumus.'* 

Mačiau, kaip šis metodas labai sėkmingai naudojamas res- 
torane - vietoje, kurios daugelis mūsų nelinkę sieti su mėgini- 
mu kam nors padaryti įtaką. Ne paslaptis, kad padavėjai gauna 
baisiai menkas algas, todėl yra priversti stengtis prisidurti ar- 
batpinigių. Kad gautų daugiau, jie ne tik išpildo būtiną sąlygą — 
stengiasi gerai aptarnauti, — bet ir pasitelkia tam tikrus triukus. 
Taip pat jie žino, kad kuo didesnę sąskaitą gaus pirkėjas, tuo 
daugiau arbatpinigių bus linkęs palikti. Todėl mėgindami kuo 
labiau padidinti kliento sąskaitą ir procentą nuo sumos, o tai ir 
yra arbatpinigiai, padavėjai elgiasi kaip įtakos darymo meistrai. 

Tikėdamasis sužinoti, kokius metodus jie taiko, kreipiau- 
si dėl padavėjo darbo keliuose gana brangiuose restoranuose. 
Tačiau neturėjau tokios patirties, todėl tegalėjau pretenduoti į 
indų nurinkėjo darbą, kuris, kaip paaiškėjo, suteikė puikią ga- 

limybę stebėti ir analizuoti padavėjų veiksmus. Netrukus su- 
vokiau tai, ką kiti darbuotojai jau seniai žinojo - kad geriausiai 
sekėsi Vincentui, kuris mokėjo paskatinti klientus užsisakyti 
daugiau maisto ar gėrimų ir palikti daugiau arbatpinigių — kiti 
padavėjai negalėjo nė iš tolo lygintis savaitiniu savo uždarbiu. 

Ėmiau lėčiau nurinkinėti Vincento aptarnaujamus stalus ir 
stebėti, koks jo darbo stilius. Netrukus pamačiau, jog jis turi ne 
vieną, o daugybę stilių, ir kiekvienas jam savaip praverčia. Kai 
jo klientai būdavo šeima, jis trykšte trykšdavo energija, tapda- 
vo net šiek tiek panašus į klouną ir juokeliais linksmindavo ir 
vaikus, ir suaugusiuosius. Jei tai būdavo jaunos poros pasima- 
tymas restorane, Vincentas su jaunuoliu (kalbėdavo tik su juo) 
elgdavosi formaliai ir net kiek valdingai, kad paskatintų daug 
užsisakyti ir palikti daug arbatpinigių. Jei vakarieniaudavo vy- 
resnio amžiaus sutuoktinių pora, padavėjas išlikdavo formalus, 
bet nebūdavo valdingas, ir rodydavo pagarbų dėmesį tiek vyrui, 
tiek moteriai. Su klientu, kuris pietaudavo vienas, Vincentas 
elgdavosi draugiškai — būdavo nuoširdus, kalbus ir malonus. 

Per 8—12 žmonių vakarėlius Vincentas pasitelkdavo gudry- 
bę - apsimesdavo nežiūrintis savų interesų. Naudotis ta gudry- 
be pradėdavo tada, kai ką nors užsisakydavo pirmasis žmogus, 
dažniausiai moteris. Kad ir ką ji pasirinkdavo, Vincentas visad 
reaguodavo vienodai: suraukdavo kaktą, jo ranka pakibdavo 
virš bloknoto, ir, greit žvilgtelėjęs per petį, ar netoliese nėra 
vadovo, suokalbiškai pasilenkdavo prie stalo ir pasakydavo: 
„Bijau, kad šį vakarą patiekalas nelabai nusisekė. Ar galėčiau 
vietoj jo jums pasiūlyti: ar“ ? (Vincentas pasiūlydavo 
penkiasdešimčia ar daugiau centų brangesnį patiekalą nei kli- 
entės pasirinktasis). Jie tikrai puikūs“ 

Atlikdamas šį triuką Vincentas pasinaudojo keliais svarbiais 
įtakos principais. Pirma, net tie klientai, kurie atsisakė jo pasiū- 
lymo, suvokė, kad jis jiems padarė paslaugą - pateikė naudingą 

su užsakymu susijusią informaciją. Klientai jautėsi dėkingi Vin- 
centui, tad, atėjus laikui atsidėkoti, grįžtamumo taisyklė veik- 
davo jo naudai. Tačiau Vincento gudrybė ne tik padėdavo gauti 
daugiau arbatpinigių, bet ir padidindavo užsakymų skaičių, — 
Vincentas tapdavo autoritetu tam tikroje srityje, nes žinodavo, 
ką tą vakarą verta ir ko neverta užsisakyti. Be to, sakydamas tai, 
kas galbūt šiek tiek kenkia jo interesams, jis klientų akyse pa- 
sirodydavo kaip patikimas informuotojas, nes pasiūlydavo tik 
šiek tiek brangesnius patiekalus nei tie, kurių klientas norėjo, ir 
atrodydavo, kad padavėjui svarbiausia ne pasipildyti kišenę, o 
suteikti klientams visa, kas geriausia. 

Taigi Vincentas, pasirodydamas esąs kompetentingas savo- 
je srityje ir kartu sąžiningas, pelnė klientų pasitikėjimą, kuriuo 
puikiai naudojosi ir toliau. Baigęs tiekti patiekalus į stalą, Vin- 
centas paklausdavo: „Ar pageidautumėte, kad pasiūlyčiau arba 
parinkčiau vyno, tinkančio prie šių patiekalų?“ Beveik kasnakt 
stebėdamas, kaip Vincentas dirba, matydavau, jog dažniausiai 
visi jo klientai į jį reaguoja palankiai — šypsenomis, linktelėji- 
mais. 

Tų žmonių mintis būdavo galima išskaityti iš jų veidų net 
stebint iš tolo. Jie tarsi bylojo: „Žinoma, tu žinai, kokie patieka- 
lai geri, taigi esi mūsų pusėje, tad patark, ką užsisakyti“ Paten- 
kintas Vincentas, meistriškai atliekantis savo darbą, į klientų 
rodomą palankumą atsakydavo gerais (ir brangiais) pasiūly- 
mais. Jis taip pat puikiai gebėjo įsiūlyti ir deserto: žmonės, ku- 
rie šiaip jau būtų jo neužsisakę ar pasidaliję su draugu, nepa- 
jėgdavo atsispirti Vincento giriamam pyragui „Baked Alaska“ 
ir šokoladiniams putėsiams. Juk kuo galima tikėti labiau nei 
sąžiningu savo srities specialistu? 

Sujungęs grįžtamumo ir patikimo autoriteto simbolius į 
vieną paprastą, subtilią gudrybę, Vincentas smarkiai padidin- 
davo gaunamų arbatpinigių procentą ir sumą, nuo kurios jie 

skaičiuojami. Iš šono ta gudrybė atrodė tikrai gražiai. Tačiau 
jo sėkmę labiausiai nulėmė tariamas savų interesų nepaisymas. 
Apsimesdamas, kad nežiūri savo finansinių interesų, jis juos 
kuo puikiausiai tenkindavo. 


SKAITYTOJO LAIŠKAS 
Jaunas verslininkas 


Maždaug prieš dvejus metus mėginau parduoti seną savo auto- 
mobilį, nes jau turėjau naują. Sykį praėjau pro naudotų au- 
tomobilių aikštelę, kurios iškaba skelbė: „Parduosime jūsų 
automobilį brangiau.“ Kaip tik to man ir reikia, pamaniau, 
tad nuėjau pasikalbėti su aikštelės savininku. Pasakiau už 
seną automobilį norintis gauti maždaug trisdešimt tūkstan- 
čių dolerių, o savininkas pareiškė, jog tikėjosi, kad papra- 
šysiu kur kas daugiau, nes manoji mašina verta mažiausiai 
pusketvirto tūkstančio. Tai išgirdęs labai nustebau, nes 
kuo daugiau pinigų klientas paprašydavo už automobilį, tuo 
mažiau jų firmai likdavo transporto priemonę pardavus kam 
kitam - taigi siūlydamas man brangiau parduoti automobilį, 
savininkas mažina savo pelną. Kaip ir jūsų aprašytas pada- 
vėjas Vincentas, aikštelės savininkas apsimetė kenkiantis 
savo interesams, kad aš jį palaikyčiau patikimu autoritetu, 
tačiau tą suvokiau gerokai vėliau. Taigi sutikau su savinin- 
ko siūlymu ir paprašiau jį nupirkti mano automobilį už 3500 
dolerių. 

Porą dienų palaikę automobilį aikštelėje, jie man paskam- 
bino ir pasakė, kad vienas Žmogus labai norėtų jj nupirkti, 
bet kaina kiek per didelė. Ar nesutikčiau jos nuleisti pora 
šimtų dolerių? Patikėjęs, kad įmonei svarbiausi mano inte- 
resai, sumažinau kainą. Kitą dieną man vėl paskambino ir pra- 
nešė, jog pirkėjui iškilo finansinių sunkumų, tad jis nebe- 
gali nupirkti automobilio. Per kitas dvi savaites sulaukiau 


256 ĮTAKOS GALIA 


dar dviejų įmonės atstovo skambučių ir abu kartus jis prašė 
sumažinti kainą po du šimtus dolerių, kad pirkėjui nebūtų 
per brangu. Abu kartus sutikau, nes tebelaikiau tą įmonę 
patikima, tačiau sandoris vis neįvykdavo. Galiausiai ėmiau 
įtarti kai ką negero ir paskambinau draugui, kurio šeima 
sukosi automobilių versle. Draugas paaiškino, kad sena tos 
įmonės gudrybe siekiama priversti automobilių savininkus 
smarkiai numušti kainas ir taip padidinti perpardavėjo pel- 
ną, kai transporto priemonė galiausiai parduodama. 

Po to pokalbio nuėjau į tą įmonę atsiimti automobilio. Man 
ruošiantis išeiti, darbuotojai pamėgino įtikinti mane pa- 
Tikti automobilį aikštelėje, nes esą juo rimtai susidomėjęs 
žmogus tikrai jį pirktų, jei tik sumažinčiau kainą dar dviem 
šimtais dolerių. 


Dar viename skaitytojo laiške aprašyta, kaip daroma įtaka pasitelkus 
kontrasto ir pirminio intereso principus. Šiuo atveju pirmiausia 
buvo nustatyta 3500 dolerių automobilio pardavimo kaina, o paskui 
kiekvienas jos sumažinimas 200 dolerių neatrodė labai didelis. 


7 skyrius 


STOKOS PRINCIPAS 


Ribotumo taisyklė 


Vienas iš būdų ką nors mylėti - suvokti, kad tai galima prarasti. 


G. K. CHESTERTON 


ESA — TAI MIESTAS ARIZONOS VALSTIJOJE, FINIKSO 
Mais kuriame aš gyvenu. Šis miestas garsiau- 
sias tuo, kad jame gyvena daug mormonų (pagal šio tikėji- 
mo gyventojų skaičių Mesa yra antroje vietoje po Solt Leik 
Sičio), ir miesto centre stovinčia didžiule jų šventykla, supa- 
ma puikios aplinkos. Man visad būdavo malonu iš toli stebėti 
šventyklą ir jos aplinką, bet niekad nesusidomėjau tiek, kad 
būčiau panoręs įeiti vidun, kol sykį skaitydamas laikraštį pa- 
stebėjau straipsnį. Jame buvo rašoma, jog į tam tikrą šventy- 
klos pastato dalį pašaliniams eiti draudžiama - ten gali įeiti 
tik mormonai. Net ketinantys tapti bažnyčios nariais neturi 
teisės apžiūrėti tos vietos. Tačiau yra išimtis: pirmąsias kelias 
dienas po baigtos pastato rekonstrukcijos visi norintieji, net 
ir nepriklausantys bažnyčiai, galės apeiti pastatą, taip pat ir 
užsukti ten, kur uždrausta. 

Straipsnyje buvo parašyta, kad Mesos šventykla neseniai re- 
konstruota ir kad remonto darbų apimtį bažnyčia laiko didele, 
todėl kai darbai bus baigti, ne mormonai teritorijoje, paprastai 
jiems užgintoje, galės lankytis tik kelias dienas. Gerai atsime- 
nu, kaip mane paveikė tas straipsnis — nutariau tuoj pat apsi- 
lankyti šventykloje. Tačiau kai paskambinau draugui paklausti, 
ar šis norėtų eiti kartu, suvokiau kai ką, kas tuoj pat paskatino 
mane persigalvoti. 

Draugas nesutiko ir paklausė, kaip čia yra, kad aš ten užsi- 
maniau. Buvau priverstas pripažinti, jog man iš tiesų nėra labai 
įdomu pamatyti šventyklos vidų, mano širdyje nekirba neatsa- 
kyti klausimai apie mormonų religiją, manęs nedomina kultui 
skirtų pastatų architektūra ir nesitikiu pamatyti nieko, kas pri- 
kaustytų žvilgsnį ir žavėtų labiau nei vaizdas kurioje nors kitoje 
apylinkių šventykloje, bažnyčioje ar katedroje. Taigi aplankyti 
mormonų šventyklą užsimaniau dėl vienintelės priežasties: jei 
tuojau pat nenueisiu apžiūrėti uždraustosios šventyklos dalies, 
turbūt niekad jos ir neišvysiu. Tai, kas šiaip jau mane mažai 
domino, staiga parūpo tik todėl, kad tuoj taps nepasiekiama. 

Nuo to karto, kai susidūriau su stokos principu, dėl kurio 
žmonės labiau vertina tai, ko kiekis ribotas, šis principas ėmė 
daryti įtaką įvairiems mano veiksmams. Pavyzdžiui, aš dažnai 
pertraukiu įdomų pokalbį akis į akį, jei man skambina kažkas, 
kieno numeris man nežinomas. Šioje situacijoje tam skam- 
bintojui būdingas ribotumas - savybė, kurios neturi matomas 
mano pašnekovas: jei neatsiliepsiu į skambutį, daugiau skam- 
bučių iš to žmogaus galiu ir nebesulaukti (ir negauti informaci- 
jos, kurią jis galbūt ketino man perduoti). Ir tai svarbu ne vien 
dėl to, kad tai gali būti labai reikalingas ar įdomus pokalbis — 
kai kas daugiau, nei įprasta tikėtis iš skambučio telefonu, - bet 
ir todėl, kad kiekvienas neatsakytas skambutis sumažina ben- 
dravimo su skambintoju tikimybę. Dėl šios priežasties pokalbis 
su juo man tuo metu svarbesnis nei su gyvu pašnekovu. 

Galimas praradimas lemia sprendimus. Iš tiesų žmones la- 
biau motyvuoja mintis apie praradimą, nei galimybė gauti kitą 
lygiavertį daiktą. Pavyzdžiui, namų savininkai, sužinoję, kiek 
pinigų gali prarasti dėl netinkamo namo apšiltinimo, jį apšil- 
tinti yra linkę labiau nei tie, kuriems pasakyta, kiek sutaupytų 
apšiltinę. Panašūs rezultatai gauti atlikus su sveikatos apsauga 
susijusius tyrimus: jaunas moteris atlikti krūtų savityrą ragi- 
nantys lankstinukai, kuriuose pabrėžiama, ko galima netekti 
(pavyzdžiui, „jūs galite netekti sveikatos, pagailėjusios penkių 
minučių per mėnesį krūtų savityrai“), būdavo kur kas pavei- 
kesni nei informuojantys, ką galima įgyti („jūs galite išsaugoti 
sveikatą, nepagailėjusios penkių minučių per mėnesį krūtų sa- 
vityrai').! 


Žmonės, kurie ką nors kolekcionuoja (nuo beisbolo korte- 
lių iki antikvarinių vertybių), žino, kaip veikia stokos principas, 
kai jie nustato daikto vertę. Kaip žinia, tai, kas yra ar taps reta, 
vertinama labiau. Stokos principo svarbą kolekcionuojamų 
daiktų rinkoje labai aiškiai atspindi reiškinys, vadinamas ver- 
tės klaida. Defektų turintys daiktai, pavyzdžiui, išblukęs pašto 
ženklas ar netinkamai pagaminta moneta, kartais laikomi pa- 
čiais vertingiausiais. Todėl daug kas nori įsigyti pašto ženklą, 
kuriame pavaizduotas George'as Washingtonas su trimis aki- 
mis, nors prezidento portretas anatomiškai netaisyklingas ir 
neestetiškas. Tai slepia pamokomą ironiją: trūkumai, dėl kurių 
daiktai kitais atvejais keliautų į šiukšliadėžę, paverčia tuos daik- 
tus brangiu turtu, kai jų yra nedaug. 

Nuo stokos principo labai priklauso, kaip mes vertiname 
objektus, todėl įtakos darymo meistrai dažnai imasi savų šiuo 
principų paremtų gudrybių. Tikriausiai tiesmukiausias šio 
principo taikymo būdas yra riboto kiekio metodas, kai pirkė- 
jui pranešama, kad konkrečių prekių turima nedaug ir kad jos 

7.1 PAV. 


Laimingasis defektas 


Barry Faintichas laiko vieno dolerio banknotą, kurį įsigijo iš banko 
kasininko už keturis šimtus dolerių. Tačiau ponas Faintichas, „Midwest 
Money Co“ bendrasavininkis, tikrai nepasielgė kvailai sumokėjęs tokią 
sumą. Doleris buvo atspausdintas be serijos numerio ar vandens ženklų, 

tad buvo daug vertingesnis nei už jį sumokėti pinigai. 
(UPI) 

greit bus išpirktos. Kai įsiliejęs į įvairias organizacijas tyriau 
įtakos darymo taktikas, mačiau daug situacijų, kai buvo pasi- 
telktas riboto kiekio metodas: „Visoje valstijoje liko ne daugiau 
kaip penki tokie automobiliai, turintys tokį variklį. Juos išpar- 
davus, naujų nebebus, nes mes jų nebegaminsime“; „Čia vie- 
nas iš dviejų dar neparduotų namų visame rajone. Kažin ar jūs 
norėtumėte kito — jo prastas suplanavimas“; „Aš, jumis dėtas, 
pirkčiau daugiau nei vieną dėžę, nes produkto gamyba stabdo- 
ma, ir nežinia, kada mes jo vėl turėsime“ 

Kartais informacija apie ribotą kiekį būdavo tiesa, kartais — 
ne. Tačiau visada pardavėjas siekdavo įtikinti pirkėją prekės 
stoka ir taip priversti jį prekę palaikyti vertingesne. Prisipažįs- 
tu, labai žaviuosi įtakos darytojais, kurie šią paprastą gudry- 
bę sugebėjo panaudoti daugybe būdų ir stilių. Tačiau ypatingą 
įspūdį man padarė atvejis, kai kraštutinis riboto kiekio metodo 
taikymo atvejis buvo išplėstas iki loginės ribos: prekė parduota 
esant didžiausiai jos stokai, pasakius pirkėjui, kad jos nebėra. 
Gudrybė buvo tobulai pritaikyta vienoje mano tiriamoje bui- 
tinių prietaisų parduotuvėje, kur 30-50 procentų prekių buvo 
žymimos kaip išparduodamos. Įsivaizduokite, kad parduotu- 
vėje pirkėjų pora vidutiniškai susidomi viena tokia preke. Tai 
galima spręsti iš įvairių užuominų — jie atidžiau nei įprastai 
apžiūrinėja prekę, perverčia naudojimosi instrukciją ir kalba- 
si, bet į pardavėją nesikreipia. Pardavėjas gali prieiti ir susi- 
domėjusiai porai pasakyti: „Matau, šis modelis jus domina, ir 
suprantu kodėl - tai puikus prietaisas už gerą kainą. Bet, deja, 
prieš dvidešimt minučių aš jį pardaviau kitai pirkėjų porai ir, jei 
neklystu, tai buvo paskutinis vienetas: 

Pora, žinoma, labai nusivilia. Buitinis prietaisas staiga tam- 
pa kur kas vertingesnis, nes nebepasiekiamas. Vienas iš pirkėjų 
pasiteirauja, ar prekės nėra parduotuvės tarnybinėje patalpoje, 
sandėlyje ar kitame padalinyje. „Na, - atsako pardavėjas, - gali 

būti, kad yra — aš patikrinsiu. Bet, kaip supratau, jūs norite bū- 
tent šio modelio, tad jei jį rasiu, jūs jį pirksite už šią kainą?“ Štai 
čia slypi gudrybės genialumas. Pasinaudojant stokos principu, 
klientų paprašoma įsipareigoti pirkti prekę tada, kai jos turima 
mažiausiai ir dėl to ji atrodo geidžiamiausia. Daugelis pirkėjų 
sutinka ją įsigyti, nes jos tuoj nebeliks. Todėl kai pardavėjas pa- 
tikrinęs praneša, jog dar viena yra, rankoje jau laiko tušinuką 
ir sutartį. Tiesa, informacija, kad norima prekė yra, kai kuriuos 
pirkėjus gali paskatinti jos vėl nenorėti.* Tačiau tuo metu san- 
doris būna jau pradėtas, tad dauguma pirkėjų savo sprendimo 
nekeičia. Juos sulaiko viešas įsipareigojimas pirkti, priimtas 
svarbiausiu momentu, tad jie perka. 

Į riboto kiekio metodą yra panašus galutinio termino me- 
todas, kai pirkėjas tik iki tam tikro laiko gali įsigyti tai, ką siūlo 
įtakos darymo meistras. Kaip ir aš, staiga užsimanęs nueiti į 
mormonų šventovę, daug žmonių daro tai, kas šiaip jau jiems 
nerūpėtų, vien dėl to, kad laiko lieka vis mažiau. Gudrūs preky- 
bininkai tuo pasinaudoja ir paskelbia galutinį terminą, taip pa- 
skatindami žmones susidomėti prekėmis, kurios iki tol nerū- 
pėjo (7.3 pav. (p. 266) — tokių skelbimų laikraščiuose rinkinys). 
Dažnai šis metodas naudojamas filmų reklamose. Tiesą sakant, 
neseniai mačiau, kaip vieno teatro savininkas, kuris, matyt, la- 
bai norėjo pritraukti žiūrovų, sugebėjo pasiremti stokos princi- 
pu triskart, parašydamas frazę vos iš penkių žodžių: „Ypatinga 
ribota akcija, netrukus nebegaliosianti!“ 

Pardavimo „akis į akį“ agentai, smarkiai spaudžiami savo 
vadovybės, labai mėgsta tam tikrą galutinio termino metodo 
atmainą — gryniausią galutinio termino formą „tuojau pat“. Kli- 
entams dažnai pasakoma, kad jei tuoj pat nenusipirks prekės, 
tai vėliau ją galės įsigyti tik už didesnę kainą arba visai to ne- 
galės. Potencialus sveikatingumo klubo narys ar automobilio 
pirkėjas gali pamanyti, jog pardavėjo pasiūlymas galioja tik tą 

Apgautasis 


Peter Kerr, New York Times 


Danielis Gulbanas nepamena, kaip 
neteko visą gyvenimą kauptų san- 
taupų. 

Jis teprisimena saldų telefonu 
kalbėjusio pardavimo agento bal- 
są. Prisimena, kaip svajojo pra- 
turtėti iš naftos ir sidabro verslo, 
tačiau iki šiol 81-ų metų pensinin- 
kas, buvęs komunalinių paslaugų 
bendrovės darbininkas, nesuvo- 
kia, kaip sukčiai privertė jį atsi- 
sveikinti su 18 000 dolerių. 

„Tenorėjau geriau praleisti savo 
gyvenimo saulėlydį, — aiškina 
Gulbanas, Floridos valstijos Hol- 
derio miesto gyventojas. —- Tačiau 
sužinojęs, kas nutiko, nebegalėjau 
nei valgyti, nei miegoti. Netekau 
beveik 14 kilogramų. Vis dar ne- 
galiu patikėti, kad galėjau taip pa- 
sielgti“ 

Gulbanas tapo auka to, ką tei- 
sėsaugos pareigūnai vadina „ka- 
tiline“ (angl. boiler room). Tai 
sukčiavimo schema, kai vienoje 
patalpoje susigrūdę greitakalbiai 
prekybos agentai kasdien vienu 
metu skambina tūkstančiams 
žmonių. Pasak JAV Senato tyrimų 
subkomiteto, kuris praeitais me- 
tais pateikė sukčiavimų ataskaitą, 
kasmet šios kompanijos iš nieko 
neįtariančių klientų išvilioja šim- 
tus milijonų dolerių. 


„Jie pamini įspūdį darantį Vols- 
trito adresą, meluoja ir iškraipo 
faktus, kad žmonės sukištų pi- 
nigus į įvairias stulbinamai atro- 
dančias schemas, - sakė Robertas 
Abramsas, Niujorko valstijos vy- 
riausiasis prokuroras, per pasta- 
ruosius ketverius metus ištyręs 
daugiau nei tuziną „katilinės“ 
schemos atvejų. - Aukos kartais 
įtikinamos investuoti viso savo 
gyvenimo santaupas“ 

Orestesas J. Mihaly, Niujorko 
valstijos vyriausiojo prokuroro 
pavaduotojas investuotojų apsau- 
gos reikalams, teigia, jog šių įmo- 
nių veikla susideda iš 3 žingsnių. 
Pirmiausia būna įžanginis skam- 
butis, prekybos agentas prisistato 
esąs įmonės įspūdingu vardu at- 
stovas ir pasiūlo klientui susipa- 
žinti su įmonės brošiūromis. 

Paskui, pasak Mihaly, stengia- 
masi prekes prakišti. Agentas 
papasakoja klientui, kokio galima 
sulaukti pelno, ir tada praneša, 
jog investuoti dabar nebegalima. 
Per trečiąjį skambutį klientui su- 
teikiama proga investuoti ir ragi- 
nama tai padaryti kuo greičiau. 

„Šios schemos esmė — pamo- 
juoti klientui masalu prieš nosį ir 
jį atitraukti, - sakė Mihaly. - Tiks- 
las — sukelti norą tuoj pat pirkti, 

per daug nemąstant“ Kartais, 
paskambinęs trečią kartą, agen- 
tas kalba taip, lyg būtų pritrūkęs 
kvapo, ir meluoja „ką tik grįžęs iš 
akcijų biržos kabineto“. 

Pasidavęs šiam metodui, Gul- 
banas prarado viso savo gyveni- 
mo santaupas. 1979-aisiais jam 
keliskart skambino nepažįstama- 
sis ir įkalbėjo nusiųsti į Niujor- 
ką 1756 dolerius, už kuriuos esą 


pirks sidabro. Po dar daugybės 
skambučių Gulbaną įtikino in- 
vestuoti į žalios naftos pirkimą. 
Galiausiai jis persiuntė dar 9740 
dolerių, tačiau pelno taip ir nesu- 
laukė. 

„Mano širdis nusirito į kulnus, — 
prisiminė Gulbanas. - Aš nebu- 
vau godus, tiesiog tikėjausi, kad 
galų gale pagyvensiu“ Jis taip ir 
neatgavo prarastų pinigų. 


7.2 PAV. 
Sukčiavimas, remiantis stokos principu 
Stokos principu buvo pasinaudota per antrą ir trečią skambučius 


Gulbanui, kad šis „pirktų per daug negalvodamas“. 
(PETER KERR, THE NEW YORK TIMES) 


vienintelę akimirką, ir vos išėjus iš patalpų jo nebeliks. Dide- 
lė vaikų portretinės fotografijos įmonė ragina tėvus užsisakyti 
kuo daugiau skirtingų nuotraukų ir jų kopijų, nes „prekių laiky- 
mo apribojimai mus verčia sudeginti neparduotas nuotraukas 
per dvidešimt keturias valandas“. Nuo durų prie durų vaikš- 
čiojantis žurnalų pardavimo agentas gali pameluoti, kad jo 
komanda tame rajone dirbs tik vieną dieną, paskui jie platins 
žurnalus kitur, ir pirkėjui nebeliks galimybės įsigyti jų parduo- 
damo žurnalų rinkinio. Dulkių siurbliais prekiaujanti įmonė, 
kurioje buvau įsidarbinęs, naujus pardavėjus mokė sakyti štai 
ką: „Yra tiek klientų, pas kuriuos turiu nuvykti, kad su kiekvie- 
nu žmogumi galiu pabendrauti tik po vieną kartą. Kompanijos 
politika tokia, kad jei jūs nuspręsite pirkti siurblį ne dabar, o vė- 
liau, aš negalėsiu vėl pas jus atvykti ir jo parduoti“ Tai, žinoma, 
yra nesąmonė —- įmonės ir jos agentų tikslas yra parduoti kuo 

daugiau prekių, ir kiekvienas jiems paskambinęs ir paprašęs 
vėl atvažiuoti pirkėjas bus mielai aptarnautas. Kaip pabrėžė tos 
įmonės pardavimo vadovas, meluoti, neva negalėsime sugrįž- 
ti, reikia ne norint kuo greičiau įvykdyti įtemptus pardavimo 
planus, o paskatinti pirkėjus nedvejoti ir prekę nupirkti iškart, 
antraip vėliau jos gali ir negauti. 


REAKTYVUSIS PASIPRIEŠINIMAS 


Taigi viskas aišku: įtakos darymo meistrų kliovimasis stokos 
principu kaip įtakos ginklu yra dažnas, platus, sistemiškas ir 
labai įvairus. Galime būti tikri, jog įtakos ginklas, kad ir kokiu 
principu paremtas, yra labai galingas ir veikia žmogaus veiks- 
mus. Stokos principo galia ateina iš dviejų šaltinių. Pirmasis 
mums jau žinomas: kaip ir visi įtakos principai, stokos prin- 
cipas veikia mus dėl to, kad esame linkę rinktis trumpiausią 
kelią. Silpnybė aiški. Šiuo atveju žinome, kad visko, ką sunkiau 
gauti, vertė paprastai būna didesnė nei lengvai prieinamų da- 
lykų, todėl daikto vertę greit ir dažniausiai teisingai nustatome 
pagal tai, sunku jį įsigyti ar lengva. Taigi stokos principas taip 
stipriai mus veikia dėl to, kad pasielgdami pagal jį mes dažniau- 
siai nesuklystame.3 

Yra ir antras, specifinis, stokos principo galios šaltinis: kai 
galimybės tampa nebe tokios prieinamos, mes prarandame 
laisves, o jų netekti mes tiesiog nekenčiame. Mūsų noras išsau- 
goti jau įgytas laisves yra psichologinės varžos teorijos esmė. 
Šią teoriją iškėlė psichologas Jackas Brehmas ir ja aiškino žmo- 
nių reakciją į veiksmų laisvės praradimą. Pasak teorijos, kai 
laisvas pasirinkimas ribojamas ar jam iškyla grėsmė, poreikis 
išsaugoti laisves skatina trokšti jų (taip pat ir su jomis susijusių 
prekių bei paslaugų) daug labiau nei iki tol. Tad kai dėl stokos 

7.3 PAV. 
Nelaukite! 


Vienintelė proga tai perskaityti prieš verčiant kitą puslapį. 
(ROBERT B. CIALDINI) 


ar kitos priežasties konkretus objektas tampa sunkiau pasiekia- 
mas, tam priešinamės — imame labiau nei prieš tai to objekto 
geisti ir stengiamės jį gauti.* 

Ši nesunkiai suvokiama teorija galioja daugelyje socialinės 
aplinkos sričių. Visur — pradedant meilės reikalais ir baigiant 
karinės revoliucijos džiunglėmis ir vaisiais turguje — mūsų el- 
gesį galima paaiškinti išnagrinėjus jį pagal psichologinės varžos 
teoriją. Tačiau prieš pradedant nagrinėti būtų pravartu suži- 

noti, kada žmonės pirmąsyk parodo norą kovoti prieš laisvių 
suvaržymus. 

Vaikų psichologai pastebėjo, kad šis polinkis išryškėja jau 
trečiaisiais vaiko gyvenimo metais, kuriuos tėvai laiko proble- 
miškais ir vadina Baisiuoju Dvejetu. Dauguma jų gali paliudyti, 
kad maždaug tokių metas vaikas virsta priešgina. Dvimečiai 
yra tikri priešinimosi išoriniam, ypač tėvų, spaudimui meistrai: 
liepk jiems daryti viena, jie darys kita; duok vieną žaislą, užsi- 
manys kito; paimk ant rankų jiems nenorint, rangysis ir muis- 
tysis; pastatyk ant žemės, prašysis ant rankų. 

Virdžinijoje atliktas tyrimas taikliai parodė, kaip per Bai- 
siojo Dvejeto laikotarpį elgiasi vidutiniškai dvidešimt keturių 
mėnesių amžiaus berniukai. Jie su mamomis įėję į kambarį ap- 
tikdavo du vienodai patrauklius žaislus, kurių vienas būdavo 
padėtas šalia permatomos „Plexiglas“ sienelės, o kitas - už jos. 
Kartais sienelė būdavo vos 30 cm aukščio, tad berniukai len- 
gvai pasiekdavo žaislą už jos, o kartais - dukart aukštesnė, ir 
tada jie negalėdavo pasiekti žaislo tol, kol neapeidavo sienelės. 
Mokslininkai norėjo sužinoti, kaip greitai tokiomis sąlygomis 
berniukai pasiims žaislus. Tyrimo rezultatai nenustebino: kai 
sienelė būdavo žema, berniukai nė vienam žaislui neteikdavo 
pirmenybės — dažniausiai žaislą šalia sienelės paliesdavo taip 
pat greitai, kaip ir esantį už jos. Tačiau kai sienelė būdavo aukš- 
tesnė ir tapdavo kliūtimi, berniukai iškart eidavo link sunkiau 
pasiekiamo žaislo ir paliesdavo jį triskart greičiau nei padėtą 
šalia sienelės. Taigi tie tiriami berniukai pademonstravo įprastą 
savo atsaką į laisvės apribojimą — atvirą nepaklusnumą 5 

Kodėl reaktyvusis pasipriešinimas ima ryškėti vaikui sulau- 
kus dvejų? Tikriausiai todėl, kad įvyksta svarbus pokytis, kurį 
išgyvena daugelis tokio amžiaus vaikų — tada jie pirmą kartą 
suvokia save kaip individą. Nuo tada save pradeda laikyti ne 
aplinkos priedu, o atpažįstama, ypatinga ir atskira asmenybe.“ 

Drauge su besivystančiu autonomijos suvokimu ateina ir lais- 
vės suvokimas. Savarankiška būtybė — tai ta, kuri gali rinktis, ir 
vaikas, suvokęs, jog toks yra, norės išbandyti visas įmanomas 
galimybes. Todėl tikriausiai neturėtume nei nustebti, nei sune- 
rimti, kad dvimečiai ima mums nuolat priešgyniauti: jie atrado 
naują ir džiuginantį suvokimą, jog yra laisvos asmenybės. Da- 
bar jų protelis reikalauja atsakymų į klausimus, susijusius su 
norais, teisėmis ir kontrole. Polinkį kovoti dėl kiekvienos lais- 
vės ir su kiekvienu apribojimu geriausia suvokti kaip informa- 
cijos paiešką. Tikrindami savo galimybių ribas (kartu ir tėvų 
kantrybę), vaikai sužino, kada yra kontroliuojami ir kada patys 
gali ką nors kontroliuoti. Kaip vėliau sužinosime, išmintingi tė- 
vai jiems suteikia labai naudingos informacijos. 


Nors psichologinę varžą labiausiai atskleidžia dvejų metų 
vaikų elgesys, mes visą gyvenimą turime polinkį kovoti prieš 
bandymus suvaržyti mums laisvę. Tačiau vienu gyvenimo 
tarpsniu — paauglystėje — tai virsta maištu. Šio amžiaus vai- 
kams, kaip ir dvimečiams, sustiprėja individualumo jausmas. 
Paauglys iš tėvų kontroliuojamo vaiko virsta suaugusiuoju, tu- 
rinčiu teises ir pareigas. Nenuostabu, kad paaugliai daugiausia 
susikoncentruoja ne į pareigas, o į teises, kurias mano turintys. 
Nestebina ir tai, kad mėgindami pritaikyti įprastą savo auto- 
ritetą, tėvai dažnai sulaukia priešingų rezultatų, nei norėtų, — 
paaugliai nuo bandymų kontroliuoti išsisuka gudrumu, slapta 
jiems nepaklūsta ar atvirai su jais kovoja. 

Niekas tėvų kontrolės bumerango efekto jaunuolio elge- 
siui neatskleidžia taip gerai kaip reiškinys, vadinamas Romeo 
ir Džuljetos efektu. Romeo Montekis ir Džuljeta Kapuleti — 
Šekspyro dramos tragiško likimo veikėjai, kurių meilė buvo 
pasmerkta dėl jų šeimų tarpusavio nesutarimų. Nepaklusę jo- 
kiems tėvų bandymams juos išskirti, paaugliai galiausiai pasie- 
kė sąjungą nusižudydami ir taip išreikšdami laisvą valią. 

Stiprūs poros jausmai ir veiksmai visais laikais stebino ir 
glumino pjesės žiūrovus. Kaip jaunuoliai taip sparčiai ir taip 
beprotiškai prisirišo vienas prie kito? Romantikas atsakytų, kad 
tai lėmė reta, tyra meilė, tačiau socialinės psichologijos speci- 
alistas teigtų, jog jausmus sukėlė tėvų kišimasis ir dėl jo atsira- 
dęs reaktyvusis pasipriešinimas. Romeo ir Džuljetos aistra pra- 
džioje tikriausiai nebuvo tokia beprotiška, kad gebėtų įveikti 
visas jų šeimų sudarytas kliūtis, bet dėl tų kliūčių įsiliepsnojo. 
Ar galėjo būti taip, kad jei jaunuoliai būtų turėję laisvę rinktis, 
toji aistra būtų apsiribojusi vaikišku susižavėjimu? 

Šie klausimai hipotetiniai, į juos neįmanoma tiksliai atsaky- 
ti, nes Romeo ir Džuljetos istorija neparemta tikrais faktais, ta- 
čiau galima užduoti klausimų ir rasti į juos atsakymus apie šių 
dienų romeo ir džuljetas. Ar poros, kurių santykius tėvai sten- 
giasi sugriauti, į kišimąsi reaguoja daug smarkiau prisirišdami 
prie partnerio ir labiau jį įsimylėdami? 140 porų iš Kolorado 
valstijos tyrimas parodė, kad taip ir yra. Mokslininkai nustatė: 
nors tėvai kišosi į poros santykius dėl pačių santykių problemų 
kaištų vienas kito elgesiui, bet kišimasis paskatino juos aistrin- 
giau vienas kitą mylėti ir jie labiau troško susituokti. Kai kurie 
tėvai laikui bėgant imdavo dar labiau kištis į poros santykius, 
o partneriai savo ruožtu dar aistringiau vienas kitą pamildavo, 
bet kai tėvai nurimdavo, romantiški poros jausmai atšaldavo.? 

Žvelgiant iš šalies, Romeo ir Džuljetos efekto apraiškos šiais 
laikais gali pasirodyti mielos, tačiau kai kurių paauglių siekis 
protestuoti gali baigtis tragiškai. Daugiau nei dešimt metų tru- 
kmės populiarios cigarečių „Virginia Slims“ reklaminės kampa- 
nijos pagrindinė mintis buvo ta, kad moterys nuėjo ilgą kelią, 
kol išsivadavo iš senųjų socialinių normų, reikalavusių silpno- 
sios lyties atstoves būti paklusnias, deramai elgtis ir laikytis 
kaip damoms. Reklama reiškė, jog moterys nebeturi jaustis 

varžomos jas diskriminuojančių ir atgyvenusių laisvės ir, svar- 
biausia, teisės rūkyti apribojimų. Ar ši mintis paskatino mo- 
teris priešintis seniesiems draudimams? Statistiniai duomenys 
rodo, kad į šį klausimą galima rasti nedžiuginantį atsakymą: 
per ilgą reklaminės kampanijos trukmę rūkalių padaugėjo vie- 
noje JAV gyventojų amžiaus grupėje —- paauglių mergaičių. 

Taigi dvimečių ir paauglių pasipriešinimas, visad intensy- 
viai, neramiai liejasi išgyvenant vis naujas patirtis. Kalbant apie 
kitas amžiaus grupes, pasipriešinimas tyliai glūdi ir smarkiau 
pasireiškia tik dėl konkrečios priežasties. Vis dėlto šios apraiš- 
kos pasirodo daugybe įdomių pavidalų, todėl jas patyrinėti ak- 
tualu ne tik mokslų apie žmogaus elgesį studentui, bet ir įstaty- 
mų leidėjams bei strategams. 

Pavyzdžiui, Džordžijos valstijos Keneso mieste buvo priim- 
tas įstatymas, jog visi suaugę gyventojai privalo turėti šauna- 
mąjį ginklą bei šaudmenų, o už jo nesilaikymą numatyta šešių 
mėnesių laisvės atėmimo bausmė ir dviejų šimtų dolerių bau- 
da. Visos Keneso miesto įstatymo ypatybės skatino psicholo- 
ginę varžą: tai, kas apribota, buvo svarbi, seniai amerikiečiams 
rūpėjusi laisvė, kurią jie manė turį teisę turėti, be to, įstatymą 
priėmė Keneso miesto savivaldybė, beveik nesitarusi su gyven- 
tojais. Remiantis psichologinės varžos teorija galima spėti, jog 
dėl šių priežasčių iš keturiasdešimt keturių tūkstančių gyven- 
tojų įstatymui pakluso nedaugelis. Tačiau spaudos pranešta, 
jog, praėjus trims keturioms savaitėms po įstatymo priėmimo, 
mieste smarkiai išaugo šaunamųjų ginklų pardavimas. 

Kuo galima paaiškinti šį faktą, prieštaraujantį psichologinės 
varžos teorijai? Reikia pasidomėti, kas Kenese pirko ginklus. 
Pasikalbėjus su Keneso ginklų parduotuvių savininkais paaiš- 
kėjo, jog pirkėjai buvo ne vietiniai, kurių daugumą, paskelbus 
įstatymą, masino galimybė pirmąjį ginklą įsigyti Kenese. Dona 
Green, parduotuvės, kurią spauda pakrikštijo „Ginklų bakalė- 

ja“, savininkė, apie tai kalbėjo: „Verslas eina kaip iš pypkės, ta- 
čiau dauguma pirkėjų — ne iš mūsų miesto. Tik du trys vietiniai 
gyventojai įsigijo ginklus, kaip liepta įstatymo“ Taigi išleidus 
įstatymą, Kenese imta pirkti daug šaunamųjų ginklų, tačiau tai 
darė atvykėliai, o vietiniai visiškai nepakluso. Įstatymo laikėsi 
tik tie, kurių teisės nebuvo jo suvaržytos. 

Dešimtmečiu anksčiau panaši situacija susiklostė keli šim- 
tai kilometrų į pietus nuo Keneso, Floridos valstijoje esančioje 
Deido apygardoje (į kurią įeina ir Majamis), kur municipali- 
tetas priėmė nutarimą, draudžiantį naudoti (ir laikyti!) fosfatų 
turinčias skalbimo ar valymo priemones. Atlikus tyrimą sie- 
kiant nustatyti, kokį poveikį visuomenei šis draudimas padarė, 
išaiškėjo, jog dalis Majamio gyventojų reagavo dvejopai. Pirma, 
žmonės ėmė verstis kontrabanda, rodos, sena floridiečių tra- 
dicija — su kaimynais ir draugais, kartais sudarydami didžiulį 
„muilo karavaną“, vykdavo pirkti chemikalų į gretimas apygar- 
das. Jie ėmė juos kaupti, stengdavosi prisipirkti kuo daugiau: 
kai kurios šeimos gyrėsi turinčios skalbimo ar valymo priemo- 
nių tiek, kad užteksią dvidešimčiai metų. 

Antra reakcija į draudimą buvo ne tokia matoma ir ne to- 
kia įžūli kaip kontrabanda ir chemikalų kaupimas: pasidavę 
polinkiui norėti to, ko gali nebegauti, kai kurie Majamio gy- 
ventojai fosfato turinčius detergentus ėmė laikyti geresniais 
už kitus. Palyginti su Tampos gyventojų, kuriems draudimas 
negaliojo, nuomone apie tuos chemikalus, majamiečiai teigė, 
jog jie mažiau dirgina, puikiai plauna naudojant šaltą vande- 
nį, fosfatų turintys valikliai ir oro gaivikliai geresni, plovikliai 
efektyviau šalina dėmes. Išleidus įstatymą Majamio gyventojai 
net labiau nei Tampos tikėjo, kad fosfatinius chemikalus yra 
paprasčiau pilti.* 

Toks atsakas, būdingas įprastos laisvės netekusiems žmo- 
nėms, padeda suvokti, kaip mus veikia psichologinės varžos ir 

stokos principai. Kai laisvė ką nors turėti apribojama, objek- 
tas tampa ne toks prieinamas, tada dar labiau užsimanome jį 
turėti, bet retai kada suvokiame, jog tą norą sustiprino reak- 
tyvusis pasipriešinimas, žinome tik, kad norime, bet reikėtų 
suvokti patį norą, kad imtume priskirti objektui teigiamas sa- 
vybes, kuriomis tą norą pateisintume. Juk natūralu, kad noras 
turėti daiktą kyla dėl jo vertingumo. Deido apygardoje priė- 
mus įstatymą dėl fosfatinių chemikalų (ir kitais atvejais, kai 
apriboti neseniai buvę prieinami objektai) suveikė klaidinga 
prielaida. Uždrausti fosfato turintys chemikalai valo, balina ir 
pilami ne geriau nei iki uždraudžiant, bet mes manome kitaip, 
nes jų norime. 


Polinkis norėti to, kas uždrausta ir dėl to labiau masina, 
susijęs ne tik su tokiomis prekėmis kaip skalbikliai, bet, tiesą 
pasakius, ir su informacijos apribojimais. Šiais laikais, kai nuo 
gebėjimo gauti, kaupti ir valdyti informaciją priklauso turtai 
ir galia, svarbu žinoti, kaip mes dažniausiai reaguojame į ban- 
dymus cenzūruoti informaciją ar kitaip riboti prieigą prie jos. 
Esama daug duomenų apie tai, kaip mes reaguojame į galbūt 
cenzūros reikalaujančią medžiagą — žiniasklaidos rodomus 
žiaurumus, pornografiją, radikalias politikų kalbas, tačiau be- 
veik nežinoma, kaip reaguotume į bandymą šią medžiagą cen- 
zūruoti. Laimei, yra kelių tyrimų šia tema rezultatai: į infor- 
macijos užkirtimą mes visuomet reaguojame didesniu noru ją 
gauti ir teigiamesniu požiūriu į ją nei prieš draudimą? 

Įdomus cenzūros poveikis yra ne tai, kad uždraustos infor- 
macijos žmonės nori labiau nei anksčiau, nes tai natūralu, o 
tai, kad jie ima labiau tikėti ta informacija net jos negavę. Pa- 
vyzdžiui, Šiaurės Karolinos universiteto studentai sužinoję, jog 
draudžiama kaip nors prieštarauti, kad bendrabučiai būtų skir- 
ti abiem lytims, nusistatė prieš tokius bendrabučius. Šitaip jie 

ėmė pritarti šiam argumentui, nors net nebuvo apie tai girdėję. 
Dėl to didėja tikimybė, jog itin protingi, bet silpnas ar nepopu- 
liarias pažiūras palaikantys individai tyčia jas uždrausdami pri- 
vers mus su jomis sutikti. Ironiška tai, kad tokiems žmonėms, 
pavyzdžiui, kraštutinių radikalių partijų nariams, naudingiau 
ne skelbti savo pažiūras, o pasistengti uždrausti ir paskelbti 
apie draudimą. JAV Konstitucijos autoriai elgėsi kaip patyrę 
socialinės psichologijos specialistai ir tvirti libertarai, kai per 
Pirmąją pataisą įtvirtino žodžio laisvę. Atsisakydami ją apribo- 
ti, jie galbūt siekė užtikrinti, jog naujos politinės idėjos nesu- 
lauks palankumo dėl psichologinės varžos principo. 

Žinoma, suvaržyti galima ne vien politines idėjas, dažnai ri- 
bojama ir seksualinio pobūdžio informacija. Moksleivių tėvai 
ir tam tikros piliečių grupės reikalauja tokią informaciją cen- 
zūruoti mokymo priemonėse - nuo lytinio švietimo ir higie- 
nos tekstų iki mokyklos bibliotekose laikomų knygų, nors ta 
informacija ne tokia, kokia per policijos reidus randama suau- 
gusiųjų knygynuose ir teatruose. Abi konflikto pusės turi gerų 
ketinimų, o nagrinėjamos temos yra rimtos — moralė, menas, 
tėvų kontrolė mokykloms ir Pirmosios pataisos teikiamos lais- 
vės. Tačiau tie, kurie nepritaria griežtai cenzūrai, grynai psi- 
chologiškai galėtų panagrinėti tyrimo, atlikto su Perdju uni- 
versiteto studentais, rezultatus.'* Studentams parodyta keletas 
knygų reklamų. Pusės studentų gautame reklaminiame šūkyje 
buvo sakinys: „Knygą galima įsigyti tik sulaukusiems 21 metų ir 
vyresniems“ Vėliau mokslininkai paprašė studentų apibūdinti 
knygos keliamus jausmus, ir išaiškėjo dvejopa reakcija, kaip ir į 
kitus draudimus. Tie, kurie perskaitė apie amžiaus apribojimą: 
1) labiau norėjo perskaityti knygą; 2) buvo įsitikinę, kad to la- 
biau norės nei tie, kurie nežino apie amžiaus apribojimą. 

Galbūt kai kas mano, kad šie rezultatai galioja grupelei į 
intymius dalykus linkusių studentų, bet tik ne vidurinėse mo- 

kyklose, kur kyla ginčų dėl lytinio švietimo. Aš tuo abejočiau 
dėl dviejų dalykų. Pirma, raidos psichologai yra nustatę, jog 
polinkis priešintis suaugusiųjų kontrolei prasideda ankstyvoje 
paauglystėje. Ne mokslo atstovai taip pat pastebėjo, jog noras 
protestuoti atsiranda anksti. Pavyzdys — Šekspyro pjesės veikė- 
jai Romeo ir Džuljeta, atitinkamai penkiolikos ir trylikos metų. 
Antra, Perdju universiteto studentų reakcija dar nereiškia, kad 
jų lytinis potraukis didelis, nes ji būdinga ne tik jiems. Taip 
reaguojama į beveik visus išorinius apribojimus. Knygos pa- 
siekiamumo apribojimas suveikė taip pat kaip fosfatų turinčių 
chemikalų uždraudimas Floridoje ar viešos kalbos cenzūravi- 
mas Šiaurės Karolinoje: žmonės uždrausto objekto ėmė norėti 
labiau ir žiūrėti į jį palankiau. 

Tie, kurie iš mokyklų programų nori išmesti seksualinio 
pobūdžio medžiagą, turi tikslą: sumažinti visuomenės, ypač 
jaunimo, orientavimąsi į erotiką. Žinant, kokie yra Perdju uni- 
versiteto studentų ir kitų tyrimų rezultatai, reikėtų pagalvoti, ar 
oficiali ugdymo cenzūra nesukels priešingo efekto. Jei tikėtume 
tyrimų išvadomis, tai cenzūra tik paskatina studentus labiau 
domėtis seksualinio pobūdžio medžiaga ir dėl to laikyti save ją 
mėgstančiais. 

Išgirdus žodžius „oficiali cenzūra“, greičiausiai topteli mintis 
apie politinio ar seksualinio pobūdžio informacijos draudimą, 
tačiau yra dar ir kitokia cenzūra, apie kurią mes dažniausiai 
negalvojame, nes ji išaiškėja vėliau. Teismuose pirmininkau- 
jantis teisėjas paskelbia netinkamais dalį įrodymų ar liudijimų 
ir rekomenduoja prisiekusiesiems juos atmesti. Šiuo atžvilgiu 
teisėją galima laikyti cenzoriumi, nors pati cenzūra neįprasta. 
Teisėjas neuždraudžia pateikti informacijos (tą padaryti jau 
per vėlu), o tik padaro taip, kad būtų uždrausta ją pateikti. Kaip 
dažnai paklūstama tokiems teisėjų nurodymams? Ir ar įmano- 
ma prisiekusiesiems, manantiems, jog turi teisę išnagrinėti visą 

turimą informaciją, sukelti psichologinės varžos reakciją į tei- 
sėjo nurodymą, ir jie išnagrinėtų įrodymus dar nuodugniau? 

Šie klausimai iškilo per Čikagos teisės mokyklos universi- 
teto vykdomą stambų prisiekusiųjų tyrimo projektą. Rezulta- 
tai informatyvūs, nes tyrimo dalyviai dirbo prisiekusiaisiais ir 
sutiko būti mokslininkų suformuotų eksperimentinių komisijų 
nariais. Jie klausydavosi jau įvykusių teismų įrašų ir vaidindavo, 
kad sprendžia bylą. Atliekant tyrimą, labiausiai susijusį su mus 
dominančia oficialia cenzūra, trisdešimt prisiekusiųjų išklausė 
faktus apie moterį, partrenktą neatsargaus vairuotojo automo- 
bilio. Pirma tyrimo išvada per daug nestebino: kai vairuotojas 
sakydavo turįs civilinės atsakomybės draudimą, prisiekusieji 
nutardavo aukai skirti maždaug 4000 dolerių didesnę kompen- 
saciją nei tuomet, kai jis prisipažindavo draudimo neturintis 
(atitinkamai 37 000 ir 33 o00 dolerių). Taigi, kaip draudikai jau 
seniai įtarė, prisiekusieji skiria didesnes kompensacijas tada, 
kai jas išmokėti tektų draudimo bendrovei. O antra tyrimo iš- 
vada apstulbino: jei vairuotojas sakydavo esąs apsidraudęs ir 
teisėjas šį faktą laikydavo netinkamu (ir liepdavo komisijos 
nariams jį atmesti), jo paliepimas sukeldavo bumerango efek- 
tą — prisiekusieji nutardavo skirti vidutiniškai 46 ooo dolerių 
kompensaciją. Kai kurie komisijos nariai, sužinoję, jog vairuo- 
tojas neturi draudimo, sumą padidindavo 4000 dolerių. Tačiau 
prisiekusieji, kuriems buvo tiesiai pasakyta nesinaudoti ta in- 
formacija, skirdavo net 13 000 dolerių didesnę sumą žalai at- 
lyginti. Taigi net, regis, derama, oficiali cenzūra teismo salėje 
susidurtų su rimtomis kliūtimis. Į informacijos ribojimą teisme 
mes reaguojame taip pat, kaip ir būdami kur kitur - vertindami 
tą informaciją labiau nei kitomis aplinkybėmis." 

Suvokimas, kad žmonės ribotą informaciją vertina labiau, 
gali padėti pritaikyti stokos principą siūlant ne tik prekes. Prin- 
cipas galioja ir pranešimams, komunikacijai, žinioms. Žiūrint 

iš šio taško, nebūtina apriboti priėjimo prie informacijos — pa- 
kanka, kad ji būtų reta. Pasak stokos principo, nedideliu tam 
tikros informacijos kiekiu tikėsime labiau, jei manysime, jog 
niekur kitur jos gauti neįmanoma. Tuo, kad išskirtinė infor- 
macija yra įtikinamesnė, paremtas požiūris dviejų psichologų 
Timothy Brocko ir Howardo Fromkino, kurie išplėtojo prekinę 
įtikinėjimo analizę.** 

Geriausias man žinomas įtikinėjimo analize paremtos 
Brocko ir Fromkino teorijos patvirtinimas — mano studento 
atliktas nedidelis eksperimentas. Tuomet tas studentas buvo ir 
sėkmės lydimas verslininkas, turintis jautienos importo įmo- 
nę, ir į universiteto suolą grįžo pagilinti rinkodaros žinių. Po 
mudviejų pokalbio mano kabinete apie stoką ir informacijos 
išskirtinumą jis nusprendė atlikti tyrimą su savo pardavimo 
skyriaus darbuotojais. Įmonės klientams — didelių prekybos 
centrų ar kitų maisto parduotuvių tiekėjams - paskambinda- 
vo pardavimo vadybininkas ir pasiūlydavo įsigyti mėsos vie- 
nu iš trijų būdų. Vienai klientų grupei apibūdindavo prekes, 
tada siūlydavo pirkti. Antrai grupei taip pat apibūdindavo pre- 
kes ir informuodavo, esą kelis ateinančius mėnesius jautienos 
importas bus negausus. Trečiai grupei taip pat apibūdindavo 
prekes ir pranešdavo ne tik, kad bus jautienos trūkumas, bet 
ir tai, kad informacija apie tai prieinama ne visiems — ją per- 
davė su įmone susiję svarbūs asmenys. Taigi pastarieji pirkėjai 
sužinojo, jog yra dviguba bėda: ribotas ir jautienos tiekimas, ir 
informacija apie tai. 

Eksperimento rezultatai tapo akivaizdūs, kai pardavimo va- 
dybininkai ėmė raginti savininką užsakyti daugiau jautienos, 
nes turimų atsargų nepakanka įvykdyti visiems užsakymams. 
Palyginti su klientais, gavusiais vien standartinį pasiūlymą 
pirkti, tie, kurie buvo informuoti apie jautienos stoką ateityje, 
jos įsigijo dukart daugiau. Tačiau daugiausia užsisakė klientai, 

apie būsimą jautienos stoką sužinoję „išskirtinę“ informaciją — 
jie nupirko net šešiskart daugiau mėsos nei gavusieji tik stan- 
dartinį pasiūlymą. Tai, kad buvo stokojama informacijos apie 
stoką, padarė ją įtikinamesnę.“ 


GERIAUSIOS SĄLYGOS 


Kaip ir visi kiti įtakos ginklai, stokos principas vienomis sąlygo- 
mis būna veiksmingesnis nei kitomis, taigi svarbiausia praktinė 
problema - sužinoti, kada stokos principo veikimas mums pats 
naudingiausias. Šią problemą labai padeda išspręsti socialinės 
psichologijos specialisto Stepheno Worchelo ir jo komandos 
atliktas eksperimentas.'* Eksperimentas gana paprastas. Varto- 
tojų preferencijos tyrimo dalyviams buvo išdalyti indeliai sau- 
sainių su šokolado gabaliukais, paprašyta paragauti sausainio 
ir įvertinti kokybę. Pusė dalyvių gavo po dešimt sausainių, kita 
pusė — po du. Kaip ir galima tikėtis, suveikė stokos principas: 
vienas sausainis iš dviejų buvo įvertintas geriau nei vienas iš 
dešimties. Jį žmonės labiau norėjo valgyti ir ateityje, jis buvo 
patrauklesnis pirkėjams ir laikomas brangesniu už tos rūšies, 
kurių buvo daugiau. 

Tokie rezultatai, nors tai stulbinantis stokos principo pa- 
tvirtinimas, mums nepasako nieko, ko dar nežinotume: ir vėl 
paaiškėjo, kad mažiau prieinamo objekto norisi labiau ir jis 
vertinamas geriau. Tikrąją eksperimento su sausainiu vertę nu- 
sako dar dvi išvados. Aptarkime kiekvieną atskirai, nes pravar- 
tu jas abi nuodugniai išnagrinėti. 

Pirmoji išvada išplaukia iš to, kad pirminė eksperimento 
tvarka buvo šiek tiek pakeista. Kad dalis studentų įvertintų sau- 
sainių kokybę ne visuomet esant stokai, jiems iš pradžių buvo 
duotas indelis su dešimčia sausainių, tada paimtas ir duotas 

indelis su dviem. Taigi prieš ragaudami jie matė, kaip sausai- 
nių gausą pakeitė stoka. Kita dalis studentų matė stoką nuo pat 
pradžių, nes visą laiką turėjo tik po indelį su dviem sausainiais. 
Tai darydami mokslininkai siekė atsakyti į klausimą: kuriuos 
objektus mes vertiname labiau — tuos, kurių ką tik ėmė trūkti, 
ar tuos, kurių trūko visą laiką? Atsakymas buvo aiškus: gausą 
pakeitus stoka, studentai šiuos sausainius ėmė vertinti kur kas 
labiau nei tuos, kurių nuo pat pradžių buvo nedaug. 

Išvada, jog naujai atsiradusi stoka daro didesnę įtaką, ga- 
lioja ir esant kitoms situacijoms, labai nutolusioms nuo ekspe- 
rimento su sausainiais. Pavyzdžiui, socialinių mokslų specia- 
listai nustatė, kad tokia stoka yra pirminė politinių suiručių ir 
smurto protrūkių priežastis. Vienas garsiausių šio argumento 
šalininkų Jamesas C. Daviesas teigia, jog daugiausia revoliuci- 
jų įvyksta šalyse, kur ekonominių ir socialinių sąlygų gerėjimą 
keičia staigus nuosmukis, todėl sukilti labiau linkę ne patys 
vargingiausi žmonės, kurių gyvenimas dėl pokyčių šalyje dar 
suprastėja, o bent kiek pasiturintys. Kai tų žmonių patirtas 
socialinių ir ekonominių sąlygų gerėjimas staiga liaujasi, jie to 
nori labiau nei kada anksčiau ir dažnai kyla į kovą norėdami jį 
išsaugoti.* 

Daviesas daug įtikinamų šio teiginio įrodymų surinko iš re- 
voliucijų, sukilimų ir pilietinių karų istorijos, tarp jų Prancūzi- 
jos, Rusijos, Egipto revoliucijų ir Doro maišto devynioliktame 
amžiuje Rod Ailande, Amerikos pilietinio karo ir juodaodžių 
riaušių septintajame dešimtmetyje. Kiekvienu atveju suirutę 
sukėlė staigus gyvenimo lygio gerėjimą nutraukęs nuosmukis. 

Rasiniai neramumai JAV septintojo dešimtmečio viduryje 
simbolizuoja tai, ką daugelis mūsų galime prisiminti. Tuo metu 
išgirsti klausimą „kodėl dabar?“ nebuvo neįprasta. Atrodė neį- 
tikima, kad juodaodžiai, kurie didžiąją savo trijų šimtų metų is- 
torijos JAV dalį buvo vergai, o likusį laiką skendo skurde, galėtų 

sukilti septintajame dešimtmetyje, esant visuomeninei pažan- 
gai. Juk, kaip pabrėžia Daviesas, praėjus dvidešimčiai metų po 
Antrojo pasaulinio karos pradžios, juodaodžių bendruomenės 
politinis ir ekonominis gyvenimas labai pagerėjo. 1940-aisiais 
juodaodžiams buvo taikomi įstatymų galią turintys gyvenamo- 
sios vietos, naudojimosi visuomeniniu transportu ir švietimo 
apribojimai, be to, juodaodžiai už darbą gaudavo kiek daugiau 
nei pusę to, kas buvo mokama tokį pat išsilavinimą turintiems 
baltaodžiams. Praėjus penkiolikai metų daug kas pasikeitė: 
įstatymų leidėjai panaikino žmonių segregaciją mokyklose, 
viešosiose vietose, gyvenamuosiuose rajonuose ir darbovietė- 
se. Juodaodžiai gavo ir ekonominės naudos: jų pajamos sudarė 
nebe 56, o 80 procentų baltaodžių pajamų. 

Tačiau tuomet, sprendžiant iš Davieso atliktos socialinių są- 
lygų analizės, šį spartų progresą nutraukę įvykiai atvėsino opti- 
mizmą. Pirma, paaiškėjo, kad įvykdyti politinius ir įstatyminius 
pokyčius kur kas lengviau nei socialinius. Nepaisant naujųjų 
įstatymų, dauguma juodaodžių vis tiek gyveno atskiruose ra- 
jonuose, lankė jiems skirtas mokyklas ir buvo diskriminuojami 
darbo rinkoje, todėl Vašingtone pasiekta pergalė virto pralai- 
mėjimu. Pavyzdžiui, per ketverius metus po JAV Aukščiausiojo 
Teismo nutarimo integruoti visas valstybines mokyklas buvo 
įvykdyta 530 smurto aktų, kurių taikiniais tapo juodaodžiai 
(juodaodžių vaikų ir suaugusiųjų gąsdinimai, sprogdinimai, 
padegimai). Jais buvo siekiama neleisti juodaodžiams lanky- 
ti mokyklų, kuriose mokėsi baltieji. Šie smurto aktai lėmė ir 
dar vieną kliūtį juodaodžių gyvenimo gerėjimui: pirmą kartą 
po Antrojo pasaulinio karo vėl pradėti rengti linčo teismai (vi- 
dutiniškai 78 per metus) privertė juodaodžių šeimas baimintis 
dėl savo šeimų saugumo. Smurto aktai buvo susiję ne vien su 
mokykla: tylias juodaodžių demonstracijas dėl pilietinių teisių 
dažnai išvaikydavo agresyvi minia ir policija. 

Juodaodžiai turėjo ir finansinių sunkumų. 1962-aisiais jų 
pajamos sudarė 74 procentus panašaus išsilavinimo baltaodžių 
šeimų pajamų. Davieso teigimu, tie 74 procentai atspindėjo ne 
ilgalaikį pajamų didėjimą po Antrojo pasaulinio karo, o trum- 
palaikį mažėjimą nuo šeštojo dešimtmečio vidurio. Praėjus 
metams kilo riaušės Birmingame, po jų - daugybė demonstra- 
cijų, aršiausios jų buvo Votse, Niuarke ir Detroite. 

JAV juodaodžiai, kaip ir istorijos užfiksuotų revoliucijų su- 
kėlėjai, tapo kur kas maištingesni, kai jų gyvenimas nustojo 
gerėti, o ne jam tik pradėjus gerėti. Iš šios tendencijos gali pa- 
simokyti būsimi vadovai: laikinai suteikti žmonėms laisvių kur 
kas pavojingiau nei visai nesuteikti. Valdžios, siekiančios page- 
rinti diskriminuojamos gyventojų grupės politinę ir ekonomi- 
nę padėtį, problema yra ta, kad ji šiems gyventojams sukuria 
laisvių, kurių jie iki šiol neturėjo, ir jei tos sukurtos laisvės kada 
nors taps sunkiau prieinamos, už tai teks sumokėti įvairiausiais 
neramumais. 

Naujesnių įrodymų, kad ši taisyklė tebegalioja, galime ras- 
ti buvusios Sovietų Sąjungos istorijoje. Po daugybę metų tru- 
kusių represijų žmonės ėmė įgauti naujų laisvių, privilegijų ir 
galimybių rinktis, kai prezidentas Michailas Gorbačiovas ėmė 
vykdyti „glasnost“ ir „perestroikos“ politiką. Sunerimę dėl to, 
kokiu keliu tauta žengia, grupelė valdžios atstovų, kariškių ir 
KGB pareigūnų surengė pučą, skyrė prezidentui namų areštą ir 
1991-ųjų rugpjūčio 19-ąją pareiškė perėmę valdžią į savo rankas 
ir ketinantys atkurti senąją tvarką. Daugelis manė, jog paklus- 
nūs, priespaudai pasiduoti linkę Sovietų Sąjungos piliečiai ir šį 
kartą nuolankiai tylės kaip visada. Žurnalo Times redaktorius 
Lanceas Morrow nuomonę apie tai išreiškė tokiais žodžiais: 
„Įvykus pučui atrodė, kad bus kaip visada. Paskelbus naujie- 
nas žmonės iš pradžių buvo šokiruoti, o paskui tuoj pat liūdnai 
pasidavė: žinoma, žinoma, rusai turi sugrįžti prie savo tikrųjų 

Ei“ Ad 


7.4 PAV. 


Pergalė prieš tankus 


Įsiutę, kad sąmokslininkai prezidentui Gorbačiovui skyrė namų areštą 
norėdami atšaukti jo suteiktas laisves, Maskvos žmonės stojo prieš 
tankus, nepakluso kariuomenei ir laimėjo. 

(BORIS YURCHENKO, ASSOCIATED PRESS) 


„aš“, savo tikrosios istorijos. Gorbačiovas su savo „glasnost“ — 
nukrypimas nuo normų; dabar sugrįš įprastinis normalus gy- 
venimas“ 

Tačiau normalus gyvenimas nesugrįžo. Pirma, Gorbačiovo 
valdymas nebuvo toks kaip carų, Stalino ar kitų despotiškų po- 
kario diktatorių, neleidusių liaudžiai net įkvėpti laisvės oro; šis 
prezidentas suteikė žmonėms tam tikrų teisių ir pasirinkimo 
laisvę. Ir iškilo grėsmė šių jau įsigalėjusių teisių netekti, žmonės 
puolė lyg šunys, iš kurių mėginama atimti kaulą. Praėjus vos 
keletui valandų po paskelbimo, tūkstančiai žmonių užtvindė 
gatves, pastatė barikadas, ėmė konfliktuoti su kariškiais, apsu- 
po tankus ir atsisakė laikytis komendanto valandos. Sukilimas 

įvyko taip greitai, susirinko tiek Žmonių ir šie taip vieningai 
laikėsi, nenorėdami netekti „glasnost“ teikiamos naudos, kad 
praėjus vos trims dienoms apstulbę pučo organizatoriai pasi- 
davė, grąžino Gorbačiovui valdžią ir meldė jį atleidimo. Jei jie 
būtų buvę istorijos ar psichologijos studentai, jų nebūtų nuste- 
binęs toks didelis pučą sužlugdęs žmonių pasipriešinimas, nes 
jie būtų išmokę svarbią pamoką: kartą įgytų laisvių nepavyks 
atimti be kovos. 

Šis dalykas galioja ne tik valstybės, bet ir šeimos politiko- 
je. Privilegijas ar taisykles vaikui tai pritaikantys, tai atšau- 
kiantys tėvai rizikuoja, jog jis ims maištauti, nes laisvės bus 
įsigalėjusios. Tėvas ar motina, tik kartais neduodantys vaikui 
saldainių tarp valgymų, gali sukurti vaikui laisvę taip užkan- 
džiauti. Tuomet taikyti taisykles tampa labai sunku, nes vaikas 
ne neturi jam niekad nesuteiktos teisės, o netenka jau įgytos 
laisvės. Kaip matyti iš pavyzdžių apie politines laisves ir (ypač 
susijusius su mūsų tema) sausainius su šokolado gabaliukais, 
žmonės labiau nori to, kas ką tik tapo nepasiekiama, nei to, 
ko niekada nebuvo galima gauti, tad mūsų neturėtų stebinti, 
kad nereguliariai taisykles taikantys tėvai dažniau užsiaugina 
nepaklusnius vaikus.“ 


Grįžkime prie sausainių su šokolado gabaliukais eksperi- 
mento ir panagrinėkime dar vieną įžvalgą į tai, kaip mes re- 
aguojame į stoką. Iš tyrimo rezultatų mums jau žinoma, jog 
tie sausainiai, kurių trūko, buvo įvertinti geriau nei tie, kurių 
buvo gausu, o geriausiai — tie, kurių imta stokoti neseniai. Tarp 
pastarųjų buvo tos rūšies sausainiai, kuriuos studentai įverti- 
no geriau už visus kitus dėl to, kad jų sumažėjo dėl socialinio 
poreikio. 

Prisiminkite, kad tiems eksperimento dalyviams, kurie pa- 
tyrė neseniai atsiradusią stoką, pirma buvo paduotas indelis su 

dešimčia sausainių, o vėliau pakeistas indeliu su dviem. Dar ne- 
minėjau, jog mokslininkai tai padarė dviem būdais. Vieniems 
studentams jie pasakė, kad keletą sausainių teks atiduoti kitai 
grupei, nes jų reikės eksperimentui, kitiems — kad sausainių 
jie turės mažiau, nes netyčia davė ne tą indelį. Šio bandymo 
rezultatai atskleidė: tie studentai, kurie patyrė sausainių stoką 
dėl socialinio poreikio, vertino sausainius geriau už negavusius 
jų per klaidą. Beje, visiems eksperimente dalyvavusiems stu- 
dentams sumažėjusių dėl socialinio poreikio sausainių norėjosi 
paragauti labiau nei kitų. 

Šis atradimas pabrėžia konkurencijos dėl ribotų išteklių 
svarbą. Mes konkretaus daikto labiausiai norime ne tik tada, 
kai jo nedaug, bet ir kai varžomės dėl jo su kitais. Šiuo mūsų 
polinkiu neretai mėgina pasinaudoti reklamuotojai. Reklami- 
niuose skelbimuose dažnai matyti žmonių minia, besigrūdan- 
ti prie parduotuvės durų prieš pat išpardavimo pradžią, arba 
kaip daugybė rankų greitai ištuština lentynas, nes prekė tokia 
paklausi, kad turime skubėti pirkti. Šios reklamos slepia kai ką 
daugiau nei vien socialinį įrodymą: jomis siekiama įteigti, kad 
daug žmonių mano, jog prekė ne tik gera, bet ir teks varžytis 
dėl jos su kitais. 

Konkurencijos dėl ribotų išteklių jausmas itin motyvuoja. 
Abejingas mylimasis dažnai atkunta atsiradus varžovui, to- 
dėl žmonės savo antrajai pusei mėgsta duoti suprasti, jog turi 
naują gerbėją, ar apie tai pameluoti. Pardavėjams liepiama pa- 
sitelkti tokią pat strategiją prieš neryžtingus klientus. Pavyz- 
džiui, nekilnojamojo turto agentai, mėgindami parduoti namą 
nesugebančiam apsispręsti klientui gali paskambinti ir pasaky- 
tad kitą dieną ketina atvykti aptarti sutarties sąlygų. Tas nesa- 
mas pirkėjas apibūdinamas kaip iš toli atvykęs žmogus, turintis 
krūvą pinigų; mėgstamiausios frazės yra „investuotojas iš kitos 

valstijos, norintis pirkti namą dėl mokestinių lengvatų“ arba 
„gydytojas su žmona keliasi gyventi į miestą“. Ši taktika, kartais 
vadinama „abejonių išsklaidymu“, labai dažnai būna paveiki: 
nuo minties, kad gali pralaimėti varžovui, abejojantis klientas 
kaipmat apsisprendžia. 

Troškimas gauti tai, dėl ko tenka varžytis, susijęs su instink- 
tais. Žmonės teigia per išpardavimą emociškai įsitraukiantys 
į prekės medžioklę — veikiami daugybės varžovų grūdasi link 
prekės, į kurią kitais atvejais nė kreiva akim nežiūrėtų. Man 
tai primena laukinius gyvūnus, kurie numetus maisto tuntais 

Užkrečiamas noras konkuruoti 


Pikta darbuotoja eina per nuniokotą parduotuvę po išpardavimo, 
per kurį pirkėjai, pasak liudininkų, tiesiog pakvaišo, griebė batus ir 
pešėsi dėl jų su kitais, kartais nė netikrindami dydžių. 

(UPI) 

puola jo doroti kaip kompiuteriniame žaidime „Feeding Fren- 
zy“. Šiuo reiškiniu naudojasi žvejai: numeta didelį jauką būriui 
žuvų, ir netrukus vandenyje girdisi plekšėjimas, matyti daugy- 
bė dėl maisto besigrumiančių burnų. Taip žvejai sutaupo laiko 
ir pinigų, nes nuleidus į vandenį meškeres be jauko pašėlusios 
žuvys dabar ris bet ką, net tuščius metalinius kabliukus. 

Yra tam tikra paralelė tarp to, kaip gudrauja žvejai ir par- 
duotuvės, kad sukeltų varžovų, kuriuos nori prigauti, peštynes. 
Norėdami pritraukti žuvis ir sukelti šaršalą, žvejai nuleidžia į 
vandenį masalą, vadinamąjį bičiulį. Dėl panašių priežasčių par- 
duotuvės, kuriose vyksta išpardavimas, paskelbia pasiūlymų 
įsigyti keletą plačiai išreklamuotų prekių. Jei jaukas tinkamas, 
aplink susispies minia, norinti jį pačiupti. Netrukus žmonės 
dėl dirbtinai sukurto jų tarpusavio priešiškumo pašėlsta ir tarsi 
apanka. Ir žmonės, ir žuvys ima nebesuprasti, ko nori, ir stveria 
viską, ką tik numesi. Įdomu, ar yra ryšys tarp spurdančio ant 
denio tuno su tuščiu kabliuku burnoje ir žmogaus, kuris grįžęs 
namo atsitokėjo ir suvokė, jog iš parduotuvės neparsinešė nie- 
ko ypatingo, tik krūvą šlamšto. 

Kad nepamanytumėte, jog konkurencijos dėl ribotų ište- 
klių karštligė reiškiasi tik per tunų žvejybą ir prekių išpardavi- 
mą, panagrinėkime istoriją apie įspūdingą sprendimą, priimtą 
1973 metais Barry Dillerio, tuometinio „American Broadcas- 
ting Company“ vakarinių programų direktoriaus pavaduotojo. 
Vėliau šį žmogų dėl įspūdingų pasiekimų dirbant „Paramount 
Pictures“ ir „Fox Television Network“ vadovu žurnalas Times 
pavadino stebuklinguoju žiniasklaidos magnatu. Dilleris su- 
tiko sumokėti 3,3 milijono dolerių už vienkartinę filmo „The 
Poseidon Adventures“ („Poseidono nuotykis“) transliaciją per 
televiziją. Ši suma buvo daug didesnė nei didžiausia kada nors 
paklota už vienkartinę transliaciją —- 2 milijonai dolerių už fil- 
mą „Patton“ („Patonas“). Beje, Dillerio sumokėta kaina buvo 

tokia didelė, kad ABC apskaičiavo patirsiantys 1 milijono dole- 
rių nuostolį. NBC specialiųjų laidų direktoriaus pavaduotojas 
Billas Storke pakomentavo: „Jie niekaip nesusigrąžins pinigų, 
tikrai niekaip“ 

Kaip toks nuovokus ir patyręs verslininkas Dilleris galė- 
jo priimti sprendimą, galintį padaryti milijoninių nuostolių? 
Atsakymą galbūt slepia kitas aspektas: tai buvo pirmas kar- 
tas, kai teisę rodyti filmą televizijoms pasiūlyta įsigyti daly- 
vaujant aukcione. Trims didžiausioms komercinėms televi- 
zijoms dar niekada nebuvo tekę varžytis dėl ribotų išteklių 
tokiu būdu. Idėja surengti aukcioną kilo filmo prodiuseriui 
Irwinui Allenui ir „20th Century Fox“ viceprezidentui Wil- 
liamui Selfui. Paaiškėjus rezultatams jie tikriausiai pakvaišo 
iš džiaugsmo. Bet kaip mes galime būti tikri, jog Dilleris tiek 
pinigų suplojo dėl to, kad dalyvavo aukcione, o ne dėl filmo 
populiarumo? 

Tai įrodo kai kurie aukciono dalyvių komentarai. Pirmiausia 
prabilo nugalėtojas Barry Dilleris ir nustatė savo kompanijos 
ateities politiką. Tarsi pro sukąstus dantis jis iškošė: „ABC nu- 
sprendė, kad dalis jos politikos — niekada daugiau nebedaly- 
vauti jokiuose aukcionuose“ Dar aiškesnės buvo Dillerio var- 
žovo, tuometinio „CBS Television“ vadovo, kuris vos neišėjo iš 
proto ir pasiūlė didesnę kainą nei ABC ir NBC, Roberto Woo- 
do pastabos: 


„Pradžioje mes elgėmės labai racionaliai. Įvertinome, ką 
galime uždirbti iš to filmo, ir nustatėme tai apibrėžiančią 
pinigų sumą. 

Bet paskui prasidėjo aukcionas. ABC pasiūlė 2 mln. 
dolerių, aš - 2,4 mln., tuomet ABC —- 2,8 mln., ir tada 
mus pagavo karštligė. Siūliau vis didesnes sumas lyg ne- 
tekęs proto. Kai pasiūliau 3,2 mln. dolerių, savęs paklau- 

siau: „Dieve mano, jei laimėsiu aukcioną, tai ką su tuo fil- 
mu darysiu?“ Kai ABC galiausiai mane nugalėjo, pajutau 
palengvėjimą. 

Tai buvo labai gera pamoka" 


Su Woodu kalbėjęs Bobas MacKenzie teigė, kad šis, tarda- 
mas pastaruosius žodžius, šypsojosi. Galime būti tikri: Dilleris, 
sakydamas, jog ABC „daugiau niekada“ nebedalyvaus aukcio- 
ne, iš tiesų taip negalvojo. Abu vyrai iš to aukciono aiškiai šio to 
pasimokė, tik vienas jų už mokslą sumokėjo milijoną dolerių. 
Iš šios istorijos ir mes galime gauti vertingą, bet daug pigesnę 


7.6 PAV. 
Barry Diller 


Net „nuostabusis magnatas“, kurio dažniausiai gudrūs sprendimai 
lėmė tiek televizijos serialų „Šaknys“ „Taksi“ „Linksma kompanija“, 
„Simpsonai“ („Roots“ „Taxi“, „Cheers“, „The Simpsons“) ), tiek kino filmų 
„Flashdance“ „Briliantinas“, „Vienas namuose“ („Grease“, „Home Alone“) 
sėkmę, nesugebėjo tinkamai suderinti konkurencijos ir stokos. 
(JAMES SMEAL, GALELLA LTD) 

pamoką. Verta pastebėti, jog šypsojosi tas, kuris buvo ką tik 
netekęs taip atkakliai siekto prizo. Kai dulkės nusėda, o pra- 
laimėjusieji atrodo ir kalba lyg laimėtojai (ir atvirkščiai), mes 
turime labai atidžiai stebėti, kas sukėlė dulkes — mūsų nagri- 
nėjamu atveju tai atvira kova dėl ribotų išteklių. Kaip sužinojo 
televizijų generaliniai direktoriai, reikia būti ypač atsargiems, 
kai situacija paremta stoka ir konkurencija. 


KAIP PASAKYTI „NE“ 


Ėmus veikti stokos principui, tai pastebėti lengva, tačiau pasi- 
priešinti sunkoka. Taip yra iš dalies dėl to, kad mūsų reakcija 
į stoką dažniausiai atima gebėjimą mąstyti, mat įsiaudriname, 
kai norimas objektas darosi ne toks pasiekiamas ir dėl jo tenka 
varžytis: tampame neramūs, dėmesį sutelkiame tik į jį, sukyla 
emocijos. Užėjus šiai instinktyviai būsenai, pažintinė, racio- 
nalioji pusė nuslopsta. Kunkuliuojant emocijoms, labai sunku 
išlikti ramiam ir racionaliam. „CBS Television“ prezidentas 
Robertas Woodas pasibaigus aukcionui pasakė: „Tave tiesiog 
įtraukia vis didėjantis noras žūtbūt tai gauti. Logika tiesiog iš- 
garuoja: 

Tad štai kokia problema: kad mūsų neveiktų stokos prin- 
cipas, nepakanka žinoti to priežasčių ir suvokti, kaip viskas 
veikia, nes žinojimas — kognityvinis dalykas, o kognityvinius 
procesus mumyse užgniaužia emocionali reakcija į stoką. Tai 
gali būti priežastis, dėl ko su stoka susijusios gudrybės tokios 
veiksmingos. Kai jomis tinkamai naudojamasi, mažiau tikėti- 
na, jog ginsimės pagrindiniu savo ginklu — situacijos analize. 

Ką daryti, jei dėl protą užtemdžiusio įsiaudrinimo mes ne- 
galime pasikliauti savo žiniomis apie stokos principą ir tapti 
atsargūs? Tikriausiai, remdamiesi džiudžitsu filosofija, savo 

įsiaudrinimą turėtume laikyti pirmuoju ženklu, jog mumis 
bandoma pasinaudoti. Taip savo naudai pajungtume priešinin- 
ko galią. Naudingiau būtų ne nuodugniai išnagrinėti situaciją, 
o atkreipti dėmesį į vidinį, instinktyvų emocijų pakilimą. Išmo- 
kę pastebėti, kaip įsiaudriname patekę į situacijas, kai mėgina- 
ma mums daryti įtaką, perspėtume save apie galimas stokos 
taktikas ir jų saugotumės. 

Tarkim, pastebime, kad įsiaudrinome, todėl nurimstame ir 
būname atsargūs. Kas toliau? Ar esama dar kokios informaci- 
jos, kuria remdamiesi galėtume priimti teisingą sprendimą, kai 
mus bandoma paveikti pasitelkus stokos principą? Juk žinoji- 
mas, kad veikti reikia atsargiai, nepasako mums, kaip veikti, o 
tik suteikia būtiną kontekstą apgalvotam sprendimui. 

Laimei, yra informacijos, kuria remdamiesi galime priimti 
sprendimus, susijusius su daiktais, kurių mažai. Jos šaltinis — 
minėtasis eksperimentas su sausainiais, per kurį mokslininkai 
išsiaiškino keistą, bet teisingą dalyką: nors sausainius, kurių 
buvo nedaug, studentai įvertino geriau, jie nemanė juos esant 
skanesnius nei tie, kurių buvo gausu, taigi nors dėl stokos jų 
norėjosi labiau (studentai sakė norintys jų labiau ir yra pasi- 
rengę už juos mokėti daugiau), jie dėl to netapo nė kiek ska- 
nesni. Iš to išplaukia svarbi įžvalga — džiaugsmą gavus vieną 
iš prekių, kurių liko nedaug, sukelia ne žinojimas, kad yra jų 
stoka, o tos prekės turėjimas. Svarbu šių dviejų skirtingų daly- 
kų nesupainioti. 

Kaskart, pajutus norą gauti daiktą, kurio likę nedaug vie- 
netų, privalu savęs paklausti, kodėl norime tos prekės. Jei dėl 
socialinių, ekonominių ar psichologinių pranašumų, patiriamų 
turint ką nors, ko yra nedaug, tuomet dėl stokos kilusi pagun- 
da padeda suvokti, kiek mes norėtume už prekę mokėti — kuo 
mažiau ji prieinama, tuo ją laikome vertingesne. Tačiau dažnai 
konkretų dalyką ne tik norisi turėti, jis gali būti mums naudin- 

gas: mes norime jį valgyti, gerti, liesti, girdėti, vairuoti ar kitaip 
naudoti. Tokiu atveju reikėtų atminti, jog ne tokios prieinamos 
prekės nėra skanesnės, malonesnės liesti ar klausyti, nevažiuo- 
ja ar neveikia geriau. 

Nors šį faktą suvokti nesunku, mes dažnai jį pamirštame, 
kai prekės imame norėti labiau dėl jos stokos. Galiu pateikti 
pavyzdį, susijusį su mano šeimos nariu. Mano brolis Richardas 
studijuodamas pasitelkdavo įtakos metodą, ir jis padėdavo ge- 
rai pasipelnyti iš pamiršdavusių tai žmonių. Tas metodas buvo 
toks efektyvus, kad Richardas kone visą savo laiką galėdavo 
skirti mokslams, nes jam pakakdavo dirbti savaitgaliais vos po 
keletą valandų. 

Richardas prekiavo automobiliais, tačiau ne prekybos salė- 
se ar stovėjimo aikštelėse. Jis vieną savaitgalį nupirkdavo porą 
naudotų automobilių iš pardavėjų, rastų per skelbimus laikraš- 
čiuose, ir kitą savaitgalį, nieko juose nepakeitęs, o tik nuplovęs, 
pats davęs skelbimą parduodavo ir gaudavo norimą pelną. Kad 
sektųsi, jis turėjo žinoti tris dalykus. Pirma, pakankamai nu- 
simanyti apie automobilius, kad nupirktų tuos, kurie parduo- 
dami už žemiausią automobilininkų vadove nustatytą kainą, 
bet įstatymai leidžia juos parduoti brangiau. Antra, nupirkus 
automobilį sugebėti suformuluoti potencialų pirkėją sudomi- 
nantį skelbimą. Trečia, susitikus su pirkėju pasinaudoti stokos 
principu, kad automobilio jam norėtųsi labiau. Richardas žino- 
jo visus tris dalykus. Mums reikia aptarti tik trečiąjį. 

Savaitgalį nupirkęs automobilį, mano brolis įdėdavo skelbi- 
mą į sekmadieninį laikraštį. Kadangi mokėjo kurti patrauklius 
skelbimus, sekmadienio rytą sulaukdavo daugybės susidomė- 
jusių Žmonių skambučių. Kiekvienam potencialiam pirkėjui, 
susidomėjusiam tiek, kad norėtų apžiūrėti automobilį, skirda- 
vo susitikimo laiką — visiems tą patį. Taigi šešiems žmonėms 
nurodydavo atvykti, tarkim, antrą valandą. Ši maža gudry- 

bė — susitikti su iškart visais pirkėjais - padėdavo sėkmingai 
parduoti automobilį, nes būdavo sukeliama konkurencija dėl 
ribotų išteklių. 

Dažniausiai tas, kuris atvykdavo pirmas, imdavo nuodu- 
gniai apžiūrinėti automobilį ir kalbėti tai, kas įprasta per tokius 
susitikimus — pastebėdavo kokius nors trūkumus ar derėdavo- 
si dėl kainos. Situacija iš esmės pasikeisdavo atvykus antram 
potencialiam pirkėjui - abiem norintiems automobilis tapdavo 
ne toks prieinamas, nes atsirasdavo varžovas. Dažnai anksčiau 
atvykęs pirkėjas netyčia pakurstydavo konkurenciją duodamas 
suprasti, esą jo teisė į automobilį didesnė: „Pala, aš atėjau pir- 
mas“ Jeigu ne, už jį tai padarydavo Richardas - antram pirkėjui 
pasakydavo: „Atleiskite, bet šis ponas atvyko anksčiau už jus, 
tad gal galėtumėte palaukti kitoje kelio pusėje, kol jis apžiūrės 
automobilį. Jei jis nutars jo nepirkti ar negalės apsispręsti, aš 
parodysiu automobilį jums“ 

Richardas papasakojo, kad tuomet pirmas pirkėjas sune- 
jos pranašumus ir trūkumus, jam tekdavo skubiai nuspręsti, ar 
pirkti prekę, dėl kurios jis varžosi su antru pirkėju. Jei per kele- 
tą minučių neapsispręs ir nesutiks nupirkti automobilio už Ri- 
chardo prašomą sumą, transporto priemonė atiteks tam... štai 
ten stovinčiam žmogėnui. Antras pirkėjas dėl konkurencijos ir 
riboto prieinamumo taip pat imdavo nervingai vaikštinėti pir- 
myn atgal, aiškiai trokšdamas įsigyti tą paklausų metalo gabalą. 
Pirmam pirkėjui nepavykus pakankamai greitai nusipirkti au- 
tomobilio ar apsispręsti pirkti, prekę pačiups antrasis. 

Jei šios dvi sąlygos nepadėdavo tuoj pat įvykti pirkimo san- 
doriui, spąstai užsidarydavo atvykus trečiam pirkėjui. Tuomet, 
pasak Richardo, pirmas pirkėjas nebepakeldavo dar labiau iš- 
augusios konkurencijos ir arba tuoj pat nutardavo pirkti au- 
tomobilį už mano brolio nurodytą kainą, arba išeidavo. Jei jis 

išeidavo, transporto priemonę iškart pirkdavo antras pirkėjas, 
pajutęs palengvėjimą ir atsiradusią konkurenciją su tuo... štai 
ten stovinčiu Žmogėnu. 

Visi tie pirkėjai, kurių dėka mano brolis baigė koledžą, nesu- 
gebėjo suvokti svarbiausio dalyko - jiems kilęs didžiulis noras 
pirkti nedaug susijęs su automobilio savybėmis. Jie to nesuvokė 
dėl dviejų priežasčių. Pirma, Richardo gudrybės sukelta emo- 
cionali jų reakcija sutrukdė logiškai mąstyti, o antra, jie nesi- 
liovė manę, kad perka automobilį norėdami jį ne tik turėti, bet 
ir naudoti, o Richardo sukelta konkurencija dėl ribotų išteklių 
paveikė tik jų norą turėti, bet ne norą naudoti. 


Jei kada pateksite į situaciją, kai pasitelkęs stokos princi- 
pą kas nors mėgina įtikinti pirkti, reaguokite taip: vos pajutę 
stokos sužadintas emocijas turėtume suvokti kaip ženklą, kad 
reikia sustoti. Panika ir jaudinimasis trukdo priimti tinkamus 
sprendimus, tad reikia nusiraminti ir imti mąstyti racionaliai. 
Tada vertėtų savęs paklausti, kodėl mums norisi tos prekės. Jei 
norisi ją tik turėti, tai atsižvelgiant į jos prieinamumą reikėtų 
nuspręsti, kiek už ją esame pasirengę mokėti. Tačiau jei norisi 
ją naudoti (tai yra vairuoti, gerti, valgyti), atminkime, jog prekė 
vienodai funkcionuoja, nesvarbu, ar sunkiai, ar lengvai prieina- 
ma. Taigi, jei sausainių yra nedaug, jie dėl to netampa skanesni. 


SKAITYTOJOS LAIŠKAS 
Moteris iš Virdžinijos valstijos Blaksbergo miestelio 


„Per praeitas Kalėdas, kai man buvo devyniolika, susipaži- 
nau su dvidešimt septynerių metų vyru. Nors jis nebuvo mano 
skonio, nuėjau į pasimatymą (tikriausiai tam, kad galėčiau 
pasigirti susitikinėjanti su vyresniu vyriškiu), bet jis man 

beveik nepatiko, kol mano šeimos neapėmė nerimas dėl mu- 
dviejų amžiaus skirtumo. Kuo labiau jie mane atkalbinėjo nuo 
draugystės su juo, tuo karštesnius jausmus jam jutau. Mūsų 
santykiai truko penkis mėnesius, o būtų tetrukę vos vieną, 
jei tėvai man nieko nebūtų sakę.“ 

Nors Romeo ir Džuljeta seniai mirę, Romeo ir Džuljetos efektas 


tebegyvuoja ir reguliariai reiškiasi net tokiose vietovėse 
kaip Blaksbergo miestelis. 


Pabaigos žodis 


ĮTAKA, PASIREIŠKIANTI 
AKIMIRKSNIU 


Automatinis amžius ir 
primityvus polinkis sutikti 


Kas dieną visomis prasmėmis jaučiuosi vis geriau. 
EMmILE CoUĖ 
Kas dieną visomis prasmėmis jaučiuosi vis labiau užsiėmęs. 


ROBERT CIALDINI 


SEAT DEŠIMTMETYJE VIENAS ŽMOGUS, VARDU JOE 
Pine'as, vedė įdomią pokalbių laidą, kuriai informacija bū- 
davo gaunama iš Kalifornijos. Laida išsiskyrė iš kitų dėl kandaus 
ir konfrontacinio vedėjo bendravimo su svečiais: norinčiais pa- 
rodyti savo sugebėjimus komikais, būsimomis žvaigždėmis ir 
radikalių politinių partijų bei visuomeninių organizacijų atsto- 
vais. Vedėjo tikslas būdavo kandžiu bendravimu išprovokuoti 
svečių ginčus, išgauti prisipažinimus apie ką nors nemalonaus, 
vienu žodžiu —- padaryti taip, kad šie pasirodytų kvailai. Dažnai 
Pine'as, vos pristatęs svečią, puldavo šaipytis iš jo įsitikinimų, 
gebėjimų ar išvaizdos. Kai kurie žmonės teigė, jog nemalonų 
Pine'o bendravimo stilių iš dalies lėmė kojos amputacija, kiti 
manė, jog jis yra iš prigimties bjauraus būdo. 

Vieną vakarą laidoje svečiavosi roko muzikantas Frankas 
Zappa. Tuo metu vis dar buvo neįprasta ir nepriimtina, jog vy- 
rai nešiotų ilgus plaukus. Vos tik vedėjas pristatė Zappą ir šis 
atsisėdo, vyrai tuoj apsižodžiavo: 


PINEAS: Su ilgais plaukais tu atrodai kaip merga. 
ZAPPA: O tu su medine koja atrodai kaip stalas. 


Šis dialogas, kuris man patinka, nes yra nesuvaidintas, at- 
spindi knygos pagrindinę temą: spręsdami apie žmogų ar 
objektą, mes labai dažnai remiamės ne visa prieinama infor- 
macija apie jį, o tik kokia nors ryškia detale. Matydami tik dalį 
informacijos, net jei ji teisinga, galime padaryti kvailų klaidų, o 
gudrūs žmonės jomis pasinaudos ir galbūt privers mus atrodyti 
kvailai ar prastai. 

Knygoje nagrinėjama ir kita tema: nors remdamiesi tik 
nedidele dalimi informacijos rizikuojame priimti netikusius 
sprendimus, spartus nūdienio gyvenimo tempas dažnai skatina 
mus elgtis kaip tik taip. Prisiminkite pirmame skyriuje aprašytą 
mūsų polinkį rinktis trumpiausią kelią, panašų į automatiškas 
primityvesnių gyvūnų reakcijas, kurių tam tikrą elgesį gali su- 
žadinti vienintelis dirgiklis — ciepsėjimas, raudonos krūtinės 
plunksnos ar blykčiojimas tam tikra seka. Gyvūnai nuo tokių 
dirgiklių priklauso dėl ribotų protinių galimybių — nedidelės jų 
smegenys yra nepajėgios fiksuoti ir analizuoti visos aplinkoje 
esančios informacijos, taigi tos rūšys išsiugdžiusios jautrumą 
tik kai kuriems informacijos aspektams. Kadangi to paprastai 
pakanka teisingai reakcijai sukelti,"ši vieno dirgiklio ir atsako į 
jį sistema dažniausiai veikia nepriekaištingai: kai tik kalakutė 
išgirsta kalakučiukų ciepsėjimą, c/ick-whirr principas paskati- 
na su motinyste susijusį elgesį. Tai jos ribotam protui leidžia 
sutaupyti daug energijos, kurios prireiks kitose situacijose. 

Šiuo atžvilgiu mūsų smegenys kur kas labiau išsivysčiusios 
nei kalakučių, taip pat ir kitų gyvūnų. Niekas negali mūsų 
pranokti gebėjimu apgalvoti daugybę tarpusavyje susijusių 
faktų ir dėl to priimti tinkamus sprendimus. Gebėjimas taip 
apdoroti informaciją ir padarė mus dominuojančia gyvybės 
forma Žemėje. 

Vis dėlto ir mums egzistuoja tam tikri apribojimai. Kartais 
dėl efektyvumo sprendimus tenka priimti ne atimančiais daug 
laiko, sudėtingais būdais, kai išanalizuojama visa prieinama in- 
formacija, o automatiškai, primityviai reaguojant į vieną dirgi- 
klį. Pavyzdžiui, spręsdami, ar prašytojui pasakyti „taip“, ar „ne“, 
paprastai pastebime tik dalelę informacijos apie situaciją. Mes 
išnagrinėjome keletą informacijos aspektų, kuriais neretai va- 
dovaujamės priimdami sprendimą, sutikti išpildyti prašymą ar 
ne. Tais aspektais remiamės dažniausiai, nes jie yra patys pa- 
tikimiausi — paprastai padeda pasirinkti teisingai. Štai kodėl 
spręsdami, ar sutikti išpildyti prašymą, taip dažnai ir automa- 
tiškai naudojamės grįžtamumo, nuoseklumo, socialinio įrody- 
mo, Mėgstamumo, autoriteto ir stokos principais. Kiekvienas 
jų pateikia patikimų užuominų, sakyti „taip“ ar „ne“. 

Šiomis užuominomis mes linkę pasikliauti tuomet, kai ne- 
turime noro, laiko, energijos ar žinių nuodugniai išanalizuoti 
situacijos. Kai skubame, jaučiame įtampą, esame netikri dėl ko 
nors, abejingi ar pavargę, linkę susitelkti tik į dalį visos prieina- 
mos informacijos. Priimdami sprendimus esant šioms aplin- 
kybėms, dažnai veikiame primityviu, bet būtinu „vienos gerų 
įrodymų dalies“ būdu.' Iš viso to išplaukia triuškinanti išvada: 
dėl nepaprastų protinių galių iškilę aukščiau visų rūšių, susi- 
kūrėme sudėtingą ir dinamišką aplinką, turinčią informacijos 
tiek, kad ją apdoroti vis dažniau tenka taip, kaip tai daro primi- 
tyvesni gyvūnai, kuriuos mes pralenkėme kadai kada. 

Britų ekonomistas, mąstytojas ir filosofas Johnas Stuar- 
tas Millis mirė prieš daugiau nei šimtą metų. Jo mirties me- 
tai (1873-ieji) yra svarbūs, nes Millis vadinamas paskutiniu 
žmogumi, kuris žinojo viską, ką tik įmanoma žinoti. Šiandien 
teiginys, jog kas nors iš mūsų gali žinoti viską, kelia tik juoką. 
Žmonijos visą amžinybę kauptos žinios pradėjo impulsyvios, 
vis didėjančios, milžiniškos plėtros erą. Dabar mes gyvename 
pasaulyje, kuriame didžioji dalis informacijos ne senesnė nei 
penkiolikos metų. Sakoma, kad žinių iš kai kurių sričių (pa- 
vyzdžiui, fizikos) kas aštuonerius metus padvigubėja. Moksli- 
nės informacijos bumas neapsiriboja tokiomis paslaptingomis 
sritimis kaip molekulinė chemija ar kvantinė fizika, o apima 
sveikatą, vaiko raidą, mitybą ir panašiai - kasdienes sritis, apie 
kurias mes stengiamės turėti kuo naujesnių žinių. Be to, atei- 
tyje žinių daugės greičiau, nes šiandien dirba 90 procentų visų 
kada nors pasaulyje gyvenusių mokslininkų. 

Ne tik vyksta didžiulė mokslo pažanga, bet ir sparčiai kei- 
čiasi kasdienis gyvenimas. Knygoje Future Shock („Ateities su- 
krėtimas“) Alvinas Toffleris apibūdino vis greitėjantį nūdienio 
gyvenimo tempą, kurio anksčiau nebuvo: mes keliaujame dau- 
giau ir greičiau, dažniau keičiame gyvenamą vietą, greičiau pa- 
statomą ir greičiau nugriaunamą, palaikome ryšius su daugiau 
žmonių, o santykiai su jais trunka trumpiau, prekybos centruo- 
se, automobilių parduotuvėse ir madingų drabužių parduotu- 
vėse mums pateikiama daugybė prekių, apie kurias praeitais 
metais dar niekas nebuvo girdėjęs ir kurios jau kitais metais 
gali išeiti iš mados ar būti pamirštos. Naujumas, laikinumas, 
įvairovė ir gyvenimo tempo spartėjimas - štai kokie žodžiai ge- 
riausiai apibūdina civilizaciją. 

Tokia informacijos ir alternatyvų lavina mus užplūdo dėl 
sparčios technologijų pažangos. Ypač mums daugėja galimy- 
bių gauti, saugoti, atkurti ir perduoti informaciją. Seniau šios 


298 PABAIGOS ŽODIS 


plėtros vaisiais galėjo naudotis tik valdžios institucijos ar galin- 
gos korporacijos. Pavyzdžiui, „Citicorp“ pirmininkas Walteris 
Wristonas apie įmonę pasakė taip: „Mes sukūrėme viso pasau- 
lio duomenų bazę, galinčią tuoj pat rasti viską, kas tik yra bet 
kurioje pasaulio vietoje“? Tačiau dabar, kai telekomunikacijos 
ir kompiuterinės technologijos tobulesnės, prieigą prie tokio 
didžiulio informacijos kiekio turi ir eiliniai piliečiai. Išplėstinės 
kabelinės ir satelitinės televizijos sistemos — tai kelias, kuriuo 
informacija patenka į paprastų žmonių namus. 

Kitas informacijos kelias — tai asmeninis kompiuteris. 
1972-aisiais Normanas Macrae, The Economist redaktorius, 
pranašiškai kalbėjo apie ateitį: 


„Perspektyva tokia, jog mes įžengsime į amžių, kai bet 
kuris laboratorijoje, biure, viešojoje bibliotekoje ar namie 
prie kompiuterio sėdintis vėpla galės knaisiotis po nejįsi- 
vaizduojamai didesnius nei dabar informacijos bankuose 
esančius jos kalnus. Tokie bankai kaups ir skaičiuos de- 
šimtimis tūkstančių kartų geriau nei žmogaus smegenys 
ar skaičiuotų pats Einšteinas“ 


Po dešimties metų Time paskelbė naujo amžiaus pradžią 
suteikdami mašinai — asmeniniam kompiuteriui - Metų žmo- 
gaus titulą. Savo sprendimą žurnalo redaktoriai argumentavo 
tuo, kad žmonės „kaip pakvaišę lekia“ pirkti kompiuterių ir 
„Amerika, taip pat ir visas pasaulis, niekad nebebus toks, koks 
buvo“. Macrae pranašystė išsipildė —- dabar milijonai „žioplių“ 
sėdi prie kompiuterių ir perduoda, analizuoja tokius informa- 
cijos kalnus, po kuriais būtų galima palaidoti Einšteiną. 


Kadangi technologijos vystosi greičiau nei mes, mūsų gebė- 
jimai apdoroti informaciją vis silpniau pajėgs susidoroti su da- 

bartiniam gyvenimui būdingu pokyčių, alternatyvų ir iššūkių 
pertekliumi. Mes vis dažniau atsiduriame primityvesnių gyvū- 
nų padėtyje - mūsų protas nepritaikytas nuodugniai analizuo- 
ti pernelyg painios ir įvairios aplinkos. Kitaip nei primityvūs 
gyvūnai, kurių kognityviniai gebėjimai visad buvo silpni, mes 
patys susilpninome savo galias sukurdami už save daug sudė- 
tingesnį pasaulį. Tačiau ir mūsų, ir gyvūnų silpnumo pasekmė 
ta pati: priimdami sprendimus mes rečiau turėsime galimybę 
visapusiškai išnagrinėti situaciją ir verčiau sutelksime dėmesį į 
vieną, patikimą, jos aspektą. 


ROADLĖS 
TRAVELED | 


E.1 PAV. 
Pirmakursiai ir kompiuteris 


Nuotraukoje Dartmuto studentai ir visa, ko reikia „palaidoti Einšteinui“. 
(TED THAI, TIME) 

Kai tais aspektais tikrai galima pasitikėti, tikrai nėra blogai 
rinktis trumpiausią kelią — siauresnį susikoncentravimą ir au- 
tomatinį atsaką į tam tikrą informacijos dalį. Problema iškyla 
tada, kai dėl kokių nors priežasčių tie aspektai mums netinka- 
mai pataria, paskatina atlikti netinkamus veiksmus ir priimti 
nevykusius sprendimus. Kaip žinome, viena to priežasčių - gu- 
drybės, pasitelkiamos įtakos darymo meistrų, kurie siekia pa- 
sipelnyti iš ėjimo trumpiausiu keliu nemąstant ir mechaniškai. 
Jeigu dėl nūdienio gyvenimo tempo ir tvarkos mes vis dažniau 
einame trumpiausiu keliu (o tai, regis, yra tiesa), tai galime būti 
tikri, kad ir gudrybės pasitelkiamos vis dažniau. 

Ką daryti, jei kas nors aktyviai siekia pasinaudoti mūsų po- 
linkiu rinktis trumpiausią kelią? Aš patarčiau ne mėginti išsi- 
sukti, o galingai kontratakuoti. Tačiau egzistuoja reikšmingas 
apribojimas: įtakos darymo meistrai, žaidžiantys sąžiningai pa- 
gal taisykles, mums ne priešai, o veikiau pagalbininkai vykstant 
efektyviam ir teisingam mainų procesui. Surengti agresyvią 
kontrataką reikia tik prieš tuos asmenis, kurie iškreipia, suklas- 
toja ar klaidingai pateikia aspektus, skatinančius mus rinktis 
trumpiausią kelią. 

Panagrinėkime konkretų pavyzdį, kai pasirenkamas trum- 
piausias kelias. Pasak socialinio įrodymo principo, mes nu- 
sprendžiame, ką daryti, pagal tai, ką daro į mus panašūs žmo- 
nės. Daugeliu atveju taip darydami pasielgiame teisingai, nes 
tai, ką daro dauguma, yra naudinga ir tinkama. Taigi reklamuo- 
tojas, kuris teigdamas, kad konkretaus gamintojo pasta perka- 
miausia ar vis labiau populiarėja, net nesiremia klaidinančia 
statistika, mums pateikia vertingų prekės kokybės įrodymų ir 
paskatina manyti, jog ji mums patiks. Nuėję į parduotuvę įsi- 
gyti geros dantų pastos, mes galime nuspręsti ją išmėginti pa- 
sikliaudami vieninteliu informacijos aspektu — populiarumu. 
Juo vadovaudamiesi greičiausiai priimsime teisingą sprendimą 

ir vargiai suklysime, tad galėsime skirti daugiau energijos vis- 
kam, kas nesusiję su to sprendimo priėmimu. Reklamuotojas, 
padedantis mums efektyviai pasinaudoti šia strategija, yra ne 
mūsų priešininkas, o veikiau partneris. 

Tačiau visai kitas reikalas, jei įtakos darymo meistras, duo- 
damas klaidingą signalą, stengiasi paskatinti mus rinktis trum- 
piausią kelią. Mūsų priešas yra tas reklamuotojas, kuris mėgina 
sudaryti įspūdį, jog dantų pasta populiari, per, tarkim, rekla- 
mas, kur prekę giria paprastais žmonėmis apsimetę aktoriai. 
Šiuo atveju naudojamasi suklastotais populiarumo įrodymais, 
socialinio įrodymo principu ir mūsų polinkiu reaguojant į jį 
rinktis trumpiausią kelią. Praeitame skyriuje aš jums patariau 
nepirkti jokių prekių, kurios reklamuojamos surežisuotais po- 
kalbiais, paraginau nusiųsti prekės gamintojui laišką, kuriame 
išdėstytumėte situaciją ir rekomenduotumėte atsisakyti rekla- 
mos agentūros paslaugų. Taip pat patarčiau imtis tokių pat ak- 
tyvių veiksmų visuomet, kai mėginama jus palenkti piktnau- 
džiaujant socialinio įrodymo principu ar kuriuo kitu įtakos 
ginklu. Reikėtų nebežiūrėti televizijos programų, kur skamba 
užkadrinis juokas. Jei pamatėme, kad padavėjas pamainos pra- 
džioje į savo arbatpinigių dėžutę įmeta vieną ar porą bankno- 
tų, neduokime jam nė cento. Jei laukdami eilėje prie įėjimo į 
naktinį klubą suvokiame, jog viduje yra pakankamai vietos, o 
eilė sudaryta tyčia siekiant sukurti klaidingą įspūdį, esą klubas 
populiarus, derėtų tuojau pasišalinti ir kitiems laukiantiesiems 
garsiai pasakyti, kodėl. Kitaip tariant, nebijokite nurodyti iš- 
naudotojams, kur jų vieta, — boikotuokite, pagrasinkite, užsi- 
pulkite, sugėdinkite, aštriai sukritikuokite. 


Aš nesu konfliktiškas žmogus, bet pritariu minėtiems veiks- 
mams, nes tam tikra prasme dalyvauju kare su išnaudotojais, 
kaip ir mes visi. Tačiau svarbu suvokti, jog pasipiktinimą turi 

kelti ne jų siekis pasipelnyti, mat jis daugiau ar mažiau būdin- 
gas visiems Žmonėms. Jų klasta, su kuria negalima taikstytis, 
yra mėginimas gauti pelno iš mūsų polinkio priimti sprendi- 
mus remiantis tik tam tikrais patikimais informacijos aspek- 
tais. Spartus nūdienio gyvenimo tempas reikalauja turėti keletą 
patikimų aspektų ir principų, padedančių susidoroti su kas- 
dieniais iššūkiais. Tai jau ne prabanga, o būtinybė, ir jų reikia 
vis labiau, nes gyvenimas tampa vis dinamiškesnis. Štai kodėl, 
kam nors mėginant sulaužyti mūsų principus dėl pelno, turime 
duoti atkirtį. Mums reikia, kad tie principai būtų kuo efektyves- 
ni, tačiau gudrybes pasitelkusiems išnaudotojams nuolat tuos 
principus pažeidinėjant mes jais naudosimės rečiau ir jie nebe 
taip padės mums susidoroti su kasdienių sprendimų lavina. 
Negalime leisti tam atsitikti —- pernelyg daug kuo rizikuojame. 


IŠNAŠOS 


1 SKYRIUS (p. 15-30) 


1. Gyvūnų tyrinėtojo pavardė tikrai yra Foxas. Visą eksperimento su kalaku- 
te ir šešku aprašymą galima rasti jo 1974 metų monografijoje. 

2. Informacijos apie liepsnelę ir mėlyngurklę šaltiniai yra atitinkamai Lack 
(1943) ir Peiponen (1960). 

3. Tarp žmonių ir primityvesnių gyvūnų automatinės reakcijos yra ne tik 
reikšmingų panašumų, bet ir ryškių skirtumų: žmonių automatiško elgesio 
sekos yra labiau išmokstamos nei įgimtos, lankstesnės ir pasireiškia veikiant 
daugiau nei vienam dirgikliui. 

4. Vaikai, paprašyti paaiškinti, kodėl pasielgę vienaip ar kitaip, atsako: „Io- 
dėl“ Galbūt tokį atsakymą lemia jų suvokimas, kad suaugusieji paprastą žodį 
„todėl“ laiko labai galingu. į 

Skaitytojai, kuriuos domina platesnis Langerio eksperimento su kopijavi- 
mo aparatais aprašymas, jį gali rasti jo knygoje (Langer, 1989). 

5. Informacijos apie Photuris ir šunžuvę šaltiniai yra atitinkamai Lloyd 
(1965) ir Eibl-Eibesfeldt (1958). Šiuos gyvius išnaudotojiška prigimtimi lenkia va- 
balas, vadinamas trumpasparniu. Skleisdami įvairius dirgiklius, tarp jų kvapą, 

ir turėdami panašų į skruzdėlių kūną, šie vabalai priverčia dviejų rūšių skruz- 
dėles juos, kai dar būna lervos, sergėti, prižiūrėti ir maitinti, o suaugusiems 
suteikti pastogę nuo žiemos šalčio. Skruzdėlės, reaguodamos į šių vabalų sklei- 
džiamus dirgiklius, su jais elgiasi kaip su skruzdėlėmis. Būdami skruzdėlynuose 
vabalai už svetingumą „atsidėkoja“ suėsdami skruzdėlių kiaušinėlius ir lervas, 
bet skruzdėlės jiems už tai nieko nedaro (Hė!Idobler, 1971). 

6. Apie šiuos tyrimus papasakojo Kenrickas ir Gutierresas (1980): jie per- 


“v 


spėjo, kad dėl populiariosios žiniasklaidos afišuojamų „tobulai gražių“ žmonių 
(pavyzdžiui, aktorių, modelių) nuotraukų realūs kandidatai į antrąsias puses 
mums gali pasirodyti ne tokie patrauklūs. Šių mokslininkų atliktas kitas ekspe- 
rimentas parodė, jog perdėtai seksualių nuogų kūnų (tokiuose žurnaluose kaip 
Playboy ir Playgirl) rodymas žmonėms sumažina seksualinį potraukį sutuokti- 


niams ar sugyventiniams (Kenrick, Gutierres, and Goldberg, 1989). 


2 SKYRIUS (p. 31-69) 


1. Atvirukų tyrimą moksliškai aprašė Kunzas ir Woolcottas (1976). 

2. Kai kurios bendruomenės taisyklę įkūnijo kaip ritualą. Pavyzdžiui, „Var- 
tan Bhanji“ — tai kai kuriose Pakistano ir Indijos dalyse oficialiai įteisintas pa- 
protys keistis dovanomis. Gouldneris (1960) pažymi: 


„Dėl šio papročio visad bus neįvykdytų įsipareigojimų, todėl iš ves- 
tuvių išvykstantiems svečiams dovanojama saldainių. Juos sverdama 
šeimininkė sako: „Penki saldainiai jūsų“, turėdama omenyje: „Tai at- 
lygis už tai, ką anksčiau esate man davę“, prideda dar keletą tardama: 
„O šitie mano“ Per kitą šventę ji gaus tiek saldainių, kiek davė, ir dar 
papildomai, už kuriuos atsilygins, ir taip toliau“ 


3. Citata iš Leakey and Lewin (1978). 

4. Jei apie tai norite paskaityti plačiau, žr. Tiger and Fox (1971). 

5. Eksperimentas moksliškai aprašytas Regano (1971). 

6. Teiginys paimtas iš Mauss (1954). 

7. Nustebimas puikiai padeda išgauti sutikimą išpildyti prašymą. Žmonės, 
jei prašymas nustebina, dažnai sutinka jį išpildyti, nes staiga juos užplūsta ne- 
tikrumo jausmas, ir jie tampa lengvai paveikiami. Pavyzdžiui, socialinės psi- 
chologijos specialistai Stanley Milgramas ir Johnas Sabinis (1975) atskleidė, jog 
keleiviai Niujorko metro buvo dukart labiau linkę užleisti vietas tiems, kurie 
juos nustebindavo prašymu: „Atsiprašau, ar galėtumėte užleisti savo vietą?“, nei 

tie, kurie keleiviui šalimais užsimindavo, jog ko nors prašys užleisti vietą (ati- 
tinkamai 56 ir 28 procentai). 

8. Įdomu: skirtingų kultūrų studija atskleidė, kad tie, kurie grįžtamumo tai- 
syklę laužo — ko nors duoda nesuteikdami galimybės atsidėkoti, — taip pat yra 
nemėgstami. Tai galioja visoms trims ištirtoms tautoms —- amerikiečiams, šve- 
dams ir japonams. Norėdami sužinoti daugiau, žr. Gergen et al. (1975). 

9. Eksperimentą Pitsberge atliko Greenbergas ir Shapiro, o duomenis apie 
moterų įsipareigojimą atsiduoti surinko George, Gournicas ir McAfee (1988). 

10. Kad įsitikintume, jog šis rezultatas — ne atsitiktinumas, atlikome dar 
du eksperimentus, ir jų rezultatai buvo panašūs į pirmojo. Visą aprašymą žr. 
Cialdini et al. (1975). 

11. Izraelio studija: Schwartzwald, Raz, Zvibel (1979). 

12. Šis TV Guide straipsnis pasirodė 1978 metų gruodžio mėnesį. 

13. Magruderio citatos (1974). 

14. Consumer Reports, 1975 metų sausis, p. 62. 

15. Kitas būdas efektyviai pasinaudoti šiuo metodu - sužinoti, kiek pragma- 
tiškų žmonių išpildė prašymą. Apskaičiuota, kad mažėjančios sekos metodas 
buvo daugiau kaip keturis kartus efektyvesnis nei vien mažesnio prašymo pa- 
teikimas. Visas tyrimo aprašymas: Miller et al. (1976). 

16. Kraujo donorystės tyrimo ataskaita: Cialdini and Ascani (1976). 

17. Eksperimentą Kalifornijos universitete Los Andžele atliko Bentonas, 
Kelley ir Lieblingas (1972). 

18. „Nemokamą informaciją“ siūlo ir kitos įmonės. Pavyzdžiui, kenkėjų nai- 
kinimo firmai pasiūlius nemokamai patikrinti kliento namus ir po patikros įti- 
kinus jį, kad naikinimas reikalingas, klientas dažniausiai tai leidžia, nes jaučiasi 
įsipareigojęs duoti darbo įmonei, suteikusiai nemokamą paslaugą. Žinodami, 
jog tokie klientai dažniausiai nelygina tokių pat paslaugų kainų kitose firmo- 
se, skrupulų neturintys firmos atstovai pasinaudos situacija ir nustatys didesnę 
kenkėjų naikinimo kainą. 


3 SKYRIUS (p. 70-127) 


1. Buvo atlikti du žirgų lenktynių tyrimai su tais pačiais rezultatais, žr. Knox 
and Inkster (1968). Labiau tikėti jau priimtais sprendimas linkstama ir spėlio- 
jant per loterijas, žr. Rosenfeld, Kennedy and Giacalone (1986). 

2. Svarbu atminti, kad kareiviai sutikdavo kolaboruoti ne visuomet savo 
noru. JAV tardytojai kolaboravimą apibrėžė kaip „bet kokį elgesį, naudingą 
priešui“, tad į šį apibrėžimą įėjo ir peticijų už taiką pasirašymas, būti pasiunti- 

niu, kalba per radiją, suteiktų privilegijų priėmimas, melagingi prisipažinimai, 
kitų kalinių skundimas ar karinės informacijos atskleidimas. 

3. Ši Scheino citata yra iš 1956 metais parašyto straipsnio The Chinese In- 
doctrination Program for Prisoners of War: A Study of Attempted Brainwashing. 

4. Šios informacijos šaltinis —- Greene (1965). 

5. Freedmanas ir Fraseris paskelbė šiuos duomenis Journal of Personality 
and Social Psychology (1966). 

6. Cituota Freedman and Fraser (1966). 

7. Citata iš Segal (1954). 

8. Žr. Jones Harris (1967). 

9. Svarbu pažymėti, kad šio tyrimo (Kraut, 1973) dalyvėms, namų šeiminin- 
kėms, mažiausiai savaitę būdavo sakoma, jog jos laikomos dosniomis, o paskui 
paprašyta paaukoti Išsėtinės sklerozės asociacijai. 

10. Iš „Amway Corporation“ brošiūros „How to Begin Retailing“ („Kaip 
pradėti prekiauti“). 

11. Daugiau tyrimų detalių žr. Deutsch and Gerard (1955) ir Kerr and 
MacCoun (1985). 

12. Žr. Whiting, Kluckhohn and Anthony (1958). 

13. Žr. Gordon and Gordon (1963). 

14. Apklausą atliko Walkeris (1967). 

15. Elektrošoko eksperimentą Gerardas ir Mathewsonas (1966) publikavo 
praėjus septyneriems metams po to, kai jį atliko Aronsonas ir Millsas (1959). 

16. Šį tyrimą atliko Youngas (1965). 

17. Roboto tyrimo ataskaitą parengė Freedmanas (1965). 

18. Skaitytojai, norintys tvirtesnių žemai paleisto kamuolio metodo veiks- 
mingumo įrodymų nei mano subjektyvūs pastebėjimai automobilių parduo- 
tuvėje, gali pažiūrėti straipsnius, patvirtinančius metodo veiksmingumą esant 
kontroliuojamoms, eksperimentinėms sąlygoms: Cialdini et al. (1978), Burger 
and Petty (1981), Brownstein and Katzev (1985) ir Joule (1987). 

19. Energijos taupymo projekto ataskaita: Pallak et al. (1980). 

20. Tai, kad net mums žinomiausios frazės atsiranda sutrumpinus pirmi- 
nes frazes smarkiai pakeičiant jų reikšmę, nėra neįprasta. Pavyzdžiui, Biblijoje 
teigiama, kad visų blogybių šaltinis - meilė pinigams, o ne patys pinigai. Tad 
norėdamas ištaisyti tokią pat savo klaidą, turiu pažymėti, jog Emersono citata 
išjo kūrinio „Pasitikėjimas savimi“ yra truputį ilgesnė ir sudėtingesnė nei mano 
parašyta. Ji skamba taip: „Nuoseklumas yra siaurų protų piktoji dvasia, dievina- 
ma nežymių valstybės veikėjų, filosofų ir teologų“ 

21. Šio įrodymo santraukas žr. Zajonc (1980). 

22. Neteigiu, kad su konkrečia problema susiję mūsų jausmai visad skiriasi 
nuo to, kaip mes tai suvokiame, arba kad geriau pasitikėti jais nei racionaliu 
mąstymu. Tačiau duomenys aiškiai rodo, jog dažnai mūsų jausmai ir mąstymas 
nesutampa, todėl tomis aplinkybėmis, kai priimtas sprendimas įsipareigoti 
„užsiaugino atramas“ — pateisinimus, geriau pasikliauti jausmais, ypač tada, kai 
problema, kaip Saros, susijusi su emocija (Wilson, 1989). 


4 SKYRIUS (p. 128-181) 


1. Tai atliekant eksperimentus surinkti įrodymai, kad dėl užkadrinio juo- 
ko greičiau kyla žiūrovų reakcija į humorą. Žr. Smyth and Fuller (1972), Euller 
and Sheehy-Skeffinton (1974) ir Nosanchuk and Lightstone; per pastarąjį eks- 
perimentą nustatyta, jog užkadrinis juokas veikia stipriausiai, kai komedijos 
turinys prastas. 

2. Šios citatos autoriai yra Altheide ir Johnsonas (1977) — mokslininkai, 
slapta patekę į Grahamo sektą. 

3. Visą baimės šunims gydymo aprašą žr. Bandura, Grusec and Menlove 
(1967) ir Bandura and Menlove (1968). Nedidelį eksperimentą gali atlikti skaity- 
tojai, abejojantys, ar teisingą veiksmą lemia kitų tą veiksmą atliekančių žmonių 
skaičius. Atsistokite ant judraus šaligatvio, įbeskite akis į vieną tašką danguje 
ar aukštame pastate ir minutę spoksokite. Per tą laiką nieko ypatingo neįvyks — 
neatsistos šalia jūsų paspoksoti. Kitą dieną į tą pačią vietą nueikite su keletu 
draugu. Per minutę aplink jus susidarys praeivių minia, kurie stovės užvertę 
galvas į dangų. Tie praeiviai, kurie nepaseks jūsų pavyzdžiu, nepajėgs atsispirti 
pagundai bent prabėgomis į jus žvilgtelėti. Jei jūsų eksperimento rezultatai bus 
tokie pat, kokie ir atlikus jį trims Niujorko psichologams, tai jūs su draugais 
būsite paskatinę 80 procentų visų praeivių nukreipti žvilgsnį aukštyn į vieną 
tašką. (Milgram, Bickman, and Berkowitz, 1967). 

4. Kitų mokslininkų atlikti tyrimai leidžia manyti, jog filmuotas socialinis 
įrodymas turi dvi puses. Vaikai labai linkę iš filmuotų vaizdų spręsti, koks elge- 
sys yra tinkamas, todėl dažnai per televiziją rodomas smurtas ir agresija kelia 
nerimą. Nors nėra lengva tiksliai pasakyti, kiek per televiziją rodomas smur- 
tas lemia vaikų agresyvumą, psichologų Roberto Lieberto ir Roberto Barono 
(1972) atlikto visapusiškai kontroliuojamo eksperimento rezultatai grėsmingi. 
Kai kuriems vaikams parodytose filmų ištraukose vienas žmogus tyčia sužaloja 
kitą. Vėliau tie vaikai kur kas labiau linko kenkti kitiems nei žiūrėję nesmurti- 

nius vaizdus (žirgų lenktynes). Išvada, jog matydami agresyviai besielgiančius 
kitus žmones jaunieji žiūrovai patys darosi agresyvesni, galiojo abiem tiriamų 
berniukų ir mergaičių amžiaus grupėms (5-6 ir 8-9 metų). 

5. Visas gražus pasakojimas yra Festingerio, Rieckeno ir Schachterio knygo- 
je „When Prophecy Fails“ (1956) („Kai pranašystė neišsipildo“). 

6. Tikintieji nepajėgė privilioti naujokų, nes apimti nevilties išvargę laukė 
artėjančio išbandymo. Prie sektos neprisijungė nė vienas naujokas, ir sekta, su- 
sidūrusi tiek su fiziniu, tiek specialiu nesėkmės įrodymu, greit suskilo — beveik 
tris savaites nuo tos dienos, kada turėjo įvykti potvynis, sektantai buvo išsi- 
vaikščioję kas sau ir tarpusavy beveik nebendravo. Pranašystė buvo paskutinį 
kartą paneigta, kai sektantai nuskendo per potvynį. Tačiau liūdnai baigdavosi 
ne visoms sektoms, kurių pranašystės neišsipildydavo. Tos, kurios sugebėjo su- 
kurti socialinį savo įsitikinimų įrodymą aktyviai verbuodamos naujokus, augo 
ir klestėjo. Pavyzdžiui, kai 1533 metai, kuriais olandų anabaptistai tikėjo įvyk- 
siant daug nelaimių, praėjo be jokių baisesnių įvykių, tikintieji ėmė kaip pamišę 
stengtis pritraukti atsivertėlių ir tam atidavė daugybę energijos. Teigiama, jog 
vienas reikalui ypač atsidavęs misionierius Jakobas van Kampenas yra pakrikš- 
tijęs šimtą Žmonių per vieną dieną. Socialinis įrodymas taip gerai veikė ana- 
baptistams vykdant savo tikėjimo plėtrą, jog apie neišsipildžiusias pranašystes 
buvo pamiršta, o tikinčiaisiais tapo du trečdaliai didžiųjų Nyderlandų miestų 
gyventojų. 

7. Žr. Rosenthalio „Thirty-eight Witnesses“ (1964) („Trisdešimt aštuoni liu- 
dininkai“). 

8. Tai citata iš prizą pelniusios Latanė ir Darley knygos (1968), kurioje jie 
pirmą kartą pateikė pliuralistinio nemokšiškumo sampratą. Tragiškas šio reiš- 
kinio pasekmes iliustruoja United Press International naujienos iš Čikagos: 


„Šeštadienį policija pranešė, jog dieną šalia vieno didžiausių mieste 
turistų traukos objektų buvo sumušta ir pasmaugta universiteto stu- 
dentė. Nuogą 23-ejų Lee Alexis Wilson kūną tankiuose krūmuose 
palei Menų instituto pastato sieną penktadienį ten žaisdamas aptiko 
dvylikmetis. Policija spėjo, kad per užpuolimą mergina galėjo sėdėti 
ar stovėti šalia Menų instituto pietiniame kieme esančio fontano. Už- 
puolikas ją įsitempė į krūmus ir išžagino. Policija teigia, jog pro šalį 
galėjo praeiti tūkstančiai žmonių, o vienas vyras sakė apie antrą valan- 
dą popiet girdėjęs riksmą, bet nieko nesiėmęs, nes aplinkiniai žmonės 
nekreipė dėmesio“ 

9. Niujorke surežisuotas „priepuolio“ ir „besiveržiančių dūmų“ situacijas 
aprašė Darley ir Latanė (1968) ir Latanė ir Darley (1968). Eksperimentą Toronte 
atliko Rossas (1971). Eksperimentą Floridoje publikavo Clarkas ir Wordas 1972 
ir 1974 metais. 

10. Žr. Latanė and Rodin (1969). Po jų atlikto eksperimento paaiškėjo, kad 
nukentėjėliams grupė nepažįstamų žmonių padeda rečiau nei pažįstamų. 

11. Eksperimentą su pinigine koordinavo Hornsteinas ir kiti (1968), su ne- 
rūkymo kampanija - Murray ir kiti (1984), o dantisto baime — Melamed ir kiti 
(1978). 

12. Šie duomenys iš Phillipso 1979 ir 1980 metų straipsnių. 

13. Laikraščio istorijos duomenys - Phillips (1974), televizijos — Bollen 
and Phillips (1982), Gould and Schaffer (1986), Phillips and Carstensen (1986), 
Schmidtke and Hafner (1988). 

14. Nauji duomenys - Phillips (1983). 

15. Citata iš „The International Cyclopedia of Music and Musicians“ (1964), 
redaguota Sabino. 

16. Iš Hornaday (1887). 


5 SKYRIUS (p. 182—-226) 


1. Efran and Patterson (1976). Šios Kanadoje vykusių rinkimų studijos duo- 
menys leidžia tikėti kai kurių Richardo Nixono rėmėjų nuomone, jog jo pralai- 
mėjimą Johnui F. Kennedžiui per TV debatus 1960 metais ir kartu nesėkmę per 
rinkimus labiausiai nulėmė prastas Nixono grimuotojo darbas. 

2. Žr. Mack and Rainey (1990). 

3. Išvada, kad išvaizdesni kaltinamieji rečiau nuteisiami kalėti net tada, kai 
būna kalti, padeda paaiškinti vieną įdomiausių kriminologijos srities eksperi- 
mentų, apie kokį kada nors esu girdėjęs (Kurtzburg et al., 1968). Vieniems baus- 
mę atliekantiems Niujorko kalėjimo kaliniams, turintiems veido defektų, buvo 
atliktos plastinės operacijos, o kitiems ne. Kai kuriems iš abiejų grupių buvo 
teikiamos paslaugos (pavyzdžiui, konsultacijos ir mokymai), padedančios grįž- 
ti į visuomenę. Kai praėjus metams buvo patikrinti išleistų į laisvę kalinių duo- 
menys, paaiškėjo, jog plastines operacijas patyrusieji (išskyrus priklausomus 
nuo heroino) buvo daug mažiau linkę vėl atsidurti kalėjime. Įdomiausia tai, kad 
šis atradimas vienodai galiojo tiek gavusiems reabilitacijos paslaugas, tiek jų 
negavusiems kaliniams. Paskui kai kurie kriminologai pareiškė nuomonę, jog, 
užuot švaisčius pinigus teikiant tas paslaugas neišvaizdiems kaliniams, naudin- 
giau būtų pasiūlyti plastinę operaciją, kuri tokia pat efektyvi kaip paslaugos, o 


310 IŠNAŠOS 


kainuoja gerokai pigiau. Tačiau vertėtų atkreipti dėmesį į naujesnius duomenis 
iš Pensilvanijos kalėjimų (Stewart, 1980), kurie rodo, kad pasitelkti plastikos 
chirurgiją kaip reabilitacijos priemonę galbūt neprotinga: nežinia, ar neišvaiz- 
dus kalinys tapęs gražesnis nebenusikals, tai veikiau sumažina tikimybę, kad už 
nusikaltimą bus pasiųstas už grotų. 

4. Aplaidumo ir apdovanojimo tyrimą atliko Kulka ir Kessleris (1978), pa- 
galbos - Bensonas ir kiti (1976), įtikinimo —- Chaikenas (1979). 

5. Puikią šio tyrimo apžvalgą pateikė Eagly ir kiti (1991). 

6. Monetos prašymo eksperimentą atliko Emswilleris ir kiti (1971), peticijos 
pasirašymo — Suedfeldas ir kiti (1971). 

7. Draudimo paslaugų įsigijimo duomenis pateikė Evansas (1963). „Atspin- 
dėjimo ir atitikimo“ įrodymai: LaFrance (1985), Locke and Horowitz (1990), Wo- 
odside and Davenport (1974). Dar vienas mokslinis darbas pateikia dar vieną 
priežastį būti atsargiems susidūrus su tokiais prašytojais: mes dažniausiai ne- 
pakankamai įvertiname, kiek panašumas nulemia tai, ar pamėgsime kitą žmo- 
gų (Gonzales et al., 1983). 

8. Visas išvadas pateikė Drachmanas ir kiti (1978). 

9. Didžiąją dalį šių įrodymų apibendrino Bornsteinas (1989). 

10. Eksperimentą su veidrodžiu atliko Mita ir kiti (1977). 

11. Zajonc (1968): bendresni įrodymai, jog žinomumas skatina pamėgti. Dar 
ryškesnę panašumo įtaką mūsų reakcijai į politikus atskleidžia Josephas Grus- 
has tyrime (Grush et al., 1978; Grush, 1980), kai buvo užfiksuotas stiprus ryšis 
tarp to, kaip dažnai politikas minimas žiniasklaidos priemonėse, ir jo galimybių 
laimėti rinkimus. 

12. Žr. Bornstein, Leone, and Galley (1987). 

13. Ši problema itin nuodugniai išnagrinėta Stephano (1978) darbe. 

14. Žr. Gerard and Miller (1975), kur pateikti įrodymai, kad vaikai mėgsta 
burtis į uždaras grupes pagal kilmę. Žr. Burgess and Sales (1971), Zajonc et al. 
(1974) ir Swap (1977), kur pateikti įrodymai, jog mes nemėgstame to, su kuo 
nuolat susiduriame nemaloniomis aplinkybėmis. 

15. Žr. Aronson (1975). 

16. Žr. Sherif et al. (1961). Šioje knygoje aprašomas nuostabus berniukų sto- 
vyklos projektas „Plėšikų urvo eksperimentas“. 

17. Karloso pavyzdys — iš Aronsono 1975 metais publikuoto straipsnio. Kiti 
Aronsono ir kitų mokslininkų straipsniai atskleidė, jog toks mokymo metodas 
pasiteisino. Naudinga perskaityti: Johnson and Johnson (1983), DeVries and Sla- 
vin (1978), Cook (1990) and Aronson, Bridgeman and Geffner (1978a, b). 

18. Žr. Rosenfield and Stephan (1981). Jie nuodugniai išnagrinėjo galimus 
bendradarbiavimu paremto mokymosi trūkumus. 

19. Kai tokiais atvejais pardavėjas konsultantas nueina į savo viršininko ka- 
binetą, tarp jų nevyksta nieko, ką būtų galima pavadinti kova. Labai dažnai 
jiedu nepersimeta nė žodžiu, nes pardavėjas žino, kokia yra prekės pardavimo 
kainos riba. Vienoje prekybos automobiliais įmonėje, kur buvau įsidarbinęs, 
kai rinkau duomenis šiai knygai, pardavėjas tyliai išgerdavo gaiviojo gėrimo ar 
surūkydavo cigaretę, o viršininkas tuo tarpu dirbdavo prie savo stalo. Praėjus 
tiek laiko, kiek neva galėjo trukti „kova“, pardavėjas atsilaisvindavo kaklaraištį ir 
sugrįždavo pas pirkėjus. Jis atrodydavo nuvargęs, bet pateikdavo sandorį, kurį 
neva ką tik „išmušė“ — tokį, kokį ir ketino išreikalauti iš viršininko. 

20. Žr. Manis et al. (1974). Aprašomi eksperimentai, kuriais buvo tikrina- 
mas Šekspyro pastebėjimas. 

21. Žr. Lott and Lott (1965). Šiuo teiginiu paremtų tyrimų apžvalga. 

22. Žr. Miller et al. (1966). 

23. Žr. Smith and Engel (1968). 

24. Už teisę į tokias asociacijas tenka brangiai susimokėti: įmonės išleidžia 
milijonus, kad taptų olimpinių žaidynių rėmėjais ir dar daugiau milijonų skiria 
savo sąsajai su žaidynėmis reklamuoti. Tačiau leisti tam pinigus gali būti ver- 
ta: kaip parodė „An Advertising Age“ atlikta apklausa, vienas iš trijų vartotojų 
teigia mieliau įsigysiantis prekę, kuri kaip nors susijusi su olimpinėmis žaidy- 
nėmis. 

25. Žr. Rosen and Tesser (1970). Studija, atlikta Džordžijoje. 

26. Žr. Asimov (1975). 

27. Žr. Cialdini et al. (1976). Išsamūs eksperimentai su nertiniais ir įvar- 
džiais. 


6 SKYRIUS (p. 227-256) 


1. Citata iš Milgramo Journal of Abnormal and Social Psychology publikuo- 
to straipsnio (1963). 

2. Visi šio ir keleto kitų eksperimentų variantai aprašyti labai populiarioje 
Milgramo knygoje „Obedience to Authority“ (1974) („Paklusti autoritetui“). To- 
lesnių polinkio paklusti tyrimų apžvalgą galima rasti Blasso (1991) darbe. 

3. Tiesą sakant, Milgramas ėmėsi tyrimų siekdamas suprasti, kaip Vokieti- 
jos piliečiai nacių valdymo metais galėjo dalyvauti koncentracijos stovyklose 
naikinant milijonus nekaltų žmonių. Jis planavo atlikti eksperimentų JAV, o 
paskui nuvykti į Vokietiją, kurios gyventojai tikrai gebėsią pateikti pakankamai 

medžiagos apie paklusnumą naciams, reikalingos nuodugniai mokslinei sąvo- 
kos analizei. Tačiau po pirmojo eksperimento, atlikto Niu Heivene, Konekti- 
kuto valstijoje, tapo aišku, jog jis galės sutaupyti pinigų ir tyrimą atlikti arčiau 
namų. „Aptikau tiek daug paklusnumo, - sakė jis, - kad nebematau reikalo 
atlikti eksperimentą Vokietijoje“ Dar iškalbingesni amerikiečių polinkio pa- 
klusti autoritetų paliepimams įrodymai išplaukia iš visuotinės apklausos, at- 
liktos nuteisus leitenantą Williamą Calley, kuris Milajuje, Vietname, liepė savo 
kareiviams žudyti visus vietinius nuo mažiausio iki seniausio (Kelman and 
Hamilton, 1989). 51 procentas amerikiečių sakė, jog, tais kareiviais dėti, irgi 
iššaudytų visus Vietnamo kaimelio gyventojus. Tačiau poreikį paklusti jaučia 
ne tik amerikiečiai: panašūs rezultatai gauti apklausą atlikus Nyderlanduose, 
Vokietijoje, Ispanijoje, Italijoje, Australijoje ir Jordanijoje. Žr. Meeus and Ra- 
aijmakers (1986). 

4. Mes — ne vienintelė rūšis, linkusi nepelnytai gerbti autoritetus. Bež- 
džionių bendruomenėse, kur griežta narių hierarchija, naudingos naujovės 
(pavyzdžiui, mokymasis panaudojant lazdą atsinešti maisto į narvą) nepaplin- 
ta po bendruomenę, jeigu pirmiausia jų neišmokomas dominuojantis gyvū- 
nas. Jei pirmas mokomas žemesnę padėtį užimantis gyvūnas, kiti į naujovę 
beveik nereaguoja. Per vieną tyrimą (Ardry, 1970), tiekdami japoniškosioms 
makakoms maistą, mokslininkai parodydavo gražų paveiksliuką. Vienam 
beždžionių būriui buvo ugdomas noras valgyti karamelinius saldainius, įtrau- 
kiant jų į jaunų, žemą padėtį užimančių gyvūnų racioną. Šis noras į aukš- 
tesnius sluoksnius skverbėsi sunkiai: po pusantrų metų karamelę pamėgo tik 
51 procentas narių, tarp kurių nebuvo nė vieno būrio vado. Visiškai kitokie 
rezultatai gauti davus paragauti kviečių pirmiausia būrio vadui: kviečius, apie 
kuriuos beždžionės iki tol nieko nežinojo, vos per kelias valandas pamėgo visa 
bendruomenė. 

5. Žr. Wilson (1968). 

6. Žr. Bruner and Goodman (1947). Jų eksperimento dalyviai vaikai spė- 
liojo monetų dydį. Dar žr. Dukes and Bevan (1952). Jie atliko eksperimentą, 
kaip studentai suvokia ūgį. Be eksperimentų, kurie atskleidė ryšį tarp svarbos 
(statuso) ir dydžio suvokimo, esama įrodymų, kad statusą, kurį mes suteikia- 
me savo asmenybei, atspindi vienas iš asmenybės simbolių - parašas. Psicho- 
logas Richardas Zweigenhaftas (1970) surinko duomenų, jog kuo labiau auga 
vyro savojo statuso suvokimas, tuo didesnis būna jo parašas. Šis atradimas gali 
mums padėti slapta patikrinti, kaip mus supantys žmonės suvokia savo statusą 
ir reikšmingumą - tiesiog reikia palyginti jų parašą su kitomis jų rašliavomis. 

7. Net šiais laikais tai būdinga ne tik beždžionėms. Štai nuo pat 1900 metų 
21 iš 24 JAV prezidento rinkimų laimėjo aukštesni kandidatai. 

8. Žr. Hofling et al. (1966). 

9. To paties eksperimento duomenys leidžia manyti, kad medicinos seserys 
nelabai suvokia, kaip smarkiai profesinis daktaro laipsnis veikia jų sprendimus 
ir veiksmus. Buvo surinkta eksperimente nedalyvavusių trisdešimt trijų esamų 
ir būsimų medicinos seserų grupė ir jų paklausta, kaip būtų pasielgusios, jei 
būtų atsidūrusios tokioje situacijoje, kokią buvo surežisavę mokslininkai. Vos 
dvi pasakė, kad būtų suleidusios vaistų kaip lieptos, o tai prieštarauja eksperi- 
mento išvadoms. 

rezultatai, kai prašytoja būdavo moteris (Bushman, 1988). 

7 SKYRIUS (p. 257-293) 

3. Žr. Lynn (1989). Nenoriu sumenkinti tokio trumpiausio kelio pasirinkimo 
pranašumų ar su juo susijusių trūkumų, turiu pažymėti, kad šie pranašumai ir 
pavojai yra iš esmės tie patys, kuriuos aptarėme ankstesniuose skyriuose. Todėl 
likusioje šio skyriaus dalyje aš šios temos nenagrinėsiu, tik pasakysiu, jog norė- 
dami tinkamai pasinaudoti su stoka susijusiu trumpiausiu keliu, turime mokėti 
atskirti tikrą stoką nuo netikros, sukuriamos įtakos praktikuotojų. 

4. Pirmą psichologinės varžos teorijos formuluotę paskelbė Brehmas 
(1966); tolesnes jos versijos žr. Brehm and Brehm (1981). 

5. Brehmas ir Weintraubas (1977) atliko eksperimentą su užtvara. Reikia 
pasakyti, jog dvimetės mergaitės ne taip stengėsi įveikti užtvarą kaip jų amžiaus 
berniukai. Bet ne dėl to, kad mergaitės būtų mažiau linkusios priešintis laisvės 
apribojimams - tiesiog jos labiau reaguoja ne į fizines kliūtis, o į kitų žmonių 
nustatomus apribojimus (Brehm, 1983). 

6. Norėdami sužinoti, kaip vaiko savivoka pasikeičia sulaukus dvejų, žr. 

